
I. 


ATHEN, 


INu  til  Dags*)  voxe  Stæderne  med  en  forbavsende  Hurtig- 
hed, og  dette  gjælder  ikke  blot  om  dem,  hvis  Befolkning 
tælles  efter  Millioner,  men  ogsaa  om  Stæder  af  ringere 
Rang,  som  det  helleniske  Kongeriges  Hovedstad.  Jeg 
saa  Athen  første  Gang  i  Aaret  1846.  Det  var  dengang 
en  lille  By  paa  noget  over  20,000  Indbyggere,  der  netop 
havde  begyndt  at  antage  en  europæisk  Karakter,  men 
dog  overvejende  gjorde  Indtrykket  af  en  tarvelig  græsk 
Stad,  urenlig  som  disse  pleje  at  være,  og  forfalden;  thi 
den  græske  Almuesmand  holder  ofte  ikke  af  at  istandsætte 
sit  Hus,  naar  det  begynder  at  falde  sammen,  men  opfører 
hellere  en  ny  Bygning  ved  Siden  af  de  gamle  Ruiner.  For- 
tidens Minder  beherskede  Alt,  først  og  fremmest  de  vid- 
underlige Rester  fra  den  klassiske  Oldtid,  men  dernæst  ogsaa 
de  smaa  byzantinske  Kirker  og  de  forhenværende  tyrkiske 
Moskeer.  Vilde  man  søge  Nutidens  Liv,  maatte  man 
gaa  til  det  helt  orientalsk  udseende  Torvekvarter  eller 
Bazar,  hvor  de  smalle,  for  Solens  Skyld  med  Brædder 
og  Klude  overdækkede  Gader  viste  en  uafbrudt  Række 
af  aabne  Værksteder   og  velforsynede  Boder   og  Kjøkke- 


")   Dette  Stykke  har   for   største  Delen  været  trykt  i  Dagbladet 
9—10  August  1882. 


ner  ved  Siden  af  hverandre,  og  en  broget  Vrimmel  be- 
vægede sig  igjennem  dem.  Nu  er  Folkevrimlen  mindre 
broget  end  dengang,  eftersom  den  albanesiske  Dragt 
med  de  broderede  Trøjer  og  Gamascher  og  den  hvide 
Fustanelle  bliver  sjældnere,  men  den  er  tiltagen  med 
Byens  Størrelse,  og  Bazaren  i  Athen  minder  endnu  om 
Orienten,  ligesom  overhovedet  den  Del  af  Byen,  der 
ligger  imellem  Hermesgaden  og  Akropolis,  og  nærmest 
Øst  for  Akropolis,  endnu  næsten  har  samme  Udseende 
som  dengang.  Udenfor  den  daværende  By,  henimod 
Øst,  hvor  Jordsmonnet  hæver  sig  lidt,  havde  den 
bayerske  Bygmester  Gartner  opført  det  kongelige  Slot. 
Det  laa  ganske  ene.  Slotshaven  var  i  sin  Barndom;  den 
smukke  Plantning  paa  Pladsen  foran  existerede  ikke;  i 
1846  hentede  man  de  første  Palmer  fra  Øen  los,  fra 
Homers  Grav,  som  det  hed.  Det  kridhvide  Slot  lignede 
en  klodset  firkantet  Kasse ;  Marmorkolonnaden  foran  Fa- 
gaden  var  ikke  i  Stand  til  at  sætte  tilstrækkeligt  Liv  i 
det,  og,  naar  man  i  nogen  Frastand  fra  Byen  saa  hen 
imod  det,  tog  det  sig  ud  som  en  lille  vigtig  Nutidsherre, 
der  vilde  gjøre  Forsøg  paa  at  stikke  det  gamle  Akropo- 
lis ud,  et  Indtryk,  som  nu  til  Dags,  da  det  er  omgivet  af 
store  herlige  Træer  og  af  anselige  Privatbygniuger,  er 
aldeles  forsvundet.  —  Planen  til  det  nye  Athen  var  af- 
stukken  af  den  tyske  Arkitekt  Klenze,  simpelt  og  hen- 
sigtsmæssigt: en  Hovedgade,  Hermesgaden,  gik  lige  ud 
for  Slottet  fra  Øst  til  Vest.  Syd  for  den  ligger  den 
gamle  By;  Nord  for  den  skulde  den  nye  udfolde  sig. 
Hermesgaden  skjæres  i  rette  Vinkler  af  Æolosgaden, 
der  udgaar  fra  Vindenes  Taarn  ved  Akropolis'  Fod,  og 
den    dermed    parallele   Athenagade.     Imellem   dem    og 


Hermesgaden  anlagdes  som  Hypotenuser  Forbindelses- 
gader  pegende  paa  den  ene  Side  imod  Piræus,  paa  den 
anden  imod  Slottet.  Gaderne  vare  ikke  brede;  de  vare 
beregnede  paa  de  smaa  toetages  Huse,  hvoraf  Byen  da 
bestod.  Der  var  ikke  et  eneste  Privathus  med  Marmor- 
søjler; thi  saa  nær  det  laa  at  benytte  det  udmærkede 
Bygningsæmne ,  som  Pentelikons  Marmorbrud  yde,  var 
dette  dog  paa  Grund  af  Omkostningerne,  navnlig  ved 
Transporten,  Noget,  der  overskred  Privates  Kræfter. 
Pentelisk  Marmor  var  næsten  kun  anvendt  i  Slottet  og 
i  de  to  smagfulde  Bygninger,  hvori  danske  Bygmestre 
havde  kaldt  det  gamle  Hellas'  Finhed  og  Harmoni  til 
Live  igjen,  Christian  Hansens  Universitetsbygning,  hvis 
simple  og  storslaaede  Forhold  paa  en  saa  herlig  Maade 
smykkes  af  den  ioniske  Indgangshalle,  som  Iktinos  vilde 
have  glædet  sig  over,  og  det  lille  Observatorium,  som 
Baron  Sina's  Rundhaandethed  havde  ladet  Theophilus 
Hansen  opføre. 

Jeg  besøgte  Athen  paany  i  1872.  Hellas  havde 
faaet  en  ny  Konge,  og  han  havde  bragt  det  lille  Rige 
en  kostelig  Medgift  i  de  ioniske  Øer.  Ogsaa  Athen  var 
voxet.  Folkemængden  var  steget  til  50,000.  Alle  de 
tidligere  afstukne  Gader  vare  bebyggede  og  flere  til. 
Smukke,  med  europæisk  Komfort  indrettede  Hoteller 
udfyldte  Rummet  imellem  Slottet  og  Byen,  og  de  nye 
toetages  Privathuse  med  deres  grønne  Vin  due  sj  al  u  sier 
gjorde  vistnok  ikke  noget  pragtfuldt,  men  dog  et  ret 
hyggeligt  Indtryk;  man  sammenlignede  Athen  med  et 
tysk  Badested.  De  ved  Dronning  Amalia's  Foranstalt- 
ning anlagte  Træplantninger  foran  Slottet  og  paa  Enigheds- 
pladsen,  Alleerne   i   Stadiongaden    og  Universitetsgaden, 


og  den  lange  Promenade  fra  Theseusteuiplet  Sønden  om 
Akropolis  til  Slottet  vare  en  Velsignelse,  hvorom  kun 
den,  der  kjeuder  Athens  tørre,  brændende  Sol  kan  gjøre 
sig  nogen  Forestilling.  Enkelte  betydelige  offentlige 
Bygninger  vare  opførte  af  velhavende,  fædrelandssindede 
Hellenere,  saasom  Varvakion  i  Athenagaden,  et  Gymna- 
sium, i  hvis  underste  Stokværk  en  Mængde  Oldsager 
vare  anbragte,  og  Arsakion  i  Stadiongaden,  en  kvindelig 
Højskole  til  Uddannelse  af  Lærerinder,  begge  opkaldte 
efter  Giverne,  andre  endnu  større  vare  under  Bygning, 
som  det  af  et  Par  græske  Patrioter,  Sturnara  og  Tositzes 
bekostede  og  af  Kaftanzioglu  opførte  Kunstakademi  eller 
„polytekniske  Skole",  og  det  af  Baron  Sina  i  Wien 
skjænkede  „Videnskabernes  Akademi",  hvori  Theophilas 
Hansen  har  skabt  en  Pragtbygning,  der  ikke  ved  sin 
Storhed,  men  ved  sit  Materiale  (pentelisk  Marmor)  og 
ved  sin  kunstneriske  Gjennemførelse  i  Enkelthederne 
søger  sin  Lige.  Der  var  kommet  Jernbane  til  Piræus 
og  Droschker  paa  Torvene;  der  var  større  Færdsel  paa 
Gaderne,  og  Kaféerne  vare  fulde  fra  Morgen  til  Aften. 
,  Det  var  for  en  stor  Del  unge  Mennesker,  der  fyldte 
dem,  og  man  kunde  ikke  andet  end  undre  sig  over  at 
disse  ikke  havde  noget  Bedre  at  bestille.  Politiske  De- 
batter hørtes  bestandig,  navnlig  i  den  store  Kafé  „Det 
unge  Hellas"  paa  Hjørnet  af  Hermesgaden  og  Æolos- 
gaden,  mest  rigtignok  Debatter  om  Personer  og  ikke 
om  Sagen.  Enhver  forsvarede  sit  Partis  Fører  i  det 
Haab  at  han,  naar  denne  kom  til  Roret,  kunde  faa  et 
Embede.  Det  unge  Hellas  syntes  en  Hob  af  Embeds- 
jægere,  der  ikke  tænkte  paa-selv  at  skabe  sig  en  Existents, 
men  forlangte  en  saadan  af  Staten. 


Tredie  Gang  besøgte  jeg  Athen  i  Marts  1882.  Hellas 
var  atter  bleven  forøget  med  en  rig  og  herlig  Provins, 
Thessalien,  som  en  Følge  af  Berliner-Kongressens  Be- 
slutninger. Som  bekjendt  havde  Kongressen  ogsaa  lovet 
Hellenerne  en  Del  af  Epiros;  men  Tyrkernes  bestemte 
Vægring  ved  at  afstaa  denne  Provins  havde  bevæget 
Stormagterne  til  at  forandre  den  først  bestemte  Grænse. 
At  Hellas  opnaaede  saa  meget  som  det  har  opnaaet, 
maa  vistnok  for  en  stor  Del  tilskrives  Kong  Georg, 
baade  ved  hans  personlige  Indflydelse  hos  Stormagterne 
og  ved  hans  kloge  Besindighed  lige  over  for  Folkets 
Ustyrlighed.  Efter  hele  Europas  og  uden  Tvivl  efter 
Fremtidens  Dom  maa  det  helleniske  Folk  være  ham 
uendelig  taknemlig,  fordi  han  hellere  nøjedes  med  det 
Mulige  end  satte  Alt  paa  Spil  for  at  naa  det  Umulige; 
men  Taknemmelighed  er  en  Dyd,  som  sjælden  findes 
i  Folkenes  Liv,  og  Hellenerne  ere  ikke  bedre  end 
Andre  i  denne  Henseende.  Den  Minister,  under  hvis 
Styrelse  Hellas  uden  Blodsudgydelse  var  blevet  forøget 
med  en  Femtedel  af  sit  Omraade,  Kumunduros,  maatte 
i  Begyndelsen  af  Marts  vige  Pladsen  for  Trikupis, 
Føreren  for  Krigspartiet,  hvortil  Størstedelen  af  Nationen 
og  navnlig  hele  Ungdommen  hørte.  Ikke  som  om  Nogen 
virkelig  ønskede  Krig  eller  nu  vilde  omstøde,  hvad  der 
var  gjort;  men  man  bildte  sig  ind  elier  vilde  bilde 
Andre  ind,  at  man  havde  ønsket  Krig.  Man  spillede 
den  højt  Forurettede,  klagede  over,  at  Europa  ikke 
havde  holdt  sit  Løfte,  og  betragtede  dem,  der  ikke 
havde  kunnet  tvinge  det  dertil,  som  Forrædere.  Man 
vovede  ikke  at  nægte,  at,  hvis  det  var  kommet  til  Krig 
med  Tyrkiet,  vilde  Grækenland  være  bleven  overvundet; 


men  man  vilde  have  Krig  alligevel.  Man  brændte  af 
Begjærlighed  efter  at  udgyde  sit  Blod  for  Brødrene; 
man  vilde  vise  Stormagterne,  at  man  mente  det  alvorlig. 
Blev  Hellas  knust  under  Tyrkiets  Overmagt,  maatte 
Europa,  saaledes  paastod  man,  nødvendig  komme  det 
til  Hjælp  og  skaffe  det  sin  Eet.  Det  hjalp  ikke,  at 
man  blandt  Andet  ved  Danmarks  Exempel  gjorde  dem 
opmærksom  paa,  at  Stormagternes  Løfter  ikke  gjaldt 
længere  end  de  syntes  at  tjene  dem  selv,  og  at  her  ikke 
engang,  som  Forholdet  var  med  Danmark,  var  en  af  Alle 
anerkjendt  Forpligtelse,  men  et  Løfte,  som  igjen  var 
taget  tilbage ;  Lidenskaben  gjør  blind,  og  Historiens 
Vidnesbyrd,  som  skulde  oplyse  Folkene,  bliver  i  saa- 
danne  Øjeblikke  næsten  altid  erklæret  for  ugyldigt. 
Man  tænkte  sig  slet  ikke  den  Mulighed ,  at  Europa 
kunde  gjøre,  som  det  havde  sagt  det  vilde,  lade  Helle- 
nerne i  Stikken,  og  at  det  endelige  Resultat  kunde 
blive,  om  ikke  en  Formindskelse  af  de  hidtilværende 
Grænser,  saa  en  Indskrænkning  i  Raadigheden  derover, 
naar  kun  en  Besættelse  af  de  europæiske  Stormagter 
havde  frelst  Hellas  fra  Tyrkernes  Aag.  Men  hvor  hid- 
sige end  Grækerne  ere  i  deres  Tale,  ere  de  dog  ret  be- 
sindige i  deres  Handling,  og,  skjønt  de  ikke  ville  være 
det  bekjendt,  ere  de  dog  sikkert  i  Grunden  ikke  mis- 
fornøjede med  at  være  slupne  for  Krig.  De  tage  Thes- 
salien  som  en  å  conto  Betaling  paa  det  Hele,  der  skyl- 
des Hellas,  og  trøste  sig  ikke  uden  Grund  med,  at  de 
nu  ere  blevne  saa  meget  stærkere  til  at  gaa  den  ende- 
lige Kamp  i  Møde,  naar  den  Tid  engang  kommer,  da 
Tyrkiet  skal  opløses;  men  Kumunduros  og  hans  Parti 
maatte  man  hævne  sig  paa;  de  af  ham  ansatte  Embeds- 


mænd  maatte  afskediges,  og  Trikupis'  Venner  indtage 
deres  Pladser.  I  den  lovgivende  Forsamling  førtes  de 
heftigste  Forhandlinger  om  Kiimunduros's  Politik;  han 
tilbageviste  Kontostavlos'  Angreb  med  demosthenisk  Vel- 
talenhed; men  Majoritetens  Mening  blev  naturligvis 
uforandret.  Og  dog  aflagde  allerede  det  ydre  Syn  af 
Forsamlingen  et  talende  Vidnesbyrd  imod  den;  thi  efter 
Thessaliens  Indlemmelse  i  Hellas  have  tre  Tyrker  Sæde 
i  det  Jhelleniske  Folkeraad.  Denne  Forsamling,  der  i 
den  nye,  af  Arkitekt  Ziller  opførte,  Bygning  har  faaet 
et  anseligt  Lokale  —  hvori  man  rigtignok,  ligesom  i  mange 
andre  nye  Bygninger  af  samme  Art,  næsten  Intet  kan 
høre  —  frembyder  nu  et  ganske  andet  Udseende  end 
for  10  Aar  siden.  Dengang  var  der  fuldt  af  græske 
Nationaldragter;  men  den  albanesiske  Palikardragt  er, 
som  ovenfor  bemærket,  i  Færd  med  at  forsvinde,  og  det 
er  næsten  kun  i  Peloponnes,  at  den  endnu  er  i  Brug; 
LU  er  det  ikke  den,  men  en  enkelt  tyrkisk  Turban,  der 
afbryder  den  europæiske  Dragts  Ensformighed.  Hvilken 
Tolerance  at  se  Tyrker  i  Hellas  Folkeraad!  eller  rettere: 
hvilken  Antydning  af  Fremtidens  Skæ'bne!  De  fordums 
Herrer  maa  nu  beskedent  søge  at  skaffe  sig  en  Plads 
som  en  hlle  Minoritet  i  Repræsentationen,  en  Plads, 
hvorfra  de  ogsaa  snart  ville  forsvinde. 

Naar  imidlertid  Athen  nu  frembyder  et  anseligere 
Skue  end  tidligere,  er  dette  ikke  en  Virkning  af  Thes- 
saliens Indlemmelse,  men  af  den  hele  Udvikling,  der  er 
foregaaet  i  Løbet  af  de  sidste  Aar.  Athen  talte  i  1879 
over  74,000  Indbyggere;  nu  har  den  vel  80,000;  Færdselen 
paa  Gaderne  er  større.  Dagdriverne  i  Kaffehusene  tabe 
sig  i  Mængden,  og  man  faar  et  Indtryk  af,  at  ogsaa  her 

leves  og  arbejdes,  drives  Handel  og  Vandel,  ligesom  i 
andre  Stæder.  Ikke  faa  Hellenere,  der  tidligere  havde 
deres  Bolig  i  de  større  europæiske  Handelsstæder  og 
havde  tjent  sig  Formue  der,  have  nu  faaet  Tillid  til 
Hellas'  Fremtid  og  ere  vendte  tilbage  til  deres  Fædre- 
land. Det  er  de  smukke  Boliger,  disse  have  bygget  sig, 
som  fylde  de  nye  Stadkvarterer  og  gjøre  Athen  til  en 
af  Europas  skjønneste  Stæder.  Athen  har  sin  ejen- 
dommelige Karakter.  Man  finder  ikke  der  disse  kolos- 
sale Kaserner,  hvis  ensformige  Masser  beboes  af  Tusin- 
der af  Mennesker;  i  Sammenligning  med  dem  ere 
Athens  største  Huse  smaa.  De  synes  beregnede  paa  en 
eller  to  Familier,  og  have  sjælden  mere  end  tre  Stok- 
værk, af  hvilke  det  øverste  endda  ofte  ikke  indtager 
hele  Bygningens  Fladerum.  Der  spares  ikke  paa  Plad- 
sen; Beletagen  har  en  Højde  af  6—8  Alen  til  Loftet, 
og  det  er  ikke  blot  fra  Altaner  og  Balkoner,  at  Be- 
boerne kunne  tage  Del  i  Omverdenens  Liv,  men  ogsaa 
fra  Loggier  med  Marmorsøjler.  Trods  de  mindre  Dimen- 
sioner have  disse  Bygninger  dog  et  vist  Præg  af  Stor- 
hed og  Fasthed  i  Forbindelse  med  Skjønhed,  og  det 
mangler  ikke  paa  Variation  og  malerisk  Afvexling  i 
dem,  skjønt  de  næsten  alle  ere  byggede  i  samme  Stil. 
Det  er  den  klassisk-græske  Arkitektur,  man  søger  at 
kalde  til  Live  igjen.  Hvad  Brødrene  Hansen  begyndte 
paa  i  deres  offentlige  Bygninger,  er  nu  optaget  af  Pri- 
vate, og  det  penteliske  Marmor  har  ogsaa  faaet  sin 
Plads  der,  om  ikke  i  Form  af  Søjler,  saa  dog  anvendt 
til  Trapper,  i  det  mindste  i  nederste  Stokværk.  Dette 
skjønne  Stof,  som  i  Oltidens  Bygninger  efter  over  to 
Aartusenders    Forløb    forbavser    os    ved    den    Fasthed, 

hvormed  det  saa  trofast  bevarer  de  Former,  Kunsten 
har  paatrykt  det,  naar  ikke  ydre  Vold  ødelægger  det, 
er  Hovedkilden  til  Athens  Pragt;  under  Attikas  tørre, 
solbare  Klima  bevarer  det  sin  Renhed  uforandret,  især 
da  Dampskorstene  og  Kulrøg  ere  forviste  fra  Staden. 
De  arkitektoniske  Former,  man  finder,  ere  tro  Kopier 
efter  Antiken.  Af  og  til  ser  man  den  doriske  Søjle, 
men  oftere  den  ioniske  med  sit  pyntelige  Volutkapitæl ; 
over  Søjlefa^aderne  Frontoner  med  Akroterier  over,  og 
Tagets  Sider  begrænses  aldrig,  som  hos  os,  af  en  eneste 
horizontal  Tagrende,  men  Linien  afbrydes  af  en  Række 
opstaaende  Fronttegl.  Dette  sidste  Træk  er  optaget 
selv  i  de  allertarveligste  Huse,  ja  det  synes  næsten  at 
være  fremkommet  af  sig  selv  ved  den  i  Grækenland 
endnu  allevegne  anvendte  Tagkonstruktion.  Tagstenene 
have  nemlig  samme  Form  som  tidligere  hos  os  (de  saa- 
kaldte  Munketegl);  det  er  halve  Cylinderstykker,  der 
lægges  skiftevis  med  Hulningen  opad  og  nedad.  Hvor 
den  konvexe  Tagsten  dækker  Sammenføjningen  af  de 
to  konkave,  fremkommer  paa  den  nederste  Taglinie  en 
Række  runde  Ophøjninger,  der  udadtil  dækkes  med 
Kalk,  en  simpel  og  smagfuld  Afslutning  af  Taget,  og  i 
Virkeligheden  den  samme  som  paa  Oldtidens  Tempeltage, 
kun  at  den  foranliggende  Vandrende  mangler. 

Naar  man  vil  anføre  et  enkelt  Exempel  af  disse 
nye  athenæiske  Paladser,  ligger  det  nær  at  nævne  Schlie- 
mann's  Hus,  der  ogsaa  i  Rejsebogen  udpeges  som  en  af 
Athens  Seværdigheder.  Man  kjender  denne  mærkvær- 
dige Mand,  som  ved  sin  begejstrede  Kjærlighed  til 
Homer  og  ved  sin  Rigdom  er  bleven  sat  i  Stand  til  at 
yde    Videnskaben    store    Tjenester    uden    selv    at    være 


12 

Videnskabsmand.  Han  har  i  sit  sidste  større  Værk,  Ilios 
(1881),  givet  en  udførlig  og  interessant  Skildring  af  sit 
Levnedsløb.  Han  havde  bevaret  Barndommens  naive 
Tro  paa  Homer;  at  der  maatte  ligge  Aarhundreder 
mellem  Trojas  Undergang  og  de  Sange,  som  forher- 
ligede denne  Begivenhed,  ænsede  han  ikke;  han  var 
overbevist  om,  at  Digterens  Skildringer  maatte  svare  til 
Virkeligheden,  og  tvivlede  ikke  paa,  at  det  ved  Udgrav- 
ninger paa  Stedet  og  ved  ihærdig  Søgen  skulde  lykkes 
ham  at  eftervise  det.  Og  det  lykkedes.  Han  fandt 
Sagnenes  Ilion,  en  Stad  fra  den  fjerneste  Oltid,  som 
syntes  ødelagt  ved  Ildebrand,  og  i  Gruset  fandt  han 
Levninger  af  en  forhistorisk  Kultur,  Guld-,  Sølv-  og 
Broncekar,  Lerkar  og  Stenredskaber,  kostbare  Guld- 
smykker osv.,  tildels  Former,  Ingen  havde  set  før. 
Hans  Tydning  af  disse  Monumenter  og  de  Slutninger, 
han  uddrager  deraf,  kunne  ikke  altid  billiges;  men  han 
har  fremdraget  en  betydningsfuld  historisk  Kjends- 
gjerning,  og  det  trojanske  Fund,  han  har  skjænket  til 
Berlin,  og  som  bevares  i  det  derværende  „Gewerbe- 
museum",  var  en  virkelig  Udvidelse  af  Historiens  Hori- 
zont.  I  endnu  højere  Grad  maa  dette  siges  om  den 
Udgravning,  han  et  Par  Aar  senere  foretog  i  Mykenæ, 
hvor  en  Række  Grave  fra  en  noget  senere,  men  ogsaa 
forhistorisk  Tid  afgav  en  Mængde  Guldprydelser,  Vaaben 
og  Kar  af  forskjellig  Art,  der  syntes  at  stadfæste  de 
gamle  Sagns  Beretninger  om  Indvandringer  fra  Ægyp- 
ten og  Orienten.  Udgravningen  i  Orchomenos  var  ikke 
saa  rig  paa  Udbytte  som  den  mykenæiske,  men  har  dog 
gjort  os  bekjendt  med  et  aldeles  enestaaende,  rigt 
dekoreret  Marmorloft;    derimod    synes    hans   sidste    Ud- 

gravning  i  Ilion,  i  Foraaret  1882,  ikke  at  have  lønnet 
sig.  Hans  hele  Liv  drejer  sig  om  Homeriske  Minder; 
hans  Børn  hedde  Andromache  og  Agamemnon,  og  over 
Indgangen  til  hans  Hus  i  Athen  staar  skrevet  „Ilios' 
Borg"  (Iliu  megaron).  Det  er  dog  ikke  den  forhistoriske 
Borg  i  Hissarlik,  hvor  han  fandt  „Kong  Priamos's  Skat", 
som  han  har  villet  rejse  igjen;  det  er  et  elegant  mo- 
derne Palads,  han  har  ladet  Arkitekt  Ziller  opføre  i 
samme  Stil  som  Athens  andre  Paladser  og  udstyret 
med  al  Nutidens  Komfort.  Det  er  forsynet  med  Trap- 
per og  med  Søjler  af  pentelisk  Marmor,  og  paa  Tag- 
terassens  Pand  staar  en  Række  parvis  grupperede  Sta- 
tuer, Efterligninger  af  antike  Figurer  fra  den  homeriske 
Sagnkreds,  støbte  i  en  marmorlignende  Komposition. 
Udsmykningen  af  det  Indre  minder  helt  igjennem  om 
Troja  og  Mykenæ.  I  Spisesalen  er  malet  en  Frise,  som 
fremstiller  Udgravningen  af  Troja.  Alle  Gulvene  ere 
lagte  som  Mosaik,  inddelte  i  firkantede  eller  runde  Fel- 
ter, og  i  hvert  af  dem  sees  en  af  de  ejendommelige 
Gjenstande  eller  Dekorationsmønstre,  som  ere  fundne  i 
hine  forhistoriske  Stæder.  Nogle  af  disse  gjøre  virkelig 
en  god  Virkning  og  passe  fortræffelig  til  en  saadan  An- 
vendelse, navnlig  de  cirkelrunde  mykenæiske  Guldplader 
med  deres  forskjellige  regelmæssige  Mønstre  af  Slyng- 
ninger, Rosetter,  Stjerner  osv,,  og  med  de  saa  fortrinlig 
arkitektonisk  ordnede  Oktopoder  eller  ottearmede  Blæk- 
spruttere; selv  den  mykenæiske  Bi  eller  Sommerfugl, 
som  man  plejer  at  kalde  den,  vilde  passende  kunde 
anvendes,  naar  man  ikke  for  Troskabens  Skyld  havde 
bibeholdt  hele  Tegningens  Raahed.  Ogsaa  det  trojanske 
Hagekors    (Svastika;    Kjøbenhavnerne    kjender    det    som 

Ny- Carlsbergs  Fabrikmærke)  vikle  kunne  accepteres  som 
Dekoration,  skjøut  det  ikke  er  særlig  skjønt,  men  der 
er  andre  Ting,  man  undres  mere  over  at  finde  optagne, 
saasom  de  raa  trojanske  Lerkar  med  deres  primitive 
Former  og  endnu  mere  primitive  Antydninger  af  De- 
koration. Man  morede  sig,  som  bekjendt,  i  den  fjerne 
Oldtid  med  at  give  disse  tykke  Lerkar  eller  Lerflasker 
Former  og  Ornamenter,  der  gav  dem  en  vis  Lighed  med 
menneskelige  Skikkelser,  særlig  med  Kvinder:  Hankene 
paa  Siderne  mindede  om  Arme,  et  Par  smaa  Knubber 
om  Brysterne;  Halsen  dekoreredes  stundom  med  horizon- 
tale  Striber,  Mundstykket  blev  afrundet  som  et  Hoved, 
og  man  afsatte  et  Par  Øjne  derpaa  og  en  Næse  der- 
imellem. Dette  er  ikke  noget  for  Troja  Ejendommeligt; 
saadanne  „Ausigtskrukker"  ere  fundne  mange  andre 
Steder,  saasom  i  Pommern  og  andre  oprindelig  slaviske 
Egne;  men  de  trojanske  ere  maaske  de  raaeste  af  alle. 
Det  forekom  Schliemann,  at  disse  Øjne,  der  undertiden 
blev  store  og  runde,  med  den  spidse  Næse  imellem, 
mere  mindede  om  en  Ugle  end  om  et  Menneske,  og  med 
hans  Lyst  til  at  finde  Betydning,  særlig  religiøs  Betyd- 
ning, selv  i  de  ubetydeligste  Gjenstande,  fik  han  den 
Tanke,  at  disse  Krukker  skulde  forestille  Gudinden 
Athena,  hvem  man  i  den  fjerne  Oltid  da  skulde  have 
fremstillet  med  Uglehoved;  saaledes  forstod  han  det 
homeriske  Tilnavn  Glaukopis.  Hvis  en  Gjendrivelse 
her  var  nødvendig,  kunde  man  gjøre  opmærksom  paa, 
at  nogle  af  disse  Ansigter  ogsaa  have  en  Mund  antydet 
nedenfor  Næsen,  hvorved  altsaa  enhver  Lighed  med 
Uglen  forsvinder,  eller  man  kunde  erindre  om  andre  raa 
Lerkar  fra  ældre   Tider,    særlig   de,    som  bleve  fundne 

ved  Dipylon-Porteu  i  Athen,  hvoraf  ogsaa  Antiksamlingen 
i  Kjøbenhavn  har  erhvervet  et  Par  Exemplarer.  Paa 
dem  finder  man  væbnede  Krigere,  fremstillede  med 
Hoveder,  der  lige  saa  godt  kunde  kaldes  Fuglehoveder, 
idet  Tegneren  ogsaa  der  har  ment,  at  Næse  og  Øjne 
vare  nok  til  at  betegne  et  Menneskeansigt.  Der  er 
næppe  Mange,  der  endnu  bekjende  sig  til  Schliemann's 
Uglehypotese,  men  selv  tror  han  paa  den,  og  denne, 
efter  hans  Mening  epokegjørende  Opdagelse  kunde 
mindst  af  Alt  savnes  paa  Gulvene  i  „Ilios's  Borg". 

Et  paafaldende  Træk  i  det  nye  Hellas  er  den  store 
Mængde  Kirker,  der  bygges;  Stædernes  Udvidelse  og 
Fremgang  i  materiel  Henseende  viser  sig  ogsaa  heri. 
Jeg  har  allerede  én  Gang  nævnt  de  smaa  byzantiske 
Kirker,  som  i  al  deres  Lidenhed  og  Tarvelighed  tiltale 
ved  deres  ejendommelige  Alvor  og  den  Smag,  der  viser 
sig  i  Planen  og  Forholdene.  Da  man  afstak  Planen  til 
det  nye  Athen,  bevarede  man  omhyggelig  nogle  af  disse 
Kapeller,  og  gav  dem  en  udmærket  Plads  paa  Kors- 
veje eller  midt  i  Hovedgaderne,  saasom  Kapnikarea 
midt  i  Hermesgade,  Englenes  eller,  som  den  hedder,  de 
Ulegemliges  Kirke  ved  den  vestre  Ende  af  samme  Gade, 
og  den  gamle  Mariakirke,  Panagia  Gorgopiko,  som  har 
en  særlig  Interesse  ved  den  store  Mængde  antike 
Arkitektur-  og  Skulpturfragmenter,  der  ere  indmurede  i 
Ydervæggene.  Dette  lille  Dukkeskab  var  Athens  gamle 
Hovedkirke  eller  Metropolis;  men  da  Athen  var  bleven 
Hovedstaden  i  et  selvstændigt  Kongerige,  kunde  man 
ikke  nøjes  med  den.  Der  opførtes  (fra  1840  af)  en 
stor  ny  Metropolis  ved  Siden  af  den  gamle;  men  den  blev 
staaende  som  et  helligt  og  seværdigt  Minde  fra  Fortiden. 

Materialet  til  den  nye  Kirke  hentedes  fra  70  smaa  Kirker 
og  Kapeller,  som  i  den  Anledning  bleve  nedrevne;  der  er 
dog  ikke  saa  faa  saadanne  tilbage  endnu.  Den  nye 
Kirke  anlagdes  efter  den  almindelige  byzantinske  Plan ; 
den  blev  i  Sammenligning  med  de  ældre  baade  stor 
og  høj  og  rigt  smykket  i  det  Indre,  men  den  er  langt 
fra  at  være  noget  arkitektonisk  Kunstværk.  Efter  at 
denne  Kirke  var  fuldført,  rejste  sig  den  næsten  lige  saa 
store  Irenekirke  i  Æolosgaden  og  flere  andre,  saasom 
Georgskirken,  Zoodochos  Pigi,  d.  e.  den  livmodtagende 
Kilde  eller  Marias  Moderskjød,  i  Akademigaden,  og  den 
endnu  ufuldendte  Panagia  Chrysospiliotissa  (d.  e.  Maria 
fra  den  gyldne  Hule)  i  Æolosgaden.  I  Patras,  Hellas's 
næststørste  Stad,  var  jeg  Vidne  til  den  samme  Bestræ- 
belse: et  Par  store  Kirker  vare  færdige,  og  en  ny, 
endnu  større  og  prægtigere  var  man  i  Færd  med  at  ind- 
rette ved  at  restaurere  en  mægtig  tyrkisk  Moske.  Ogsaa 
i  Sparta  opfører  man  en  stor  ny  Kirke,  og  saaledes 
allevegne,  hvor  Stæderne  ere  i  Opkomst.  Fra  et  kunst- 
nerisk Standpunkt  frembyde  disse  Bygninger  liden 
Interesse;  man  undrer  sig  snarere  over,  at  Arkitekterne 
ikke  have  kunnet  løse  deres  Opgave  bedre,  da  det  dog 
visselig  ikke  mangler  paa  Forbilleder,  selv  om  man  kun 
vil  søge  dem  i  den  byzantinske  Kunst;  men  for  hele 
Samfundstilstanden  er  det  et  betegnende  Træk,  at  der 
rejse  sig  saa  mange  nye  og  store  Kirker,  og  man  ledes 
til  at  opkaste  det  Spørgsmaal,  om  Hellenerne  da  i 
Virkeligheden  ere  et  saa  særdeles  religiøst  Folk. 

Om  Hellenerne  ere  et  religiøst  Folk?  Ja,  hvis  man 
ved  Religion  forstaar  urokkelig  Fastholden  ved  den 
religiøse  Overlevering,    saa    ere    de    det.     Man  betragte 

blot  det  mest  fremtrædende  Træk,  den  lange  Faste,  som 
de  overholde  med  den  største  Strenghed.  I  sex  Uger 
nydes  ikke  mindste  Kjødmad;  Brød,  Oliven  og  Løg  er 
den  almindehge  Føde,  og  Paaskeløverdag  nydes  slet 
Intet.  Man  søger  at  faa  denne  Dag  til  at  gaa  ved  at 
sove  den  bort;  man  staar  endelig  op  KL  11 V2  om  Afte- 
nen for  at  kunne  møde  i  Kirken  paa  Slaget  12  og  faa 
sit  Voxlys  tændt  ved  den  indviede  Ild.  Derefter  iler 
man  hjem  for  i  et  rigeligt  Maaltid  af  Lammesteg  og 
andre  solide  Sager  at  søge  Erstatning  for,  hvad  man 
har  maattet  undvære  i  den  lange  Fastetid.  Det  be- 
tragtes som  en  uafviselig  Pligt  for  den  Kristne  at  fejre 
Kristi  Opstandelse  netop  Kl.  12  Paaskenat,  og  netop 
paa  den  Dag,  som  i  den  græske  Kalender  staar  be- 
tegnet som  saadan.  Den  gregorianske  Kalenderforbedring 
ansees  for  et  af  den  vesterlandske  Kirkes  værste  Kjætte- 
rier,  og  da  vor  Paaske  i  1882  faldt  sammen  med  Græker- 
nes, var  det  med  glad  Overraskelse,  at  de  opdagede,  at 
vi  dog  ogsaa  en  Gang  kunde  holde  Paaske  paa  den  rig- 
tige Dag.  Festen  skal  fejres  med  Jubel,  og  denne  faar 
et  kraftigt  Udtryk  i  Bøsseskud  og  Pistolskud,  i  Knald- 
perler og  Raketter,  som  den  skydelystne  Ungdom  an- 
bringer allevegne,  hvor  man  mindst  venter  det,  og  det 
ikke  blot  Paaskemorgen  fra  Kl.  12  af;  nej  Knalderiet 
anticiperes  flere  Dage  i  Forvejen,  og  mange  Steder  be- 
gynder man  derpaa  allerede  om  Onsdagen.  Langfredag 
Aften  samles  man  i  Kirkerne  omkring  den  festlig  smyk- 
kede Ligkiste,  og  her  ere  Betingelserne  for  religiøst 
Alvor  tilstede;  men  hvad  skal  man  sige  om  en  saadan 
Skjærtorsdagskommers,  som  jeg  var  Vidne  til  i  Gythion, 
Spartas   Havnestad,    hvor    en    legemstor   Dukke    af   den 

Ussing:  Fra  Hellas  og  Lilleasien.  * 

hængte  Judas  hang  og  dinglede  over  Gaden?  Man  maa 
være  meget  barnlig  for  at  kunne  leve  den  hellige 
Historie  om  igjen  paa  den  Maade,  eller  rettere :  den 
synker  ned  til  at  være  et  profant  Æventyr;  dens  virke- 
lige Indhold  bliver  en  død  Skat,  og  Religionen  er  en 
tom  Form.  Men  Formen  skal  overholdes.  Man  be- 
søger Messen  regelmæssig,  i  alt  Fald  om  Søndagen,  og  man 
finder  ikke  Faa,  der  stadig  lade  Rosenkransen  løbe 
igjennem  deres  Hænder;  men  det  er  som  et  andet  Stykke 
Legetøj,  og  deres  Samtaler  vise,  at  de  tænke  paa  alt 
Andet  end  paa  at  bede. 

Det  er  en  Misforstaaelse,  naar  i  nyere  Tid  enkelte 
danske  Gejstlige  have  ment,  at  den  græske  Religion 
stod  Protestantismen  nærmere  end  den  romersk-katholske. 
Den  trænger  ikke  mindre  end  den  romerske  til  en  Re- 
formation, men  der  er  saa  lidet  Liv  i  den,  at  Udsig- 
terne til  en  saadan  ere  saare  ringe,  og  en  Person  som 
Laskaratos,  om  hvem  Pastor  Theodor  Hansen  for  nogle 
Aar  siden  skrev  en  interessant  Afhandling,  er  et  ene- 
staaende  Fænomen.  Naar  man  i  den  græske  Religions 
Goldhed  har  ment  at  tinde  en  af  Grundene  til  Nihilis- 
mens store  Udbredelse  i  Rusland,  modbevises  dette  ikke 
ved  en  Henvisning  til  Hellas.  Ogsaa  der  findes  der  et 
stærkt,  ultraradikalt  Parti,  som  stiller  sig  fjendtlig 
baade  mod  Kongedømmet  og  mod  den  kristelige  Re- 
ligion, og  som  forfølger  Kristendommen  med  et  fanatisk 
Had.  Jeg  skal  anføre  et  Exempel,  der  tilfæklig  mødte 
mig.  Det  nye  Videnskabernes  Akademi,  som  Theophilus 
Hansen  opfører,  har  en  fremragende  Prydelse  i  to  store 
Søjler,  paa  hvis  Top  Apollo  og  Athene  staa.  Den  ene 
af  disse   Statuer    havde    allerede    staaet    der    i   længere 

Tid,  den  anden  blev  afsløret  i  Marts  1882.  I  den  An- 
ledning blev  der  forfattet  og  solgt  paa  Athens  Gader  et 
Digt  med  Titel  „Gudernes  Tilbagekomst",  hvori  der 
jubles  over,  .at  de  gamle  helleniske  Guder  nu  afløse  den 
afskyelige  barbariske  Trældomsreligion ,  som  kaldes 
Kristendom.  Mener  Forfatteren  virkelig,  at  han  kan  faa 
Nogen  til  at  tro,  at  Apollo  og  Athene  ere  Guder  for 
ham?  Nej,  det  Hele  er  kun  et  raat  Angreb  paa  den 
Religion,  hvoraf  han  aldrig  har  kjendt  Andet  end  den 
ydre  Skal  og  forstenede  Former. 

Udenfor  Athen  vilde  man  maaske  mindre  let  finde 
Exempler  paa  en  fræk  Forhaanelse  af  Kristendommen ; 
man  vil  finde  Steder,  hvor  den  hele  Befolkning  ind- 
finder sig  til  Messen  Søndag  Morgen,  og  man  vil  se, 
hvorledes  de  ikke  glemme  nogen  af  de  store  Festdage, 
de  fra  Barnsben  have  været  vante  til  at  fejre;  men  man 
vil  ogsaa  mange  Steder  dertil  finde  knyttet  en  Overtro 
og  et  Hedenskab,  som  gjør  det  nittende  Aarhundrede 
liden  Ære.  Hvilket  Afguderi  drives  der  ikke  med  den 
hellige  Spiridion  paa  Korfu,  og  hvor  indbringende  er 
det  ikke  for  den  Mand,  der  er  saa  heldig  at  eje  hans 
Lig,  naar  det  føres  i  Procession?  Hvilken  uhyre  Menneske- 
masse samles  ikke  paa  Tinos  til  den  undergjørende 
Madonnas  Fest  i  April  Maaned?  osv. 

Hvor  Massen  af  Folket  endnu  staar  paa  et  saa 
barnligt  Standpunkt,  kan  man  ikke  undres  over,  at  der 
mangler  et  frit  religiøst  Liv  og  Alt  gaar  op  i  ydre 
Former.  Det  maa  indrømmes,  at  disse  Former  ere 
værdige  og  alvorlige.  De  se  fortræffelig  ud,  disse 
Præster  med  det  lange  Skæg  —  det  er  næsten  alle 
smukke  Folk  —  i  deres  vide  sorte  Kapper  og  med  den 

sorte  Hue  paa  Hovedet,  og  ved  særlig  festlige  Lejlig- 
heder, naar  Kirkens  højeste  Dignitarier  møde  i  deres 
fulde  Stads,  finder  man  en  lige  saa  broget  Pragt  i  den 
græske  som  i  den  katholske  Kirke,  og  tildels  med  et 
alvorligere  Præg.  Jeg  var  saa  heldig  at  være  til  Stede 
ved  en  saadan  Højtidelighed,  da  den  yngste  Prins, 
Andreas,  blev  døbt.  Da  Marts  Maaneds  Temperatur  i 
Athen  kan  være  meget  ustadig,  havde  man  ikke  vovet 
at  bringe  det  lille  Barn  hen  til  Athens  Hovedkirke, 
men  foretrak  at  lade  den  hellige  Handling  foregaa  paa 
Slottet,  hvor  en  af  de  smukkeste  Sale  i  den  Anledning 
var  bleven  festlig  smykket.  En  talrig  Kreds  af  Herrer 
og  Damer  var  indbuden  til  at  være  til  Stede;  glimrende 
Uniformer  af  alle  Slags  afbrød  Rækken  af  de  sorte 
Kjoler,  og  Damernes  ikke  blot  kostbare  og  farverige, 
men  ogsaa  smagfulde  Dragter  med  straalende  gyldne 
Smykker  bidrog  end  mere  til  at  forherlige  Festen. 
Daaben  foregaar  i  den  græske  Kirke  efter  den  oprinde- 
lige Skik  ved  Neddypning  i  Vandet;  en  stor  Sølvkumme 
stod  midt  i  Salen,  hvori  Barnet  efter  at  være  afklædt 
blev  sænket  ned.  Men  baade  før  og  efter  Daabshand- 
lingen  var  der  Meget,  der  skulde  synges,  og  endnu 
Mere,  der  skulde  oplæses  af  forskjellige  Personer. 
Blandt  Andet  skulde  Kronprinsen,  Konstantin,  som  den 
fornemste  af  Fadderne  oplæse  Troesbekjendelsen.  Det 
var  første  Gang,  at  denne  smukke  fjortenaarige  Yngling 
traadte  frem  i  en  offentlig  Forsamling.  Med  klar  og 
tydelig  Stemme  og  med  korrekt  og  udtryksfuld  Deklama- 
tion oplæste  han  den  lange  Formular.  Hellenerne  vare 
synlig  rørte.  Gamle  Mænd  fik  Taarer  i  Øjnene,  og  en 
af  dem  udbrød:   Hvor   mange   Aarhundreder    er   det  vel 

siden,  Hellenerne  have  hørt  Troesbekjendelsen  fra  Tron- 
følgerens Læber  I  Der  var  dyb  Følelse  i  disse  Ord;  men 
det  var  ikke  religiøs,  men  national  Følelse;  og  det 
maa  man  lade  Grækerne,  at  Nationalfølelsen  hos  dem 
har  en  overordentlig  Styrke.  Vore  moderne  Kosmo- 
politer kunne  længe  nok  kalde  denne  Følelse  bornert, 
og  paa  Evighedens  Guldvægt  vil  den  maaske  findes  for 
let;  men  saa  længe  vi  veje  paa  Timelighedens  grove 
Bismer,  vejer  den  saare  meget,  og  medens  den  for  et- 
hvert Folk  er  Betingelsen  for  en  selvstændig  Tilværelse, 
er  den  for  Hellenerne  det,  der  aabner  dem  Udsigt  til 
fremtidig  Storhed.  En  elskværdig  gammel  Græker,  en 
af  de  ædleste  og  kundskabsrigeste  Mænd,  jeg  har  truffet 
i  Hellas,  ytrede  engang  til  mig,  at  den  græske  Religion 
var  en  tom  Form  uden  Indflydelse  paa  Sjælens  dybere 
Liv  og  paa  Karakteren.  Med  Hellenernes  Moralitet, 
sagde  han,  var  der  i  de  sidste  halvhundrede  Aar  fore- 
gaaet  en  stor  Forandring.  Den  offentlige  Moral  stod 
nu  paa  et  højere  Trin  end  dengang;  nu  fandt  man 
en  langt  større  Redebonhed  til  at  ofre  Penge  for 
Fædreland  og  Medborgere;  dette  havde  man  set  ifjor, 
da  det  frygtelige  Jordskjælv  ødelagde  Chios,  ligesom 
man  havde  set  det  under  Opstanden  paa  Kreta  og  ved 
andre  Lejligheder;  men  den  private  Moral  var  sunken 
dybt.  Forhen  vidste  man,  at  naar  en  Hellener  havde 
givet  sit  Ord,  holdt  han  det,  og  Tyverj  var  ukjendt  i 
Hellas;  nu  var  det  anderledes;  nu  maatte  Enhver  være 
paa  sin  Post,  thi  Ærlighed  og  Ordholdenhed  vare  sjældne 
Dyder,  og  Alt  gik  ud  paa  at  vinde  Penge.  Jeg  gjen- 
giver  den  Gamles  Ord,  som  de  faldt;  Læserens  Kritik 
vil  let   gjennemskue   Overdrivelsen    og  fjerne,  hvad   der 

maa  synes  at  tilhøre  den  enkelte  Mand  eller  Øjeblikkets 
Stemning,  men  nogen  Sandhed  bliver  der  dog  nok  til- 
bage. Det  maa  man  sikkert  give  ham  Ret  i,  at  Religionens 
Indflydelse  paa  Folkets  Moralitet  er  saare  ringe;  men 
i  national  og  politisk  Henseende  er  den  en  mægtig 
Løftestang. 

Hvor  skjøn  og  anselig  end  det  nye  Athen  er,  saa  er 
det  dog  Oldtidens  Storhed,  som  det  skylder  Alt.  Det 
var  de  historiske  Minder,  der  gjorde,  at  man  valgte 
Athen  til  Kongerigets  Hovedstad.  Det  er  dem,  der  hid- 
kalde Tusinder  af  Rejsende  fra  det  øvrige  Europa,  og 
det  er  Efterligningen  af  den  klassiske  Oldtids  Arkitektur, 
som  giver  Staden  sit  ejendommelige  Præg.  Den  Til- 
rejsende spejder  længselsfuldt  efter  Athens  Akropolis, 
længe  inden  der  er  nogen  Mulighed  for  at  se  den. 
Kommer  han  fra  Archipelagos,  begynder  han  maaske 
ved  Forbjerget  Sunion  ;  thi  den  besynderlige  Misforstaaelse, 
at  man  derfra  skulde  have  set  den  store  Bronce-Athenes 
Lansespids,  bliver  som  saa  mange  gamle  Vildfarelser 
stadig  gjentagen;  men  saa  maa  han  vente  forgjæves  i 
flere  Timer.  Først  naar  man  er  bøjet  om  Hymettos- 
bjerget,  aabner  den  attiske  Slette  sig  for  Blikket,  og 
foran  Pentelikons  skjøntformede  Skraaninger  tegner  sig 
det  spidse  Bjerg,  man  har  kaldt  Lykabettos,  og  Borg- 
klippen med  Parthenons  Søjlerader.  Den,  der  ikke  har 
set  Athens  Akropolis  i  en  halv  Snes  Aar,  eller  som  kun 
kjender  den  fra  Afbildninger,  vil  ved  første  Øjekast 
savne  Noget;  den  træder  ikke  fuldt  saa  stærkt  frem  som 
før.  Det  store  frankiske  Taarn,  som  før  knejsede  over 
Propylæernes  søndre  Fløj,  er  forsvundet;  Schliemann  har 
Æren  af  at  have  bekostet  Nedbrydningen.     Der  var  dem, 


23 

der  frygtede  for,  at  det  maleriske  Syn  af  Athen  og  deus 
Borgklippe  skulde  tabe  derved;  men  det  Modsatte  er 
blevet  Tilfældet.  Taaruet  var  i  Virkeligheden  en  højst 
uharmonisk  Tilsætning;  efter  dets  Bortfjernelse  bliver 
Parthenon  i  Stand  til  at  beherske  hele  Borgen,  og  den 
klassiske  Oldtids  Rester  gjøre  ej  blot  en  finere,  men 
ogsaa  en  større  Virkning  end  det  klodsede  middelalder- 
lige Vagttaarn  gjorde.  Man  havde  haabet  ved  Ned- 
brydningen af  Taarnet  at  finde  antike  Arkitekturstykker 
og  Indskrifter  indmurede  deri,  men  man  fandt  saa  godt  som 
Intet,  man  vandt  kun  at  faa  Pladsen  ryddet;  men  med 
det  Samme  skaffede  man  de  Besøgende  et  godt  Sted  til 
at  se  det  lille  Niketempel  fra,  Noget  som  heller  ikke 
var  at  foragte.  Akropolis  gjør  ved  det  første  Syn  et 
trøstesløst  Indtryk  af  en  Ruinhob,  hvor  uhyre  Stenmasser 
ligge  henkastede  imellem  hinanden ;  det  varer  noget, 
inden  man  bliver  fortrolig  med  den  og  draget  ind  i  dens 
Tryllekreds.  Men  det  kommer.  Selv  den  almindelige 
Turist  har  sin  Glæde  af  at  dvæle  paa  dette  mærkværdige 
Sted,  hvor  hvert  Skridt  giver  ham  Lejlighed  til  nye 
Iagttagelser,  paa  dette  rolige  Sted,  hvor  man  er  saa 
langt  borte  fra  Nutidens  Liv,  og  dog  saa  nær,  at  man 
blot  behøver  at  kaste  Blikket  ud  over  den  nordre  Mur, 
for  at  se  hele  den  bevægede  By  og  i  Eftermiddagstimerne 
høre  den  underlig  blandede  Lyd  af  de  tusinde  Stemmer, 
der  stiger  op  derfra.  Og  Iwem  føler  sig  ikke  greben, 
naar  han  fra  Parthenons  Søjlegang  ser  ud  over  den 
attiske  Slette  og  den  piræiske  Halvø  til  den  skjønne 
Bugt,  hvor  Salamis,  Ægina  og  Peloponnes's  Bjerge  be- 
grænse Udsigten,  eller  naar  han  vender  sig  til  den  mod- 
satte  Side    og    ser  Pentelikon    og  Hymettos    i   Aftenens 

klare,  farverige  Toner?  Mange  ville  maaske  endnu  fore- 
trække Maaneskinnet ,  hvor  det  hvide  Marmor  synes 
dobbelt  skjønt,  da  det  ikke  skærer  i  Øjnene,  og  de  skarpe 
Skygger  lade  mangen  Form  træde  skarpere  frem,  medens 
det  Hele  bliver  mindre  overvældende  og  Forstyrrelsens 
Uro  smelter  hen  i  en  vemodig  Harmoni.  P'or  den,  der 
alvorlig  vil  studere  Oldtidens  Kunst,  kan  intet  Sted 
sammenlignes  med  Athens  Akropolis,  hvor  Arkitekturens 
største  Mesterværker  selv  i  deres  mishandlede  Tilstand 
tydelig  vise,  hvad  de  have  været,  og  hvor  disse  skjønt 
komponerede  og  tidt  med  kunstnerisk  Følelse  indhugne 
Arkitekturformer  endnu  staa  lige  saa  skarpt  som  den 
første  Dag,  de  bleve  til;  de  mangle  kun  Farven  og  For- 
gyldingen.  Nu  har  man  ogsaa  sørget  tilbørlig  for  at 
forsyne  den  Studerende  med  Alt  hvad  der  hører  til  for 
at  fiildstændiggjøre  Billedet  af  disse  Templer,  idet  man 
Øst  for  Parthenon,  hvor  Borgklippen  skraaner  nedad, 
har  anlagt  et  Museum,  hvori  man  har  samlet  baade  de 
ældgamle  Levninger  fra  Tiden,  før  Parthenon  blev  bygget 
og  de  enkelte,  forholdsvis  velbevarede  Stykker  fra  Par- 
thenon selv,  navnlig  af  Frisen,  som  endnu  vare  at  finde 
i  Athen,  samt  Afstøbninger  af  de  Gavlfigurer,  Metoper 
og  Frisestykker,  som  Lord  Elgin  i  Aarhundredets  Be- 
gyndelse førte  til  London. 

Man  skulde  synes,  at  medens  den  nye  Stad  udvikler 
sig  og  forandres  Aar  for  Aar,  maatte  Oldtidens  Levninger 
være  hævede  over  Forandringen;  men  det  er  ikke  saa- 
ledes.  Ogsaa  paa  dem  gnaver  Tidens  Tand,  og  den 
engang  begyndte  Forstyrrelse  skrider  frem,  uden  at  det 
er  muligt  at  hindre  det.  Det  saakaldte  Theseustempel, 
denne  lille  Perle   af  attisk  Arkitektur,    som  strax  byder 

den,  der  kjører  ind  i  Athen,  sit  smilende  Velkommen, 
har  vel  endnu  alle  sine  Søjler,  men  den  nordvestlige 
Hjørnesøjle  er  kommen  ud  af  sine  Fuger  og  har  maattet 
sikres  ved  Jernbaand.  Den  olympiske  Zeus's  Tempel, 
af  hvis  120  Søjler  for  tredive  Aar  siden  endnu  de  16  stod, 
har  nu  kun  15  staaende,  idet  en  Orkan  i  Aaret  1852 
kuldkastede  den  ene.  Den  faldne  Kolos  synes  endnu 
mægtigere  end  de  staaende;  Stykke  ved  Stykke  ligge 
alle  dens  Dele  i  fuldstændig  Orden;  det  er,  som  havde 
den  kun  lagt  sig  ned,  for  at  man  saa  meget  desto  bedre 
kunde  se  og  beundre  Arbejdet.  Men  ak!  ogsaa  den 
har  lidt  og  maa  lide.  De  græske  Drenge  more  sig 
med  at  afhugge  alle  fremstaaende  Kanter  i  Kapitælet  og 
paa  den  riflede  Søjle,  og  jeg  har  ikke  set  nogen  Græker 
tugte  dem  derfor. 

Fornøjeligere  er  det  at  vende  Tanken  til  den  Be- 
rigelse, Oldtidsminderne  have  faaet  ved  nye  Udgravninger. 
Vel  maa  det  beklages,  at  en  stor  Del  af  det  gamle 
Athen,  navnlig  Nord  for  Borgen,  endnu  i  lang  Tid  vil 
være  en  lukket  Bog  for  Granskeren,  idet  en  Del  af  den 
nuværende  By  ligger  derover  og  det  har  lange  Udsigter 
med  en  Expropriation;  men  man  maa  paaskjønne  den 
Iver,  hvormed  det  archæologiske  Selskab  har  arbejdet, 
hvor  det  kunde.  Udgravningen  af  Kong  Attalos's  Stoa, 
af  begge  Theatrene  og  hele  det  mellemliggende  Stykke 
paa  Borgens  sydlige  Skrænt,  samt  af  Gravene  udenfor 
den  gamle  Hovedport,  Dipylon,  ere  vigtige  Berigelser 
for  vor  Kundskab.  Af  Gravene  har  jeg  i  et  tidligere 
Skrift  (Fra  en  Rejse,  1872)  søgt  at  give  en  Skildring. 
Man  har  siden  den  Tid  fortsat  Udgravningerne  hen- 
imod  Byen,   men  med  mindre  Udbytte.     Af  Grave  fandt 

man  næsten  ingen;  man  fandt  Murlinien  og  Dobbelt- 
porten, men  kun  Fundamenterne  vare  tilbage,  og  de 
forskjellige  Befæstningsanlæg,  der  Tid  efter  Tid  ere 
udførte  der,  give  Udgravningen  et  saa  forvirret  Ud- 
seende, at  selv  et  omhyggeligt  Studium  ikke  altid  kan 
finde  ud  af  det. 

En  af  de  første  Fornødenheder  for  Athen  var  aaben- 
bart  Opførelsen  af  en  stor  Museumsbygning,  hvor  de 
værdifulde  Kunstværker  og  Oldsager,  som  næsten  daglig 
fremkomme  af  Jordens  Skjød,  kunde  opbevares  og  udstilles 
for  Videnskabsmandens  og  Kunstelskerens  Øjne,  men  i 
lang  Tid  syntes  dette  et  fromt  Ønske.  De  fundne  Gjen- 
stande  bleve  opbevarede  paa  utallige  forskjellige  Steder, 
hvor  man  nærmest  kunde  finde  en  Plads,  og  Granskerne 
havde  tidt  stor  Møje  med  at  opdage,  hvor  det,  han  søgte, 
fandtes.  Da  skjænkede  en  rig  Græker  i  Petersborg, 
Bernardakis,  den  fornødne  Sum  til  Opførelsen  af  en 
Museumsbygning,  og  langt  om  længe  er  en  saadan  endelig 
bleven  opført  og  taget  i  Brug.  Den  „store  Museums- 
bygning" er  dog  ikke  ganske  færdig,  og  vilde  man  dertil 
kræve,  at  de  Rum,  der  gjemme  Oldtidens  kostelige 
Levninger,  skulde  udstyres  med  en  Pragt,  der  vidnede 
om,  hvilken  Pris  man  sætter  paa  dem,  saaledes  som 
Tilfældet  er  i  Europas  store  Museer,  saa  er  den  ikke 
blot  langt  fra  at  være  det,  men  bliver  det  vist  heller 
aldrig.  Det  græske  Nationalmuseums  Sale  mangle  al 
Dekoration,  men  de  afgive  god  og  rummelig  Plads  til 
Opstilling  af  det  rige  Indhold.  Desværre  have  mange 
Sager  endnu  ikke  faaet  nogen  Plads  der,  andre  maa  hjælpe 
sig  med  en  midlertidig  Opstilling  eller  ligge  paa  Gulvet 
indtil  videre.      Og,  hvad  der  er  endnu  mere  at  beklage, 

Opstillingen  er,  selv  hvor  den  ikke  mere  skal  forandres, 
ikke  altid  heldig.  Det  berømte  store  Relief  fra  Eleusis, 
hvor  Demeter  og  Perseiohone  sætte  Indvielseskranseu  paa 
Hovedet  af  den  unge  Mand,  er  i  Grunden  slet  ikke  til 
at  se.  Man  har  indmuret  det  i  Baggrunden  af  en  Sal 
lige.  over  for  Vinduerne,  saa  at  der  slet  ingen  Skygge  kan 
falde  paa  det,  Noget  som  maatte  være  den  første  For- 
dring, der  stilledes  til  Pladsen  for  et  saa  lavt  Relief; 
man  maa  ty  til  Afstøbninger,  hvis  man  have  nogen  Fore- 
stilling derom.  Det  maa  naturligvis  billiges,  at  man 
ikke,  som  i  ældre  Museer,  haf  restaureret  Statuerne 
saaledes,  at  de  se  ud  som  hele,  uagtet  de  kun  ere  Brud- 
stykker, og  moderne  Makværk  udgives  for  antik  Kunst; 
men  noget  Mere  kunde  og  burde  der  dog  gjøres  for  at 
disse  ærværdige  og  ofte  kostelige  Levninger  kunde  vise, 
hvad  de  have  været,  uden  at  særligt  Studium  var  nød- 
vendigt for  at  forstaa  dem.  Man  synes,  at  den,  der 
virkelig  sætter  Pris  paa  dem,  maatte  gjøre  noget  Mere. 
Man  kommer  uvilkaarlig  til  at  tænke  paa  den  Gjerrige, 
der  samler  Skatte  paa  Skatte,  men  ikke  giver  sig  Ro 
til  at  nyde  sine  Rigdomme.  Men  vi  andre  ville  ikke 
undlade  at  nyde  og  studere  dem.  Allerede  den  store 
Plads  foran  Museumsbygningen,  hvor  man  har  opstillet 
Hundreder  af  Gravmonumenter  af  forskjellig  Slags,  for- 
tjener stor  Opmærksomhed ;  men  Museet  selv  er  i  flere  Ret- 
ninger enestaaende.  Dette  gjælder  først  om  Skulpturerne 
fra  den  græske  Kunsts  første  Barndomsdage,  dernæst 
om  den  store  Samling  af  Gravmonumenter  fra  Kunstens 
Blomstringstid  og  senere,  hvori  selv  underordnede  Kunst- 
nere have  leveret  de  skjønneste  Kompositioner  og  de 
mest  rørende  Afskedsscener,  og  hvad  der  ved  første  Øje- 

kast  synes  ensformigt  og  trættende,  ved  nærmere  Be- 
tragtning frembyder  en  Mangfoldighed  af  individuelle 
Forskjelligheder;  det  er  et  smukt  Blik  ind  i  Oldtidens 
Privatliv,  som  véd  disse  Gravmonumenter  er  blevet  aabnet 
for  den  nuværende  Slægt.  Og  midt  imellem  disse  Re- 
lieffer finder  man  værdifulde  Statuer.  Her  staar  den 
saakaldte  Hermes  fra  Andros,  der  viser  samme  Motiv 
som  den  bekjendte  Mercur  fra  Belvedere,  men  tilhører 
en  ældre  og  bedre  Kunstperiode,  formodentlig  3die  eller 
4de  Aarh.  f.  Chr. ;  dog  er  ogsaa  den  kun  en  Kopi  efter 
den  ældre  Original,  og  det  er  vel  muligt,  at  nyere  Forskere 
have  Ret,  naar  de  paastaa,  at  det  ikke  er  en  Statue  af 
Guden  selv,  men  et  Gravmonument,  hvor  en  ung  Mand 
er  fremstillet  i  samme  Skikkelse.  I  den  næste  Sal 
findes  en  anden  Statue  af  langt  ringere  Kunstværd,  men 
af  stor  antikvarisk  Interesse.  Det  er  den  i  noget  under 
Legemsstørrelse  udførte  Kopi  efter  Phidias's  Athene- 
statue i  Parthenos,  som  blev  funden  Nyaarsdag  1881, 
et  Fund ,  der  blev  betragtet  som  et  Varsel  om ,  at 
Hellas  i  dette  Aar  skulde  rejse  sig  i  sin  gamle  Storhed, 
og  som  derfor  strax  ved  Telegrafen  blev  udbasunet  over 
hele  Europa.  „Phidias's  Athene  Parthenos  var  funden" 
hed  det.  Umuligheden  af  at  forstaa  dette  bogstavelig, 
var  indlysende;  men  man  havde  dog  ventet  noget  Mere 
end  denne  raat  udførte  Marmorfigur,  som  ikke  kan 
vække  umiddelbar  Begejstring  hos  Beskueren.  For  Viden- 
skaben var  Fundet  imidlertid  af  Vigtighed.  Den  store 
Kunstners  simple  og  storslaaede  Motiv  er  bevaret  i  sine 
Hovedtræk,  og  man  faar  uvurderlige  Bidrag  til  at  fuld- 
stændiggjøre  Forestillingerne  om  det  i  Enkelthederne. 
I    den   inderste  Sal  til   venstre   finder  man   henlagt  paa 

Gulvet  en  kolossal  Statue  af  Posidon  og  en  Del  andre 
dygtige  statuariske  Arbejder,  som  ere  fundne  paa  Øen 
Melos,  I  den  samme  Sal  ser  man  et  i  Athen  selv  fundet 
Kunstværk,  der  forekommer  mig  at  have  en  særegen 
Interesse.  Det  er  en  sovende  Bacchantinde ,  under 
Legemsstørrelse.  Hun  ligger  ganske  i  samme  Stil- 
ling som  Hermaphroditen  i  Louvre  og  andetsteds ;  men 
denne  smukt  udførte  Statue  er  aabenbart  ældre  end 
de  andre,  og  afgiver  saaledes  et  Bevis  for,  at  denne 
skjønne  kunstneriske  Komposition  fra  først  af  har  været 
bestemt  til  at  forestille  en  Kvinde,  og  ikke  den  mod- 
bydelige Figur,  som  den  senere  Oldtids  usædelige  Fantasi 
morede  sig  med. 

Nogle  af  de  Samlinger,  som  det  ufuldendte  National- 
museum endnu  ikke  er  i  Stand  til  at  rumme,  ere  midler- 
tidig anbragte  i  det  ved  Siden  af  Museet  liggende  Kunst- 
akademi eller  „polytekniske  Skole",  navnlig  det  fortrinlige 
ægyptiske  Museum,  som  en  rig  Græker  i  Alexandria, 
Joannis  Dimitriu,  har  foræret  sit  Fædreland,  og  den 
mykenæiske  Samling.  Denne  indeholder  de  Gjenstande, 
som  Schliemann  fandt  paa  den  runde  Gravplads  inden- 
for Løveporten  i  Mykenæ,  hvor  den  afsides  Beliggenhed 
havde  skj ærmet  de  mærkværdigste  Skatte  urørte  indtil 
vore  Dage.  Langs  med  Væggene  sees  Gravstenene,  raat 
udhugne  med  fladt  Relief,  forestillende  en  Kriger  i  Kamp 
eller  paa  Jagt,  staaende  paa  en  Stridsvogn  omtrent  af 
samme  Form  som  paa  de  assyriske  Monumenter;  i  Mon- 
trerne midt  i  Salen  sees  Gravenes  Indhold.  Der  var  fem 
Grave,  firkantede  Gruber  skaarne  ned  i  Klippen,  bestemte 
den  ene  til  ét  Lig,  de  andre  til  to,  tre,  fire  og  fem. 
Paa  den  med  Kiselsten  belagte  Bund  laa  Ligene,  pragt- 

fuldt  klædte,  men  af  Klæderne  var  Intet  bevaret  uden 
en  stor  Mængde  cirkelrunde,  i  Former  pressede  Guld- 
plader, der  havde  tjent  til  Besætning.  Nogle  af  Ligene 
havde  Masker  af  Guldblik;  rundt  omkring  dem  laaVaaben 
og  Kar  af  forskjellig  Art  og  Stof,  Guld,  Sølv  og  Bronce. 
Alt  vidner  om  høj  Ælde;  der  er  ikke  Spor  af  Bogstav- 
skrift, og  Jernet  er  ukjendt;  men  man  beundrer  den 
tekniske  Dygtighed  i  Metalarbejdet,  Nøjagtigheden  og 
Regelmæssigheden  i  de  geometriske  Ornamenter,  og  den 
Smag,  hvormed  Ornamenterne  ofte  ere  passede  ind  i 
Eammen;  særlig  maa  fremhæves  Oktopoderne,  hvad  enten 
de  ere  fremstillede  i  stiv  Regelmæssighed  eller  i  Be- 
vægelse. Ellers  staa  disse  Arbejder,  som  man  maatte 
vente,  langt  tilbage  i  Fremstillingen  af  det  levende  Liv; 
især  naar  det  gjælder  om  Menneskefigurer;  Dyreformerne 
lykkes  bedre,  saasom  det  berømte  Oxehoved  af  Sølv  med 
Guldhorn,  der  vilde  gjøre  en  Kunstner  fra  Perserkrigenes 
Tid  Ære.  Bronceklingerne  ere  undertiden  indlagte  med 
Kobber  eller  Guld;  de  indlagte  Figurer  forestille  Krigere 
paa  Løvejagt,  Løver,  der  jage  Gazeller,  Katte  efter 
Fugle,    o.    a.   1.*)      Det    Hele    minder  om    Orienten    og 

*)  Medens  de  øvrige  mykenæiske  Oldsager  ere  afbildede  i  Schlie- 
manns  bekjendte  Værk,  søger  man  der  forgjæves  nogen  Af- 
bildning af  disse  indlagte  Broncedolke.  Schliemann  selv  kjendte 
ikke  deres  fulde  Værd.  Først  efter  at  de  i  længere  Tid  havde 
været  i  Museet  i  Athen,  tog  man  fat  paa  at  rense  dem, 
og  den  vidunderlige  Indlægning  kom  frem.  De  findes  be- 
skrevne og  afbildede  af  A.  Kumanndis  i  det  græske  Tids- 
skrift Athenæon,  10de  Bind,  og  af  Kohler  i  Mittheilungen  des 
archåologischen  Instituts  7de  Bind.  En  Broncedolk  med 
indlagte  smaa  Øxer  af  Guld  var  allerede  tidligere  fundet 
paa  Øen  Thera ;  den  findes  i  Kjøbenhavn  i  det  ethnografiske 
Museums  komparative  Samling,  og  er  afbildet  i  Memoires  des 
Antiquaires  du  Nord  1880. 


31 

Ægypten,  og  de  mykeDæiske  Fund  vidne  om,  at  de 
gamle  Sågu  have  Ret,  naar  de  fortælle,  at  Kulturens 
første  Spirer  tilførtes  de  græske  Lande  ved  Indvandrere 
fra  hine  Steder.  Hidtil  havde  det  historiske  Bevis 
manglet;  Athens  Mykenemuseum  kaster  et  glimrende 
Lys  i  ^lørket. 


II. 


REJSE   FRA  ATHEN   TIL  SPARTA. 


i/en  27de  Marts  1882  om  Aftenen  gik  jeg  ombord  paa 
Dampskibet  i  Piræus  for  at  foretage  en  Rejse  over  Ko- 
rinth og  Argos  til  Sparta,  ledsaget  af  en  yngre  tysk 
Filolog,  Professor  H.  fra  Wien.  Det  skjønne  Vejr,  som 
havde  hersket  i  hele  Marts  Maaned,  syntes  at  ville  op- 
høre; men  Rejsen  var  bestemt  og  Tiden  begrænset,  og 
vi  tænkte,  at  Regnen  ikke  vilde  vare  længere  end  Natten 
igjennem.  Men  da  vi  ved  Daggry  ankrede  ved  Kalamaki, 
regnede  det  endnu  uden  Udsigt  til  Forandring;  vor 
Hensigt  at  opsøge  de  iøvrigt  lidet  anselige  Levninger  af 
Posidons  Helligdom  paa  Isthmen  maatte  opgives,  og  vi 
kjørte  lige  til  Ny-Korinth.  Fem  Uger  senere  var  der 
stor  Fest  paa  denne  Kyst,  hvor  Oldtidens  Hellenere  hvert 
andet  Aar  havde  plejet  at  samles  for  at  fejre  de  isthmiske 
Lege.  I  det  helleniske  Kongepars  og  det  helleniske 
Folkeraads  Nærværelse  blev  Gjennemskjæringen  af  den 
korinthiske  Landtange  højtidelig  paabegyndt  ved  Spræng- 
ningen af  de  første  Miner.  Denne  Gjenneraskjæring,  hvis 
Ønskelighed  saa  ofte  har  været  udtalt,  og  som  ogsaa 
blev  begyndt  af  Kejser  Nero,  men  siden  har  været  op- 
givet, skjønt  de  Vanskeligheder,  den  frembyder,  næppe 
ere  synderlig   store,   vil  nu  snart  være  fuldendt,   og  der 

vil  være  tilvejebragt  en  let  og  bekvem  Søvej  fra  det 
adriatiske  til  det  ægæiske  Hav.  Rejsen  vil  blive  baade 
bekvemmere,  hurtigere  og  billigere  end  hidtil,  da  man 
har  maattet  forlade  Dampskibet,  naar  man  kom  til 
Isthmen,  og  paa  Vogn  kjøre  over  til  den  modsatte  Side 
for  at  indskibe  sig  paa  et  andet  Dampskib.  Hverken 
paa  den  østlige  eller  paa  den  vestlige  Side  af  Isthmen 
er  der  nogen  egentlig  Havn,  hvor  Dampskibene  kunne 
lægge  til.  Den  østlige  Anlægsplads  er  Kalamaki,  det 
gamle  Schoenus;  den  vestlige  var  tidligere  Lutraki,  det 
gamle  Thermæ;  imellem  disse  to  Steder  er  Mstanden 
kortest;  her  gik  i  Oldtiden  den  Trækbane  (Diolkos), 
hvorpaa  mindre  Fartøjer  førtes  over  fra  det  ene  Hav  til 
det  andet,  og  her  vil  Kanalen  komme  til  at  gaa;  men 
efter  at  Ny-Korinth  har  rejst  sig  ^1^  Mil  S.  for  Lutraki, 
har  man,  som  naturligt  var,  ladet  Dampskibene  lægge 
til  der,  og  ikke  ved  det  ubeboede  Lutraki. 

N  y  -  K  o  r  i  n  t  h  er  en  ganske  ny  By.  Da  et  forfærde- 
ligt Jordskjælv  d.  21.  Februar  1858  havde  ødelagt  det 
gamle  Korinth,  flyttede  man  ned  til  Søkysten,  og  kun 
nogle  faa  Hytter  bleve  tilbage  paa  den  gamle  Plads. 
Ny  Korinth  har  saaledes  ikke  stort  mere  end  Navnet 
tilfælles  med  hin  gamle  Stad,  som  havde  lejret  sig  lige- 
for Isthmen  ved  Foden  af  Peloponnes's  Bjerge  og  rakte 
den  ene  Arm  ud  til  det  vestlige,  den  anden  til  det 
østlige  Hav.  rede  til  at  samle  de  Skatte,  der  kunde  til- 
føres fra  dem  begge,  og  dækket  i  Ryggen  af  en  uind- 
tagelig Klippe,  der  i  Farens  Tid  kunde  afgive  et  sikkert 
Tilflugtssted.  Selv  efter  at  Korinths  egentlige  Velmagts- 
dage vare  forbi,  gav  denne  Klippeborg,  Akrokorinth,  den 
en  egen  Betydning  som  Nøglen  til  Peloponnes,  og  nu  til 

Dags  staar  den  skjønne,  milevidt  synlige  Klippekuppel 
foran  Indgangen  til  Pelops'  0,  og  indbyder  til  at  komme 
at  se  dens  Herligheder  ligesom  Peterskirkens  Kuppel 
foran  Rom.  Ny-Korinth  ligger  ved  den  korinthiske  Bugt, 
noget  østlig  for  den  gamle  Havnestad  Lechæon.  Det  er 
en  lille  By,  hvis  brede,  regelmæssig  anlagte  Gader  ikke 
ret  stemme  med  Husenes  store  Tarvelighed,  og  som  vel 
heller  ikke  har  Udsigt  til  at  faa  nogen  virkelig  Betydning. 
Naar  Kanalen  bliver  færdig,  vil  den  store  Trafik  gaa 
forbi  Staden  uden  at  stanse  paa  Vejen;  dens  Rolle  bliver 
sandsynligvis  kun  at  være  Udskibningssted  for  en  Del 
af  det  nordøstlige  Peloponnes. 

I  Byens  bedste,  men  dog  yderst  tarvelige,  Gjæst- 
giversted  traf  vi  Dimitrios  Philios,  en  af  de  tre  offentlig 
ansatte  Eforer  eller  Tilsynsmænd  med  Oldsagerne  i  Hellas, 
en  fortræffelig  ung  Mand,  der  modtog  os  med  ægte  græsk 
Forekommenhed,  og  hvis  Selskab  gav  denne  Dag,  som 
Regnen  ødelagde  for  os,  et  eget  Indhold.  Han  var  sendt 
til  Korinth  for  at  tage  i  Øjesyn  en  nylig  funden  Grav, 
der  var  smykket  med  Malerier.  Man  kjender  hidtil  ikke 
nogen  gammel  græsk  Grav  med  malerisk  Udsmykning, 
og  Alle  vare  spændte  paa  at  se,  om  her  virkelig  en 
saadan  var  kommen  til  Syne.  Hr.  Philios  tilbød  strax 
at  følge  os  derud  og  vise  os  baade  den  og  de  andre 
Oldtidsrester  i  Korinth.  Det  gamle  Korinth  ligger  fem 
Kilometre  borte  fra  det  nye.  Kort  før  man  kommer 
dertil,  i  Bakkeskrænten  til  højre  for  Vejen,  ligger  Graven. 
Det  er  en  Murstensbygning  med  Tøndehvælving.  Af 
Hvælvingen  er  kun  Lidet  bevaret;  men  Væggen  under 
den  har  endnu  for  en  stor  Del  sin  Stukbeklædning  og 
Malingen    derpaa:    øverst,    saa   vidt    man  kunde    se,    et 

Belte  med  Offer-  og  Maaltidscener;  derunder  tre  Nischer 
til  Askekrukker  og  paa  Fladerne  imellem  dem  vel  be- 
varede og  ret  smukt  udførte  kvindelige  Figurer;  nederst 
en  Sokkel  med  Frugter,  Fugle  og  Fiske.  Det  er  Dekora- 
tionsarbejde fra  den  romerske  Tid,  og  den,  der  venter 
at  finde  oldhellenisk  Malerkunst,  bliver  meget  skuffet, 
men  ogsaa  Romertidens  Malerier  ere  sjældne  i  Græken- 
land, og  det  er  derfor  ganske  rimeligt,  at  man  søger  at 
bevare  disse  Rester  ved  at  opføre  en  Bygning  over  dem. 
Grave  af  lignende  Konstruktion  og  Materiale,  men  uden 
Spor  af  Maleri,  findes  i  ikke  ringe  Tal  udenom  den 
gamle  By,  tildels  af  anselig  Størrelse;  thi  den  af  Dikta- 
toren Cæsar  anlagte  Stad,  Colonia  Julia  Corinthi,  var 
ikke  nogen  ubetydelig  By.  Men  paa  Gravene  nær  er 
ogsaa  den  forsvunden  ligesom  dens  vidtberømte,  blomstrende 
Forgænger,  Solens  og  Aphrodites  Stad.  Den  eneste  Lev- 
ning, der  er  tilbage  af  det  lielleniske  Korinth,  er  det 
ældgamle  doriske  Tempel,  hvoraf  endnu  Stuart  i  forrige 
Aarhundrede  saa  tolv  Søjler  staaende  med  Architrav 
over;  nu  er  der  kun  syv.  Det  er  Templets  sydvestlige 
Hjørne,  der  staar;  om  dets  Plan  og  Udstrækning  véd 
man  Intet  med  Sikkerhed;  men  disse  lavstammede  doriske 
Søjler,  hvis  Skafter  ere  af  ét  Stykke  og  fortyndes  stærkt 
opadtil,  disse  stærkt  udbuede  Kapitæler  og  det  svære 
Bjælkeværk  vidne  om  en  ualmindelig  Ælde.  De  maa 
gaa  tilbage  til  det  syvende  Aarhundrede,  til  de  Tider, 
da  Athen  endnu  var  i  sin  Barndom  og  Korinth  gik  i 
Spidsen  for  den  helleniske  Kultur. 

Nogle  hundrede  Alen  Nord  eller  Nordvest  for  Templet 
sænker  Terrænet  sig  pludselig.  Igjennem  bratte,  med 
Bregner  og  Slyngplanter  klædte  Klippevægge  og  igjennem 

lijølige  Grotter  ved  Klippens  Fod  udstrømmer  en  Mængde 
af  Kildevæld,  der  giver  dette  Sted  en  sjælden  Skjønhed 
og  Yppighed.  Her  havde  de  tyrkiske  Bejer  bygget  deres 
Palads,  og  en  skjøunere  Serailhave  skulde  man  vanskelig 
finde.  Nu  er  Paladset  forsvundet  paa  Marmortrappen 
nær,  som  fører  ned  til  Grotterne;  nu  raader  kun  Naturens 
Skjønhed  paa  dette  Sted;  man  kalder  det  Aphrodites 
Bad.  Naar  Korinth  i  Oldtiden  kaldes  det  rige,  var  det 
vel  nærmest  Handelen,  der  tilførte  det  Rigdomme;  men 
ogsaa  Kystlandet  imellem  Staden  og  den  koriuthiske 
Bugt  var  berømt  for  sin  Frugtbarhed.  Denne  skyldes 
de  talrige  Vandaarer,  som  Bjerget  gjemmer  i  sit  Indre. 
Selv  paa  Toppen  af  Akrokorinth,  som  det  synes,  tvært 
imod  Naturens  Orden,  bryder  en  Kilde  frem.  Det  er 
Pirene,  hvis  Fremkomst  paa  dette  Sted  de  Gamle  for- 
klarede af,  at  den  vingede  Hest  Pegasos  var  sprunget 
ned  her,  da  Bellerophontes  skulde  bestige  den,  og  havde 
slaaet  Klippen  med  sin  Hov;  den  nulevende  Slægt  kalder 
den  Dragekilden,  Drakonera.  Om  denne  kostelige  Skat, 
som  ingen  belejrende  Fjende  vilde  kunne  afskjære,  havde 
man  værnet  med  Omhu ;  de  gamle  Trapper  og  Gange, 
der  førte  hen  til  den,  sees  endnu.  Hvor  gjerne  havde  jeg 
ikke  gjensét  denne  Helligdom,  som  jeg  kjendte  fra  tid- 
ligere Besøg,  og  smagt  det  guddommelige  Vand;  men 
jeg  maatte  give  Afkald  derpaa.  En  Stigning  paa  halv- 
anden Time  i  vedholdende  Regn,  ad  opblødte  og  slibrige 
Veje,  var  altfor  besværlig,  især  da  Stedets  største  Her- 
lighed, den  henrivende  Udsigt  fra  Akrokorinth,  dog  vilde 
■være  lukket  for  os. 

Regnen    forstyrrede    ogsaa    den    følgende  Dag    vore 
Planer.      Vi  havde  havt  i  Sinde   at  ride   til  Nemea  og 

derfra  til  Mykenæ  og  Argos;  men  vi  fandt  det  raadeligst 
at  leje  en  lukket  Vogn,  der  kunde  bringe  os  til  Mykenæ 
uden  at  berøre  Nemea.  Denne  Maade  at  rejse  paa  er 
den  mindst  anbefalelsesværdige  i  Hellas.  Kjørevejene, 
som  visselig  ikke  ere  mange  i  Tal,  ere  i  Regelen  ikke 
de  mest  maleriske,  og  de  berøre  for  det  Meste  slet  ikke 
de  oldhelleniske  Stæder.  Den,  der  vil  opsøge  disse,  bør 
gaa  til  Fods  eller  sætte  sig  paa  Hesteryg;  saa  aabner 
baade  Naturen  og  Historien  sine  Skatte  for  ham.  Efter 
halv  tredie  Times  Kjørsel  naaede  vi  Chanen  ved  Chilio- 
moti.  Der  laa  det  gamle  Tenea,  en  til  Korinth  hørende 
Landsby,  som  gjemt  i  landlig  Ensomhed  kunde  lade 
Verdenshistoriens  Storme  suse  hen  over  sig;  „Rig  er 
Korinthos  og  herlig;  men  jeg  vilde  bo  i  Tenea,"  hed 
det  i  et  gammelt  Vers.  I  den  nyeste  Tid  er  Stedet 
oftere  omtalt  paa  Grund  af  de  i  Gravene  der  fundne 
Lerkar,  og  særlig  paa  Grund  af  den  gamle,  stive,  saa- 
kaldte  Apollostatue,  som  nu  findes  iGlypotheket  iMiinchen. 
Vejen,  der  hidtil  gik  imod  Syd ,  drejer  nu  imod 
Vest.  Omtrent  halvanden  Mil  fra  Tenea  ligge  de  ube- 
tydelige Mure,  der  ere  tilbage  af  det  allerede  hos  Homer 
omtalte  „velbyggede  Kleonæ" ;  men  Kjørevejen  gaar  neden- 
for den  Høj,  hvorpaa  Staden  laa,  og  paa  Grund  af 
Regnen  foretrak  vi  at  blive  i  Vognen.  Vi  haabede  at 
finde  en  anden  Himmel,  naar  vi  havde  oversteget  Bjerg- 
ryggen; men  det  blev  værre  og  værre,  og  da  vi  endelig 
naaede  det  Sted,  hvorfra  vi  skulde  stige  op  til  Mykenæ, 
var  det  et  formeligt  Skybrud.  Vi  maatte  beslutte  os  til 
at  kjøre  lige  til  Argos  og  opsætte  Besøget  i  Mykenæ  til 
den  følgende  Dag.  De  to  Floder,  man  passerer,  inden 
man    kommer    til   Argos,    Inachos    og   Charadros,    fyldte 

deres  brede  Stenlejer  med  rivende  Bølger,  saa  der  skulde 
græske  Heste  til  at  kjøre  en  Vogn  igjennem  dem,  og  i 
Argos  var  der  Gader,  der  havde  et  lignende  Udseende. 
Er  det  dette,  som  Homer  kalder  „det  tørstige  Argos"*) 
eller  „det  tørre",  som  man  plejer  at  forklare  det? 
Forklaringen  „tør"  skriver  sig  allerede  fra  Oldtiden. 
Man  knyttede  dertil  et  gammelt  Sagn.  Posidon  og 
Hera  havde  været  i  Strid  om  hvem  af  dem  der  skulde 
eje  Landet;  Flodguden  Inachos,  hans  Søn  Phoroneus 
og  andre  Oldheroer  skulde  dømme  i  Sagen;  de  til- 
kjendte  Hera  Retten.  Da  blev  Posidon  vred  og  lod 
Vandet  forsvinde.  „Derfor" ,  tilføjer  Pausanias,  „har 
hverken  Inachos  eller  nogen  anden  af  Floderne  her  Vand, 
naar  det  ikke  regner;  om  Sommeren  ere  de  alle  tørre 
Lejer  med  Undtagelse  af  Lerne".  Men  ikke  desmindre 
kan  den  argoliske  Slette  paa  ingen  Maade  kaldes  tør, 
og  Aristoteles  er  af  den  Mening,  at  den  paa  den  trojanske 
Krigs  Tid  har  været  et  Morads.  Den  Fugtighed,  som 
de  nævnte  tørre  Flodlejer  til  visse  Tider  tilføre,  er  ikke 
ringe,  og  Vandrigdommen  i  de  lernæiske  Sumpe  er  over- 
ordentlig stor.  Det  maa  ogsaa  erindres,  at  Argos  hos 
Homer  hverken  er  Navnet  paa  den  senere  Stad  af  dette 
Navn  eller  paa  det  Landskab,  som  særlig  tilhørte  den, 
men  paa  hele  Peloponnes;  Tillægsordet  „tørstig"  maa 
passe  paa  hele  Halvøen.  Er  der  nu  nogen  klimatisk 
Forskjel  imellem  den  og  det  nordligere  Fastland,  da  er 
det  den,  at  Peloponnes,  som  mere  fremskudt  i  Havet, 
har  et  fugtigere  Klima.  Hellas  har  i  det  Hele  et  tørt 
Foraar;  man  siger,  at  naar  der  falde  to  Regndage  i 
Marts  og  en  i  April,   kan   man  vente   et  godt  Aar;   men 

i  Peloponnes  behøver  man  ikke  at  gjøre  et  saadant 
Ønske.  Min  Vært  i  Argos  fortalte  en  Historie  om  en 
tyrkisk  Pascha,  som  i  Marts  1823  havde  landsat  en  stor 
Hær  i  Nauplia  og  skulde  føre  den  til  Tripolitza,  men 
Regnskyl  gjorde  Vejene  ufremkommelige,  og  efter  faa 
Dages  Forløb  indskibede  han  sig  igjen.  Da  han  en  Del 
Aar  senere  fik  Besøg  af  en  Gjæst,  der  kom  fra  Pelo- 
ponnes, var  hans  første  Spørgsmaal  til  ham:  „Regner 
det  endnu  i  Peloponnes?"  Det  er  aabenbart,  at  Homer 
med  „det  tørstige  Argos"  ikke  kan  have  ment  det  tørre, 
men  tværtimod  det  fugtige,  regnfulde,  det  der  drikker  meget. 
Argos  er  en  stor  Landsby  paa  omtrent  10,000 
Indbyggere.  Vi  kjørte  hen  til  det  saakaldte  Gjæstgiver- 
sted.  Det  var  fuldt  af  Menuesker,  der  passiarede  og 
spiste;  men  det  Rum,  der  kunde  tilbydes  Rejsende  til 
Opholdssted,  var  saa  smudsigt  og  uhyggeligt,  at  det  var 
umuligt  at  modtage  det.  Heldigvis  var  jeg  forsynet  med 
et  Brev  til  en  Privatmand  i  Byen,  Bestyreren  af  Borgen- 
skolen,  Kimpropulos;  der  var  ikke  Andet  at  gjøre  end 
at  opsøge  ham  —  trods  Skylregn  og  Vandstrømme  — 
og  bejle  til  hans  Naade.  Grækernes  Gjæstfrihed  er 
under  saadanne  Forhold  virkelig  storartet.  Det  var  ingen 
rig  Mand,  vi  kom  til;  Huset  saa  næsten  fattigt  ud;  men 
saa  snart  jeg  viste  mit  Brev,  blev  jeg  modtaget  med  den 
største  Forekommenhed.  Herren  selv  havde  maattet 
lægge  sig  til  Sengs  paa  Grund  af  et  Koldfeberaufald; 
men  Husfruen  fik  os  øjeblikkelig  befriede  for  vore  vaade 
Klæder  og  bænkede  i  Dagligstuen.  Der  fandt  vi  to  unge 
Piger  i  en  Alder  af  14—15  Aar  sysselsatte  med  Haand- 
arbejde;  en  yngre  Datter  —  Iphigenia  var  hendes  Navn  — 
legede    med    den    mindste    Dreng,    Photinos;    en    ældre 

Dreng,  som  gik  i  Skole,  var  ikke  hjemme.  Vi  fik  Ind- 
trykket af  et  hyggeligt  Familieliv,  og  Samtalen  lettedes, 
i  det  Mindste  for  min  Rejsefælle,  ved  at  de  to  ældste 
Døtre  kunde  tale  Fransk;  de  havde  tilbragt  et  Aar  i  et 
fransk  Nonnekloster  paa  Naxos.  En  Times  Tid  senere 
kom  Husfaderen  selv  til  Stede ;  nu  var  Feberanfaldet 
forbi.  Vore  Undskyldninger  for  at  vi  ulejligede  ham 
under  hans  Sygdom  kunde  ikke  komme  til  Orde;  han 
takkede  os  hjertelig,  fordi  vi  vare  komne  til  ham,  og 
Tiden  gik  let  under  livlig  Samtale  om  forskjellige  lærde 
og  kuriøse  Materier,  om  Familiens  Fremtidshaab,  Sønnen, 
der,  naar  han  blev  voxen,  skulde  studere  Lægekunsten 
i  Wien,  om  Døtrenes  Medgift  o.  s.  v. 

Argos  ligger  paa  Sletten  lige  Øst  for  et  isoleret,  900 
Fod  højt  Bjerg,  hvorpaa  den  gamle  Borg  Larissa  laa,  af 
hvis  ældgamle  Mure  Rester  endnu  ere  bevarede.  Men 
den  interessanteste  Levning  er  Theatret  ved  Bjergets 
sydøstlige  Fod  lige  oven  over  Staden.  Tilskuerpladsens 
Runding  er  h,ulet  ud  i  Klippeskrænten;  den  danner  nu 
en  temmelig  flad  Bue;  de  af  Murværk  opførte  Ender  af 
Halvkredsen  ere  forsvundne  ligesom  Scenebygningen. 
Man  tæller  imidlertid  over  60  Trin,  der  ved  to  koncen- 
triske Mellemgange  eller  Belter  (Diazomata)  deles  i  tre 
Afdelinger.  De  to  nederste  Afdelinger  danne  det  egent- 
lige Theater  og  gjennemskjæres  af  tre  som  Radier  ud- 
løbende Trapper;  den  øverste  Afdeling  har  ingen  Trapper, 
og  Bænkeraderne  naa  ikke  saa  langt  ud  paa  Fløjene 
som  i  de  to  nederste;  den  synes  at  være  indrettet  senere 
som  en  Udvidelse  af  det  oprindelige  Anlæg.  Man 
har  her  som  i  alle  græske  Theatre  en  herlig  Udsigt, 
og    Vejret    var    nogenlunde    klart    om  Morgenen    d.   31. 

Marts,  da  vi  steg  derop.  Efter  at  have  kastet  et  Blik 
paa  andre  Oldtidsminder  i  Nærheden,  et  i  Klippen  ud- 
hugget Relief  forestillende  en  Mand  til  Hest  foran  en 
Amfora,  der  er  omslynget  af  en  Slange,  en  Fontæne- 
bygning,  der  vistnok  tilhører  Romertiden,  o.  A.,  steg  vi 
ned  i  Byen  igjen  for  at  besøge  Skolen,  hvor  vor  Vært 
nu  var  i  fuld  Virksomhed,  og  se  det  i  Skolebygningen 
anbragte  lille  Museum.  De  Fragmenter  fra  det  berømte 
Heratempel,  her  gjemmes,  ere  meget  ubetydelige.  Det 
skal  have  været  et  ret  anseligt  Antal,  som  Rangabis 
bragte  for  Dagen  ved  sin  Udgravning  i  1866;  men  nu 
er  kun  faa  tilbage.  Større  Opmærksomhed  fortjener  et 
skjønt  Kvindehoved  af  parisk  Marmor,  et  Relief  med  et 
stort  Medusahoved,  hvis  tykke  Haarfletninger,  en  paa 
hver  Side  af  Hovedet,  ende  som  Slanger  med  Hoveder, 
samt  nogle  Gravrelieffer,  hvoriblandt  navnlig  et,  fore- 
stillende en  ung  Mand  med  Spyd  i  Haanden  og  førende 
en  Hest,  turde  siges  at  være  udført  i  Polyklets  Stil. 

Vi  skred  nu  til  den  vanskelige  Opgave  at  leje  en 
Vogn,  der  kunde  kjøre  os  til  Mykenæ  og  Heræet.  Der 
var  Vogne  nok,  men  Kuskenes  Fordringer  vare  ublu. 
Endelig  bleve  vi  enige  med  en  af  dem  om  en  Pris,  som 
vi  vilde  give,  og  satte  os  op  i  hans  Vogn.  Men  inden 
vi  kom  afsted,  raabte  en  af  de  andre  Kuske  til  vor  Kusk: 
„Hvad  er  dette?  Hjulet  er  jo  i  Stykker;  hvor  tør  Du  vove  at 
kjøre  med  en  saadan  Vogn?"  Jeg  troede  ikke  ret  paa  denne 
Anklage,  men  da  den  gientoges  af  Andre,  og  min  Rejse- 
fælle begyndte  at  blive  bange,  stege  vi  ud  for  at  se,  hvad 
der  var  i  Vejen.  Aldrig  saa  snart  vare  vi  stegne  ud,  før 
Kusken  kjørte  bort  med  den  tomme  Vogn  og  lod  os  staa 
paa  Gaden.     De   Andre  havde   truet  ham  med  jeg  véd 

ikke  hvad,  hvis  han  kjørte  for  os ;  han  maatte  luske  af, 
og  vi  nødtes  til  at  underkaste  os  de  Andres  Betingelser. 
Det  var  forøvrigt  ikke  uvigtigt  at  have  en  paalidelig 
Vogn;  thi  det  var  allerede  begyndt  at  regne,  og  inden 
vi  naaede  Charvati,  den  lille  Landsby  nedenfor  Mykenæ, 
hvor  Kjørevejen  ophører,  regnede  det  stærkt.  Men  nu 
skulde  ingen  saadan  Ulempe  hindre  os  i  at  se  Agamem- 
nons  Kongestad  saa  godt  som  det  lod  sig  gjøre.  Den 
Mand,  der  har  Nøglen  til  Atreus'  Skatkammer  og  til 
Løveporten,  er  Stedets  Præst,  og  den  lange  Kjortel  be- 
tegnede ham  som  saadan;  forøvrigt  var  der  Intet,  der 
adskilte  ham  fra  de  fattige  Hyrder  i  Landsbyen.  Da 
jeg  klagede  over  Vejret,  svarede  han,  at  det  var  forud- 
sagt af  Kasamias.  „Kasamias,  den  berømte  Astronom", 
er  Navnet  paa  en  græsk  Almanak,  der  ligesom  Almana- 
ken  tidligere  hos  os,  angiver  hvad  Vejr  man  kan  vente 
hver  Dag  i  Aaret.  Der  stod  ganske  rigtig:  „Den  29 — 
31  Marts  stærk  Regn."  Jeg  fik  naturligvis  Respekt  for 
den  store  Profet  og  glemte  ikke  for  Fremtiden  at  efterse 
hans  Spaadomme,  men  —  at  jeg  adlød  dem,  tør  jeg 
ikke  sige.  I  den  første  Uge  af  Maj  begav  jeg  mig 
trøstig  paa  Hjemvejen  fra  Lilleasien  til  Italien,  uagtet 
Kasamias  vilde  vide,  at  der  netop  i  den  Uge  skulde 
herske  stærk  Storm  og  „et  Dampskib  gaa  under  med 
Mand  og  Mus."  Jeg  gjemte  min  Visdom  som  en  dyb 
Hemmelighed  for  mine  Medrejsende  indtil  vi  laa  i  Brindisis 
Havn;  saa  røbede  jeg  den,  og  modtog  varme  Taksigelser, 
fordi  jeg  ikke  havde  forstyrret  deres  Glæde  over  den 
smukke  Seilads  i  ualmindelig  stille  Vejr;  dengang  havde 
„den  berømte  Astronom"  taget  fejl. 

Medens  Argos'  Borg  rejser  sig  frit  over  Sletten  og 
i  en  vid  Omkreds  afgiver  et  fremtrædende  Holdepunkt 
for  Blikket,  synes  Mykenæ  ligesom  at  gjemme  sig 
imellem  Bjergene,  og  det  er  først,  naar  man  kommer 
nær  til  den,  at  man  ser,  hvorledes  den  løser  sig  fra 
dem.  Det  er  virkelig  træffende,  naar  Homer  siger  om 
den,  at  den  ligger  i  en  Krog  af  (eller  inderst  i)  det 
hestenærende  Argos"*);  dog  ligger  ogsaa  den,  som  de 
oldgræske  Stæder  pleje  at  ligge,  paa  en  isoleret  Høj 
foran  den  højere  Bjergmasse.  Mykenæs  Akropolis  har 
tilnærmelsesvis  Formen  af  en  Vifte,  der  udfolder  sig 
imod  S.  V.  og  har  en  Længde  af  7—900  Fod.  I  Øst 
hænger  den  gjennem  en  Indsænkning  sammen  med  det 
bagved  liggende  Bjerg  Eubøa.  Tæt  under  den  brat 
affaldende  Sydostside  skjærer  en  Bjergstrøm  sig  dybt 
ned  i  Terrainet,  medens  en  anden  løber  langs  med  Nord- 
siden i  længere  Afstand  fra  denne;  mod  S.  V.  udbreder 
sig  den  store  lavere  Terrasse,  hvorpaa  den  ydre  By 
laa;  men  vandrette  Flader  finder  man  ikke  mere  her 
end  paa  Borgen;  det  Hele  er  en  stærkt  skraanende  Høj, 
og  paa  mange  Steder  maatte  Terrassemure  tilveje- 
bringe den  fornødne  Plads  til  Gader  og  Huse.  Af  den 
lavere  Bys  Mure  ere  kun  Spor  synlige;  men  Borgens 
forfølges  næsten  uden  Afbrydelse.  Nogle  Afsnit  bestaa 
af  store  utilhugne  Blokke,  som  ene  holdes  sammen  ved 
deres  egen  Vægt,  og  hvis  Mellemrum  ere  udfyldte  med 
mindre  Sten;  største  Delen  af  Muren  viser  en  større 
Kultur,  idet  Stenenes  Sideflader  ere  tilhugne  saa  de 
møde  hinanden  i  tætsluttende  Fuger;   enkelte  Dele  vise 


)    Od.  3,  263:  /lwxcj  .^qy^o?  inno^otoio. 


47 

næsten  ganske  regelmæssigt  Murværk  og  bestaa  af  fir- 
skaarne  Sten  lagte  i  nogenlunde  horizontale  Lag  og 
med  retvinklede  Fuger.  Dette  er  saaledes  Tilfældet  paa 
begge  Sider  af  Hovedindgangen  til  Byen,  og  medens  den 
førstnævnte  Art  af  Murværk  synes  at  vidne  om  en  ældre 
og  raaere  Tid,  er  der  iugen  bestemt  Grund  til  at  an- 
tage, at  de  to  sidste  skulde  tilhøre  forskjellige  Tider. 
Intet  Stykke  af  Muren  er  yngre  end  468  f.  Chr.,  da 
Staden  blev  ødelagt  af  Argiverne;  men  hvor  mange 
Aarhundreder  ældre  Muren  er,  vide  vi  ikke;  mindre  end 
et  halvt  Aartusinde  bør  vi  næppe  gaa  tilbage.  Af 
Borgens  Porte  ere  tvende  bevarede.  Den  ene  ligger 
paa  den  nordlige  Side,  vendt  imod  Øst;  fra  den  kunde 
Vejen  gaa  over  Bjergene  til  Korinth.  Den  anden,  der 
vender  imod  Vest  og  tilvejebringer  Forbindelsen  imellem 
Borgen  og  den  lavere  By,  er  meget  anseligere.  Det  er 
den,  over  hvis  mægtige  Overligger  man  ser  den  store 
Reliefplade  med  de  to  Løvinder.  Hovederne,  som  vendte 
udad,  og  som  synes  at  have  været  særlig  paasatte,  ere 
tabte ;  men  Kroppene  af  de  vældige  Vogtere  staa  der 
endnu.  De  sætte  Forbenene  op  paa  et  ejendommelig 
formet  Fodstykke,  og  imellem  dem  staar  en  Søjle,  der 
bærer  et  spinkelt  Bjælkeværk  af  Stokke,  som  ere  lagte 
i  modsatte  Retninger.  Søjlen  tilhører  ikke  nogen  be- 
stemt Orden;  den  synes  endog  at  være  sat  paa  Hovedet, 
saasom  den  er  tykkere  for  oven  end  for  neden ;  man 
har  derfor  villet  sige,  at  det  slet  ikke  var  nogen 
Søjle,  men  et  persisk  Ildalter,  en  Forestilling,  som  ikke 
har  det  Mindste  at  støtte  sig  paa.  Sagen  er  den:  vi 
befinde  os  paa  et  Tidspunkt,  hvor  den  egentlige  kunst- 
neriske Følelse  endnu   ikke   er  vaagnet.     Man   har  Sans 

for  Symmetri  og  Regelmæssighed;  de  geometriske 
Former  udføres  med  stor  Nøjagtighed;  der  spares  intet 
Arbejde,  og  Ornamentet  maa  fylde  den  hele  Flade;  men 
man  har  ikke  Øje  for  at  der  i  enhver  af  Naturens 
Frembringelser  er  en  nødvendig  indre  Sammenhæng,  og 
at  det  er  den,  som  Kunstneren  skal  gjenskabe,  eller  for 
at  ethvert  Værk  bør  være  gjennemtræugt  af  en  og 
samme  Tanke.  Det  er  ogsaa  et  utilbørligt  langt  Spring, 
der  gjøres,  naar  man  vil  føre  os  hen  til  Perserne  og 
deres  Ildtilbedelse.  Det  interessante  Motiv  med  de  to 
Løver  er,  naar  man  ser  bort  fra  senere,  stærkt  modifi- 
cerede Efterligninger,  som  den  assyriske  Fontæne  ved 
Bavian,  hidtil  kun  eftervist  i  Forasieu.  Paa  de  phry- 
giske  Klippegrave  ved  Seid  el  Chazi,  det  gamle  Nakoleia, 
er  det  ikke  ualmindeligt,  og  i  det  mindste  et  af  de  der 
fundne  Exempler*)  røber  ved  sin  karikaturagtige  Raahed 
en  betydelig  Ælde;  men  den  imellem  Søjlerne  staaende 
Obelisk  har  ingen  Lighed  med  den  mykenæiske  Søjle. 

Omtrent  1500  Fod  Syd  for  Løveporten  i  den  Højde- 
ryg, som  gjeunemskjærer  den  lavere  By  i  lige  Retning 
fra  N.  til  S.,  findes  et  endnu  mere  talende  Vidnesbyrd 
om  hvilken  forbavsende  Dygtighed  Menneskene  have 
udfoldet  længe  inden  Nogen  tænkte  paa  at  fortælle 
Efterverdenen  om  deres  Bedrifter,  det  saakaldte  Atreus' 
Skatkammer.  Skjøndt  det  næsten  helt  er  opbygget  af 
hugne  Sten,  er  det  dog  med  Rette  betegnet  som  en 
underjordisk  Bygning,  og  den  20  Fod  brede,  af  stærke 
Mure  indfattede  Gang,  der  fører  hen  til  den,  ser  ud 
som   en   Indskjæring  i   Klippen.     Den   store   Dør   —  for 


")    Se  Ramsay  i  Hellenic  studies  1882  pi.  17. 

oven  8  F.  6  T.  bred,  for  neden  9  F.  2  T.  —  havde  paa 
hver  Side  en  Halvsøjle  af  grønt  Marmor.  De  Brud- 
stykker, man  tidligere  antog  for  at  have  hørt  til  disse 
Halvsøjlers  Baser,  vise  sig  ved  de  seneste  UdgravniDger 
at  have  hørt  til  Kapitælerne*).  Der  fremkommer  saa- 
ledes  en  paafaldende  Lighed  med  den  paa  Løveporten 
afbildede  Søjle;  ja  disse  Halvsøjler  ere  endog  ligesom 
hin  tykkere  for  oven  end  for  neden,  Noget,  som  her 
kunde  synes  foranlediget  ved  Pladsen  ved  Siden  af 
DørkarmeD,  der  ligesom  Døraabningen  er  bredere  for 
neden  end  for  oven.  Over  Dørens  store  Overligger  — 
den  er  henved  30  Fod  lang  —  sees  nu  en  aaben  Tre- 
kant, der  ligesom  paa  Løveporten,  har  været  lukket  med 
en  Reliefplade.  Den  øverste  Spids  af  denne,  en  lille 
Trekant  af  rød  Porfyr  med  udskaarne  Bølgelinier,  er 
ogsaa  kommen  til  Syne  ved  de  nyeste  Gravninger. 
Den  herlige  Bikubehvælving,  som  Døren  fører  ind  til, 
gjør  paa  sin  Vis  en  lige  saa  imponerende  Virkning 
som  Pantheon  i  Rom.  Grundfladens  Gjennemsnit 
er  50  Fod;  Højden  er  lige  saa  stor.  Den  er  opmuret 
af  regelmæssig  skaarne  Stene  i  horizontale  Lag  eller 
Kredse,  der  stadig  blive  mindre  indtil  de  mødes 
i  Bikubens  Top.  Smaa  Huller  i  Væggene  og  Rester 
af  Broncesøm  vidne  om  at  den  hele  Hvælving  har 
været  beklædt  med  Metal,  ligesom  vi  læse  om  Væg- 
gene i  Alkinoos'  Palads  og  ligesom  det  „Kobberkammer", 
hvori  Danae  blev  indesluttet.  Indenfor  Rotunden  til 
højre  ligger  et  i  Klippen  udhugget  Kammer  omtrent  22 


*)   Mittheilungen     des     deutschen    archåologischen    Instituts    in 
Athen.    IV. 

Ussing:  Fra  Hellas  og  Lilleasien.  4 

Fod  i  Kvadrat  og  næsten  lige  saa  højt.  Midt  i  Gulvet 
her  fandt  man  en  cirkelrund  Fordybning,  1  F.  9 
T.  dyb  og  3  F.  4  T.  i  Gjennemsnit.  Det  er  vanskeligt 
at  gjøre  rede  for  dennes  Bestemmelse,  men  selve 
Værelset  har  fuldstændig  Udseende  af  et  Gravkammer. 
Pausanias  omtaler  imidlertid  denne  og  de  andre  lig- 
nende Bygninger  i  Mykenæ  som  „Atreus'  og  hans  Søn- 
ners underjordiske  Bygninger"  og  siger,  at  de  gjemte 
deres  Rigdomme  i  dem,  ligesom  han  og  kalder  den  lig- 
nende Bygning  i  Orchomenos  i  Bøotien  „Minyas'  Skat- 
kammer". Vistnok  indeholdt  disse  Bygninger  ligesom 
andre  Grave  i  Oldtiden  kostbare  Skatte,  men  ikke  til 
Brug  for  de  Levende.  De  Penge,  jeg  lægger  til  Side 
for  at  bruge  dem  ved  paakommende  Lejlighed,  dem 
gj emmer  jeg  paa  et  sikkert  Sted  i  min  umiddelbare 
Nærhed,  og  jeg  opfører  ikke  særskilte  Pragtbygninger 
til  dem  langt  fra  min  Bolig.  Bygninger  som  denne  finde 
vi  ej  blot  i  Orchomenos,  men  ogsaa  i  Lakonien,  i  Attika, 
ved  Pharsalos  o.  a.  St.,  og  her  i  Mykenæ  sees  Levninger 
af  hele  fem.  Allerede  dette  Tal  burde  være  nok  til  at 
vise,  at  det  ikke  er  Skatkammere.  Der  kan  næppe 
være  Tvivl  om  at  det  er  Grave,  skjøndt  et  indre  Grav- 
kammer kun  er  eftervist  i  denne.  Vi  kjende  ikke  det 
Folks  Begravelsesskikke,  som  har  bygget  dem,  og  længe 
inden  den  dannede  Verdens  Opmærksomhed  blev  hen- 
ledt paa  dem,  vare  de  plyndrede;  Bygningerne  maa  tale 
for  sig  selv;  men  deres  Sprog  synes  ogsaa  tilstrækkelig 
tydeligt.  Disse  store  Hvælvinger  have  havt  Plads  til 
hele  Familier,  og  det  maa  have  gjort  et  gribende  Ind- 
tryk,  naar  Døren  har  aabnet   sig  for  at  modtage  en  ny 

Beboer  og  Faklernes  Skin  er  blevet  kastet  tilbage  fra 
den  blanke  Metalbeklædning. 

Atreus'  Skatkammer  havde  allerede  i  lang  Tid  været 
kjendt  og  aftegnet  paa  mangfoldige  Steder;  ogsaa  de 
fire  andres  Plads  kjendte  man,  men  man  havde  ikke 
gjort  disse  Ruiner,  hvoraf  kun  Lidet  syntes  at  være  til- 
bage, til  Gjenstand  for  omhyggeligere  Undersøgelse. 
Dette  er  nu  sket  ved  den,  der  ligger  lige  Vest  for  Løve- 
porten, idet  Schliemann  lod  den  fuldstændig  udgrave 
under  sin  Hustrus  Ledelse.  Den  er  kun  lidet  mindre 
end  Atreus's  Skatkammer,  ligesom  dette  forsynet  med 
en  rummelig  Adgang,  med  Halvsøjler  ved  Siden  af  Døren 
og  en  aaben  Trekant  over  denne;  Bikubehvælvingen 
har  samme  Form  som  hin,  men  af  Metalbeklædning  er 
der  ingen  Spor,  og  Murværket  har  ikke  den  fuldstæn- 
dige Regelmæssighed  som  hist;  Stenene  ere  af  ulige 
Størrelse  og  de  horizontale  Lag  ere  ikke  holdte.  Dette 
finder  i  endnu  højere  Grad  Sted  i  den  Kuppelbygning, 
man  for  faa  Aar  siden  udgravede  i  Nærheden  af  Athen 
ved  Menidi,  det  gamle  Acharnæ.  Der  ere  alle  Stenene 
paafaldende  smaa  og  uordentlig  lagte,  saa  at  det  næppe 
har  været  muligt  at  opføre  Hvælvingen  uden  man  først 
har  rejst  en  Form  af  Træ  til  at  danne  den  over. 

Det  var  dog  ikke  for  at  undersøge  disse  allerede 
kjendte  Grave,  at  Schliemann  ønskede  at  foretage  Ud- 
gravninger i  Mykenæ.  Han  vilde  finde  de  Grave,  Pau- 
sanias  særlig  nævner  som  saadanne  og  adskiller  fra  Skat- 
kamrene, Atreus'  Grav  og  Agamemnons  og  hans  Led- 
sageres, som  Ægisth  myrdede  efter  Hjemkomsten  fra 
Troja.  Disse,  siger  han,  fandtes  indenfor  Muren,  men 
Klytæmnestra  og   Ægisth    havde    ikke    faaet  Lov  til   at 

4* 

hvile  der;  de  laa  begravede  lidt  udenfor.  Ved  Udtryk- 
ket „indenfor  Muren"  havde  man  tidligere  tænkt  paa 
den  lavere  Stads  Mure;  men  Schliemann  var  overbevist 
om  at  det  maatte  være  Borgmuren,  der  mentes.  Han 
begyndte  da  med  en  fuldstændig  Udgravning  af  Løve- 
porten, som  man  tidligere  saa  udvendig  fra,  men  ikke 
kunde  passere.  Da  han  var  kommen  igjennem  den, 
stødte  han  paa  en  ældgammel  Bygning  og  kort  efter 
paa  et  cirkelrundt  Fundament  af  betydelig  Størrelse. 
Klippen  falder  her  stærkt  af  imod  Vest  og  Sydvest; 
men  ved  kyklopiske  Mure  og  Opfyldning  er  der  tilveje- 
bragt en  rund  Flade  af  henved  100  Fods  Diameter.  Denne 
indfattes  af  en  dobbelt  Ring  af  opretstaaende  Sten- 
flader, lidt  over  to  Fod  høje,  omhyggelig  falsede  ind  i 
hinanden  og  overdækkede  med  horizontalt  liggende  Sten- 
plader, der  ligeledes  ere  falsede  ind  i  dem.  Afstanden 
imellem  dem  er  c.  2  Fod,  og  de  have  en  lille  Hæld- 
ning indadtil.  Schliemann  greb  med  stor  Iver  den  af 
Professor  Paley  henkastede  Tanke,  at  denne  runde  Plads 
skulde  være  Mykenæernes  Agora  eller  Forsamlingsplads,  og 
den  opstaaende  Indfatning  skulde  være  Sæder.  Denne  er 
imidlertid  —  hvad  vistnok  enhver  fordomsfri  Iagttager 
vil  indrømme  —  snarere  skikket  til  alt  andet  end  til 
at  sidde  paa,  og  dermed  bortfalder  ogsaa  Grunden  til 
at  kalde  Pladsen  Agora.  Det  er,  som  Udgravningerne 
har  vist,  en  Begravelsesplads,  og  det  stemmer  ikke  med 
Oldtidens  Tankegang,  hverken  at  gjøre  Torvet  til  en  Be- 
gravelsesplads eller  en  Begravelsesplads  til  et  Torv. 
Men  at  en  Begravelsesplads  faar  en  Indhegning  som 
den,  vi  her  se,  er  saare  naturligt.  Vil  man  have  en 
Parallel,    sammenligne    man    Opheltes'    Grav    i    Nemea, 

der  efter  Pausanias  var  eu  indhegnet  Plads  med  Altre, 
men  ikke  nogen  Høj.  Heller  ikke  her  var  der  nogen 
egentlig  Høj ;  men  det  er  ikke  usandsynligt,  at  der  var 
et  Alter  midt  paa  Pladsen,  hvor  den  naturlige  Klippe 
rager  et  lille  Stykke  op  over  det  øvrige  Niveau.  Ved 
Udgravningen  er  et  rundt  Alter  blevet  fundet  over  den 
4de  Grav. 

Idet  Schliemann  udgravede'  denne  Plads,  fandt  han 
først  en  Del  opretstaaende  Stenplader,  der  aabenbart 
vare  Ligstene.  De  fem  af  dem  ere  forsynede  med  fladt 
Relief;  man  ser  Mænd  paa  Stridsvogne  i  Kamp  med 
andre  Krigere  eller  paa  Jagt;  Rammen  dannes  af  regel- 
mæssige Baandslyngninger;  en  af  Stenene  har  ikke  andet 
end  en  saadan  Slyngning.  I  den  vestlige,  nedadskraa- 
nende  og  derfor  opfyldte  Halvdel  af  Pladsen  fandt 
Schliemann  fem  større  og  mindre  Grave,  firkantede 
Gruber  skaarne  ned  i  den  naturlige  Klippe  indtil  en 
Dybde  af  20 — 30  Fod  under  Pladsens  Niveau.  Den 
mindste,  som  kun  indeholdt  ét  Lig,  havde  en  Længde 
af  11  F.  6  T.  og  en  Bredde  af  9  F.  8.  T.;  den  største, 
der  gjemte  fem  Lig,  var  24  F.  lang  og  I8V2  F.  bred; 
to,  som  hver  gjemte  tre  mandlige  Lig,  vare  over  21  F. 
lange  og  10 — 11  F.  brede;  en,  som  indeholdt  tre  kvinde- 
lige Lig,  16  F.  8  T.  lang,  10  F.  2  T.  bred.  Men  disse 
(iraves  Vægge  ere  ikke  lodrette.  Gravene  ere  forede 
med  kyklopisk  Murværk  i  en  skraa  Linie,  saa  at  Bred- 
den i  Bunden  bliver  c.  5  Fod  mindre  end  ved  Over- 
kanten, Bunden  var  belagt  med  smaa  Kiselstene;  der- 
paa  laa  Ligene,  i  Regelen  paa  tværs  af  Graven,  3  F. 
eller  mere  fra  hinanden;  i  den  største  Grav  laa  de  tre 
Lig  paa   tværs,   de  to   paa    langs.      Ligene    have    været 

pragtfuldt  klædte,  med  rige  Guldsmykker  og  med  Guld- 
masker paa  Ansigterne;  ved  Siden  af  dem  en  Mængde 
Kar  af  Guld,  Sølv,  Bronce  og  Alabast,  Broncevaaben, 
Sværd  og  Dolke,  nogle  af  disse  med  Guldindlægning, 
talrige  smaa  Guldknapper  og  cirkelrunde  Guldplader 
pressede  i  Former  med  smukt  komponerede  Ornamenter, 
Stjerner,  Rosetter,  Oktopoder,  Sommerfugle  eller  Bier 
o.  s.  V.  Gravene  viste  undertiden  Spor  af  Brand;  det 
saa  ud  som  om  Ligene  vare  lagte  paa  Brænde,  som 
derefter  var  antændt;  men  da  Baalet  kun  var  lille, 
havde  Ilden  ikke  fortæret  andet  end  Klædningsstykkerne 
og  Legemets  blødere  Dele;  Benene  og  Metalprydelserne 
vare  forblevne  uskadte.  Over  Ligene  var  der  lagt  et 
Lag  Ler;  derover  atter  et  Lag  Kiselsten,  og  saa  den 
øvrige  Opfyldning  indtil  Overfladen. 

Det  synes  paafaldende,  at  der  ligge  flere  Lig  i 
samme  Grav.  Schliemann  mente,  at  de  nødvendigvis 
maatte  være  nedlagte  samtidig,  og  heri  søgte  han  et 
Hovedbevis  for  at  det  virkelig  skulde  være  Agamemnon 
og  hans  Følge  fra  Troja,  der  laa  begravet  her;  dræbte 
paa  én  Gang,  bleve  de  jordede  sammen.  Men  nødvendig 
er  en  saadan  Antagelse  ikke.  Lige  som  vi  nu  til  Dags 
aabne  Gravene  paa  vore  Kirkegaarde  for  at  sænke  nye 
Lig  ned  i  dem,  saaledes  kunde  man  jo  ogsaa  gjøre  i 
Oldtiden.  Og  havde  det  været  Agamemnon  og  hans 
Følge,  maatte  man  dog  finde  ét  Lig,  der  ved  kongelig 
Pragt  udmærkede  sig  frem  for  de  andre,  ikke  hele  15 
Personer,  paa  hvis  Begravelse  der  var  anvendt  den  selv- 
samme overordentlige  Bekostning.  Ja  selv  udenfor  den 
runde  Indhegning  findes  endnu  en  sjette  Grav  af 
samme  Art   og  med   lignende  Udstyring.     Det   ser  langt 

snarere  ud  som  om  en  rig  Herskerslægt  i  en  Række  af 
Aar  og  i  flere  Slægtled  er  bleven  begravet  her.  Deres 
Navne  kjende  vi  ikke,  og  den  Portrætlighed,  der  møder 
os  i  de  gyldne  Masker,  er  næppe  synderlig  paalidelig; 
men  vi  have  ingen  Tvivl  om  at  de  tilhøre  Hellas'  fjer- 
neste Oldtid,  og  det  Forsøg,  som  en  lærd  og  anset 
Archæolog  i  Petersborg  for  et  Par  Aar  siden  gjorde  paa 
at  henføre  dem  til  Herulerne  i  Folkevandringens  Dage, 
er  faldet  fuldstændig  til  Jorden. 

Men  efter  at  man  har  fundet  disse  ægte  gamle 
mykenæiske  Grave,  er  det  saa  muligt  ogsaa  at  antage 
Kuppelbygningerne  for  Grave?  Forskjellen  er  visselig 
stor,  men  næppe  større  end  imellem  Pyramiderne  og 
Klippegravene  i  Ægypten,  eller  i  det  etruskiske  Tarquinii 
imellem  de  i  Klippen  indhugne  Gravkamre  og  de  runde 
Huller  med  store  Askekrukker  i,  som  man  i  den  nyeste 
Tid  har  opdaget  der.  Forskjellen  tyder  paa  forskjellig 
Tid  og  forskjellig  Slægt.  Gravene  paa  Borgen  ere  vist- 
nok de  ældste;  men  om  de  ere  lidet  eller  meget  ældre 
end  Kuppelgravene,  vide  vi  ikke.  Ingen  skreven  Historie 
forklarer  os  det;  vi  kjende  kun  de  af  Digterne  behand- 
lede Sagn  om  Pelops'  Efterkommere,  Atreus  og  Aga- 
memnon,  der  skulde  have  boet  her;  vi  maa  sige  som 
Horats:  Fuere  fortes  ante  Agamemnona  (der  have  været 
tapre  Mænd  til  før  Agamemnon),  og  nøjes  med  de 
Vidnesbyrd,  de  fundne  Monumenter  selv  aflægge.  Ved 
at  gjennemgaa  Mykenæmuseet  i  Athen  ser  man  strax, 
at  man  befinder  sig  i  en  Tidsalder,  hvor  Bogstavskriften 
endnu  er  ukjendt  og  Jernet  endnu  ikke  er  kommet  i 
Brug,  men  hvor  der  ikke  des  mindre  er  en  stor  Dygtig- 
hed   i    Behandlingen    af   Metallerne,    en    ejendommelig 

Smag  i  Kompositionen  og  den  største  Nøjagtighed  i  Ud- 
førelsen. Paa  den  anden  Side  forbavses  man  ved  at  se^ 
hvor  forskjellig  denne  Kunst  og  Kultur  er  fra  hvad  vi 
ellers  kjende  som  græsk.  Det  er  utvivlsomt,  at  her  er 
en  orientalsk  Indflydelse,  og  en  Indflydelse,  som  kun 
for  en  Del  har  forplantet  sig  til  Efterkommerne,  idet  de 
ældste  Kunstværker,  vi  ellers  kjende  fra  Hellas,  vise  en 
forskjellig  og,  skjøndt  de  aabenbart  ere  betydelig  yngre, 
dog  i  flere  Henseender  mindre  udviklet  Karakter. 
Det  mykenæiske  Fund  har  aabenbart  stor  historisk  Be- 
tydning, naar  det  blot  kunde  lykkes  at  forstaa  denne 
fuldstændig.  En  yngre  tysk  Archæolog,  Milchhofer,  har 
ment  i  de  støbte  Guldarbejder  fra  Mykenæ  at  se  en 
ligefrem  phonicisk  Indflydelse;  iblandt  dem  finder  man 
nemlig  en  Astarte;  man  finder  hendes  Tempel  ligesom 
paa  paphiske  Mønter,  og  andre  rent  semitiske  Forestillinger. 
Paa  den  anden  Side  ser  han  en  Indflydelse  fra  Lilleasien, 
særlig  fra  Phrygien,  i  de  af  Guldblik  over  udskaarne 
Træplader  trykte  Ornamenter.  Paa  Kreta  antager  han 
at  disse  to  Retninger  have  mødtes  og  frembragt  en 
højere  Kultur  samtidig  med  den  politiske  Stormagts- 
rolle,  som  efter  Sagnet  den  kretiske  Konge  Minos 
skulde  have  spillet.  Denne  Kultur  skulde  det  være,  der 
viste  sig  for  os  i  Gravene  paa  Borgen,  medens  Kuppel- 
bygningerne tilhørte  et  mere  fremrykket  Kulturtrin,  for- 
modentlig Pelopidernes  Tid.  Dorerues  Indfald  i  Pelopon- 
nes skulde  brat  have  afbrudt  den  ældre  Kultur  og  be- 
gyndt en  ny  Udvikling.  Usandsynligt  er  det  visselig 
ikke,  at  Sagen  kan  hænge  saaledes  sammen,  men  hidtil 
er  det  kun  en  hypothetisk  Kombination.  Hvad  der  er 
sikkert,  er,   at  vi  her  have  en  Kultur,  der  er  ældre  end 

Homer,  og  det  en  Kultur,  som  i  techuisk  Dygtighed  og 
selv  i  Smag  for  Ornamenter  ikke  behøver  at  skamme 
sig  ved  Sideu  af  de  udødelige  Digte.  Vi  se  vistnok 
ikke  Agamemnon  og  Menelaos  stige  op  af  deres  Grave; 
men  der  er  Træk  i  Homers  Skildringer,  der  faa  en  egen 
Anskuelighed  for  os  igjennem  det  mykenæiske  Fund. 
Særlig  gjælder  dette  om  Vaabnene.  I  de  med  Guld  og 
Kobber  indlagte  Broncedolke  *)  have  vi  Forbilleder,  som 
Digteren  kun  behøvede  at  tænke  sig  endnu  fortrinligere 
og  mangfoldigere  og  udførte  af  en  guddommelig  Mester 
for  at  komme  til  Skildringer,  som  dem,  han  giver  os 
af  Agamemnons  Harnisk  og  af  Achilles's  Skjold. 


Øsende  Regnvejr  forbød  os  at  nærme  os  til  He- 
ræet;  Jordsmonnet  var  aldeles  opblødt;  vi  kunde  kun  i 
lang  Afstand  skimte  Terrassemurene.  Tiryns  derimod 
vilde  vi  ikke  opgive.  Henad  Eftermiddagen,  da  det 
syntes  at  blive  Tørvejr,  vandrede  vi  til  Fods  fra  Argos 
til  Tiryns,  en  8  Kilometer  lang  Vej,  som  paa  Grund  af 
Føret  blev  temmelig  besværlig,  og  vi  naaede  før  Solned- 
gang den  lille  Borg,  hvor  Herakles'  Vugge  stod  om- 
givet af  de  mægtigste  og  raaeste  Kyklopmure,  Græken- 
land kan  opvise.  Da  vi  skulde  tilbage,  vare  vi  saa  hel- 
dige at  faa  Plads  paa  en  af  de  Vogne,  som  flere  Gange 
om  Dagen  pleje  at  føre  Folk  fra  Nauplia  til  Argos  og 
tilbage,  og  under  de  daværende  Forhold  betalte  vi  med 
Fornøjelse    det    Tredobbelte    af    den    sædvanlige    Pris. 


*)    Se  ovfr.  S.  30. 

Nygrækernes  Logik  er  ikke  altid  den  samme  som 
Aristoteles'.  Andre  vilde  sige,  at  den,  der  kjører  de  to 
Trediedele  af  en  Ve],  billigvis  maa  betale  de  to  Tredie- 
dele  af  Prisen;  den  græske  Kusk  fandt,  at  vi  maatte 
betale  det  Tredobbelte,  først  fordi  vi  steg  op  paa  et 
ureglementeret  Sted,  dernæst  fordi  det  paa  ingen  Maade 
kunde  tillades  os  som  Fremmede  at  indtage  de  to  le- 
dige Pladser  hos  Kusken;  vi  maatte  nødvendig  have 
Hæderspladserne  inde  i  Vognen,  og  to  af  de  tidligere 
Passagerer  maatte  sætte  sig  udenfor;  ogsaa  dette  maatte 
særlig  godtgjøres.  Naar  blot  Godtgjørelsen  var  tilfaldet 
de  Stakler,  der  paa  Grund  af  dette  Bytte  kom  gjennem- 
blødte  til  Argos,  og  ikke  Kusken  I 


Den  1.  April  tidlig  om  Morgenen  steg  vi  til  Vogns 
for  at  kjøre  over  Tripolis  til  Piali,  det  gamle  Tegea. 
Det  var  en  af  disse  Graavejrsbelysninger,  der  synes  at 
bebude  Overgang  fra  en  Uvejrsperiode  til  godt  Vejr: 
endnu  ingen  vide  Udsigter,  men  Haab  derom.  Efter  at 
have  kjørt  5  Kilometer  mod  Syd  passerer  man  en  Flod, 
formodentlig  de  Gamles  Phrixos,  paa  en  Bro;  endnu  lige- 
saa  langt,  og  man  har  uaaet  Myli,  Vandmøllerne,  tæt 
ved  Kysten  ligeoverfor  Nauplia.  Dette  er  den  vandrige 
Egn,  som  er  saa  vel  bekjendt  fra  Oldtiden  af  under 
Navnet  Lerna.  Bjerget  Pontinos  nærmer  sig  her  stærkt 
til  Kysten;  ingen  Elv  løber  ned  ad  dets  bratte  Skraa- 
ning;  de  Gamle  mente,  at  Regnvandet  sivede  ned  i 
Bjerget  selv;  men  ved  dets  Fod  fremvælde  store  Kilder, 
aabenbart  Udløb   fra  Vandaarer,   hvis   Oprindelse   ligger 

langt  borte.  Den  største  af  disse,  der  kommer  frem 
igjennem  syv  Aabninger  ved  et  lille  Johannes-Kapel,  er 
uden  Tvivl  den,  de  Gamle  kaldte  Amymone.  Nord  for 
den  løber  en  lidt  længere  Bæk,  og  Syd  for  den  en 
anden  lignende;  det  hele  mellemliggende  Stykke  er  et 
yppigt,  sumpigt  Terrain,  hvis  Vande  for  en  Del  samles 
i  en  lille  Sø,  den  Alkyoniske,  som  man  nu  til  Dags  lige 
som  i  Oldtiden  siger  om,  at  den  er  bundløs.  Lerna 
var  i  den  historisk  kjendte  Tid  ikke  nogen  By;  kun  i 
den  fjerne  Oldtid  synes  en  Borg  at  have  indtaget  den 
Plads  paa  Toppen  af  Bjerget,  hvor  man  nu  ser  middel- 
alderlige Fæstningsværker.  Lerna  var  Navnet  paa  Sum- 
pene og  de  Floder,  som  danne  dem,  og  paa  den  yppige 
Platanskov,  der  fyldte  Egnene  imellem  Søen  og  Amymo- 
nes  Kilde,  et  Sted  der  var  helliget  til  Demeter  og  Diony- 
sos, og  hvor  der  holdtes  gamle  Mysterier  for  disse 
Guder.  Under  en  ældgammel  Platan  ved  Amymones 
Kilde  havde  Slangen  med  de  hundrede  Hoveder  havt  sit 
Skjul,  indtil  Herakles  dræbte  den  ved  Jolaos'  Hjælp,  et 
af  disse  skjønne  Eventyr,  hvori  den  barnlige  Fantasi 
med  stærke  Farver  udmaler  de  Rædsler  og  Farer,  den 
vilde  Natur  gjemte,  inden  Mennesket  begyndte  at  blive 
Herre  over  den;  men  de  Farer,  man  tænkte  paa,  vare 
vilde  Dyr  og  giftige  Slanger,  ikke  usund  Luft;  det  er 
en  moderne  Opfindelse,  at  Herakles  skulde  have  været 
en  Ingenieur,  der  udtørrede  Sumpe  og  regulerede  Vandløb. 
Fra  Myli  drejer  den  nye  Kjørevej  imod  Vest  for  at 
overskride  Bjergene.  I  utallige  Bugtninger  snor  den  sig  op 
ad  Bjerget  Kolosyrti;  de  skjønne  Udsigter  over  Dalen  til 
højre  og  Havet  bagved  maa  trøste  den  Rejsende  over 
den  langsomme  Fart.     Langt  om  længe  overskrider  man 

Kammen,  og  stiger  atter  nedad  for  at  hvile  ud  i  en 
lille  Landsby,  som  af  de  mange  vilde  Pæretræer,  der 
voxe  der,  har  faaet  Navnet  Achladokampo.  Chanen  er 
smudsig,  og  Beboerne  have  intet  godt  Rygte ;  men  Byen 
ligger  venligt  og  smukt  ved  Broen  over  en  rivende  Elv, 
og  overskuer  den  brede  og  frugtbare  Dal,  som  i  Old- 
tiden tilhørte  Hysiæ,  Argos'  Grænsestad  imod  Arkadien 
og  Lakonien,  bekjendl  som  Skueplads  for  heftige  Kampe 
mellem  Argiverne  og  Lakonerne.  Har  man  overskredet 
Dalen  og  stiger  op  ad  Bjerget  paa  den  anden  Side,  kan 
man  til  venstre  højt  oppe  over  Vejen  se  Hysiæ  med 
sine  svære  helleniske  Mure;  men  denne  Fornøjelse 
blev  os  nægtet,  thi  det  var  atter  faldet  ind  i  en  tæt 
Regn,  og  vi  maatte  rolig  lade  Hestene  trække  os 
videre.  Snart  overskred  vi  Arkadiens  Grænserand, 
og  saa  gik  det  nedad  til  Tegeas  frugtbare  Højslette. 
Under  Nedstigningen  dertil  passerer  man  Landsbyen 
Ageorgitika.  Man  opfatter  i  Almindelighed  dette  Navn 
som  afledet  af  den  hellige  Georg,  Hagios  Georgios, 
men  som  det  udtales  af  Beboerne  selv  kan  det 
næppe  betyde  andet  end  det  til  Agerdyrkning  ubruge- 
lige Sted ,  en  Benævnelse,  der  ikke  er  upassende  for 
Byen  paa  den  golde  stenige  Bjergskraaning  i  Modsæt- 
ning til  det  frugtbare  Agerland,  der  udbreder  sig  paa 
den  vandrige  Slette  ved  Bjergets  Fod,  Efter  Aftalen 
skulde  vor  Kusk  kjøre  os  til  Tripolis,  og  derfra  til 
Piali;  men  det  var  allerede  langt  hen  ad  Eftermiddagen, 
og  vi  vilde  vanskelig  naa  Piali  før  den  mørke  Nat,  hvis 
vi  tog  over  Tripolis;  vi  fulgte  derfor  vor  Kusks,  vistnok 
næppe  uegennyttige  Raad  at  opgive  Tripolis  og,  idet  vi 
forlod   Kjørevejen    nedenfor  Ageorgitika,  ride   lige   over 

Sletten  til  Piali.  Vi  red  nu  over  en  bred  Flod,  Saranta- 
potamo,  og  følgende  snart  den,  snart  mindre  Kanaler 
og  Grøfter,  som  ledede  dens  Vand  ud  over  Markerne, 
naaede  vi  efter  halvanden  Times  Ridt  Landsbyen  Piali, 
hvor  vi  indkvarteredes  hos  en  skikkelig  Landhandler, 
hvis  brave  Hustru  gjorde  hvad  hun  kunde  for  at  skaffe 
os  et  hyggeligt  Opholdssted. 

Dersom  nogen  Stad  i  det  gamle  Arkadien  skal 
fremhæves  som  betydeligere  end  de  andre,  da  maa  det 
være  Tegea.  Efter  Sagnet  var  det  Tegeaternes  Konge 
Echemos,  som  standsede  Herakliderne ,  da  de  første 
Gang  prøvede  paa  at  sætte  sig  i  Besiddelse  af  Pelopon- 
nes, og  fældede  Herakles'  Søn  Hyllos  i  Enekamp;  og 
da  den  samme  Slægt  senere  i  Spidsen  for  Dorerne  havde 
bemægtiget  sig  de  rige  Kystlande  i  Peloponnes,  og  fra 
Lakedæmon  som  deres  Hovedstad  søgte  at  erobre  den 
hele  Halvø,  var  det  atter  Tegeaterne,  der  standsede 
dem.  Angriberne  bleve  slagne,  og  de  fangne  Lakedæ- 
moniere  maatte  selv  bære  de  Lænker,  de  havde  tiltænkt 
Tegeaterne,  og  som  Trælle  bearbejde  den  Jord,  de 
havde  haabet  at  besidde  som  Herrer.  Paa  Strabos  Tid 
var  Tegea  endnu  en  ret  anselig  By,  og  ogsaa  Pausanias  har 
Adskilligt  at  melde  om  den.  Det  er  vel  først  den  sla- 
viske Indvandring  i  det  7de  Aarh.,  der  har  lagt  den 
øde.  De  frankiske  Erobrere  i  det  12te  Aarh.  fandt  her 
en  lille  By  ved  Navn  Nikli;  ogsaa  den  er  forsvunden 
paa  en  ensom  Kirke  nær,  Palæa  Episkopi ,  d.  e.  den 
gamle  Kathedral,  en  Fjerdingvej  N.  O.  for  Piali.  Tyr- 
kerne flyttede  Staden  en  Mils  Vej  imod  N.  V.;  det  blev 
Peloponnes'  Hovedstad,  Tripolitza  eller  Tripolis. 

Af  det  gamle  Tegeas  Mure  er  Intet  tilbage;  men 
Rester  af  gamle  Bygninger  ere  fundne  ved  Piali,  ved 
Palæa  Episkopi  og  ved  Ibrahim  Effendi  noget  Vest  for 
den.  Disse  tre  Steder  ligge  alle  temmelig  lavt;  en 
fastere  Plads  til  en  Borg  finder  man  først  paa  den 
nordligere  liggende  Høj  Hagios  Sostis;  bar  ogsaa  den 
hørt  til  Byen,  bliver  dens  Omkreds  omtrent  en  geografisk 
Mil.  Af  Ruiner  ser  man  nu  næsten  Intet;  det  Fundne 
er  ført  til  Tripolis  som  Bygningssten  og  anvendt  der; 
men  det  vides,  at  man  i  Egnen  ved  Palæa  Episkopi 
har  fundet  en  stor  Mængde  Søjler  o.  s.  v.;  man  mener, 
at  Stadens  Torv  og  dens  Theater  har  ligget  der;  og 
lige  Vest  for  den  hellige  Nikolaos'  Kirke  i  Piali  har 
man  fundet  Levninger  af  Tegeas  berømteste  Bygning, 
Athena  Aleas  Tempel.  Den  gamle,  højt  ansete  Hellig- 
dom brændte  Aar  395  f.  Chr. ;  men  et  nyt  Tempel  op- 
førtes for  at  huse  Gudindens  ærværdige,  af  Elfenben 
skaarne  Billede,  og  gjemme  de  berømte  Rester  af  det 
kalydoniske  Vildsvins  Hud  og  Tænder.  Efter  Slaget 
ved  Aktion  bleve  disse  Klenodier  førte  til  Rom  som 
Trofæer;  Gudebilledet  indviedes  paa  Augusts  Forum, 
og  den  ene  Tand  forevistes  i  den  kejserlige  Have  paa 
Palatinerbjerget;  den  var  en  halv  Favn  lang.  Men 
Templet  stod  endnu  i  Aarhundreder  som  et  Minde  om 
Hellas'  bedste  Dage.  Det  var  opført  af  den  pariske 
Billedhugger  Skopas,  og  Pausanias  siger,  at  det  var  det 
største  og  skjønneste  paa  hele  Peloponnes.  Med  Hensyn 
til  Størrelsen  har  han  dog  fejlet,  som  de  nyeste  Ud- 
gravninger have  vist*).     Templet,  der  har  havt  6  Søjler 

*)    Se  Mittheilungen   des  deutschen  archaologischen  Instituts   in 
Athen.    V.    1880. 

i  Fronten  og  13  paa  Siderne,  havde  en  Bredde  af  21,60 
Metre  og  en  Længde  af  47,  men  Zeustemplet  i  Olympia 
er  30  M.  bred  og  66  langt.  Pausanias  har  enten  endnu 
ikke  set  det  Olympiske  Tempel,  dengang  han  var  i  Tegea 
og  gjorde  sin  Optegnelse  der,  eller  de  forskjellige  Om- 
givelser have  havt  den  Virkning,  at  det  store  Tempel 
syntes  ham  mindre  eller  det  mindre  større  end  det  i 
Virkeligheden  var.  De  ydre  Søjler  vare,  som  Pausanias 
siger,  doriske;  man  har  fundet  adskillige  Søjlestykker 
og  et  dorisk  Kapitæl,  der  i  Sværhed  maa  siges  at  ligge 
midt  imellem  Parthenons  og  den  macedoniske  Tids 
Kapitæler.  Inde  i  Cellen  har  man  fundet  en  elegant 
korinthisk  Sokkel  med  Fletning  paa  den  nederste  Pude; 
efter  Pausanias  vare  Søjlerne  korinthiske.  De  ioniske 
Søjler  udenfor  Templet,  som  den  samme  Forfatter  om- 
taler, maa  enten  have  hørt  til  en  Søjlegang,  der  omgav 
Tempelpladsen,  eller,  som  Milchhofer  antager,  til  Propy- 
læer,  hvis  Plads  han  mener  at  kunne  angive  lidt  Østen 
for  Templet. 

Da  Skopas'  fornemste  Virksomhed  og  den,  der 
skaffede  ham  sit  berømte  Navn,  var  som  Billedhugger, 
følger  det  af  sig  selv,  at  man  maa  tillægge  ham  eller 
hans  Elever  de  Billedhuggerarbejder,  der  smykkede 
Templet,  ligesom  det  udtrykkelig  siges,  at  en  Asklepios 
og  en  Hygiea,  som  stode  inde  i  Templet,  vare  udførte 
af  ham.  Pausanias  omtaler  Gavlgrupperne.  I  den 
forreste  Gavl  var  Jagten  efter  det  kalydoniske  Vildsvin 
fremstillet:  i  Midten  Dyret,  Atalante  og  Meleagros;  paa 
begge  Sider  de  andre  berømte  Heroer,  som  deltog  i  Jagten, 
og  fremmest  blandt  dem  Tegeateren  Ankæos,  som  blev 
saaret  af  Dyrets  Hugtand,   og   som   vi   ogsaa  finde   paa 

andre  Fremstillinger  af  dette  Emne.  I  den  vestlige 
Gavl  saa  man  Telephos'  Kamp  med  Achilles  ved  Floden 
Kaikos,  ogsaa  et  Emne,  der  hørte  hjemme  i  Tegea;  thi 
Telephos  var  en  Søn  af  Herakles  og  den  tegeatiske 
Konge  Aleos'  Datter  Auge,  Da  Faderen  erfarede  Datte- 
rens Nedkomst,  forstødte  han  hende;  hun  blev  tilligemed 
Barnet  udsat  i  en  Baad  og  kom  til  Teuthraniens  Kyst. 
Der  blev  hun  gift  med  Kongen,  og  efter  hans  Død  var 
det  Telephos,  som  mødte  den  landende  Grækerhær  og 
blev  saaret  af  Achilles.  I  det  lille  Museum  i  Piali  ser 
man  foruden  nogle  Architekturfragmenter  ogsaa  et  Par 
Stykker,  der  vel  kunne  have  hørt  til  Gavlgrupperne, 
navnlig  et  Vildsvinehoved  og  Hovedet  af  en  ung  Mand, 
men  begge,  især  det  første,  stærkt  beskadigede.  Det 
ungdommelige  Mandshoved  nærmer  sig  ved  sit  brede 
Underansigt  til  den  Typus,  vi  kjende  fra  den  unge 
Mand  med  Badeskraben  i  Braccio  nuovo  i  Vaticanet, 
Lysippos'  Apoxyomenos.  Baade  Mund  og  Øjne  ere 
fulde  af  Liv;  man  ser  Kampens  Hede  igjennem  dem*). 


Det  gamle  Tegeas  Omraade  er  den  største  og  frugt- 
bareste Slette  i  Arkadien ;  den  strækker  sig  fra  N.  til 
S.  omtrent  halvanden  Mil,  fra  0.  til  V.  omtrent  en  Mil, 
paa  alle  Sider  omgivet  af  Bjerge,  hvis  sluttede  Ring 
ikke  gjennembrydes  af  Vandløbene,  men  standser  dem, 
saa  de  synke  i  Jorden  for  som  nye  Kilder  at  komme 
til  Syne  paa   den   anden   Side   af  Bjergene.     De  græske 


*)    Se  Mittheil.  d.  deutschen  arch.  Instituts  VI. 

Lande  vise  paa  flere  Steder  saadaune  Gruber,  der  op- 
tage Vaudløbene,  Katavothra;  uden  dem  vilde  baade 
det  østlige  Arkadieus  lukkede  Dale  og  den  frugtbare 
bøotiske  Slette  være  Søer  og  Sumpe.  Den  tegeatiske 
Højslette  skraaner  væsentlig  fra  Syd  til  Nord,  og  det 
er  fra  det  mægtige  sydlige  Bjergland,  at  de  rige  Aarer 
komme,  som  vande  den.  Nu  taler  man  kun  om  Saranta- 
potamo,  d.  e.  den  Flod,  som  er  fyrgetyve  Floder;  alle 
de  mange  Vandløb  synes  en  eneste  Flod.  I  Oldtiden 
har  der  uden  Tvivl  været  to.  Den,  der  kom  fra  de 
trange  Kløfter  i  Sydost,  hed  Gareates;  den  løber  først 
imod  NV.  og  N.,  vender  sig  derpaa  imod  0.,  og  synker 
i  Jorden  tre  Fjerdingvej  Østen  for  Ageorgitika.  Den 
anden  Flod,  hvis  Hovedkilde,  Kryabrysi,  den  kolde  Kilde, 
ligger  lige  Syd  for  Tegea,  vendte  sig  efter  at  være  kom- 
men ud  af  Bjerglandet  imod  Vest  og  tabte  sig  i  en 
Sump  ved  Foden  af  Bjerget  Boriou  for  at  komme  frem 
paa  den  anden  Side  af  dette  i  Frankerkilden,  Franko- 
brysi,  som  Alpheos,  Peloponnes'  største  Flod.  Sumpen 
existerer  endnu  under  Navnet  Taka,  men  Floden  løber 
ikke  mere  ud  i  den;  man  har  ledet  dens  Løb  imod 
NO. ;  ved  Magula  forener  den  sig  med  Gareates,  og  den 
ene  Sarantapotamo  fremkommer. 

Klokken  blev  over  ti  om  Formiddagen  den  2den 
April,  inden  de  to  Muler  kom  til  Stede,  der  skulde  føre 
os  den  lange  Vej  over  Bjergene  til  Sparta,  to  skikke- 
lige, udholdende  Dyr,  hvis  Klogskab  til  at  finde  Vej 
over  de  halsbrækkende  Klipper  i  det  nordlige  Lakonien 
jeg  ofte  maatte  beundre.  Efter  en  halv  Times  Ridt 
over  Sletten   naaede  vi   de  første  Høje,    og  nu   gik    det 

Ussing:  Fra  Hellas  og  Lilleasien.  5 


66 

op  igjennem  Bjerglandet  langs  med  Floden  snart  paa 
den  ene,  snart  paa  den  anden  Bred,  snart  midt  i  den 
stride  Strøm ,  der  i  talrige  Bugtninger  snoede  sig 
imellem  Højene.  Saa  interessant  denne  Vej  var  ved 
sin  Ejendommelighed,  blev  den  dog  trættende  ved  sin 
Ensformighed,  thi  den  varede  2V2  Time,  og  de  omgivende 
Høje  vare  nøgne  og  øde;  tidt  frembød  de  ikke  anden 
Plantevæxt  end  Vortemælkbuske  af  en  mærkværdig  Stør- 
relse. Kl.  1  naaede  vi  Kryabrysi.  Fra  nu  af  var  Flod- 
lejet tørt.  Vi  steg  stadig  op  ad  den  samme  Kløft,  men 
den  blev  stedse  trangere  og  stejlere.  Og  dog  gav  og- 
saa  den,  netop  i  den  højeste  og  trangeste  Del,  Vidnes- 
byrd om  Kultur.  Talrige  Tværmure  overskar  den  og 
dæmmede  for  Flommen;  derved  dannedes  smaa  Afdelin- 
ger, hvori  der  var  saaet  Byg;  det  er  de  mindste  Marker, 
jeg  nogensinde  har  sét.  Da  Kløften  ophørte,  befandt  vi 
os  paa  en  lille  Højslette,  hvor  de  nøgne  Stene  afløstes 
af  mere  brugbar  Jord ,  og  en  lille  Landsby,  Målevo, 
viste  sig  noget  til  venstre  for  vor  Vej.  Snart  blev 
Bjerget  imidlertid  atter  øde  og  trøstesløst,  og  først 
efter  at  Højden  var  overskreden,  antog  Landskabet  en 
anden  Karakter.  Vejen  blev  endnu  mere  knudret  og 
Dyndet  imellem  Stenene  endnu  dybere,  da  vi  begyndte 
at  stige  ned  paa  den  anden  Side  af  Bjerglandet;  men 
Buske  og  Træer  klædte  Fjeldet,  og  Landskabet  blev 
efterhaanden  lige  saa  rigt  og  skjønt,  som  det  før  havde 
været  øde.  En  lang  og  brat  Nedstigning  førte  os  ned 
til  Dalen,  der  gjennemstrømmes  af  Elven  Teresiua,  de 
Gamles  Oenus.  Vi  saa  den  lille  Slette  ved  Sellasia, 
hvor  Spartas  sidste  Heros,  Kleomenes,  gjorde  det  sidste, 
frugtesløse  Forsøg  paa  at  værge  sit  Fædrelands  Uafhængig- 

hed.  Men  det  var  sent  paa  Dagen;  det  var  ikke  muligt 
at  naa  Sparta  den  Dag;  vi  maatte  overnatte  i  Bjerg- 
landet, i  Landsbyen  Vurliå.  Vi  steg  derfor  op  igjen  ad 
Bjerget  Vesten  for  Floden,  og  inden  Solen  sank,  fik  vi  i 
det  Fjerne  Øje  paa  Taygetos'  snedækte  Bjergrand. 
Mørket  faldt  paa;  men  Maanen  lyste  for  os,  og  baade 
Føreren  og  Mulerne  kjendte  Vejen,  saa  det  lykkedes 
Kl.  7V2  oua  Aftenen  at  naa  Landsbyen  ned  ad  bratte 
Skrænter,  som  vi  sikkert  ikke  vare  komne  helskindede 
over,  hvis  vi  havde  skullet  stole  paa  vore  egne  Ben,  at 
finde  det  Sted,  hvor  vi  skulde  tilbringe  Natten. 

Vurliå  er  en  stor  og  velhavende  Landsby,  og  der 
er  ingen  Tvivl  om  at  vi  kunde  have  faaet  et  godt 
Nattekvartér  der.  Man  havde  ogsaa  nævnt  os  en  be- 
stemt Mand,  og  jeg  havde  forlangt  af  Føreren  at  blive 
ført  derhen;  han  gjorde  ingen  Indvending,  men  paa  To- 
nen i  hans  Ja  kunde  det  mærkes,  at  dette  Forlangende 
kom  ham  uventet,  og  jeg  fik  en  Anelse  om  at  han  ikke 
agtede  at  efterkomme  det;  men  i  den  mørke  Nat,  da 
alle  Huse  vare  lukkede  og  der  ikke  var  et  Menneske 
paa  Gaderne,  maatte  vi  villieløst  følge  vor  Fører.  Han 
førte  os  til  en  Søster,  han  havde  der  paa  Stedet,  en 
fattig  Enke  med  to  halvvoxne  Døtre.  Huset  laa  omtrent 
nederst  i  Landsbyen,  bygget  op  ad  Bjergskrænten;  det 
nederste  Stokværk  tjente  til  Stald,  det  øverste  var  Fa- 
miliens Bolig.  For  at  komme  derop  maatte  man  først 
over  et  knudret  Stykke  Klippe,  der  havde  liden  Lighed 
med  en  Trappe,  og  derefter  op  ad  en  Trætrappe  uden 
Rækværk  til  en  Afsats,  som  ogsaa  var  uden  Rækværk 
og  saa  forfalden  og  skrøbelig,  at  vi  næppe  havde  vovet 
at  betræde  den,    hvis  det  havde    været    saa  lyst,    at   vi 

5* 

kunde  se  dens  Forfatning.  Der  var  bælmørkt  i  Huset, 
men  Folkene  sov  næppe  endnu;  i  alt  Fald  aabnede 
Døren  sig  strax  for  Førernes  kjendte  Stemme;  han  mod- 
toges med  et  hjerteligt  Velkommen,  og  en  lille  Lampe 
blev  tændt.  Huset  bestod  af  to  meget  rummelige  Stuer. 
I  den  forreste  var  en  Kamin,  hvor  Ilden  nu  snart  kom 
til  at  brænde,  men  ellers  intet  som  helst  Møbel;  Bord 
og  Stole  kjendes  ikke  paa  slige  Steder.  Der  blev  bredt 
et  Par  Filttæpper  paa  Gulvet;  der  lejrede  vi  os,  nys- 
gjerrige  efter  at  erfare,  hvad  Aftensmad  man  vilde  byde 
os  her;  vore  Forventninger  vare  smaa,  især  da  det  var 
Fastetid.  Hvor  bleve  vi  ikke  forbavsede,  da  Muldriveren 
triumferende  kom  ind  med  et  spædt  Lam;  det  var 
kommet  til  Skade,  og  man  havde  maattet  slagte  det. 
Det  sædvanlige  Træspid  blev  stukket  igjennem  det  lille 
Dyr,  og  det  blev  stegt  over  Gløderne  fra  Kaminen.  De, 
der  holde  af  nøgterne  Lam,  vilde  have  fundet  Maaltidet 
fortræffeligt.  Jeg  hører  ikke  til  dem;  men  efter  det 
lange  Ridt  nød  jeg  dog  med  en  vis  Tilfredshed  den  lille 
Lammesteg  og  den  gode  Vin,  der  bødes  dertil,  og  saa- 
snart  Maaltidet  var  fortæret,  strakte  vi  os  hen  paa 
Tæpperne  og  sov  trygt  Natten  igjennem. 

Næste  Morgen  ved  Daggry  sad  vi  atter  paa  vore 
Kløvsadler.  En  glimrende  Morgensol  oplyste  Taygetos- 
bjerget  paa  den  anden  Side  af  Eurotas  Dalen,  og  malerisk 
skjøn  var  den  lange  Nedstigning  over  det  skovbevoxte 
Bjerg  med  dets  rislende  Bække,  indtil  vi  naaede  Flod- 
dalen. En  stejl  tyrkisk  Bro  førte  os  over  Eurotas,  og 
nu  gik  det  langs  med  Eurotas'  højre  Bred  paa  jævn  Vej 
imod  Syd.  Landskabet  blev  mere  sommerligt  alt  som 
vi  kom  frem      Morbærtræerne,   som  vi  i  Begyndelsen  af 

Dalen  havde  set  lige  i  Løvspringet,  viste  sig,  da  vi  vare 
komne  ti  Minuters  Vej  længere  mod  Syd,  helt  udfoldede, 
og  man  kunde  rive  de  første  Blade  af  til  Føde  for 
Silkeormene.  Men  Sydens  Hede  blev  snart  i  høj  Grad 
trykkende,  saa  vi  vare  glade  ved  omtrent  Kl.  10  at 
komme  under  Tag  i  et  taaleligt  Gjæstgiversted  i  Sparta, 
Kransen,  Xenodochion  tu  stemmatos. 

Man  er  tilbøjelig  til  at  tro,  at  de  strenge  og  haard- 
føre  Spartaneres  Land  selv  maatte  være  en  barsk  Bjerg- 
egn, hvis  Dyrkelse  krævede  strengt  Arbejde;  men  det 
Modsatte  er  Tilfældet.  Allerede  Homer  taler  om  „det 
yndige  Lakedæmon",  og  enhver  Rejsende  vil  give  ham 
Ret.  Eurotos  Dalen  er  noget  af  det  Skjønneste,  Græken- 
land ejer.  Det  er  et  ualmindelig  bredt  Dalføre,  der 
gjennemskjæres  af  en  bred  Sølvstrøm,  hvis  Bredder  paa 
mange  Steder  ere  bevoxede  med  Siv.  Tæt  ved  Flodens 
venstre  Bred  begynder  Dalens  østlige  Indfatning,  Par- 
nons  brede  Bjergland;  den  vestlige  Ramme,  Taygetos' 
vældige,  snedækte  Kam,  trækker  sig  længere  tilbage,  og 
mellem  dets  Fod  og  Floden  ligger  et  frugtbart  Slette- 
land, hvorigjennem  lave  Højdebølgninger  strække  sig 
som  Bjergets  yderste  fremrakte  Rødder.  Paa  en  af 
slige  Bølguinger  dannet  Højdegruppe  laa  det  gamle 
Sparta  imellem  Eurotas'  Enge  og  den  lille  Flod  Tiasa 
(nu  Magula),  som  kommer  ned  fra  et  Pas  i  Taygetos- 
bjergene  og  udgyder  sig  i  Eurotas.  Det  var  ikke,  som 
ved  de  fleste  oldhelleniske  Stæder,  et  af  Naturen  fast 
Punkt,  man  havde  valgt,  en  utilgængelig  Borg,  under 
hvis  Vinger  Byen  søgte  Beskyttelse,  indesluttet  af  stærke 
Mure.  Sparta  var  i  sin  Velmagts  Dage  ubefæstet ;  de 
stolte  Krigere  forsmaaede   det  Værn,    som   Mure   kunde 

yde;  Haandeus  Værge  var  dem  nok.  Men  Tiderne 
ændrede  sig;  allerede  Epaminondas  kunde  opslaa  sin 
Lejr  i  Spartas  umiddelbare  Nærhed,  og  halvandet 
hundrede  Aar  senere  drog  Kong  Philip  V  af  Macedonien 
med  siu  Hær  lige  forbi  Sparta  og  lejrede  sig  ved 
Amyklæ  S.  for  Byen,  Under  saadanne  Forhold  tør  man 
ikke  undvære  en  Befæstning,  og  Sparta  fik  en  saadan, 
i  det  Mindste  allevegne,  hvor  Højenes  Skrænter  ikke 
vare  saa  bratte,  at  de  syntes  at  gjøre  det  unødvendigt. 
Men  det  var  ikke  denne  Befæstning,  der  frelste  Byen 
fra  at  blive  indtaget  med  Storm  af  T.  Quinctius  Flamini- 
nus;  det  var  Feltherrens  Ulyst  til  at  indlade  sig  paa 
en  blodig  Gadekamp,  medens  det  kunde  forudsees,  at 
Staden  dog  alligevel  maatte  overgive  sig  paa  Grund  af 
Mangel.  Byens  Omkreds  var  to  geografiske  Mile,  d.  e. 
næsten  det  dobbelte  af  Athens,  men  Folkemængden  var 
sikkert  mindre;  Husene  laa  ikke  saa  tæt,  og  Gaderne 
vare  ikke  saa  smalle.  Ogsaa  efter  at  Spartas  Uafhængig- 
hed var  tabt,  under  Romernes  Herredømme,  var  det  en 
betydelig  By;  det  var  i  Folkevandringens  Tid,  at  den 
blev  forladt.  Da  søgte  Beboerne  et  sikrere  Opholds- 
sted paa  Taygetos-Bjergets  Skraaning  og  bosatte  sig 
paa  Mistras  maleriske  Klippekegle.  Efter  det  helleniske 
Kongeriges  Oprettelse  er  Sparta  paa  ny  bleven  bebygget; 
en  stor  Del  af  Mistrioterne  er  flyttet  ned  til  Ny-Sparta, 
og  den  lille  Hob,  der  er  bleven  tilbage  i  den  gamle 
By,  ser  med  skelende  og  misundelige  Blikke  til  den 
lykkeligere  Medbejler. 

Ny-Sparta  ligger  paa  den  sydligste  Del  af  de  Høje, 
paa  hvilke  det  gamle  Sparta  laa,  lige  ovenover  den 
lille    Magulaflod.      Den    gamle    Stad    strakte    sig,    som 

tydelige  Rester  vise,  hen  over  Højene  N.  og  NO.  for 
Byen  og  over  den  store  Lavning  imellem  dem.  Resterne 
ere  ikke  ubetydelige,  men  de  tilhøre  næsten  alle  den 
romerske  Tid.  Vil  man  se  oldhelleniske  Levninger, 
maa  man  gaa  ned  til  Eurotas  N.  for  Staden,  hvor  Flo- 
den deler  sig  i  to  Arme  med  en  lille  0  imellem;  her 
førte  i  Oldtiden  en  Bro  over  Floden,  og  de  endnu  syn- 
lige Fundamenter  ere  for  en  Del  antike;  eller  man  maa 
spørge  om  Leonidas'  Grav,  og  man  vil  da  gjennem 
Kornmarker  og  Haver,  imellem  Morbær-  og  Oliventræer 
blive  ført  hen  til  en  højst  interessant  oldhelleuisk  Byg- 
ning. Den  er  ikke  stor,  22  Fod  bred  og  omtrent  40 
Fod  lang,  og  af  Søjler  ser  man  intet  Spor  mere;  men 
man  forbavses  over  den  mægtige  Murkonstruktion. 
Stene  af  indtil  13  Fods  Længde  og  SVd  Fods  Højde 
ligge  endnu  i  to,  tre  Lag  ovenpaa  hinanden,  og  slutte 
sammen  paa  det  Nøjagtigste,  hvor  ikke  Trærødder 
have  boret  sig  ind  imellem  dem.  Men  det  gængse 
Navn  er  vildledende;  Ruinen  selv  viser  tydelig  nok,  at 
det  ikke  har  været  en  Grav,  men  et  Tempel.  Den  be- 
staar  af  en  Tempelcelle  og  en  lille  Forhalle  eller  Pro- 
uaos,  og  den  har  havt  sin  Indgang  fra  Øst. 

Af  de  romerske  Ruiner  er  den  interessanteste 
Theatret,  hvis  store,  imod  S.  V.  vendte  Halvkreds  sees 
i  den  nordligste  Høj.  Sæderne  ere  borte,  men  Pladsen 
er  tydelig  nok,  og  de  store  Kvaderstensmure  paa 
Fløjene,  der  fuldstændiggjorde  Halvkredsen,  staa  i  en 
betydelig  Højde.  I  Lavningen  S.  O.  for  Theatret  findes 
udstrakte  Murstensruiner,  der  kunne  have  tilhørt  et  Gymna- 
sium. Langs  med  denne  Bygnings  nordre  Mur  ligge  20 
hvælvede  Kamre,  af  hvilke  de  to  eller  tre  midterste  ende 

med  en  halvrund  Apsis,  de  andre  afsluttes  med  en  lige 
Væg.  Paa  den  østlige  Høi  laa  Amphitheatret,  men 
deraf  er  nu  næsten  Intet  tilbage;  de  andre  Murstens- 
levninger  ere  endnu  vanskeligere  at  tyde.  Meget  vilde 
komme  for  Dagen,  hvis  der  foretoges  methodiske  Ud- 
gravninger der  paa  Stedet;  selv  nu  findes  der  ikke 
Lidet,  skjøndt  man  kun  graver  i  Smug,  for  ikke  at 
blive  berøvet  den  fulde  Raadighed  over  det  Fundne. 
Thi  efter  den  græske  Lov  (20.  Maj  1834)  er  Alt  hvad 
der  findes  af  Oldsager  i  Hellas  „alle  Hellenernes  Fælles- 
eje." Hvad  en  Privatmand  finder  paa  sin  Grund,  skal 
han,  hvis  han  ikke  vil  beholde  det  selv,  tilbyde  Staten. 
Kan  han  ikke  blive  enig  med  denne,  har  han  Lov  til 
at  sælge  sit  Fund  til  Andre,  men  kun  indenfor  Landets 
Grænser,  thi  Intet  maa  udføres,  og  i  ethvert  Tilfælde 
skal  Staten  have  det  Halve  af  Værdien.  Da  imidlertid 
en  stor  Del  af  Hellas  ikke  er  Selvejendom,  men  dyrkes 
af  Bønder  som  Statens  Fæstere,  bliver  Halvdelen  i  dette 
Tilfælde  til  det  Hele,  og  Finderen  faar  slet  Intet  for 
sin  Skat,  hvis  dens  Tilværelse  bliver  røbet.  En  saadan 
Lov  er  aabenbart  hverken  til  Nytte  for  Staten  eller  for 
Videnskaben.  Der  graves  i  Smug  og  handles  i  Smug. 
Man  faar  ikke  at  vide  hvad  der  findes,  end  sige  hvor 
og  under  hvilke  Omstændigheder  det  er  fundet.  Gjen- 
stande,  der  ere  opgravne  i  Nærheden  af  Athen,  augives 
ofte  at  være  komne  fra  Smyrna  eller  Rhodos  o.  s.  v. 
Og  den  hemmelige  Gravning,  der  i  Regelen  foretages 
ved  Nattetid,  forbyder  at  anvende  den  fornødne  Forsigtig- 
hed under  Arbejdet.  Dette  er  en  af  Grundene,  hvorfor 
man  har  en  saa  stor  Mængde  Hoveder  af  smaa  Terra- 
cottafigurer,  men  forholdsvis  faa  Statuer;  Hovederne  vare 

nemlig  mere  massive;  Legemerne  vare  mere  hule  og 
gik  i  Stykker  under  Gravningen.  Endnu  værre  Ting 
kunne  foregaa,  som  naar  En,  der  har  været  saa  heldig 
at  finde  en  Marmorstatue,  men  ikke  tror  at  kunne 
skjule  og  afhænde  den  hele,  saver  Hovedet  af  som  den 
værdifuldeste  og  lettest  transportable  Del*).  Sparta  er 
maaske  et  af  de  Steder,  hvor  der  drives  den  største 
Smughandel  med  Oldsager.  Engang  blev  jeg  i  al  Hemme- 
lighed indbuden  til  at  besøge  en  Handlende,  som  bagest 
i  sit  Hus  gjemte  nogle  Marmorfragmenter.  Iblandt  disse 
fandtes  et  smukt  Kvindehoved  fra  den  første  Kejsertid; 
Haaret  var  sat  som  paa  Kejser  Titus'  Datter  Julia. 
Da  jeg  bemærkede  dette  for  Ejeren,  trak  han  haanligt 
paa  Smilebaandet;  han  vidste  jo  godt,  at  et  saa  ud- 
mærket Arbejde  ikke  kunde  hidrøre  fra  nogen  ringere 
Kunstner  end  Phidias  selv.  Efter  denne  Indledning 
kunde  vi  naturligvis  ikke  blive  enige.  Jeg  fik  over- 
hovedet ikke  faa  Tilbud  om  Kjøb  af  Antikviteter,  især 
af  Mønter  og  Gemmer,  i  Almindelighed  i  den  Form,  at 
man  ikke  vilde  sælge  dem,  men  kun  høre  mit  Skjøn  om 
hvad  de  vare  værd.  Naar  jeg  havde  sagt  dette,  var 
man  altid  af  den  Mening  at  Tingenes  virkelige  Værdi 
var  10,  20  Gange  større,  og  der  var  Ingen,  der  viste 
nogen  virkelig  Lyst  til  at  blive  enig  med  mig  undtagen 
de,  der  solgte  falske  Sager. 

Heldigvis    synes    de    interessanteste    Fund    at    være 
sikrede  Staden  selv   og  opbevarede  i  dens  Museum;  thi 


*)  I  Revue  des  deux  mondes  1.  Marts  1883  findes  en  interessant 
Artikel  af  S.  Reinach  om  den  græske  Udgravningslovs  for- 
dærvelige Følger. 

Sparta  har  eu  egen,  ikke  uanselig  Museumsbygning,  og, 
vil  man  danne  sig  en  Forestilling  om  oldspartansk 
Kunst,  er  det  der,  man  maa  søge  hen.  Vistnok  ere  de 
bevarede  Monumenter  af  underordnet  Rang;  af  de  pragt- 
fulde Bygninger,  der  smykkede  Sparta  i  dens  Velmagts- 
dage, af  Athenas  „Kobberhus",  af  den  persiske  Stoa, 
hvis  Loft  bares  af  Figurer  i  persisk  Dragt,  af  den  store 
Skias,  hvor  Folkeforsamlingen  holdtes,  ved  Taget  dæk- 
ket mod  Solens  Brand,  er  Intet  fundet;  ja  gjennem- 
gaar  man  den  fuldstændige  Fortegnelse  over  existerende 
spartanske  Monumenter  i  „Mittheilungen  des  deutschen 
archåologischen  Instituts  in  Athen  II  (1877)",  finder 
man,  med  Undtagelse  af  nogle  faa,  stærkt  mishandlede 
Statuer,  næsten  kun  haandværksmæssig  udførte  Relieffer; 
men  de  ældre  af  disse  have  dog  et  saa  ejendommeligt 
Præg,  at  de  virkelig  fremtræde  som  noget  Nyt  i  Kunst- 
historien, og  ligesom  begynde  at  løfte  Sløret  for  Spartas 
gamle  Kultur.  De  allerfleste  ere  Gravmonumenter.  Et 
af  disse  er  allerede  oftere  afbildet  i  de  nyeste  Kunst- 
historier, en  firkantet  Blok,  hvis  Sider  konvergere  noget 
opefter,  saa  den  kunde  kaldes  en  afstumpet  Pyramide, 
men  fladtrykt;  thi  de  to  Sider  ere  smallere  end  de 
andre.  Paa  hver  af  disse  ser  man  en  Slange.  Af  de 
brede  Sider  viser  den  ene  en  ung  Mand,  der  kjærtegner 
en  Kvinde,  den  anden  en  ældre,  skj ægget  Mand,  der, 
medens  han  lægger  sin  venstre  Haand  om  den  lige- 
overforstaaende  Kvindes  Hals,  med  den  højre  synes  at 
ville  bore  sit  Sværd  i  den.  Det  første  Billede  forestiller 
uden  Tvivl  Paris  og  Helena,  det  sidste  Menelaos.  der 
efter  Trojas  Indtagelse  finder  sin  fordums  Hustru  og 
truer  hende   med  Døden,    men   hans  Vrede   bliver   snart 

overvunden  af  hendes  Dejlighed.  Begge  Emner  findes  ogsaa 
forenede  paa  en  interessant  Vase  i  Paris,  hvis  Mester 
kalder  sig  Makron.  —  Ikke  mindre  interessant  er  en 
anden  Klasse  Monumenter,  som  vi,  naar  vi  gik  ud  fra 
attiske  Forestillinger,  vilde  kalde  egentlige  Gravsteler; 
men  medens  disse  i  Attika  næsten  altid  frembyde  Sce- 
ner af  det  virkelige  Liv  og  vise  den  Afdøde  selv  eller 
hans  Families  vemodige  Afsked  fra  ham  eller  lignende 
Optrin,  finde  vi  her  to  Guddomme  siddende  ved  Siden 
af  hinanden  paa  den  samme  Lænestol.  Forrest  sidder 
en  mandlig  Figur  med  kort  afklippet  Hageskjæg  og 
lange  Haarfletninger;  i  den  højre  Haand  holder  han  et 
stort  tohanket  Bæger.  Den  bagved  siddende  Kvinde 
har  Snabelsko  paa  Fødderne;  i  sin  højre  Haand  holder 
hun  et  Granatæble,  den  skjæbnesvangre  Frugt,  der 
gjorde  Demeters  Datter  til  Underverdenens  Gudinde. 
Foran  dem  staar  et  Par  smaa  Figurer,  en  Mand  med 
en  Hane  og  et  Æg  og  en  Kvinde  med  en  Blomst  og  en 
Frugt ;  det  er  aabenbart  Mennesker,  der  bringe  de  store 
Guder  deres  Hyldest  og  Offer,  omtrent  som  vi  se  det 
paa  det  under  Navn  af  Harpyiemonumentet  bekjendte, 
gamle  lykiske  Gravmæle.  Bagved  den  med  Dyreben  og 
Palmetter  smykkede  Lænestol  rejser  sig  en  stor  Slange 
med  Kam  og  Skjæg.  Det  er  den  samme  Slange,  vi 
fandt  paa  den  nys  beskrevne  afstumpede  Pyramide,  og 
som  vi  se  paa  saa  mange  andre  græske  og  romerske 
Gravmonumenter;  det  er  uden  Tvivl  den  Afdøde  selv 
eller  som  Romerne  vilde  sige,  hans  Genius,  og  de  afbildede 
Guder  ere  Underverdenens  Herskere,  Hades  og  Persephone. 
Det  ejendommelige  Smil  i  Gudens  Ansigt,  de  skraat- 
liggende   Øjne,    den    Maade.    hvorpaa    Haaret    er    udført 

ligesom  hele  Kompositionen  og  Kostumet  vidner  om  en 
fjern  Tid,  om  end  maaske  de  mere  eller  mindre  haand- 
værksmæssige  Gjentagelser  af  den  oprindelige  Komposi- 
tion, som  vi  besidde,  ikke  ere  ældre  end  500  Aar  f. 
Chr.  F.*),  —  I  Sammenligning  med  disse  Monamenter 
er  Museets  øvrige  Indhold  ikke  betydeligt.  Det  maa 
her  være  nok  at  nævne  et  større  Antal  Votivrelieft'er 
fra  Dioskurernes  Tempel  i  Amyklæ;  man  ser  i  Alminde- 
lighed disse  Heroer  staaende  foran  deres  Heste  med  de 
bekjendte  spidse  Huer  paa  Hovedet. 

Fra  Eomertidens  Sparta,  fra  1ste  eller  2det  Aarh. 
efter  Chr.,  ere  et  Par  interessante  Mosaikgulve  bevarede. 
De  bleve  fundne  for  omtrent  ti  Aar  siden  ved  Grav- 
ninger, der  foretoges  for  at  lægge  Grund  til  Huse  i 
det  nye  Sparta**).  Det  ene  er  kjøbt  af  Staten  og  til- 
gængeligt for  Alle.  Det  forestiller  Europa,  der  rider 
paa  Tyren  henover  Havet;  en  smuk  Skikkelse  med 
en  Holdning  som  en  Dronning ;  to  Eroter  i  Luften 
holde  et  Klæde  som  en  Baldachin  over  hende.  Det  er 
ingen  ringe  Arbejder,  der  har  udført  dette,  ogsaa  ved 
sine  livlige  Farver  udmærkede  Mosaik.  Det  andet  er 
mere  plumpt  i  Udførelsen,  men  jeg  kan  kun  tale  derom 
efter  Beskrivelse  og  Afbildning,  thi  Ejeren  tillod  ingen 
Fremmede  mere  at  se  det;  hvem  véd?  maaske  er 
det  ikke  mere  til  Stede,  men  er  i  al  Hemmelighed 
skaffet  bort.  Det  forestiller  Achilles  iblandt  Lykome- 
des'  Døtre  paa  Skyros,   hvor   den   som  Kvinde  forklædte 


*)  Afbildninger  findes  i  „Mittheilungen  d.  deutschen  arch.  Insti- 
tuts" II.  p].  20—25,  smig.  Archåolog.  Zeit.  1881  Taf.  17. 

*)  Afbildningen  i  Archåologische  Zeitung  1881,  Taf.  6  er  i  det 
Mindste  for  Europas  Vedkommende  utilfredsstillende. 

Yngling  bliver  saa  betaget  ved  Synet  af  de  Vaaben, 
Odysseus  havde  bragt,  at  han  ivrig  griber  efter  dem  til 
stor  Forfærdelse  for  de  unge  Piger,  der  lige  saa  ivrig 
søge  at  holde  ham  tilbage.  Kompositionen  i  sin  Helhed 
kjendes  fra  pompeianske  Malerier;  dette  Mosaik  inde- 
holder kun  det  midterste  Parti,  Archilles  og  to  af 
Døtrene. 


Hvem  kan  opholde  sig  i  Sparta  uden  at  kaste 
længselsfulde  Blikke  hen  til  den  imponerende  Bjerg- 
kjæde,  der  indhegner  Dalen  imod  Vest,  det  stolte  Tayge- 
tos  med  sin  takkede,  snedækte  Kam  og  de  sorte  Skove. 
Det  rejser  sig  stejlt  og  synes  for  Øjet  at  danne  en 
sammenhængende,  uoverstigelig  Skillevæg;  men  de  Flo- 
der, der  strømme  ned  derfra,  angive  lige  saa  mange 
Eifter  i  Fjeldmassen,  og  enkelte  af  disse  trange  Dale 
eller  Kløfter  gaa  saa  højt  op,  at  de  nærme  sig  selve 
Fjeldets  Ptyg  og  danne  Overgange  til  Messenien  og  det 
sydlige  Kystland.  Langada  kaldes  her  paa  Egnen  en 
saadan  Kløft.  Magulafloden  kommer  fra  en  Langada, 
der  igjennem  sin  trange  Kløft  (Trypi,  Hullet)  danner 
Hovedvejen  til  Kalamata  og  den  messeniske  Slette.  En 
anden  Langada,  lidt  sydligere,  stiger  ned  fra  Højderne 
bagved  Mistra;  en  tredie,  endnu  sydligere,  ved  Lands- 
byen Parori,  er  særlig  berømt  for  sin  Skjønhed.  Jeg 
har  sjælden  gjort  en  herligere  Spadseretur  end  den, 
jeg  foretog  derhen  om  Morgenen  d.  5.  April.  Over 
store  Vandløb,  som  vi  kun  kunde  komme  over  ved  at 
laane    Hest    eller    Vogn    fra   andre  Vejfarende,    imellem 

frugtbare  Marker  med  Mandel-  og  Oliventræer,  naaede 
vi  den  smukke  Landsby,  hvor  den  brusende  Elv  styrter 
ud  af  Kløften.  Over  og  imellem  henslængte  Klippe- 
blokke styrter  den,  og  ved  Siden  af  den  aabner  sig  en 
kjølig  Grotte,  rummelig  nok  til  at  afgive  Hvilested  for 
en  Snes  Personer.  Paa  Klippen  over  den  ligger  en 
Vandmølle ,  saa  romantisk  som  nogen  Vandmølle  kan 
ligge:  paa  den  ene  Side  den  vilde,  fossende  Elv,  paa 
den  anden  en  fredelig  Kilde,  hvis  store  Vandmasse 
igjennem  forskjellige  Aabninger  bryder  frem  af  Fjeldet, 
lige  udmærket  som  Vandings-  og  Vadskested,  og  foran 
denne  en  Aarhundreder  gammel  Platan  med  sit  lyse 
Løv  og  sin  indbydende  Skygge.  Vil  man  ind  i  Kløften, 
maa  man  overskride  Elven  nedenfor  Møllen ;  paa  Syd- 
siden af  Kløften  gaar  Vejen  op;  den  nordre  Side  er 
aldeles  utilgængelig.  Elven  styrter  skummende  frem 
som  var  det  et  eneste  Vandfald.  Paa  begge  Sider  rejse 
de  røde  Klippemasser  sig,  saa  bratte,  at  man  undrer 
paa,  hvorledes  Buske  og  mindre  Væxter  dog  allevegne 
kunne  slaa  Rod  og  udbrede  Livets  Skjønhed  over  dem. 
Selv  knejse  de  snart  som  vældige  Taarne  —  hvilken 
Virkning  gjør  ikke  det  store  runde  Taarn,  der  paa 
Nordsiden  betegner  Indgangen  til  Kløften!  —  snart 
danne  de  lodrette  Vægge  med  store  Huler  i.  I  denne 
vilde  Egn,  mener  man,  var  det  at  Spartanerne  udsatte 
de  nyfødte  Børn,  naar  de  ikke  vare  tilbørlig  velskabte, 
og  iblandt  Hulerne  søger  man  den  berømte  Keadas, 
hvor  Spartanerne  plejede  at  nedstyrte  Forbrydere,  og 
hvortil  Sagnet  om  Messenieren  Aristomenes  knytter  sig. 
Den  tapre  Helt  var  med  en  lille  Hob  bleven  fangen  af 
Lakedæmonierne;  man  styrtede  dem  ned  i  denne  Hule.  De 


Andre  omkom,  men  Aristomenes  blev  under  Faldet  støt- 
tet af  en  Ørn  med  udbredte  Vinger  og  kom  uskadt  til 
Hulens  Bund.  I  tre  Dage  laa  han  der  indhyllet  i  sin 
Kappe  og  ventede  Døden;  da  hørte  han  en  svag  Lyd; 
det  var  en  Ræv,  der  gnavede  Ligene.  Strax  tænkte 
han,  at  hvor  Ræven  var  kommen  ind,  maatte  man  og- 
saa  kunne  komme  ud;  han  greb  den  i  Halen,  og  For- 
søget lykkedes.  En  Hule,  hvorpaa  dette  Sagn  kunde 
passe,  finder  man  rigtignok  ikke;  men  hvorfor  maa 
Sagnet  ikke  ogsaa  have  Lov  til  at  gaa  paa  egen  Haand 
uden  at  være  fast  bundet  til  det  virkelige  Sted? 

Paa  Sydsiden  af  Kløften,  vel  omtrent  en  Fjerding- 
vej fra  Aabningen,  finder  man  en  større  Hule,  der  en- 
gang har  tjent  til  Kirke;  nu  er  den  saa  godt  som 
utilgængelig.  Ovenover  den  gaar  Vejen,  bestandig  opad; 
man  er  i  uafbrudt  Forbavselse  over  det  storartede,  altid 
skiftende  Sceneri,  og  naar  man  vender  sig  om,  eller 
naar  man  atter  gaar  tilbage,  henrykkes  man  over  det 
dejlige  Syn,  der  aabner  sig  igjennem  Kløftens  bratte 
P'jeldvægge  til  den  smilende  Slette  nedenfor  og  de 
fjerne  Bjerge  paa  den  anden  Side.  Man  ser  med  ét 
Blik  „Lakedæmons  Dal  med  de  mange  Huler"  *).  Vi 
havde  ondt  ved  at  rive  os  løs  fra  denne  Kløft,  og 
vandrede  langt  ind  i  den,  inden  vi  kunde  bestemme  os 
til  at  vende  om.  Vi  mødte  intet  levende  Væsen.  Et 
Par  Drenge  fra  Landsbyen  indhentede  os,  da  vi  vare 
komne  et  Stykke  frem,  og  spurgte  nysgjerrige  om  hvad 
vi  vilde  der.  For  dem  var  det  en  herlig  Sport  at  krybe 
om   paa  Klipperne  og  krybe  ned  til   den   fossende  Elv; 


*)    y.i)i?.iir   .1a/.idici/.u)vu   ynjToienaay. 

men  hvad  vilde  gamle  Folk,  der  ikke  kunde  springe 
som  Geder,  i  disse  Egne?  og  hvad  vilde  eurojDseiske 
Rejsende  paa  en  Vej,  der  kun  førte  hen  til  de  fattigste 
Bjergstæder?  Da  vi  kom  tilbage  til  Kilden  ved  Plata- 
nen, kom  den  venlige  Møller,  Stedets  Patriarch,  ud  for 
at  hilse  paa  de  Fremmede  og  byde  dem  et  Glas  god 
Vin.  Vi  fik  en  lang  Samtale  om  Hellas'  Nutid  og  Frem- 
tid, og  da  vi  havde  taget  Afsked  og  begivet  os  paa 
Hjemvejen,  sendte  han  en  Dreng  efter  os  med  en 
Mængde  herlige  Appelsiner. 

Da  det  ustadige  Vejrligt  endnu  stedse  røvede  os 
den  ene  Dag  efter  den  anden,  og  den  Tid,  vi  kunde  an- 
vende paa  denne  Rejse,  nærmede  sig  sin  Ende,  beslut- 
tede vi  at  vende  tilbage  til  Athen  til  Søs.  Sparta 
ligger  omtrent  sex  Mile  fra  Havet;  en  god  Kjørevej 
fører  hen  til  Havnestaden  Gythion.  Den  første  Halvdel 
af  Vejen  gaar  igjennem  frugtbart  Agerland;  her  laa  det 
gamle  Amyklæ  og  Dioskurernes  berømte  Helligdom  ved 
den  nuværende  Landsby  Slavochori  og  Kirken  Agia 
Kyriaki,  der  ikke  langt  fra  Eurotas  knejser  paa  en  an- 
selig Bakke  ovenover  en  lille  Landsby.  Den  anden 
Halvdel  fører  over  et  næsten  udyrket,  men  ingenlunde 
til  Dyrkning  uskikket  Bakkeland,  Bardunia.  De  talrige 
Egetræer,  der  staa  spredte  over  det,  afgive  hvert  Aar 
en  rig  Høst  af  disse  Kæmpeagern,  der  ere  saa  søgte  i 
Garverierne;  og  ved  Levetzova,  det  gamle  Krokeæ,  gjen- 
finder  man  de  Stenbrud,  hvorfra  Romerne  i  gamle 
Dage  hentede  det  kostbare  grønne  lakoniske  Marmor 
eller  Porfyr. 

Hvor  Mainas  Klippekyst  mødes  med  Eurotasdalens 
Lavland  og  Bardunias  Bakker,   og  en  lille  Slette  inden- 

for  den  aabne  Havbugt  indbyder  til  Bosættelse,  medens 
Højderne  skjærme  mod  de  vestlige  Vinde  og  den  flade 
Strandbred  giver  Lejlighed  til  at  sætte  mindre  Fartøjer 
paa  Grund  og  trække  dem  op  paa  Land,  der  laa  det 
gamle  Gythion.  Foran  den  fremspringende  Højde,  der 
begrænser  den  lille  Slette  mod  Syd,  ligger  en  lille  0; 
de  Gamle  vilde  vide,  det  var  Kranae,  hvor  Paris  først 
hvilede  efter  at  han  havde  bortført  Helena.  Paa  selve 
Højden  laa  der  før  det  helleniske  Kongeriges  Oprettelse 
en  lille  By  ved  Navn  Marathonisi;  nu  er  det  gamle 
Navn  kommet  til  Ære  igjen,  og  det  nye  Gythion,  en 
lille,  men  fremblomstrende  Handelsstad,  breder  sig  fra 
Sletten  op  ad  Skraaningerne  S.  og  SV.  for  denne,  en 
Beliggenhed  saa  skjøu  at  man  kunde  komme  til  at 
tænke  paa  Genoas,  hvis  ikke  Smuds  og  Fattigdom 
vanskeliggjorde  Sammenligningen  med  den  By,  som 
Italienerne  kalde  la  superba.  Den  gamle  Stads  Lev- 
ninger findes  paa  Sletten  N.  for  den  nuværende  By, 
og  deus  Akropolis  har  ligget  paa  Højden  Vest  for  Slet- 
ten. Langs  med  Kysten  sees  mange  Rester  af  gamle 
Havnedæmninger  og  Huse .  selv  Stykker  af  romerske 
Mosaikgulve  komme  til  Syne;  men  Kysten  har  sænket 
sig;  nu  ligge  de  under  Vandfladen.  Længere  inde 
findes  Rester  af  andre  Bygninger;  men  Udgravningerne 
ere  ikke  fuldstændige  nok  til  at  give  noget  klart  Bil- 
lede af  dem.  Tydeligst  fremtræder  Theatret,  hvoraf  et 
Par  Sæder  endnu  ere  synlige;  det  Øvrige  er  overgroet 
af  Vinhaver.  Længst  imod  Syd.  hvor  Bjergmassen 
nærmer  sig  Havet,  kunne  Filologerne  bryde  deres 
Hoveder  med  en  i  Klippen  indhugget  uforstaaelig  Ind- 
skrift.    Ved   Siden   af  den   viser  Klippen   sig  lodret   af- 

Ussing:  Fra  Hellas  og  Lilleasien.  6 

hugget  paa  en  ejendommelig  Maade.  Man  har  ment  her 
at  finde  den  af  Pausanias  omtalte  Plet,  hvor  Sagnet 
meldte  at  den  for  Erinnyerne  flygtende  Orest  engang 
skulde  have  fundet  Hvile,  og  som  man  derfor  kaldte 
Hvilestenen*),  men  jeg  tilstaar,  jeg  kan  hverken  linde 
Formen  af  et  Sæde  eller  en  Hvileplads  her,  eller  se,  at 
den  af  Pausanias  angivne  Afstand  fra  Gythion  passer. 
Vi  maa  finde  os  i  ikke  at  have  Navn  til  enhver  Lev- 
ning fra  Oldtiden. 

Gjæstgiverstedet  i  Gythion,  under  hvis  Tag  vi  paa 
Grund  af  Regnvejret  nødtes  til  at  opholde  os,  er  Noget 
af  det  Smudsigste,  jeg  har  set  i  Hellas,  og  ilde  Lugt  af 
forskjellig  Art  gjorde  det  næsten  umuligt  at  nyde  den 
iøvrigt  vel  tillavede  Mad.  Medens  jeg  opholdt  mig  der, 
fik  jeg  Besøg  af  en  Mand,  der  i  Sparta  havde  villet 
sælge  mig  nogle  uægte  Mønter;  nu  havde  han  nogle 
•  andre  Sager,  som  han  gjerne  vilde  anbefale  mig  eller  i 
alt  Fald  høre  min  Mening  om.  Jeg  affærdigede  ham 
temmelig  hurtigt.  Saasnart  han  var  gaaet,  kom  Husets 
ældste  Datter,  en  ret  kjøn,  kraftig  bygget  Grækerinde 
paa  18  Aar  hen  til  mig  og  sagde:  „Tag  Dig  i  Agt  for 
ham,  det  er  en  Bedrager."  Skjøndt  Advarselen  var 
overflødig,  takkede  jeg  dog  hjertelig  for  den,  og  kom 
snart  i  livlig  Samtale  med  den  smukke  Eurydike.  Hun 
fortalte  mig,  at  hendes  Fader  havde  været  Kok  hos  Kon- 
gen —  mon  han  har  været  mere  end  Kokkedreng?  — 
men  nu  havde  han  trukket  sig  tilbage  til  sin  Hjemstavn. 
De  vare  iøvrigt  fra  en  Landsby  paa  den  anden  Side  af  Bjer- 
gene, i  Maina.    Maina  er  Navnet  paa  den  vestligste  af  de  to 

Halvøer,  hvori  Lakouien  løber  ud,  den  der  ender  i  For- 
bjerget Tænaron  eller  Matapan.  Det  er  et  vildt  Bjerg- 
land, og  dets  Beboere,  Maniotierne,  ere  en  kraftig  og 
stolt  Slægt.  Ogsaa  Eurydike  var  stolt  af  sin  Herkomst. 
Da  hun  hørte,  jeg  kom  fra  Sparta,  spurgte  hun  mig, 
hvad  jeg  syntes  om  Spartanerne.  Jeg  kunde  ikke  sige 
Andet,  end  at  det  forekom  mig  at  være  vakre  og  ven- 
lige Folk;  men  det  vilde  hun  ikke  gaa  ind  paa;  det  var 
Slaver;  de  tilhørte  en  fordærvet  og  ringere  Menneske- 
race. Om  Manioterne  have  Ret  i  at  der  i  deres  Aarer 
rinder  et  mere  ublandet  hellenisk  Blod,  véd  jeg  ikke ; 
men  vist  er  det,  at  de  endnu  for  en  Menneskealder  siden 
stode  paa  et  meget  primitivt  Standpunkt,  og  havde 
Skikke,  der  mindede  just  ikke  om  det  gamle  Hellas' 
Kultur,  men  vel  om  Folkenes  Barndom.  Blodhævn  gjaldt 
som  en  Pligt  for  Familierne,  og  det  Eneste,  der  kunde 
modvirke  denne  gruelige  Samfundsulykke,  var  en  anden 
ogsaa  primitiv  Institution,  hvorefter  Familiernes  anseteste 
Medlemmer  som  et  Slags  Patriarcher  udøvede  en  næsten 
suveræn  Myndighed  over  de  andre.  Undertiden  ud- 
strakte de  deres  Herredømme  over  mere  end  én  Slægt, 
idet  svagere  og  fattigere  Slægter  frivillig  søgte  Ly  under 
en  Mægtigeres  Vinger.  En  saadan  Høvding  kunde  i 
Kraft  af  sin  Magtfuldkommenhed  befale  at  Myrderiet  skulde 
ophøre  iblandt  alle  dem,  der  vare  ham  undergivne.  —  Det 
var  ikke  raadeligt  for  Enhver  at  vove  sig  ind  imellem 
disse  ustyrlige  Mennesker,  og  Regjeringens  Politiembeds- 
mænd og  Skatteopkrævere  maatte  ofte  gaa  bort  med 
uforrettet  Sag.  De  høje,  taarnlignende  Huse,  hvis 
nederste  Stokværk  dannede  en  uafbrudt  Mur  uden 
Vinduer,    egnede    sig    godt    til    Forsvar,    selv    imod    en 

overlegen  Styrke,  og  Kvinderne  hjalp  deres  Mænd  snart 
med  List,  snart  med  deres  Armes  Kræfter;  Eurydike 
vilde  ikke  have  staaet  tilbage  for  Nogen  ved  en  saadan 
Lejlighed.  Men  kom  Nogen  som  Ven  iblandt  dem, 
kunde  han  ogsaa  gjøre  Regning  paa  den  største  Gjæst- 
frihed.  Den  tyske  Billedhugger  Sigel,  der  ejede  Marmor- 
brud i  Maina  og  udførte  Marmor  derfra,  følte  sig  som 
en  Konge,  naar  han  var  imellem  disse  Folk.  Ved  Bryl- 
luper, Barnedaab  o.  s.  v.  var  han  en  selvskreven  Gjæst 
og  fik  den  fornemste  Plads.  Til  Højbords  i  egentlig 
Forstand  blev  han  ikke  sat,  thi  man  havde  hverken 
Bord  eller  Stol;  men  medens  de  Andre  sade  paa  Gulvet, 
gav  man  ham  om  muligt  en  lille  Forhøjning  at  sidde 
paa,  f.  Ex.  Laaget  af  en  Sardintønde.  Men  de  Tider 
ere  forbi.  Maina  er  bleven  tæmmet  og  civiliseret,  og 
Skoler  findes  der  som  i  hele  Hellas,  hvor  man  lærer 
at  læse,  skrive  og  regne.  Eurydike  saa  med  Vide- 
begjærlighed  paa  de  Bøger  og  Kaart,  jeg  havde  med 
mig,  og  fik  ogsaa  Lyst  til  at  vise  mig  sine  Bøger.  Hun 
kom  med  en  Regnebog  eller  Arithmetik,  som  forbavsede 
mig  ved  sin  Tykkelse;  men  jeg  tabte  Lysten  til  at 
undersøge  den  nærmere,  da  hun  lukkede  den  op,  og  i 
Bogen  krøb  —  en  Væggelus.  Den  unge  Pige  fjernede 
den  i  Hast,  og  kastede  et  stjaalent  Blik  hen  til  mig. 
om  jeg  virkelig  havde  sét  den;  men  jeg  tror  ikke,  jeg 
viste  nogen  Overraskelse  ved  Synet. 

Saasnart  Regnen  standsede,  tog  jeg  en  venlig  Afsked 
med  min  unge  Veninde  for  at  benytte  det  Par  Timer, 
det  endnu  var  Dag,  til  en  Spadseretur  i  Byen  og  Om- 
egnen. Der  var  atter  kommet  Liv  i  Gaderne,  og  vi 
morede  os  med  at  se,   hvor  man  kjøbslog  og  passiarede 

med  hinanden;  men  pludselig  blev  vor  Opmærksomhed 
fra  Frugtsælgerne  og  Kokkene  og  deres  Publikum  draget 
andetsteds  ben,  da  vi  over  vore  Hoveder  saa  en  legems- 
stor  Figur  af  en  paaklædt  Mand  med  Skjæg  dingle  paa 
en  Snor,  der  var  spændt  tværs  over  Gaden.  Jeg  spurgte 
forundret,  hvad  det  betød.  Det  var  Judas,  den  hængte 
Judas.  Det  var  jo  Skjærtorsdag  Aften,  og  Forræderens 
forsmædelige  Endeligt  skulde  mindes.  Paa  to  forskjellige 
Steder  i  Byen  gjentog  dette  Skuespil  sig;  det  var  fra 
Kirkernes  Tage,  man  havde  trukket  Snoren  til  Huse  paa 
den  anden  Side  af  Gaden.  —  Udenfor  Byen  fortsatte  vi 
vor  Vandring  mod  Syd  over  Maurobunis  maleriske  Bak- 
ker langs  med  Havet,  en  Vej  der  undertiden  mindede 
om  den  for  sin  Skjønhed  saa  berømte  Vej  fra  Salerno 
til  Amalfi.  Henimod  Solnedgang  viste  Dampskibet  sig,  og 
kaldte  os  tilbage  til  Gythion. 

Kl.  11  om  Aftenen  lettede  Dampskibet;  men  den 
næste  Morgen  Kl.  7  maatte  vi  kaste  Anker  i  en  Bugt 
paa  Sydsiden  af  Øen  Kythera;  thi  der  havde  rejst  sig 
en  Nordostvind  saa  stærk,  at  Kapitajnen  ansaa  det  for 
umuligt  at  naa  omkring  Forbjerget  Malea.  Foran  os 
hævede  sig  lige  op  af  Havet  med  sine  regelmæssige 
runde  Linier  den  mægtige  Klippe,  som  man  efter  dens 
Form  har  kaldt  Ægget,  Augo;  bag  ved  os  laa  den  her- 
lige 0,  efter  hvilken  Aphrodite  selv  har  faaet  Navn.  Vi 
roede  i  Land  og  spadserede  op  til  den  venezianske  By 
Cerigo,  som  throner  paa  Højden  indenfor  Bugten.  Vejen 
derop  er  fuld  af  malerisk  Afvexling  og  frembyder  de 
herligste  Udsigter  over  Havet,  selv  til  det  fjerne  Kreta. 
Byen  Cerigo  har  et  hyggeligt  og  særdeles  renligt  Ud- 
seende.   Alt  er  vel  holdt,  og  man  ser  ingen  halv  ruinerede 

Huse,  som  man  plejer  i  de  græske  Stæder.  Øboerne  udmærke 
sig  i  denne  Henseende  fordelagtig  fremfor  Brødrene  paa 
Fastlandet,  hvad  enten  de  tilhøre  eu  mindre  blandet 
Race,  der  mere  trofast  har  fastholdt  gamle  Traditioner, 
eller  det  friske  Sømandsliv  og  den  hyppigere  Berørelse  med 
mere  civiliserede  Folk,  har  friet  dem  fra  at  synke  hen  i 
det  fattige  Hyrdelivs  Smuds.  Her,  ligesom  paa  Hydra 
og  Spezzia,  er  det  Skik  at  vadske  Gulve  og  Trapper  tre 
Gange  om  Ugen  og  hvidte  Husene  en  Gang  om  Aaret; 
paa  Fastlandet  kjendes  ingen  anden  Regel  end  den 
yderste  Nødvendighed.  Den  højeste  Del  af  Byen  ind- 
tages af  den  gamle  venezianske  Fæstning.  Øverst  paa 
]\Iurkransen  sidder  en  mægtig  Marmorløve  og  skuer  ud 
over  By  og  Land.  Det  er  aabenbart  som  Venezias 
Mærke,  at  den  sidder  der;  men  det  er  jikke  [S.  Marcos 
hekj endte  vingede  Løve;  den  er  ikke  udført  efter  vene- 
ziansk Bestilling,  men  en  Levning  fra  den  klassiske  Old- 
tid; den  angives  at  være  hentet  fra  Egnen,  hvor  den  gamle 
Stad  Kythera  og  Aphrodite  Uranias  Tempel  laa,  et  Par 
Mil  N.  O.  for  Cerigo.  Den  staar  saa  højt,  at  man  ikke 
kan  komme  nær  hen  til  den,  og  den  stærke  Storm  gjorde 
Betragtningen  af  den  endnu  vanskeligere;  men  saavidt 
jeg  kunde  skjønne ,  var  det  et  kraftigt  Dekorations- 
arbejde, der  nok  kunde  hidrøre  fra  Oldtiden. 

Der  var  stille  i  Byen;  det  var  Langfredag:  Kaffe- 
husene vare  fulde  af  Gjæster;  men  Billardet  var  til- 
dækket og  Dominobrikkerne  kom  ikke  frem ;  man  sad 
kun  og  passiarede,  og  Gjæsterne  fra  Dampskibet  var  en 
kjærkommen  Afbrydelse  i  Ensformigheden.  Kl.  4  skulde 
Gudstjenesten  begynde.  Jeg  var  allerede  kommen  ind  i 
Kirken  og  havde  faaet  en  Plads  ved  Siden  af  den  pragt- 

fuldt  smykkede  Ligkiste;  da  lød  Piben  fra  Dampskibet, 
og  vi  maatte  skynde  os  ombord.  Vinden  var  sagtnet 
en  lille  Smule  og  Kapitajnen  vilde  prøve  paa  at  komme 
videre.  Det  var  en  haard  Dyst;  men  Forsøget  lykkedes, 
og  den  næste  Morgen  ankrede  vi  foran  Nauplia.  Ar- 
kadiens  Randbjerge,  som  vi  en  Uges  Tid  tidligere  havde 
passeret  i  mildt  Foraarsvejr,  laa  nu  bedækkede  med  Sne; 
men  det  var  Vintrens  sidste  Alvorsord,  og  efter  en  smuk 
Seilads  naaede  vi  Piræus  om  Aftenen. 


III. 


o  L  Y  M  P  I  A. 


MED    ET    KAART. 


Ven  nærmeste  og  bekvemmeste  Vej  til  Olympia  gaar 
over  Zakyutlios  eller  Zaiite.  Derfra  sejler  et  Dampskib 
i  lidt  over  tre  Timer  til  Katakolo  paa  den  eliske  Kyst; 
i  halvanden  Time  kjører  man  til  Pyrgos  og  derfra  i  tre 
Timer  til  Olympia  paa  en  god  og  vel  anlagt  Landevej. 
Naar  Jernbanen  fra  Pyrgos  til  Katakolo  bliver  færdig, 
bliver  Rejsen  endnu  nemmere ,  og  Forbindelsen  med 
Zante  vil  uden  Tvivl  blive  hyppigere.  I  Begyndelsen  af 
Marts  1882  gik  der  kun  Dampskib  en  Gang  om  Ugen, 
og  Rejsebøgerne  indeholdt  ingen  Oplysning  om  Afgangs- 
tiden. Jeg  kom  til  Zante  flere  Dage  før  Dampskibets 
Afgang,  og  foretrak  derfor  at  gaa  til  Patræ  for  derfra 
at  søge  Lejlighed  til  Olympia. 

Patræ  eller,  som  man  plejer  at  kalde  den  med 
Akkusativformen,  Patras  er  den  næststørste  By  i  Hellas. 
1 1879  havde  den  35000  Indvaanere,  og  den  er  i  kjende- 
lig  Opkomst,  især  efter  at  de  fortrinlige  græske  Vine 
derfra  have  begyndt  at  bane  sig  Vej  ud  over  Europa. 
Rige  Fabrikanter  og  Handlende  udfolde  i  deres  Boliger 
og  Levemaade  en  Elegance  og  Luxus,  man  ikke  tænker 
sig,  før  man  har  set  den.  Men  selv  ved  et  flygtigt  Be- 
søg i   Staden   dvæler  man  med  Fornøjelse  ved   den  liv- 

lige  Havneplads,  de  brede,  lige  Gader  og  de  store  Torve. 
Byeus  Hovedtorv  er  smykket  med  to  Broncefontæner, 
Det  er  rigtignok  ikke  monumentale  Kunstværker;  det  er 
Fabrikarbejde  fra  Paris;  men  de  gjøre  deres  Virkning 
paa  Stedet.  Hvor  prægtig  er  ikke  Andreaskirken  ved 
Byens  vestlige  Udkant  —  lier  vil  man  vide,  at  Apostlen 
Andreas  døde  og  blev  begravet  —  og  hvor  glimrende  er 
ikke  den  store  tyrkiske  Moské ,  som  nu  er  kostbart 
restaureret  og  indrettet  til  Kirkel  Og  gaar  man  op  til 
Fæstningen  oven  over  Byen,  hvor  en  lille  Afdeling  Sol- 
dater vogter  de  middelalderlige  Mure  og  de  der  inde- 
sluttede Forbrydere,  har  man  en  henrivende  Udsigt  over 
hele  Egnen.  Foran,  imod  Nordvest,  lader  man  Blikket 
glide  ned  over  Staden  til  det  herlige  blaa  Hav,  der  paa 
den  anden  Side  begrænses  af  Ætoliens  Bjerge,  hvoraf 
to  mægtige  Kegler,  Chalkis  og  Taphiassos  (nu  Varåssova 
og  Klokova)  hæve  sig  stejlt  op  fra  Kysten,  medens  det 
berømte  Mesolongi  skjuler  sig  for  Øjet,  men  den  hel- 
leniske  Soldat  glemmer  ikke  at  gjøre  opmærksom  paa 
at  der  ligger  det.  Paa  den  anden  Side,  imod  Sydost, 
ser  man  en  stor  Indsænkning  i  Terrænet  og  et  smilende 
og  veldyrket  Land  udbreder  lige  over  for  os  sine  Skraa- 
ninger,  indtil  det  ender  i  det  mægtige  Bjerg  Panachaikon. 
I  denne  Indsænkning,  lænet  imod  Fæstningshøjen,  laa 
det  gamle  Amphitheater.  Nu  er  der  ikke  stort  mere 
end  Pladsen  tilbage,  ligesom  overhovedet  Patræ  er  fattig 
paa  Oldsager;  det  har  været  alt  for  let  at  skaffe  dem 
bort  fra  dette  Sted,  der  stedse  vedligeholdt  Handels- 
forbindelsen med  Vesten.  Det  saakaldte  Museum  i 
Demarchiet  indeholder  saare  Lidet;  jeg  mærkede  mig 
kun    et  Votivrelief    forestillende  Asklepios    med  Hygiea, 

Hermes,    Apollo   og  ofrende  Mennesker.      Derimod   gjør 
den   smukke  Sarkofag,    der    staar    paa    Torvet    udenfor, 
Krav  paa  særlig  Opmærksomhed.      Det    er    en    af   de    i 
Grækenland  almindelige  Sarkofager,    der   ikke   vare  be- 
stemte til  at  nedsættes   i  en  Gravhvælving,    men    til    at 
staa   frit    over   Jorden  som  Monumenter  for  de  Afdøde. 
Sarkofagen    dækkes    af   et    skjæltakt    Tag;    Siderne    ere 
smykkede   med   Relieffer.      Det   er  nøgne   Drenge,    man 
ser  fremstillede;    Genier  plejer  man    at   kalde  dem  paa 
romerske  Monumenter;    paa    et    græsk    Kunstværk    som 
her    foretrækker  man   at  kalde  dem  Eroter,    skjøndt  de 
mangle  Vinger.      Slige   Drenge    bruges    ofte    til    levende 
Fremstillinger  af  Menneskenes   Syslen;    her  er   det   dog 
ikke  Livets  Færd,    men  Dødens  Alvor,    som  Kunstneren 
har  symboliseret,   om  det  end  falder  vanskeligt  at  følge 
hans  Tanke  i  det  Enkelte.    Paa  Forsiden  sees  sex  Drenge. 
De  to  midterste  lægge  Armen  om  Halsen  paa  hinanden, 
den  ene  holder  en  omvendt  Fakkel,  den  anden  en  Krans. 
Paa  hver  Side   af  denne  Midtgruppe  kommer   en  Dreng 
med   en  Sommerfugl  i  Haanden    og    et    stort  Klædebon 
udbredt  bag  Ryggen.     De  to   yderste   bære,   den  ene  en 
Kurv    med  Frugter,    den    anden    en    fældet  Hare.      Paa 
Sarkofagens  smalle  Sider  sees  lignende  Drenge;  den  ene 
holder   et   fældet  Vildsvin,    den   anden   et   Raakid    op    i 
Luften,  medens  en  Hund  begjærlig  snapper  efter  Vildtet. 
Bagsiden  har  en  ren  ornamental  Komposition,  to  Griffer 
med   en  Vase  imellem*).    —    Et   andet  Sted    i   Byen,    i 
Isangeliet,  findes  i  Gaarden    en  lignende  Sarkofag,  men 
her  er   det  Livets  Lyst,   der   føres  frem   for  os:    Eroter 


*)  Sarkofagen  er  afbildet  i  Archåologische  Zeitung  1873,  Taf.  59. 

sværme  med  Fløjte  og  Cither  og  brændende  Fakkel  i 
lystig  Dans.  Paa  Bagsiden  sees  i  Midten  en  Ørn,  ved 
Enderne  Sfinxer,  indbyrdes  forbundne  ved  Guirlander; 
paa  den  ene  af  de  smalle  Sider  Bellerophontes  paa 
Pegasos  i  Kamp  med  Chimæra,  paa  den  anden  enSfinx; 
i  Gavlene  derover  en  Vase  imellem  to  Bukke.  —  Om- 
kring i  Privathusene  vil  man  efter  Sigende  næsten  Intet 
kunde  finde.  En  Soldat,  med  hvem  jeg  tilfældig  kom  i 
Samtale,  førte  mig  hen  til  sit  Hjem,  en  fattig,  smudsig 
Rønne,  hvor  hans  gamle  Fader  laa  paa  et  lavt  Leje  med 
aabne  Saar  paa  Benene,  som  hans  ligesaa  gamle  Hustru 
indsmurte  med  Olie  og  forbandt.  I  den  lille  Gaard  bag- 
ved Hytten  lykkedes  det  under  Smuds  og  Utøj  at  frem- 
drage et  byzantinsk  Kapitæl  og  et  lille,  kjønt  komponeret 
og  vel  udført  architektonisk  Relief  fra  Romertiden;  man 
ser  en  Mus,  der  gnaver  paa  et  Brød,  og  en  Slange,  der 
bider  Musen.  Sønnen  vilde  gjerne  sælge  det,  og  bad 
mig  tale  med  den  Gamle  derom.  Jeg  bød  ham  20  Francs 
for  det;  da  rejste  Oldingen  sig  majestætisk,  og  erklærede, 
at  jeg  maatte  i  det  mindste  byde  20  Napoleonsdorer. 

Fra  Patræ  kan  man  komme  ad  to  Veje  til  Olympia. 
Den  ene  Vej,  den  korteste  og  interessanteste,  men  og- 
saa  den  besværligste,  fører  lige  igjennem  Bjergene,  og 
kan  kun  rides.  Denne  forkastedes  af  Rejseselskabet, 
der  bestod  af  Professor,  Skolebestyrer  Pio,  en  Gymna- 
siallærer, Professor  H.  fra  Wien,  to  danske  Kunst- 
nere, en  Partikulier  fra  Berlin  og  Forf. ;  vi  foretrak 
den  længere  Vej,  der  kunde  kjøres,  udenom  Bjergene, 
gjennem  Slettelandet  til  Pyrgos.  Men  ogsaa  denne  Vej 
er  kun  tildels  hvad  vi  vilde  kalde  en  Kjørevej,  og  paa 
en  Aarstid    som  Begyndelsen   af  Marts,    da    de   utallige 

Smaabække,  der  strømme  ued  fra  Bjergene,  ere  fulde 
af  Vand.  kunde  det  være  vanskeligt  nok  at  tilbagelægge 
den ;  thi  der  findes  ingen  Broer.  Kudskene  stillede  der- 
for store  Fordringer,  og  det  varede  længe,  inden  vi  fik 
sluttet  Akkord  om  de  to  Wienervogne,  der  skulde  kjøre 
os  til  Olympia  og  tilbage  igjen. 

Den  første  Del  af  Vejen  gaar  igjennem  frugtbare 
og  veldyrkede  Egne.  Man  begyndte  netop  nu  at  be- 
arbejde Vingaardene;  det  var  sent,  thi  Februar  havde 
været  usædvanlig  kold  og  bragt  baade  Frost  og  Sne. 
Langs  med  Havet ,  hvis  rullende  Bølger  vi  hilste  som 
gamle  Venner,  gik  Vejen  dernæst  over  talrige  Smaa- 
bække, ned  og  op;  det  knagede  i  Vognene;  men  det 
var  man  jo  belavet  paa.  Fra  den  store  Landsby  Kato- 
Achaia,  det  gamle  Olenos,  gaar  Vejen  ind  i  Landet,  og 
man  overstiger  en  Bakkerække,  der  kaldes  Maurobuni, 
de  sorte  Bjerge;  det  er  den,  der  imod  N.  ender  i  For- 
bjerget Kap  Papa,  det  gamle  Araxes.  Ved  Middagstid 
holdt  vi  Hvil  og  fik  en  Kop  Kaffe  hos  en  Landhandler, 
der  maa  have  sin  meste  Næring  fra  de  Forbirejsende. 
thi  det  Sted,  hvor  han  bor,  Anephoréki,  kan  næppe  for- 
tjene Navn  af  en  Landsby.  Vi  saa  nogle  spredte  Hytter, 
forstørstedelen  opførte  af  Rør  og  dækkede  med  Pjalter; 
ikkun  Hyrder,  ja  vel  kun  nomadiske  Hyrder  kunne 
bo  i  saadanne  Boliger.  Pio  og  jeg  gik  ind  i  en  af  disse 
Hytter,  hvis  Dør  stod  aaben.  Der  sad  en  Bedstemoder 
og  en  Moder  ved  et  lille  Barn,  som  laa  paa  et  Tæppe 
paa  Jorden.  „Det  var  et  dejligt  Barn,"  udbrød  min 
Ledsager.  „Spyt  paa  det,"  var  Moderens  Svar,  thi  en 
saadan  Ros  vilde  jo  ellers  kalde  en  Ulykke  ned  over 
Barnet;    Guderne   ere   misundelige;    det   vidste  Herodot. 

og  det  véd  man  endnu;  og  denne  onde  Virkning  maatte 
afværges.  Han  spyttede  paa  Barnet,  og  saa  kunde  vi 
snakke  rolig  videre.  —  Vejen  fortsattes  igjeunem  ubeboede 
Egne;  en  enkelt  Hyrde  med  en  Faareflok  eller  en  Vej- 
farende paa  Landevejen  var  Alt  hvad  man  saa  af 
menneskelig  Virksomhed.  Milevidt  strækker  sig  Ege- 
skoven ved  Ali  Tschelebi,  en  stor  Ejendom,  der  har  be- 
holdt sit  tyrkiske  Navn  „Hr.  Ali";  men  det  er  ikke, 
hvad  vi  pleje  at  kalde  en  Skov.  Her  er  ikke  tæt- 
staaende  Træer,  der  forene  deres  Kroner  til  et  skygge- 
fuldt Løvtag;  Egene  staa  langt  fra  hinanden  og  have 
hver  sin  egen  Karakter.  De  fleste  vare  endnu  helt 
dækkede  med  det  visne  Løv  fra  forrige  Aar,  og  flere 
af  dem  vare  saa  store  og  maleriske,  at  jeg  sjælden  eller 
aldrig  har  set  Magen.  En  saadan  Skov  er  en  stor  Rig- 
dom; thi  det  er  Valonea-Ege,  hvis  kæmpestore  Agern 
ere  søgte  i  Garverierne  og  derfor  udgjøre  en  betydelig 
Handels-  og  Udførselsartikel.  Den  aabne  Plads  imellem 
Træerne  syntes  her  kun  at  være  benyttet  til  Græs- 
gange ;  i  en  driftig  Ejers  Hænder  var  den  bleven  Korn- 
marker. 

Det  blev  mørkt,  inden  vi  naaede  frem  til  vort  Natte- 
kvarter,  og  de  Floder  og  Flodlejer,  der  skulde  passeres, 
vare  dybere  og  mere  dyndede  end  tidligere,  medens  vi 
kjørte  ved  Strandkanten.  Mørket  gjorde  det  vanske- 
ligere at  finde  de  bedste  Overgangssteder,  og  tidt  sad 
Vognene  fast  i  Dyndet,  saa  de  med  stor  Anstrengelse 
maatte  hjælpes  op,  medens  Rejseselskabet  sprang  ud  i 
Snavset.  Berlineren  var  utrættelig  i  at  forsikre  paa 
Italiensk,  at  det  var  umuligt,  é  impossibile.  En  Anden, 
som  kunde  Græsk,   tilraabte  Kudsken  jævnlig:    „Floden, 

Floden!"  (to  potåmi.  to  potåmi),  Noget  som  denne  ikke 
glemte;  men  paa  Tilbagevejen  ved  høj  lys  Dag  tillod 
han  sig  med  ægte  græsk  Uforskammethed,  naar  vi  skulde 
over  en  Flod,  vrængende  at  gjentage  dette:  to  potåmi. 
Kuskene  selv  vare  visselig  alt  andet  end  vel  til  Mode. 
En  Gang  ved  en  mislig  Overkjørsel  drejede  den  ene  af 
dem  pludselig  til  Siden  og  holdt  stille.  „Det  er  bedre" 
sagde  han  „at  blive  her  paa  Marken  i  Nat,  end  at  Fiskene 
skulle  æde  os.'"  Men  hans  Kammerat  skammede  ham 
ud;  vi  kom  over  Flodlejet  og  naaede  omtrent  Kl.  8  i 
god  Behold  Chanen  Kurtési. 

De  græske  Chaner  i  denne  Egn  ere  toetages  Byg- 
ninger med  tilhørende  Udhuse.  I  Stueetagen  udskjænkes 
Kaffe,  Vin,  Mastixbrændevin  o.  s.  v. ;  det  øverste  Stok- 
værk indeholder  en  Storstue  og  et  Par  tilstødende  Sove- 
kamre. Da  vi  kom  ind  i  Storstuen,  viste  det  svage 
Lampelys  os  i  det  ene  Hjørne  af  Stuen  en  græsk  Familie, 
Mand,  Kone  og  Barn,  som  laa  og  sov  paa  Gulvet.  Det 
var  en  velhavende  græsk  Bonde,  der  ligesom  vi  om 
Morgenen  var  kjørt  fra  Patræ,  men  var  kommen  til 
Stedet  et  Par  Timer  før  vi  og  havde  meldt  vor  forventede 
Ankomst.  Sovekamrene  vare  derfor  forbeholdte  os,  en 
Ære,  vi  ikke  altid  vilde  have  sat  lige  megen  Pris  paa; 
thi  disse  Kamre  ere  ofte  saa  smudsige  og  fulde  af  Utøj, 
at  man  næppe  vover  at  sætte  sin  Fod  derind.  Her  var 
imidlertid  Alt  forholdsvis  renligt,  og  vi  fik  saa  megen 
Aftensmad  og  Nattesøvn,  at  vi  med  friske  Kræfter  kunde 
fortsætte  Rejsen  den  næste  Dag. 

Vejen  gik  over  et  ensformigt,  lidet  dyrket  Slette- 
land. Et  Sted  afbrødes  Ensformigheden  af  Cypresalleer 
og  Orangehaver,  Rester  af  Tyrkertidens  Glans.     Orange- 

Ussing:    Fra  HeUas  og  Lilleaaieu.  7 

træerne  liang  fulde  af  store  Appelsiner  og  paa  Jorden  om- 
kring dem  laa  nedfaldne  i  Tusindevis.  Saasnart  Frugterne 
falde  ned  og  blive  stødte,  betragtes  de  som  ubrugbare; 
man  vilde  kun  sælge  os  dem,  der  plukkedes  af  Træerne. 
Men  selv  disse  vare  ikke  synderlig  saftige;  de  havde 
faaet  Frost,  en  Ulykke,  som  naar  den  rammer,  ikke  blot 
skader  den  modne  Frugt,  men  ogsaa  svækker  Træet  for 
længere  Tid.  —  Vi  kjørte  over  den  store  Flod  Penios 
uden  at  Vandet  trængte  ind  i  Vognen.  Da  vi  tire  Dage 
senere  kom  tilbage,  var  Vandmængden  tiltaget,  hvorfor 
vi  foretrak  at  benytte  en  Baad.  I  den  lille  By  Kalatza 
toge  vi  Afsked  med  vor  græske  Ven  fra  Chanen,  der  til 
Afsked  forærede  os  et  Par  Flasker  god  Vin  af  hans  egen 
Avl.  Henimod  Klokken  tre  naaede  vi  Pyrgos,  hvor  vi 
lod  os  bevæge  til  at  blive  Natten  over,  da  Alle  forsikrede, 
det  var  umuligt  at  faa  Natteleje  i  Olympia. 

Pyrgos  er  en  By  paa  omtrent  10,000  Mennesker. 
Den  ligger  ret  smukt  paa  Grænsen  imellem  Bakkelandet 
og  det  flade  Kystland.  Den  har  som  alle  smaa  græske 
B}'er  smudsige  ubrolagte  Gader,  og  i  Sidegaderne  vare 
Svinene  en  ikke  ualmindelig  Befolkning.  I  den  lange 
Hovedgade  har  saa  godt  som  hvert  Hus  enten  en  Butik 
eller  et  Værksted  ud  til  Gaden,  og  man  kan  i  Ro  og 
Mag  iagttage  Sadelmagernes,  Smedenes  og  andre  Haand- 
værkeres  Arbejde;  men  der  viser  sig  ikke  meget  ejen- 
dommelig Hellenisk;  hvad  der  solgtes  i  Butikerne,  var 
næsten  Altsammen  indført  fra  Vesteuropa.  Den  europæiske 
Civilisation  gjør  rivende  Fremskridt  i  Hellas.  Fra  en 
„Café  chantant"  lød  italienske  og  franske  Sange,  fore- 
dragne af  Sangerinder,  der  vare  opslidte  i  det  øvrige" 
Europa.     Ogsaa  vort  Selskab   betragtedes   med   en   egen 

nysgjerrig  Interesse,  hvor  det  kom  frem.  En  Gang 
spurgte  man  os,  om  det  var  Theatret,  vi  søgte.  Vi 
glædede  os  allerede  til  at  tilbringe  Aftenen  i  et  græsk 
Theater;  men  det  var  et  tomt  Haab;  tværtimod  —  man 
ventede  et  tysk  Operaselskab,  og  da  vi  nu  vare  komne 
med  hele  to  Vogne,  antog  man  at  vi  maatte  være  de 
forventede  Sangere,  og  jeg  som  den  ældste  fik  den  Ære 
at  blive  anset  for  Theaterdirektøren. 

Vejen  fra  Pyrgos  til  Olympia  gaar  over  et  skjønt, 
bakket  Jordsmon  med  herlige  Udsigter  dels  til  Havet 
imod  Vest,  dels  til  de  bestandig  højere  Bjerge  imod 
Øst.  Efter  henved  tre  Timers  Kjørsel  ser  man  nedenfor 
sig  den  lille  olympiske  Slette,  til  Højre  begrænset  af 
Alpheos'  bugtede  Sølv^røm  med  anselige  Bakker  bagved, 
paa  den  anden  Side  omgivet  af  lavere  Bjerge;  Kladeos- 
flodens  dybt  nedskaarne  Leje  er  ikke  synligt.  Det  Hele 
gjør  et  meget  ubetydeligt  Indtryk,  og  man  undrer  sig 
over  at  denne  lille  Plet  har  været  det  berømte  Midt- 
punkt for  det  gamle  Hellas'  Liv.  Hastig  ruller  Vognen 
ned  ad  Bakken,  over  Kladeosbroen  og  standser  ved  Foden 
af  Kronionliøjen,  hvor  en  Høker  eller  Bakåli  har  opført 
sin  primitive  Bod. 

Olympia  var  i  Oldtiden  ikke  nogen  Stad,  men  kun 
en  Plads,  hvor  der  i  nogle  faa  Dage  midt  i  Sommertiden 
samledes  en  Mængde  Mennesker  til  Fest.  I  den  tidlige 
Middelalder  havde  en  fattig  græsk  Befolkning  bosat  og 
forskanset  sig  imellem  Ruinerne;  men  efter  at  den 
havde  rømmet  Stedet,  har  det  i  tusinde  Aar  ligget  øde, 
og  over  de  omstyrtede  Templer  og  de  sammenfaldne 
Huse  have  Regnstrømmene  skyllet  Jord  og  Grus  ned  fra 
Kronion,  medens  Kladeosfloden  længere  inde  fra  Bjergene 

medførte  lignende  Masser,  saa  der  dannede  sig  et  tre,  fire 
Metr.  højt  Lag  over  Ruinerne,  hvorover  kun  nogle 
faa  romerske  Murstensbygninger  endnu  ragede  frem  og 
vare  synlige.  Sydens  yppige  Plantevæxt  bredte  sig  over 
den  gamle  Festplads  og,  som  det  plejer  at  gaa  under 
lignende  Forhold,  den  folketomme  Egn  var  usund  og 
svanger  med  Feber;  Ingen  vilde  bosætte  sig  eller  over- 
natte i  Dalen.  Den  nærmeste  Landsby,  Druva,  ligger 
paa  Højden  Vest  for  Dalen.  Der  opslog  den  tyske 
archæologiske  Kommission,  da  den  i  1875  tog  fat  paa 
Udgravningen  af  Olympia,  sit  Hovedkvarter,  og  opførte 
et  Hus,  som  stadig  kaldtes  det  tyske  Hus.  Da  Arbejdet 
var  fuldendt,  og  den  tyske  Kommission  forlod  Landet, 
blev  Huset  solgt.  Det  var  nylig  blevet  kjøbt  af  den  hel- 
leniske  Regjering,  og  dens  Tilsynsmand  eller  Efoi'os, 
Dimitriades,  havde  sin  Bolig  der.  En  eneste  af  de  tyske 
Archæologer,  Dr.  Purgold,  var  endnu  bleven  tilbage  for 
at  bearbejde  nogle  Indskrifter;  han  boede  som  Gjæst 
hos  Dimitriades,  der  ogsaa  med  stor  Forekommenhed 
tilbød  mig  et  Værelse  i  Huset,  som  netop  var  ledigt; 
det  øvrige  Selskab  maatte  indkvarteres  hos  Bønder  i 
Landsbyen,  hvor  de  ikke  fandt  Nattelejet  synderlig 
hyggeligt. 

Det  var  kun  to  Dage,  jeg  kunde  anvende  paa  Olympia ; 
men  jeg  kom  vel  forberedt  derhen,  og  under  Purgolds 
og  Dimitriades'  sagkyndige  Vejledning  blev  jeg  snart  for- 
trolig med  Alt.  Alt  er  jo  ogsaa  her  samlet  paa  et  meget 
lille  Omraade,  og  Udgravningen  er  foretaget  med  sam- 
vittighedsfuldt Hensyn  til  at  lette  Oversigten  og  For- 
staaelsen  af  Bygningerne.  De  rent  provisoriske  Museums- 
bygninger ere  rigtignok  ikke  andet  end  Magaziner;  men 

ogsaa  her  hjalp  Dr.  Purgolds  Vejledning,  Lad  os  haabe, 
at  den  nye  Museumsbygning,  man  har  begyndt  at  opføre 
der  paa  Stedet,  efter  at  en  rig  Græker  ved  Navn  Zingros 
har  skjænket  en  Sum  af  300,000  Francs  dertil,  fuldere 
vil  tilfredsstille  Fordringerne  og  ved  tilbørlig  Opstilling 
og  Katalogisering  gjøre  den  mundtlige  Vejledning  over- 
flødig, og  lad  os  haabe,  at  det  ikke  maa  vare  for  længe, 
inden  den  bliver  færdig;  thi  Monumenterne  lide  ved  den 
mangelfulde  Opbevaring,  og  hvor  der  ingen  Orden  er, 
kan  det  næppe  undgaaes  at  Noget  bliver  borte. 

Det  første  Indtryk,  som  Synet  af  det  udgravede 
Olympia  gjør,  er  sørgeligt  og  nedslaaende.  Saaledes  er 
det  jo  ogsaa  med  Pompeji,  hvor  man  først  efterhaanden 
bliver  fortrolig  med  de  hensmuldrende  Rester  og  faar 
dem  kjære;  men  i  Olympia  er  Synet  af  Ødelæggelsens 
Vederstyggelighed  endnu  mere  overvældende.  Som  i  en 
Ur,  hvor  et  nedstyrtet  Fjeld  er  slaaet  i  tusinde  Stykker, 
saaledes  ligge  de  af  Jordskjælveue  kuldkastede  Templer. 
Og  den  Nydelse,  man  under  nogenlunde  lignende  For- 
hold har  imellem  Parthenons  Ruiner,  Synet  af  det  her- 
lige, penteliske  Marmor  med  sine  skarpe  Former,  savner 
man  her.  Næsten  alt  Materialet  er  en  brungraa  Musling- 
kalksten med  stumpe  Former;  den  var  i  sin  Tid  over- 
trukken med  Stuk,  og  den  har  næsten  samme  Farve  som 
den  Jord ,  Flommen  har  nedskyllet  fra  Bjergene  og  lagt 
over  Ruinerne.  En  historisk  Ørken  er  uhyggeligere  end 
Naturens.  Men  Historikeren  maa  give  sig  Tid,  og  efter- 
haanden vil  det  lykkes  ham  at  bringe  Liv  i  Ørkenen  og 
at  se  de  forskjellige  Aarhundreder  fremstaa  hver  med 
sit  ejendommelige  Fysiognomi. 

Et  Par  Mile  før  Alpheosfloden  udgyder  Arkadiens 
Vandmasser  i  det  ioniske  Hav,  optager  den  fra  Nord 
af  den  lille  Bjergflod  Kladeos.  De  mødes  næsten 
i  en  ret  Vinkel,  og  paa  den  østlige  Side  af  Kladeos 
trække  Højderne  sig  lidt  tilbage,  saa  der  dannes  en  lille 
Slette  knap  en  halv  Fjerdingvej  bred  og  halvanden  Fjer- 
dingvej lang.  Mod  Nord  begrænses  Sletten  af  en  smuk, 
kegleformig  Høj,  Kronion;  Bjerget  mod  Øst  synes  man 
at  have  kaldt  Olympos.  I  alt  Fald  kaldtes  Sletten  fra 
ældgammel  Tid  af  den  olympiske,  og  var  helliget  til  den 
olympiske  Zeus.  Hans  Orakel  vejledede  de  Tvivlraadige, 
og  Menneskene  hædrede  Guden  ikke  blot  ved  Ofringer, 
men  ogsaa  ved  Lege,  hvor  man  viste  sin  Færdighed  i 
Løb,  Spring,  Kastning,  Brydning  og  lignende  Idrætter. 
Rendebanen,  Stadiet,  skulde  Herakles  selv  have  afmaalt, 
og  saa  vel  det  vilde  Olietræ,  hvis  Kviste  med  de  smaa 
runde  Blade  slyngedes  som  Krans  om  Sejrherrens  Hoved, 
som  Sølvpoplerne,  hvis  Ved  man  brændte  paa  Altrene, 
skulde  han  have  hentet  fra  den  epirotiske  Acherons 
Bredder.  Da  var  Olympia  ikke  endnu  en  tætsluttet 
Samling  af  store  Stenbygninger  og  talløse  Mindesmærker; 
det  var,  hvad  det  senere  vedblev  at  kaldes  uden  at  være 
det,  en  hellig  Lund,  Altis  (den  eliske  Form  for  Alsos), 
hvis  gamle  Trækroner  ydede  den  Skygge  mod  Julisolens 
Brand,  som  Efterkommerne  søgte  i  de  udstrakte  Søjlegange. 

Det  Skue,  Olympia  frembød  før  Udgravningerne,  var 
ikke  skikket  til  at  vække  store  Forhaabninger.  Over 
den  med  rig  Plantevæxt  overgroede  Grund  hævede  sig 
kun  et  Par  Murstensruiner  fra  Romertiden,  formodentlig 
Rester  af  Bade,  de  betydeligste  i  Pladsens  sydøstlige 
Hjørne,  hvor  en  høj  ottekantet  Sal  med  indstyrtet  Hvæl- 

ving  strax  faldt  i  Øjnene.  Nu  efter  at  det  dækkende 
Jordsmon  er  fjernet  og  det  helleniske  Olympia  ligger 
for  os,  forsvinde  hine  romerske  Levninger  som  betydnings- 
løse Skygger.  Men  det  maa  indrømmes,  det  Olympia, 
hvis  Rainer  vi  nu  se,  er  ikke  Festpladsen  fra  Hellas' 
Velmagtsdage,  men  saaledes  som  den  saa  ud  omtrent 
400  Aar  eft.  Clir.  Betragte  vi  denne  nærmere,  se  vi,  at 
den  indeholdt  foruden  den  egentlige  Helligdom  en  Mængde 
udenfor  liggende  store  Bygninger  og  Anlæg.  Alt  hvad 
der  kunde  bebygges  ovenfor  de  side  Enge,  som  Alpheos 
ved  Højvande  overskyller,  var  bebygget.  For  at  vinde 
Plads  havde  man  selv  reguleret  Kladeosjflodens  Løb; 
Rester  af  gamle  Dæmningsmure  vise,  at  en  lige  Rende 
i  sin  Tid  var  traadt  i  Stedet  for  det  naturlige  bugtede 
Flodløb,  som  nu  efter  Aarhundreders  Forløb  har  dannet 
sig  paa  ny.  Altis  er  en  noget  uregelmæssig  Firkant, 
fra  N.  til  S.  omtrent  200  Metr.  bred,  fra  0.  til  V.  200 
til  250,  imod  Nord  begrænset  af  Kronionhøjen,  paa 
de  tre  andre  Sider  af  Mure.  I  den  vestlige  Mur  findes 
lo  søjlesmykkede  Porte.  Den  sydligste  af  disse  var  den, 
igjennem  hvilken  de  festlige  Optog  kom  ind  for  langs 
med  Sydsiden  af  Zeustemplet  at  begive  sig  hen  til  Pladsen 
foran  (Østen  for)  dette  og  til  det  store  Alter.  I  den  syd- 
lige Mur  findes  en  endnu  større  Port,  en  Bygning  fra 
den  romerske  Kejsertid,  vistnok  opført  til  Ære  for  Nero 
eller  for  en  anden  romersk  Kejser,  der  har  hædret  Stedet 
med  sin  Nærværelse.  Men  inden  vi  træde  ind  i  Hellig- 
dommen selv,  ville  vi  kaste  et  flygtigt  Blik  paa  de  uden- 
for liggende  Anlæg. 

Øst    for    Altis    langs    med    Kronionhøjens    Fod    laa 
Stadiet  eller  Rendebanen,  nøjagtig   600  Fod  lang;   man 

har  fundet  baade  Begyndelses-  og  Endelinien.  I  alle 
andre  kjendte  Stadier  har  den  ene  Ende  en  retliniet, 
den  anden  en  halvrund  Afslutning.  Dette  var  ikke  Til- 
fældet her;  begge  Ender  begrænses  af  rette  Linier.  Paa 
den  ene  Langside,  den  nordlige,  anbragtes  Sæderne  paa 
Højens  naturlige  Skraaning;  den  tilsvarende  sydlige  Side 
dannedes  af  en  kunstig  opkastet  Vold.  Tilskuerpladsen 
er  uden  Tvivl  flere  Gange  i  Tidernes  Løb  bleven  udvidet: 
særlig  kjendes  det,  at  man  imod  Vest,  hvor  Løbet  be- 
gyndte, har  foretaget  en  betydelig  Opfyldning,  der  har 
havt  Indflydelse  selv  paa  Begrænsningen  af  Altis,  idet  den 
østlige  Mur  blev  begravet  under  Opfyldningen,  og  lidt  inden- 
for denne  opførtes  Echohalleu,  som  nu  blev  Altis'  østlige 
Grænse.  Med  det  Samme  blev  Adgangen  fra  Altis  til  Sta- 
diet gjort  til  en  hvælvet  Gang  eller  Tunnel  under  Opfyld- 
ningen. —  Sydfor  Stadiet  har  Hippodromen  (Hestevædde- 
løbsbanen) ligget.  Pausanias  beskriver  nøjagtig  den  sindrig 
anordnede,  kileformige  Afløbsplads  for  Hestene  o.  s.  v.; 
men  saa  langt  som  Udgravningerne  have  strakt  sig,  har 
man  ikke  fundet  Spor  af  Noget,  der  kunde  siges  at 
høre  til  Hippodromen. 

Syd  for  Altis  ligger  en  ved  sin  Ælde  og  sin  ejen- 
dommelige Indretning  højst  interessant  Bygning,  Buleute- 
riet,  Raadhuset,  hvor  det  olympiske  Raad  holdt  sine 
Møder,  og  hvor  baade  Kampdommerne  og  Kæmperne 
før  Kampen  ved  Zeus  Horkios'  ærværdige  Alter  skulde 
aflægge  Ed  paa  at  de  havde  overholdt  og  vilde  overholde 
de  olympiske  Love.  Det  bestaar  i  Virkeligheden  af  en 
Samling  af  Bygninger  fra  forskjellig  Tid.  Den  ældste 
Bygning,  den  sydlige,  har  en  Længde  af  30,50  Metr. 
og  en  Bredde  af  13,13.      Indgangen   er  paa  den  østlige 

smalle  Side,  medeus  Bagsiden,  imod  Vest,  har  eu  halv- 
rund Afslutning.  Den  halvkredsformige  Del  bliver  imid- 
lertid ved  en  Skillemur  adskilt  fra  den  store  aflange 
Hovedsal,  og  deles  endvidere  ved  en  anden  Mur  i  to 
Kvadranter.  Disse  besynderlige  Rum  maa  have  havt  en 
egen  Bestemmelse,  maaske  som  Archiv.  Den  øvrige  Del 
af  Bygningen  indtages  af  en  eneste  rektangulær  Sal, 
23  Metrer  lang,  afdelt  efter  Længden  ved  en  Kække 
Søjler  ganske  ligesom  i  Leschen,  den  saakaldte  Basilika, 
i  Pæstum.  Denne  gammeldags  Anordning  med  ikkun 
én  Søjlerække  tilbyder  det  simpleste  Middel  til  at  støtte 
Loftet  i  en  bred  Sal,  men  man  fik  snart  Øje  for  at  Ind- 
trykket af  Rummet  som  Helhed  led  derunder,  og  det 
blev  Regel,  hvor  ikke  særlige  Grunde  talte  derimod,  at 
sætte  to  Søjlerækker  i  Stedet  for  en*).  Denne  Bygning 
har  sikkert  i  lang  Tid  staaet  alene;  thi  den  nordre,  der 
svarer  aldeles  til  den,  er  aabenbart  opført  senere.  I 
den  firkantede  Indhegning  imellem  begge  stod  uden  Tvivl 
Zeus  Horkios'  Alter.  Som  en  sammenhørende  Enhed 
betegnedes  alle  tre  Dele  ved  den  fælles  Søjlegang,  der 
er  opført  foran  dem ,  og  som  i  senere  Tider  udvidedes 
til  en  hel  Søjlegaard. 

Syd  for  Buleuteriet  har  man  i  den  romerske  Kejser- 
tid opført  en  stor  dobbelt  Stoa,  der  strækker  sig  i  en 
Længde  af  30  Metr.  fra  Øst  til  Vest.  Bagvæggen  er 
den  nordhge;  Fronten  vender  mod  Syd,  og  viser  33 
doriske  Søjler;  den  indre  Søjlerad  bestod  af  17  korinthiske. 


*)  Ogsaa  i  de  christelige  Kirker  er  sora  bekjendt  et  Anlæg  med 
to  Skibe  i  Stedet  for  tre  en  stor  Sjældenhed.  Her  i  Danmark 
kunde  jeg  henvise  til  Skjælskør  Kirke  og  et  Par  Landsby- 
kirker i  Nærheden  af  denne  By. 

Bevæger  man  sig  nogle  Skridt  længere  mod  Vest,  træffer 
man  lige  ud  for  det  sydvestlige  Hjørne  af  Altis  en  meget 
stor  Bygning ,  som  ikke  er  fuldstændig  udgravet ,  men 
hvis  Plan  dog  ret  vel  kan  bestemmes.  Det  er  en  næsten 
kvadratisk  Bygning;  Siderne  ere  75  og  80  Metr.  lange. 
Den  er  helt  omgivet  af  ioniske  Søjler;  indenfor  dem  ligge 
rummelige  Værelser,  og  i  Midten  en  25  Metr.  bred 
Gaard  omgiven  af  doriske  Søjler.  Det  er  det  saakaldte 
Leonidæon,  en  hellenisk  Bygning,  der  var  opkaldt  efter 
den  Mand ,  der  havde  opført  den ,  og  som  i  Pausanias' 
Tid  var  Bolig  for  de  romerske  Statholdere,  naar  de  kom 
til  Olympia.  Om  Bygningens  oprindelige  Bestemmelse 
fortæller  Rejsebeskriveren  Intet;  maaske  har  den  lige  fra 
først  af  været  indrettet  til  at  modtage  fremmede  Gjæster 
og  været  hvad  man  nu  til  Dags  vilde  kalde  en  Chan, 
eller  paa  europæisk  et  Hotel.  Ved  dens  Beliggenhed 
lige  udenfor  Altis'  Hovedport  afgav  dens  Søjlegange  et 
bekvemt  Sted,  hvor  Mængden  kunde  ordne  sig,  inden  det 
festlige  Optog  begav  sig  ind  i  Helligdommen. 

Nord  for  Leonidæet  ligge  de  interessante  Rester  af 
n  gammel  byzantinsk  Kirke,  der  viser  sig  at  være  en 
Omdannelse  af  en  ældre  hellenisk  Bygning.  Man  viste 
Pausanias  den  som  „Phidias'  Værksted",  og  fortalte,  at 
her  havde  den  store  Kunstner  udført  de  enkelte  Dele  af 
det  kolossale  Billede  af  Guld  og  Elfenben,  som  han  saa 
sammensatte  i  Zeustemplet  selv.  Nyere  Archæologer, 
navnlig  Architekt  Adler,  have  optaget  denne  Forestilling, 
og  da  denne  Bygning  næsten  har  ganske  samme  Størrelse 
som  Zeustemplets  Celia,  har  man  deri  fundet  en  yder- 
ligere Bestyrkelse  og  ment,  at  Kunstneren  havde  ladet 
den    opføre  for  under  Udarbejdelsen  af  Modellen  stadig 

at  kunne  se,  hvad  Virkning  den  vilde  gjøre  paa  Stedet. 
Saa  interessant  det  kunde  være  paa  denne  Maade  at 
følge  Kunstnerens  Arbejde,  tør  vi  dog  ikke  fæste  Lid  til 
denne  Hypothese.  Ikke  at  tale  om  at  det  er  lidet  sand- 
synligt, at  man  til  blot  temporær  Benyttelse  skulde  have 
opført  en  saa  svær  monumental  Bygning,  synes  denne 
Antagelse  at  maatte  bortfalde,  saa  snart  man  bemærker, 
at  Rummet  ved  en  Tværmur  har  været  delt  i  to,  saa  at 
den  antagne  Hensigt  slet  ikke  kunde  opnaaes.  Bygningen 
har  vistnok  fra  først  af  havt  en  hellig  Karakter.  I  den 
forreste  Afdeling  saa  Pausanias  endnu  „et  Alter  for  alle 
Guder" ;  den  bageste  taler  han  ikke  om.  Hvis  vi  turde 
antage,  at  „Phi dias' Efterkommere'',  der  havde  det  Hverv 
at  vedligeholde  og  pudse  Zeusstatuen,  havde  faaet  dette 
Rum  overladt  til  deres  Arbejde,  kunde  det  forklares, 
hvorledes  det  var  blevet  kaldet  Phidias'  Værksted.  Det 
var  i  alt  Fald  ikke  den  eneste  Helligdom  i  Olympia,  som 
man  i  Tidernes  Løb  havde  forsømt  og  ladet  tabe  sin 
oprindelige  religiøse  Betydning.  Inde  i  Altis  selv  stod 
der  et  smukt  lille  Tempel  for  Gudernes  Moder,  en  dorisk 
Bygning  fra  det  4de  Aarh.  f.  Chr.  I  Gruset  omkring 
Templet  har  man  fundet  Broncebækkener  og  andre  Minder 
om  den  Dyrkelse,  der  her  blev  ydet  den  store  Gudinde; 
men  i  Pausanias'  Tid  var  kun  Navnet  Metroon  tilbage; 
i  det  fordums  Tempel  stod  en  Række  Marmorstatuer  af 
romerske  Kejsere  og  Kejserinder.  Nogle  af  disse  have 
Udgravningerne  bragt  for  Dagen,  navnlig  en  Claudius 
afbildet  som  Zevs  med  Ørnen  ved  Siden  ligesom  i  den 
runde  Sal  i  Vaticanet,  og  en  Titus  i  pragtfuld  Kejser- 
rustning. 

Nord  for  den  byzantinske  Kirke  ligger  en  anden 
hellenisk  Bygning,  hvis  Bestemmelse  er  lige  saa  usikker. 
Men  umiddelbart  Vesten  for  denne  findes  en  lille  rund 
Helligdom,  der,  da  den  har  sin  Indgang  fra  Vest,  d,  e. 
fra  Mørkets  Egn,  betegner  sig  selv  som  indviet  ikke  til 
en  Gud,  men  til  en  Afdød,  en  Heros.  Dette  bestyrkes  ved 
nærmere  Undersøgelse  af  Altret,  der,  mærkværdig  nok, 
ikke  ligger  lige  for  Indgangen,  men  til  højre  for  denne. 
Det  er  opført  af  Teglsten  og  mange  Gange  overhvidtet 
og  overmalt.  Paa  Stukken  fandt  man  endnu  Rester  af  Ind- 
skriften „Heroens"  ('ii^coog).  Hvilken  Heros,  man  her  ofrede 
til,  stod  der  ikke;  man  vidste  det  næppe  selv.  Lignende 
Exempler  kunne  anføres  andensteds  fra.  De  der  have 
været  i  Rom,  ville  mindes  det  gamle  Alter,  man  har  op- 
gravet ved  Palatinerbjergets  Fod  med  Indskriften:  Si  deo 
si  divae  sacrum,  d.  e.  man  véd  ej,  om  det  er  en  Gud 
eller  en  Gudinde,  det  er  helliget  til,  men  helligt  er  det, 
og  ofres  skal  der.  Danske  Læsere  ville  maaske  ogsaa 
komme  til  at  tænke  paa  Thorvaldsen,  som,  da  han  havde 
modelleret  et  smukt  lille  Basrelief  af  en  nøgen  Yngling 
med  Spyd  i  Haanden,  og  man  spurgte  ham,  hvem  det 
forestillede,  svarede  efter  nogen  Betænkning:  „det  er 
Heros".  Oldtidens  Naivitet  gik  igjen  i  ham  i  Smaat 
som  i  Stort. 

Alt  hvad  der  ligger  længere  mod  Nord  optages  af 
store  Anlæg,  der  have  været  bestemte  til  Kæmpernes 
Øvelser  i  Tiden  umiddelbart  før  Legene.  Fuldstændig 
udgravet  er  den  sydlige  Del  deraf,  den  saakaldte  Palæstra; 
her  har  man  endog  set  sig  i  Stand  til  at  sammensætte 
og  oprejse  nogle  af  Søjlerne.  Det  er  en  stor  firkantet 
Gaard   omgivet  af  doriske  Søjler  og  bagved  Søjlegangen 

rummelige  Værelser  eller  Exedrer.  om  man  vil,  tbi  de 
ere  ikke  lukkede  ud  imod  Søjlegangen,  men  kun  skilte 
derfra  ved  andre  Søjler.  Disse,  saavelsom  Søjlerne  og 
Anterne  ved  de  to  sydlige  Hovedindgange,  ere  ioniske, 
tildels  af  Former,  der  kjendes  fra  Pergamon,  og  kunne 
altsaa  antages  at  henhøre  til  det  2det  eller  3die  Aarh. 
f.  Chr.  Den  nordligere  Del,  som  man  særlig  kalder 
Gymnasiet,  er  mindre  bekjendt.  Ogsaa  her  er  et  stort 
aabent  Midtrum.  Man  ser  den  Søjlegang,  der  begrænsede 
dette  mod  Syd,  og  Begyndelsen  af  den  dobbelte  Stoa, 
der  laa  Østen  for  det.  Denne  havde,  som  man  har  over- 
bevist sig  om  ved  Gravning  længere  Nord  paa,  en  Længde 
af  210,50  Metr.,  d.  e.  over  et  Stadion. 

Vende  vi  os  efter  dette  flygtige  Besøg  i  de  udenfor 
Altis  liggende  Bygninger  til  Helligdommen  selv,  gaar  vor 
Vej  igjeunem  Gymnasiets  store  Propylæer  og  den  lige- 
overfor dem  liggende  nordlige  Altisport  til  nogle  lidet 
forstaaelige  Ruiner  i  Pladsens  nordvestlige  Hjørne.  Efter 
Pausanias  tilhørte  disse  Prytaneet,  det  vil  sige:  det  var 
der,  at  den  Øvrighed,  der  bestyrede  Festen  og  Legene, 
havde  sit  stadige  Sæde,  og  hvor  Stedets  hellige  Arne 
var,  et  Alter  for  Hestia,  hvis  Ild  brændte  uden  Afbrydelse 
Dag  og  Nat.  Prytaneet  var  sagtens  lige  saa  gammelt 
som  den  regelmæssige  Afholdelse  af  de  olympiske  Lege; 
men  des  værre  synes  det  oftere  ombygget  og  stærkere 
ødelagt  end  nogen  anden  Bygning  i  Olympia,  saa  vi  staa 
her  lige  over  for  uløselige  Gaader.  Det  er  jo  ogsaa 
naturligt,  at  de  ældste  Tider  unddrage  sig  mest  for  vore 
Blikke,  og  det  maa  betragtes  som  et  særligt  Held,  naar 
Et  og  Andet  derfra  virkelig  har  holdt  sig  til  vore  Tider. 
Til    de    ældste  Helligdomme    hørte    saaledes  Pelops'   og 

Hippodamias  Grave,  som  man  hvert  Aar,  saalænge  Heden- 
skabet stod,  hædrede  med  Dødningeofre.  Hippodamias 
Grav  har  ikke  været  til  at  finde,  men  Pelops'  kjendes 
tydelig  i  en  lille  Høj  imellem  Zeus'  og  Heras  Templer. 
Muren,  der  omgiver  Højens  Fod,  danner  en  uregelmæssig 
Femkant;  imod  SV.  er  der  i  senere  Tider  opført  en 
monumental  Indgangshalle. 

Omtrent  et  halvt  hundrede  Alen  Øst  for  Pelopeet 
laa  den  olympiske  Zeus'  „store  Alter"  ,  en  Jordhøj  125 
Fod  i  Omkreds,  bestaaende  af  en  lavere  Terrasse,  som 
var  tilgængelig  for  Alle,  og  det  egentlige  Alter,  hvor 
Offeret  frembåres.  Dette  hævede  sig  til  en  Højde  af 
22  Fod  over  Jorden.  De  Gamle  paastode,  at  Altrets 
Masse  var  dannet  af  Asken  fra  Prytaneet  og  andre  Offer- 
steder; de  undtoge  kun  Stentrapperne,  der  førte  op  til 
den  lavere  Afsats.  Om  Altrets  Form  melde  de  Intet; 
efter  Udgravningerne  synes  det  at  have  været  rundt  eller 
ovalt.  Ved  Undersøgelse  af  Gruset  omkring  dette  Alter 
og  paa  mange  andre  Alterpladser  har  man  fundet,  at 
det  i  en  Dybde  saa  stor,  at  Zeustemplet  og  andre  Byg- 
ninger fra  den  klassiske  Tid  ligge  derover,  er  blandet 
med  smaa  Broncefragmenter.  Det  dybe  Skjul  i  Forbin- 
delse med  den  ringe  Metalværdi  har  bevaret  dem  til  vore 
Dage,  da  de  have  faaet  et  overordentligt  Værd  som 
historiske  Minder  om  en  ældgammel,  hidtil  lidet  kjendt 
Kultur.  Det  er  Levninger  fra  den  gamle  Gudsdyrkelse, 
dels  Stumper  af  Kar,  der  virkelig  have  været  brugte, 
Rande  og  Hanke  støbte  i  fantastiske  Dyreformer,  dels 
smaa  Efterligninger  af  saadanne,  sa^rlig  Trefødder;  man 
kommer  til  at  tænke  paa  Orakelsvaret  fra  den  første 
messeniske  Krig,  hvorefter  Messenien  skulde  tilfalde  den, 

der  først  opstillede  huudrede  Trefødder  omkring  Zeus 
Ithomatas'  Alter.  Hertil  kommer  en  Mængde  smaa,  raat 
udførte  Figurer  af  Dyr  og  Mennesker,  vel  ogsaa  af  Guder, 
samt  tynde  Bronceplader  til  Beklædning  af  Træredskaber. 
En  af  dem,  der  har  hørt  til  et  pyramideformigt  Stativ, 
er  inddelt  i  parallele  Belter  med  Forestillinger  af  fan- 
tastiske Dyr,  vingede  Griffer,  Herakles  i  Kentaurkamp, 
og  nederst  den  saakaldte  persiske  Artemis  med  Vinger 
og  i  hver  Haaud  holdende  en  Løve  ved  det  ene  Bagben, 
den  samme  Figur,  som  vi  finde  i  Pausanias'  Beskrivelse 
af  den  gamle  udskaarue  Trækiste  i  Heras  Tempel,  hvori 
Sagnet  fortalte  at  den  korinthiske  Tyran  Kypselos  som 
Barn  havde  været  skjult.  Denne  Pausanias'  Beskrivelse 
var  i  lang  Tid  det  vigtigste  Udgangspunkt  for  Archæo- 
logerne,  naar  de  søgte  at  danne  sig  en  Forestilling  af 
om  oldgræsk  Kunst;  men  den  angav  kun  Indholdet  og 
Gjenstandene;  Formerne  og  det  virkelige  Udseende  kunde 
Ordet  ikke  gjengive;  det  er  først  de  nyere  Fund,  som 
Frangois- Vasen  i  Firenze  og  denne  Bronceplade  i  Olympia, 
der  have  stillet  Virkeligheden  frem  for  os.  I  disse  gamle 
Broncestykker  tør  vi  sikkert  se  ikke  udenfra  indførte, 
men  indenlandske  Arbejder;  de  ere  paavirkede  af 
orientalske  Forestillinger  og  Forbilleder,  men  hjemme- 
gjorte, og  vi  kunne  med  Føje  anføre  dem  som  Exempler 
paa  den  ældste  græske  Kunsts  Frembringelser.  De  mærk- 
værdige Arbejder,  som  Schliemauu  har  fremdraget  fra 
mykenæiske  Grave,  ere  uden  Tvivl  ældre  end  disse,  men 
vise  ikke  des  mindre  en  i  mange  Henseende  mere  udviklet 
Kunst  og  Teknik,  der  staar  Orienten  og  særlig  Ægypten 
nærmere.  Jo  mere  man  sammenligner  dem,  desto  klarere 
bliver  det,   at   den  i  Mykenæ  fremtrædende  Kultur  ikke 

er  fortsat  i  Olympia,  men  Strømmen  er  afbrudt.  En  ny, 
mindre  dannet,  men  til  en  langt  større  Udvikling  bestemt 
Stamme  har  fortrængt  den  ældre  Slægt;  det  er  sagtens 
det,  som  Historien  udtrykker  ved  Fortællingen  om  Hera- 
klidernes  Tilbagekomst  til  Peloponnes. 

Det  store  Alter  i  Olympia  var  ikke ,  som  de  fleste 
Altre  i  det  gamle  Hellas,  blot  et  Offerbord  foran  Gudens 
Billede,  hvad  enten  dette  stod  under  aaben  Himmel  eller 
der  var  bygget  et  Hus  derover;  det  var  en  selvstændig 
Helligdom.  Saadanne  Altre  finde  vi  oftere  i  Orienten 
end  i  Hellas.  De  tyde  paa  en  Tid,  da  man  endnu  ikke 
følte  Trang  til  eller  ikke  havde  Mod  til  at  fremstille 
Guderne  i  menneskelig  Skikkelse.  Men  denne  Trang 
gjorde  sig  tidlig  gjældende,  og  saa  langt  tilbage  som 
vi  kunne  følge  Hellenernes  Udvikling,  finde  vi  Gude- 
billeder og  Templer.  Ogsaa  i  Olympia  var  der  fra  gammel 
Tid  af  foruden  det  store  Alter  Templer  for  Zeus  og  Hera, 
De  stode  ikke  lige  bagved  Altret;  dér  laa  Pelops  Grav; 
men  det  ene  laa  lidt  til  højre,  det  andet  lidt  til  venstre. 
Fra  først  af  vare  de  vistnok  opførte  af  Træ,  men  senere 
ere  de  fornyede  som  mægtige  Stenbygninger.  Zeustemplet 
er,  som  det  nu  viser  sig,  en  storartet  Søjlebygning  fra  det 
5te  Aarh.  f.  Chr.;  Heratemplet  er  aabenbart  betydelig 
ældre ;  derom  vidner  baade  den  hele  Plan  og  de  gammel- 
dags forzirede  Enkeltheder.  Det  bestaar  af  en  meget 
langstrakt  Celia,  50  Metr.  lang,  18,75  bred,  med  For- 
halle  (Pronaos)  og  tilsvarende  Baghalle  (Opisthodom),  og 
er  omgivet  med  en  dorisk  Søjlegang,  der  har  6  Søjler  i 
Eronten  og  16  i  Længden.  Pronaos  og  Opisthodom  have 
hver  to  Søjler  imellem  Anterne.  Pausanias  beretter,  at 
den  ene  af  Opisthodomens  Søjler  var  af  Træ.     Den  synes 

at  være  bleven  staaende  som  sidste  Rest  af  den  oprinde- 
lige Konstruktion,  thi  der  er  Meget  der  tyder  paa  at 
alle  Søjlerne  og  Bjælkeværket  over  dem  oprindelig  var 
af  Træ.  Først  falder  den  store  Afstand  imellem  Søjlerne 
i  Øjnene;  den  er  næsten  dobbelt  saa  stor  som  deres 
Diameter.  Betragter  man  dernæst  nærmere  de  enkelte 
Søjler,  bemærker  man  paafaldende  Forskjelle  imellem 
dem;  en  Søjle  har  16,  de  andre  20  Rifler,  og  man  finder 
9  forskjellige  Former  af  det  doriske  Kapitæl,  der  bære 
Præg  af  højst  forskjellige  Tider.  Enten  maa  Bygningen 
have  været  utrolig  længe  under  Opførelse,  eller  man  har 
foretaget  en  stykkevis  Restauration  af  den,  og  efter- 
haanden  som  man  fik  Raad  dertil,  erstattet  de  oprinde- 
lige Træsøjler  med  Stensøjler,  et  Foretagende,  der  kan 
have  strakt  sig  igjennem  lang  Tid  og  dog,  som  den 
ene  Søjle  i  Opisthodomen  viser,  ikke  være  blevet  færdigt. 
Bjælkeværket  er  maaske  vedblevet  at  være  af  Træ,  thi 
man  har  ikke  fundet  et  eneste  Stykke  deraf.  De  For- 
skjelle i  de  doriske  Søjlers  Detailformer ,  der  fremkom 
ved  den  omtalte  Restauration,  kunde  let  opdages  af  sag- 
kyndige Øjne,  men  det  store  Publikum  lagde  næppe 
Mærke  til  Uoverensstemmelsen.  At  den  oprindelige  Byg- 
mester ikke  har  havt  store  Midler  til  sin  Raadighed, 
synes  ogsaa  at  vise  sig  deri,  at  Cellens  Mure  kun  tildels 
ere  udførte  af  hugne  Sten.  De  tre  nederste  Skifter 
ere  Kvadere,  det  Øvrige  er  opført  af  Teglsten.  Det  Indre 
af  Cellen  har  undergaaet  endnu  større  Forandring  end 
det  Ydre.  I  den  senere  Tid  gik  der  en  Række  Søjler 
langs  med  hver  Længdevæg  i  ringe  Afstand  fra  Væggen, 
og  de  fleste  af  Søjlerne  vare  forbundne  med  Væggen  ved 

Ussing:  Fra  Hellas  og  Lilleasien.  8 

Mure  ligesom  i  Templet  ved  Phigalia;  men  oprindelig 
var  dette  Nischesystem  endnu  bestemtere  udpræget;  der 
var  ingen  Søjler,  men  4  stærkt  fremspringende  Murpiller 
delte  hver  Side  i  5  store  Nischer.  —  Heratemplet  er  vistnok 
den  ældste  Tempelruin  i  det  helleniske  Moderland.  Særlig 
interessant  er  i  denne  Henseende  ogsaa  Taget  af  brændt 
og  malet  Ler,  hvorom  man  efter  de  fundne  Stykker  kan 
gjøre  sig  en  tydelig  Forestilling.  Det  fra  de  senere  Byg- 
ninger kjendte  Tagsystem,  flade  Tegl  med  ophøjede 
Rande,  der  dækkes  af  Dæktegl,  sees  her  i  sin  oprindelige 
Skikkelse.  Begge  Arter  af  Tegl  have  runde  og  ikke 
kantede  Former;  man  kunde  sammenligne  dem  med  de, 
unægtelig  langt  raaere  og  meget  mindre, Munketegl,  vi  finde 
paa  vore  middelalderlige  Bygninger.  Dækteglenes  Rækker 
sluttes  ved  den  nederste  Ende  af  runde  Skiver;  Ryggen, 
hvor  de  mødes  for  oven,  dannes  af  en  halv  Cylinder,  der 
over  Midten  af  Gavlen  afsluttes  af  en  stor  rund  Skive,  2,24 
Metr,  i  Gjennemsnit,  rigt  smykket  med  forskjellig  malede 
Ornamenter  og  med  Straaler  i  Randen  ligesom  en  Sol. 
At  saaledes  Akroterien  over  Gavlens  Midte  har  en  cirkel- 
rund Form,  er  et  meget  gammeldags  Træk,  som  man 
hidtil  kun  har  paavist  i  et  Par  smaa  Templer  i  Lakonien, 
ved  Kurno.  Senere  foretrak  man  den  opadstræbende 
Palmette  eller,  hvor  man  vilde  anvende  Mere  derpaa, 
hele  Figurer,  som  de  to  dansende  Kvinder  i  Ægina, 
Quadrigen  over  den  capitolinske  Juppiters  Tempel  i  Rom 
og  Sejrsgudinden  over  Zéustemplet  i  Olympia,  der  var 
udført  af  den  Pæonios,  hvem  man  med  Urette  har  til- 
skrevet Figurerne  i  Templets  østlige  Gavl.  Men  selv 
med  disse  Exempler  i  Minde  føler  man  sig  ejendommelig 

tiltalt  af  den  i  sin  Art  pragtfulde  Sol,  der  sætter  Kransen 
paa  Heratemplet. 

Et  Stykke  Vesten  for  Heratemplet  har  man  fundet 
et  kolossalt  Kvindehoved  af  hvid  Kalksten.  Det  hører 
til  Kunstens  tidlige  Barndom.  Ansigtet  er  temmelig  langt, 
Øjnene  næsten  trekantede;  Ørene  sidde  altfor  lavt;  Haaret 
ligger  over  Panden  i  en  Kække  konventionelt  formede 
Krøller  eller  Bukler,  og  ovenpaa  det  sidder  en  lav,  opret- 
staaende  Hovedbedækning;  man  kalder  den  Polos.  Et 
ejendommeligt  Smil  omkring  Munden  giver  det  ellers 
døde  og  maskeagtige  Ansigt  et  eget  Liv,  et  Udtryk  af 
huldsalig  Venlighed,  som  vel  kunde  passe  for  den  store 
Gudinde ,  der  dyrkedes  i  dette  Tempel.  Der  kan 
næppe  være  Tvivl  om  at  det  er  selve  Tempelbilledets 
Hoved,  der  er  fundet.  Gudindens  Billede  har  været  en 
Akrolith,  d.  e.  en  Statue,  hvis  Hoved,  Hænder  og  Fødder 
vare  af  hvid  Sten,  medens  det  Øvrige  var  af  Træ  og 
beklædt  med  virkelige  Klæder.  Det  er  første  Gang,  som 
det  synes,  at  man  har  fundet  et  virkelig  gammelt  Tempel- 
billede, første  Gang,  vi  staa  Ansigt  mod  Ansigt  ligeover- 
for den  oldgræske  Religion.  Alle  de  andre  græske  Gude- 
billeder, der  ere  levnede  fra  Oldtiden,  vise  os  Kunstnernes 
Virksomhed,  Kunstens  Liv  og  Bevægelse;  det  er  Skjønheds- 
lysten,  der  har  fremkaldt  dem,  og  ikke  den  religiøse 
Trang.  Der  er  en  lignende  Forskjel  imellem  dem  og 
dette  ældgamle  Hoved  som  imellem  Rafaels  eller  andre 
bekjendte  Kunstneres  Madonner  og  de  gamle  under- 
gjørende  Billeder,  som  man  ser  i  de  katholske  Kirker 
overhængte  med  Guld-  og  Sølvprydelser,  oplyste  af  talrige 
Voxlys  og  med  en  S-kare  knælende  Tilbedere  foran  sig. 
Ogsaa    her    er    man    bleven    imponeret  af  Pragten  ikke 

mindre  end  af  Alvoren,  naar  man  traadte  ind  i  Templet 
og  saa  den  kolossale  Gudinde  thronende  i  Baggrunden 
imellem  en  Række  mindre,  formodentlig  legemstore,  Statuer 
af  andre  Guder  og  Gudinder,  der  smykkede  og  hædrede 
hendes  Hus,  Zeus  selv  med  Hjelm  paa  Hovedet,  Horaerne 
og  deres  Moder  Themis,  fem  Hesperider,  Athena,  Kora 
og  Demeter,  Apollo,  Artemis  og  Leto,  Tyche,  Dionysos 
og  Nike,  allesammen  gamle  Arbejder,  straalende  af  Guld 
og  brogede  Farver,  de  fleste  af  dem  af  Guld  og  Elfenben. 
Men  ogsaa  i  den  klassiske  Kunsts  blomstrende  Dage 
vedblev  man  at  fylde  Templets  Indre  med  Statuer  saa 
længe  der  var  Plads  imellem  Søjlerne.  Paasanias  nævner 
en  Bronce-Aphrodite  af  en  sikyonisk  og  en  forgyldt  Dreng, 
der  sad  foran  hende,  af  en  karthagisk  Kunstner.  Endelig 
nævner  han  en  Marmorstatue  af  Praxiteles,  Hermes.  En 
gunstig  Skjæbne  har  villet,  at  dette  Mesterværk,  om  end 
i  sønderslaaet  Tilstand,  skulde  bevares  til  vore  Dage. 
Man  fandt  Størstedelen  af  Statuen  liggende  i  Templet 
foran  sit  Fodstykke;  enkelte  mindre  Stykker  ere  siden 
fundne  paa  forskjellige  Steder,  saa  at  man  nu  kan  danne 
sig  en  nogenlunde  klar  Forestilling  om  dette  herlige 
Kunstværk,  som  baade  ved  sin  Simpelhed  og  Skjønhed  i 
Komposition  og  Udtryk  og  ved  Omhu  og  Mesterskab  i 
Udførelsen  viser  os  Hellas'  beundrede  Kunst  i  sit  fulde 
Lys.  Statuen  er  tilstrækkelig  bekjendt  igjennem  Af- 
støbninger og  Afbildninger.  Enhver,  der  bryder  sig  om 
Oldtidens  Kunst,  kjender  denne  unge,  kraftige  Gud,  der 
staar  skjælmsk  smilende  med  Dionysosbarnet  paa  den 
venstre  Arm,  medens  den  højre  holder  en  Gjenstand  i 
Vejret,  som  Barnet  rækker  efter.  Armen  er  ikke  funden, 
og  mail  kan  ikke   med  Bestemthed  sige,    hvilken  Gjen- 

stand  det  er,  den  har  holdt.  Det  laa  nær  at  tænke  paa 
en  Drueklasse;  men  man  har  bemærket,  at  Hermes' 
Blik  ikke  træffer  Barnets;  det  gaar  ud  over  Barnets 
Hoved,  ud  i  det  Frie,  og  Gudens  Ansigt  f'aar  derved  et 
Udtryk,  som  om  han  lyttede.  Er  dette  rigtigt,  har  han 
vel  holdt  et  Par  Castagnetter  eller  et  lignende  Instru- 
ment i  Haanden  for  at  more  Barnet  med;  de,  der  tænke 
paa  en  Pengepung,  fordærve  det  ædle  helleniske  Kunst- 
værk ved  Indblanding  af  en  plump  romersk  Forestilling. 

Zeustemplet  gjør  i  sine  Ruiner  et  langt  mere  impo- 
nerende Indtryk  end  Heræet.  Det  var  betydelig  større, 
og  de  mægtige  Stenblokke  ligge  for  en  stor  Del,  navnlig 
S.  for  Templet  ganske  i  den  Orden,  hvori  de  voldsomme 
Jordskjælv  have  henkastet  dem.  Templet  har  omtrent 
samme  Størrelse  som  Parthenon,  men  Søjlerne  vare  færre, 
6  i  Fronten  og  13  paa  Siderne,  medens  der  hist  var  8 
og  17.  Som  Følge  deraf  ere  de  enkelte  Søjlestykker 
større  i  Olympia  end  i  Athen;  men  den  graa  Sten,  hvoraf 
de  ere  hugne,  kan  ikke  maale  sig  med  det  hvide  pen- 
teliske  Marmor,  hvis  Profiler  staa  ligesaa  skarpe  som 
om  de  vare  blevne  færdige  igaar.  Architekturen  er  for- 
øvrigt omtrent  den  samme.  Ogsaa  det  olympiske  Tempel 
er  helt  igjennem  af  én  Støbning,  og  de  historiske  Efter- 
retninger tyde  paa  at  det  opført  i  den  nærmeste  Tid 
efter  Perserkrigen. 

Det  er  ikke  den  tyske  Udgravningskommission,  som 
først  har  gjort  os  bekjendt  med  Zeustemplet;  allerede  i 
1829  havde  Franskmændene  Dubois  og  Abel  Blouet 
bestemt  hele  Templets  Plan,  og  fundet  betydelige  Stykker 
af  Metoperne.     Disse  findes  i  Museet  i  Louvre,  og  bleve 

med  Eette  regnede  iblandt  Museets  største  Skatte;  det 
var  jo  en  af  de  Hovedhjørnestene,  hvorpaa  den  græske 
Kunsthistories  Bygning  skulde  opføres.  De  nye  Ud- 
gravninger have  hejst  Kransen  paa  Bygningen,  og  et  af 
de  Trin,  hvorved  man  er  naaet  saa  vidt,  er  Fuldstændig- 
gjørelsen  af  Metoprækken.  Disse  reliefsmykkede  Flader 
fyldte  Mellemrummene  imellem  Triglypherne  over  Temp- 
lets Pronaos  og  Opisthodom,  indenfor  de  ydre  Søjler; 
de  vare  anbragte  paa  den  Plads  som  i  Theseustemplet 
indtages  af  den  sammenhængende  Frise.  De  vare  tolv 
i  Tallet,  og  forestillede  Herakles'  tolv  Storværker  lige  fra 
den  nemeiske  Løves  indtil  Kerberos'  Betvingelse.  Man  har 
fundet  en  Metope  næsten  fuldstændig,  Herakles  som 
bærer  Himmelhvælvingen,  medens  Altas  henter  ham 
Hesperidernes  Æbler;  og  desuden  har  man  fundet  en 
Mængde  mindre  Stykker,  som  man  i  Museet  i  Berlin  har 
arbejdet  paa  at  samle  og  finde  den  rette  Plads  til  med 
en  Udholdenhed,  som  ikke  har  savnet  sin  Løn.  Der  er 
noget  Barnligt,  stundom  ubehjælpeligt  i  Kompositionen 
af  disse  Relieffer,  noget  Tvungent  i  Tegningen,  men  paa 
den  anden  Side  ogsaa  noget  saa  Dygtigt  og  Vederhæf- 
tigt i  Arbejdet,  at  man  betragter  dem  med  en  egen 
Glæde.  Man  føler,  man  staar  lige  over  for  en  Kunst,  der 
ufejlbarlig  vil  svinge  sig  op  til  det  Højeste. 

Dette  bliver  endnu  klarere  ved  Betragtningen  af 
Gavlgrupperne.  Ogsaa  de  dertil  hørende  Figurer  ere 
stærkt  beskadigede  og  sønderslaaede;  men  man  har  fundet 
saa  Meget  af  dem,  at  det,  efter  vedholdende,  med  stor  Om- 
sigt anstillede  Forsøg  er  lykkets  at  danne  sig  en  ret 
tilfredsstillende  Forestilling  om  dem,  og  de  olympiske 
Gavlgrupper  ere  os  bedre  bekj endte  end  selv  Parthenons, 

hvoraf  netop  Micltpartierne  med  Hovedpersonerne  ere 
forsvundne.  Pausanias  beskriver  disse  Kompositioner, 
og  vil  vide,  at  Figurerne  i  den  østlige  Gavl  vare  udførte 
af  Pæonios  fra  Mende,  de  i  den  vestlige  af  Alkamenes. 
Dette  er  urigtigt.  Begge  de  nævnte  Kunstnere  vare 
Elever  af  Phidias,  og  deres  Virksomhed  falder  i  den 
peloponnesiske  Krigs  Tid;  men  disse  Arbejder  ere  ældre 
end  Phidias;  de  tilhøre  Midten  af  det  5te  Aarh.  eller 
endog  den  nærmest  foregaaende  Tid.  Dette  gjælder  ikke 
blot  om  den  østlige  Gavl  med  dens  regelmæssige,  sym- 
metriske Opstilling  af  Figurerne,  men  ogsaa  om  den 
vestlige  med  den  gjennemførte  Gruppedannelse  og  den 
vilde  bevægede  Kamp.  Den  første  er  aabenbart  den 
ældste,  men  ogsaa  i  den  sidste  finder  man  Besynderlig- 
heder og  gammeldags  Træk  baade  i  Kompositionen  og  i 
Udførelsen,  der  vilde  være  umulige  efter  den  Udvikling 
af  den  helleniske  Kunst,  som  vi  kjende  fra  Parthenon; 
jeg  tænker  paa  Bøjningen  af  Kentaurernes  Rygge,  paa 
Udførelsen  af  Haaret  og  Skjægget  i  de  Figurer,  hvor  man 
man  har  udført  det,  som  i  Kentaurerne,  og  ikke  har 
ladet  det  staa  som  ea  samlet  Masse,  hvis  Karakter 
maatte  angives  ved  Farve,  paa  Drapperierne,  ja  selv  paa 
den  virkelig  imponerende  Gudefigur,  der  indtager  den 
midterste  Plads.  Paa  den  anden  Side  finde  vi,  navnlig 
i  den  vestlige  Gavl,  ofte  en  Skjøuhed  i  Hovederne  og  i 
Helheden  et  Liv,  som  gjør  det  begribeligt,  at  Pausanias 
kunde  tro,  hvad  man  fortalte  ham,  at  den  var  af  Alka- 
menes; han  syntes,  den  maatte  være  udført  af  den  Kunstner, 
der  ■  var  den  næste  i  Rangen  efter  Phidias.  Den  østlige 
Gavl  gjengiver  Sagnet  om  Pelops,  der  vandt  sin  Brud 
og  sit  Rige  ved    at  overvinde  sin  Svigerfader  Genomaos 

i  Væddekjørsel ;  men  Kunstneren  har  ikke  dristet  sig  til 
at   fremstille  Kampen   selv;   det  er  kun  en  Antydning  af 
den  eller,  om  man  vil,  som  Pausanias  siger,  Forberedelsen 
dertil.     Alt  er  Ro  og  Forventning.     I  Midten  staar  Zeus, 
den   store   Gud,    der   har  Dommen  og  Afgjørelsen   i  sin 
Haand,  den  Gud,  til  hvis  Ære  ikke  blot  hin  første  Vædde- 
kamp,   men  alle   de   senere   bleve   holdte.     Paa  den  ene 
Side   af  ham   staar  Oenomaos   og   hans  Hustru  Sterope, 
paa    den   anden  Pelops  og  hans  Brud  Hippodamia;   der- 
efter de  to  Firspand  og  forskjellige  siddende  og  hvilende 
Bifigurer ;  yderst  i  Gavlens  Ender  ligge  de  to  Flodguder 
Alpheos  og  Kladeos.      Den  vestlige  Gavl  forestiller  Ken- 
taurernes og  Lapithernes  Kamp.     Ogsaa  her  er  det  uden 
Tvivl,  trods  Pausanias'  afvigende  Forklaring,  en  Gud,  der 
træder  frem  i  Midten,  Apollo.     Dernæst  se  vi  Kentaurer, 
der    røve    Kvinder    og   Drenge,    som    efter    bedste  Evne 
sætte    sig    til   Modværge,    medens    de    vældige  Kæmper, 
Theseus  og  Pirithoos  i  Spidsen,  ile  til  Hjælp  og  efter  en 
haard  Kamp  befri  de  Ulykkelige.     Der  kæmpes  med  Øxer 
og  Sværd;   man   river  i  Haaret  og  man  bider  i  Armene, 
Angest    og   Smerte    og    den   Spænding    og  Anstrengelse, 
som    følger    med   Kampen    paa    Liv    og    Død,    gjennem- 
trænger    det  Hele.     I  Gavlenderne   ligge   et  Par   gamle 
Kvinder,    der  af  Forskrækkelse  have  kastet  sig  ned  paa 
Jorden,    og   bagved   dem  et  Par  unge ;   man  kalder  dem 
Stednympher.      Vil    man    studere    disse   Grupper,    maa 
man  søge  dem  i  Museet  i  Berlin,  hvor  det  store  Arbejde 
med  Opstillingen  og  Ordningen  af  dem  er  foretaget  paa 
Gibsaf støbningerne ,   i  et  Lokale,  der  afgav  tilstrækkelig 
Plads,    og    af  Kræfter,    der    vare    denne  Opgave   voxne. 
Originalerne  i   det  provisoriske  Museum   i  Olympia  give 

kun  en  stykkevis  og  ufuldstændig  Forestilling  derom. 
Naar  en  Gang  den  endelige  Museumsbygning  bliver  færdig, 
ville  forhaabentlig  de  tyske  Lærdes  Studier  og  Erfaringer 
ogsaa  der  komme  til  Nytte. 

Det  er  med  en  ejendommelig  Ærefrygt,  at  man  be- 
træder det  Indre  af  dette  Tempel,  hvor  Oldtidens  be- 
rømteste Kunstværk,  Phidias'  42  Fod  høje  Zeusbillede 
af  Guld  og  Elfenben,  sad  paa  sin  rigt  smykkede  Throne 
i  al  sin  Højhed  og  Mildhed,  en  Aabenbaring  fra  Olympen, 
som  aldrig  glemtes  af  den,  der  en  Gang  havde  set  den, 
men  i  mørke  Tider  kunde  træde  frem  for  Erindringen 
som  en  Haabets  og  Herlighedens  Lysstraale.  Statuen 
er  selvfølgelig  forsvunden.  Man  ser  heller  ikke  de  to 
Rader  Søjler  i  to  Stokværk,  der  strakte  sig  langs  med 
Cellevæggene,  ikke  det  forgyldte  Loft  med  Lysaabningen 
eller  det  kostbare  Purpurforhæng,  som  Antiochos  Epi- 
phanes  havde  ladet  ophænge  foran  Statuen  for  at  skjærme 
den.  Heldigvis  er  der  dog  saa  Meget  tilbage,  at  man  kan  be- 
stemme Søjlernes  Tal  og  Plads,  ligesom  man  ogsaa  finder 
Spor  af  de  Marmorskrauker  imellem  Søjlerne,  der  dannede 
et  Hegn  om  Statuen.  Selv  Statuens  Fodstykke  kjendes, 
idet  Fundamentet  dér  er  lagt  med  særlig  Omhu,  og 
Stenene  ikke  ligge  som  Fliser,  men  ere  satte  paa  Kant.  Kort 
sagt,  Zeustemplets  Celle  giver  en  Mængde  værdifulde 
Bidrag  til  Kundskaben  om  de  gamle  Templers  Architektur 
og  Indretning. 

Ligesom  Heratemplet  indesluttede  ogsaa  Zeus- 
templet  en  Mængde  hellige  Gaver  og  monumentale  Kunst- 
værker. I  Forhallen,  Pronaos,  stod  en  ældgammel  Trefod 
af  Træ  med  Broncebeklædning.  Den  tjente  i  den  ældste 
Tid  til  at  lægge  de  Kranse  paa,  hvormed  Sejrherrerne  i 

Legeue  skulde  hædres;  i  Olympias  Velmagts  Dage  blev 
den  afløst  af  et  Bord  af  Guld  og  Elfeuben  udført  af  en  af 
Phidias'  Elever  ved  Navn  Kolotes,  som  i  de  lange  Rækker 
af  Gudefigurer  og  Kamplege,  der  smykkede  Sagningen, 
havde  gjort  sin  Mester  Ære.  Paa  den  andeu  Side,  til 
højre  i  Forhallen ,  stod  fire  Bronceheste ,  en  Gave ,  der 
var  indviet  af  den  spartanske  Konge  Agesilaos'  Søster 
Kyniska,  da  hun  havde  vundet  en  Sejr  med  et  Firspand 
i  Olympia.  Hun  var  den  første  Kvinde,  der  opnaaede 
denne  Ære.  Hendes  Broder  undlod  ikke  at  gjøre  hende 
opmærksom  paa  at  der  var  stor  Forskjel  imellem  Sejren 
i  Væddekjørsel,  som  ogsaa  en  Kvinde  kunde  vinde,  og  i 
de  mandige  Idrætter,  der  øvedes  paa  Stadiet,  og  hvor 
det  ikke  var  Rigdom,  men  personlig  Dygtighed,  det  kom 
au  paa;  men  Æren  fik  hun  ligefuldt,  og  Fodstykket, 
hvorpaa  hendes  Heste  stode,  staar  der  endnu  over  2200 
Aar  efter.  Ved  Siden  af  dette  ligger  det  smukke  Mosaik, 
som  allerede  den  franske  Kommission  opdagede  og  af- 
bildede, hvor  man  af  Flodernes  naturlige  smaa  Rullesten 
med  deres  forskjellige  Farver,  sorte,  hvide,  røde  og  grønne, 
har  dannet  skjønne  Billeder  af  Havets  fantastiske  Væsener, 
en  Triton ,  der  holder  en  Blæksprutte  i  Haanden,  og  en 
anden,  der  blæser  i  en  Muslingskal  og  har  en  Eros 
ridende  paa  Halen  af  sig,  det  Hele  indfattet  i  en  bred 
Ramme  af  en  dobbelt  Mæander.  Dette  smukke  Gulv 
var  dog  ikke  Templets  oprindelige;  Kyniskas  Heste  stode 
der,  inden  det  blev  lagt,  saa  det  er  næppe  ældre  end 
Midten  af  det  4de  Aarh.  f.  Chr.  Senere  Tider  fandt  det 
ikke  pragtfuldt  nok;  i  Kejsertiden  har  man  lagt  et  nyt 
Gulv  af  forskjelligfarvede  Marmorfliser  over  det. 

Templerne  i  Olympia  viste  sig  snart  at  være  util- 
strækkelige til  at  gjemme  den  store  Mængde  Gaver,  som 
helleniske  Stater  og  Rigmænd  ønkede  at  opstille  paa 
dette  Sted,  hvor  hele  Hellas  samledes.  Flere  Stater 
opførte  da  særlige  Skatkamre,  Thesaurer,  d.  e.  smaa 
tempelagtige  Bygninger,  der  ikke  havde  anden  Bestemmelse 
end  at  opbevare  de  Gaver,  som  en  Stat  eller  dens  Borgere 
maatte  ville  ofre  til  Zeus.  Langs  med  NoVdsiden  af 
Altis,  imellem  Heræet  og  Stadiet,  laa  12  eller  13  saadaune 
Skatkamre  ved  Siden  af  hinanden  paa  en  lille  Terrasse 
ved  Foden  af  Kronionbjerget,  til  hvilken  man  steg  op  ad 
en  halv  Snes  Trin.  Man  ser  endnu  Fundamenterne  af 
de  fleste  af  dem  og  kan  optegne  deres  Planer;  de  aller- 
fleste vise  i  Fronten  to  Søjler  imellem  Anterue.  Paa 
Stedet  selv  finder  man  ikke  Mere;  men  ved  Nedbryd- 
ningen af  Fæstningsmuren,  der  omgav  den  græske  Stad, 
som  havde  lejret  sig  i  Zeustemplets  Ruiner  og  Sønden 
for  dette,  har  man  været  saa  heldig  at  finde  en  Del 
Stykker  af  de  to  østligste  af  disse  Skatkamre,  Megareernes 
og  Geloernes,  Stykker  som  paa  Grund  af  deres  Ælde  — 
de  tilhøre  sikkert  det  6te  Aarh.  f.  Chr.  —  og  Ejendomme- 
lighed spille  en  fremragende  Rolle  i  Olympias  Museer. 
Det  er  for  det  Første  Kalkstensreliefi'erne  fra  Gavlen 
paa  Megareernes  Skatkammer,  der  forestillede,  som  Pau- 
sanias  melder,  Gudernes  Kamp  med  Giganterne,  dernæst 
en  Del  malede  Terracottaplader,  der  have  tjent  til 
Beklædning  paa  Geloernes  Skatkammer.  En  saadan 
Beklædning  vilde  ikke  forundre  Nogen  i  en  Træbyg- 
ning, da  Træet  nødvendig  maatte  lide  baade  ved  Regn 
og  ved  Sol,  men  her  er  denne  fra  Træbygningerne  ned- 
arvede Methode  anvendt  ogsaa  paa  en  Stenbygning.     Det 

stærkt  brændte  Ler  maa  jo  ogsaa  have  været  en  mere 
holdbar  Beklædning  end  den  Stuk,  man  i  Almindelighed 
anvendte. 

Den    yngste    af    de    olympiske   Thesaurer    har    ikke 
kunnet  faa  Plads   i  samme  Række   som   de  andre;    man 
har   søgt   et  andet  Sted   til   den   og   tillige  givet  den  en 
anden   Form;    det   er   ikke   for  Intet,    at   vi   ere   komne 
halvandet    hundrede    Aar    længere    ned    i    Tiden.      Den 
bærer  heller  ikke   Navnet  Thesauros,  men   kaldes   efter 
den   Mand ,    hvem    den   skyldes ,    Philippeon.     Da   Philip 
den    Anden    af  Macedonren    efter   Slaget    ved   Chæronea 
følte  sig  som  hele  Hellas'  Overhoved,  begyndte  han  Op- 
førelsen  af  denoe  Bygning,   som   dog  formodentlig  først 
er    bleven   fuldendt   af  haus   Søn   Alexander   den   Store, 
ligesom   aabenbart   de  fleste   af  de   Statuer  af  Guld   og 
Elfenben,  som  Bygningen  indesluttede,  maa  være  bestilte 
af   ham.      Det    var  Portrætstatuer    af    den    macedoniske 
Kongefamilie  udførte  af  en  af  Datidens  største  Kunstnere, 
Leochares,  nemlig  Philip  den  Anden  selv  og  hans  Fader 
Amyntas,    Alexander   den    Store,    hans  Moder  Olympias 
og  hans  Søster  Eurydike.     Hvor  Tiden  dog  har  forandret 
sig!     Før   var    det  Guder  og  Heroer,   hvis  Billeder  man 
opstillede  i  Gudernes  Helligdomme ;  nu  lader  man  haant 
om  slige  gamle  Eventyr;  Magten,  man  bøjer  sig  for,  ser 
man   kun  hos  Menneskene,   og  de  kostbare  Stoffer,   som 
før    kun  anvendtes  til  de  Gudebilleder,    man  vilde  gjøre 
mest  Ære  af,  anvendes  nu  til  Familieportræter.    Philipeet, 
hvis  let  kjendelige  Ruiner  ligge  lige  SV.  for  Heratemplet, 
var    et    lille    Rundtempel    omgivet  af   18   ioniske   Søjler, 
i  Planen  ikke  synderlig  forskjelligt  fra  det  saakaldte  Vesta- 
tempel  i    Tivoli,    og   i  Udførelsen    af  de  architektoniske 

Former  heller  ikke  stort  bedre.  Kunsten  bliver  mere. 
og  mere  til  Haandværk ;  der  skal  bygges  Meget  og  hurtigt. 
Ja  der  blev  bygget  Meget  i  denne  Tid  i  Olympia, 
saa  vist  som  Overensstemmelse  i  de  architektoniske 
Former  berettiger  til  at  antage  Samtidighed  i  Udførelsen. 
Det  ovenfor  omtalte  Metroon  var  formodentlig  lidt  ældre; 
men  Ombygningen  af  Stadiet  tilligemed  den  hvælvede 
Indgang  fra  Altis  og  den  foran  denne  Indgang  anlagte  Port 
ere  vistnok  omtrent  samtidige  med  Philippeet.  Stadiets 
Udvidelse  medførte,  som  ovfr.  omtalt,  en  lille  Flytning 
af  Altis  østlige  Grænser  og  Opførelsen  af  den  100  Metr. 
lange  Stoa,  som  man  kaldte  Echohallen  paa  Grund  af 
det  syvfoldige  Echo,  den  paa  visse  Steder  gav,  en  dobbelt 
Søjlegang,  der  ydede  Spadseregængerne  rummelig  Plads, 
og  ved  sin  lange  Rad  af  24  ioniske  Søjler,  der  hævede 
sig  over  tre  Marmortrin ,  gav  hele  Tempelpladsen  imod 
Øst  en  smagfuld  Begrænsning.  Den  gaar  dog  ikke  helt 
ned  til  Pladsens  sydøstlige  Hjørne.  Dette  indtages  af 
en  anden,  mindre  Bygning,  der  lige  som  Echohallen 
lænede  Bagsiden  op  til  Altis'  østlige  Mur.  Den  bestod 
af  fire  Værelser  ved  Siden  af  hinanden,  og  foran  dem 
en  dorisk  Søjlegang  med  19  Søjler  i  Fronten  og  8  paa 
Siderne;  Bygningens  Længde  var  35  Metr.  Om  dens 
oprindelige  Bestemmelse  vide  vi  Intet;  men  efter  det 
første  Aarh.  efter  Chr.  er  den  ombygget  og  udvidet  imod 
Øst  ved  Nedbrydning  af  Altisrauren.  Den  er  forvandlet 
til  et  romersk  Palads  med  Atrium ,  en  større  Peristyl 
og  forskjellige  Badeindretninger  og  smykket  paa  sæd- 
vanlig Vis  med  Mosaikgulve.  I  en  af  Vandledningerne 
har  man  fundet  et  Blyrør  med  Stemplet  NERONIS.  AUG. 
Det  er  da  en  nærliggende  Slutning,  at  det  er  for  Kejser 

Neros  Skyld  og  til  Opholdssted  for  ham,  da  han  nedlod 
sig  til  at  bejle  til  de  olympiske  Sejrskranse,  at  man  har 
indrettet  dette  Palads,  formodentlig  samtidig  med  den 
nærliggende  Triumfport. 

Saadanne  Ombygninger  som  den  sidstnævnte  kunne 
ikke  godt  kaldes  Andet  end  Forvanskning  og,  om  man 
vil.  Profanation;  men  et  af  de  Anlæg,  som  Olympia 
skylder  den  romerske  Kejsertid,  fortjener  et  andet  Navn. 
Det  er  det,  som  den  rige  Sofist  Herodes  Attikos,  Marc- 
Aurels  Lærer,  lod  udføre.  I  Aarhundreder  havde  Hel- 
lenerne samlet  sig  paa  denne  Plads  for  at  beundre  Ung- 
dommens Kræfter  og  Udholdenhed,  og  ligesom  Kæmperne, 
saaledes  havde  Tilskuerne  taalmodig  fundet  sig  i  Hede 
og  Tørst;  thi  der  var  sparsomt  med  Vand  i  Olympia. 
Under  det  romerske  Kejserdømmes  forfinede  Kultur  var 
et  saadant  Savn  altfor  føleligt;  det  var  jo  heller  ikke 
blot  Behageligheden,  det  drejede  sig  om,  men  ogsaa 
Sundhedstilstanden  i  den  store  Menneskemasse,  der 
færdedes  der.  Herodes  Attikos  lod  derfor  med  stor 
Bekostning  anlægge  en  Vandledning,  som  fra  Kilder  i 
Bjergene  i  flere  Miles  Afstand  førte  frisk  Vand  til  Olympia 
og  der  samledes  i  et  stort  Vandbassin,  hvis  pragtfulde 
Anlæg  tillige  var  en  udmærket  Prydelse  for  Stedet.  Den 
frække  Cyniker  Peregrinos  Proteus,  tog  rigtignok  hæftig 
paa  Veje  og  klagede  over  at  Herodes  gjorde  Hellenerne 
kvindagtige;  Tilskuerne  ved  de  olympiske  Lege  barde 
holde  Tørsten  ud;  men  den  forsamlede  Mængde  var  af 
en  anden  Mening,  og  man  havde  nær  stenet  ham  for 
hans  uforskammede  Tale ,  saa  at  han  ved  den  næste 
olympiske  Fest  fandt  det  rigtigst  at  forandre  Signalerne 
og  holde  en  Lovtale  over  Her«des  som  Olympias  og  alle 

Hellenernes    Velgjører.      Det    pragtfulde    Fontæneanlæg 
sees  endnu  idag;   man  kalder  det  Herodes'  Exedra:   det 
var  korrektere  at  kalde  det  hans  Hemicykel.     Det  ligger 
paa  Nordsiden  af  Altis  ved  Kronionbjergets  Fod  imellem 
Heratemplet   og   Skatkamrene;   et  af  disse   er   nedbrudt 
for    at    skafle    den   fornødne  Plads.     Det   bestaar  af  en 
halvrund  Nische,    hvis  Chorde  er  17  Metr.  lang.     Foran 
den  runde,    med    kostbart  Marmor  beklædte  Væg   stod 
der  Statuer   af   den   kejserlige  Familie;   man   har  fundet 
14    og    der    har    vel  været  flere.     Foran    denne  Nische, 
5    Fod    lavere,    ligger    Vandbassinet,    et    Parallelogram 
21,90  Metr.  langt  og  3,45  bredt;  paa  hver  Side  af  dette  et 
lille  aabent  Rundtempel  dannet  af  otte  korinthiske  Søjler 
med  Tag  over;  de  vare  formodentlig  bestemte  til  at  mod- 
tage Marc-Aurels   og  hans   Gemalinde  Faustinas  Billed- 
støtter.    Midt   for   Bassinet  stod  en  Marmortyr   med   en 
Indskrift,  der  meldte,  at  denne  Vandledning  var  en  Gave 
til  Zeus  fra  Regilla,    Herodes'  Hustru;    thi   skjøudt  den 
berømte  Mand  antoges  ikke  at  staa  i  noget  særlig  kjær- 
ligt Forhold  til  sin  Ægtefælle,  holdt  han  dog  af  at  sætte 
hendes   Navn   paa   de  kostbare  Bygninger,    han   opførte 
rundt    omkring    i  Riget.     Desværre    er   Arbejdet    baade 
paa  Tyren   og  paa  de  Løvehoveder,  der  udsendte  Vand- 
straalerne,  saa  raat,  at  det  vækker  baade  Forundring  og 
Sorg  at  se,  hvor  dybt  Hellas  allerede  dengang  var  sunket. 
Et  Besøg  i  Olympia  giver  ikke  blot  en  klarere  Fore- 
stilling  om   de   Bygninger,   der   stode    paa   dette   minde- 
værdige Sted,  men  ogsaa  om  den  store  Mængde  Statuer 
og    mindre    Monumenter,    der    fyldte    den    aabne    Plads 
imellem  Bygningerne  næsten   lige  saa  tæt  som  ^løblerne 
i   en   moderne  Dagligstue.     Statuerne  vare   i  Regelen  af 

Bronce,  og  ere  som  Følge  deraf  for  længe  siden  bort- 
tagne og  smeltede;  selv  af  Marmormonumenterne  ere 
kun  faa  og  mishandlede  Stykker  tilbage;  men  af  Fod- 
stykkerne staa  mange  endnu  paa  deres  Plads  og  tjene 
som  Vejvisere  for  den  topographiske  Granskning,  medens 
de  andre,  der  ere  fundne  spredte  omkring,  ved  deres 
Indskrifter  skjænke  os  et  epigraphisk  Materiale,  som 
søger  sin  Lige  i  Rigdom  og  Mangfoldighed. 

Først  og  fremmest  fandtes  der  nu  i  Olympia  en 
Mængde  Gudebilleder,  særlig  Zeusstatuer.  De  fandtes 
i  alle  mulige  Størrelser,  fra  de  største  Kolosser  til  de 
smaa  Broncefigurer ,  man  endnu  har  fundet  i  Gruset, 
Levninger  fra  Kunstens  tidlige  Alder,  værdige  Skikkelser 
med  Krøller  omkring  Panden,  Knebelsbart  og  spidst 
Hageskjæg,  med  det  kongelige  Scepter  i  Haanden,  eller 
endnu  oftere  med  Tordenkilen,  og  stundom  en  Torden- 
kile i  hver  Haand,  ikke  som  han  strax  vilde  gjøre  Brug 
af  dette  frygtelige  Vaaben,  men  man  skulde  vide,  hvad 
det  var  for  en  uovervindelig  Gud,  der  stod  for  En.  I 
den  ældre  Tid  var  der  maaske  ikke  mange  Stater  i  Hellas, 
som  ikke  havde  indviet  en  Zeusstatue  i  Olympia.  Særlig 
berømt  var  det  Billede  af  Guden,  som  alle  de  helleniske 
Folk,  der  havde  deltaget  [i  Slaget  ved  Platæa  oprejste, 
og  hvis  Navne  endnu  Pausanias  læste  paa  Fodstykket. 
Paa  et  Sted,  foran  Terrassen  med  Skatkamrene,  imellem 
Me troet  og  Indgangen  til  Stadiet,  saa  man  hele  17  Zeus- 
statuer staaende  i  Række  ved  Siden  af  hinanden,  og 
Fodstykkerne  ser  man  endnu.  Zanes  kaldte  man  dem  i 
den  eliske  Dialekt.  De  vare  anskaffede  Tid  efter  anden 
for  de  Mulkter,  der  vare  idømte  dem,  der  havde  forbrudt 

sig  imod  de  olympiske  Love,  særlig  Kæmper,  der  havde 
bestukket  deres  Modstandere  for  at  være  visse  paa  Sejren. 
Zeus  var  saaledes  allevegne  til  Stede  i  Olympia, 
men  heller  ikke  de  andre  Guder  manglede.  Et  eneste 
af  disse  monumentale  Gudebilleder,  der  ikke  var  af 
Bronce,  men  af  Marmor,  bar  naaet  vor  Tid,  om  end  i 
en  mishandlet  Skikkelse,  Messeniernes  Nike.  Det  var 
det  første  Stykke,  som  den  tyske  Udgravningskommission 
fandt,  og  med  Jubel  hilsede  man  her  et  antikt  Kunst- 
værk af  en  navngiven  Kunstner,  som  var  omtalt  og  be- 
skrevet af  Pausanias.  Det  var  en  lemlæstet  Torso,  men 
enkelte,  senere  fundne  Stykker  have  bidraget  til  at 
supplere  den,  og  man  er  nu  i  Stand  til  at  danne  sig  en 
taalelig  Forestilling  om  den,  i  det  Mindste  i  Berlins 
Museum,  hvor  Afstøbningen  er  sat  sammen  og  opstillet 
paa  et  Fodstykke  Mage  til  det  oprindelige,  Dette  Monu- 
ment var,  som  Indskriften  melder,  en  Gave  fra  Messenierne, 
som  efter  at  Lakedæmonierne  havde  fordrevet  dem  fra 
deres  Fædreland,  ved  Athens  Hjælp  havde  faaet  et  nyt 
Hjem  i  Naupaktos.  Det  var  skjænket  til  Zeus  som  Tiende 
af  det  i  Krigen  gjorte  Bytte.  Der  nævnes  ikke,  hvilken 
Krig;  men  det  er  formodentlig  den  peloponnesiske  Krig, 
og  der  tænkes  vistnok  paa  det  Bytte,  de  som  athenæisk 
Besætning  i  Pylos  paa  Messeniens  Kyst  i  Aarene  425 — 21 
have  gjort  fra  Lakedæmonierne,  der  besad  det  omliggende 
Land.  Statuen  er  udført  af  den  ovenfor  omtalte  Pæonios 
fra  Mende.  Den  er  fulde  tre  Alen  høj  og  staar  paa 
et  tre  Gange  saa  højt  Fodstykke  af  en  ejendommelig 
Form,  for  hvis  Valg  det  falder  os  vanskeligt  at  gjøre 
rede.     Grundfladen  er  nemlig  en  ligesidet  Trekant;  men 

Usging:  Fra  Hellas  og  Lilleasien.  9 

naar  man  staar  lige  foran  denne  høje  trekantede  Piede- 
stal, gjør  den  ikke  andet  Indtryk  end  om  den  var  fir- 
kantet, saa  det  er  muligt,  at  man  ikke  har  havt  anden 
Hensigt  dermed  end  at  formindske  Massen  og  lette  Op- 
stillingen. Ansigtet,  Hænderne  og  Vingerne  mangle,  men 
det  Tilbageblevne  viser  tilstrækkelig,  at  Gudinden  kommer 
flyvende  i  Luften;  en  Ørn,  der  vil  flyve  af  Vejen  for 
hende,  berøres  af  hendes  højre  Fod.  Det  er  en  dristig 
Komposition,  bredt  og  fortræffelig  udført  især  i  det 
Nøgne  ;  det  flagrende  Klædebon  er  mere  flygtig  gjengivet; 
større  Detail  har  været  unødvendig  paa  Grund  af  den 
Højde,  hvori  Statuen  har  været  opstillet.  —  Dette  Monu- 
ment var  Messeniernes  Palladium  i  Olympia;  som  saa- 
dant  betragtede  de  det,  da  de  efter  Slaget  ved  Leuktra 
vendte  tilbage  til  deres  Fædreland.  Paa  Fodstykket, 
under  den  oprindelige  Indskrift,  læser  man  en  anden 
meget  vidtløftigere,  et  Dokument  fra  senere  Tider,  som 
Messenierne  ønskede  opbevaret  paa  dette  Hellenernes 
fælles  Mødested.  Det  er  en  Voldgiftskjendelse,  som 
Staden  Milet  har  afsagt  i  en  gammel  Grænsestrid  mellem 
Spartanerne  og  Messenierne,  hvorved  et  omtvistet  Grænse- 
distrikt bliver  tilkjendt  de  Sidste. 

Iblandt  den  store  Mængde  Statuebaser,  der  forefindes 
i  Olympia,  er  der  ikke  saa  ganske  faa,  der  kunne  iden- 
tificeres med  de  af  Pausanias  omtalte.  Som  Fxempel 
skal  jeg  nævne  de  to  betydeligste.  Omtrent  midt  imellem 
Zeustemplet  og  Messeniernes  Nike,  der  stod  25  Metr. 
OSO.  for  Templet,  opdager  man  Pladsen  til  en  berømt 
Gruppe  af  den  æginetiske  Kunstner  Onatas  fra  1ste 
Halvdel  af  5te  Aarh.  f.  Chr.  Det  var  en  Scene  af  Iliaden, 
der    var    fremstillet.     De   ni   græeke  Helte,    der  kastede 

Lod  om  hvem  der  skulde  maale  sig  med  Hektor  i  Ene- 
kamp, stode  ved  Siden  af  hinanden  paa  et  halvrundt 
Fodstykke,  og  foran  dem  paa  det  lille  runde  Fodstykke 
stod  Nestor  med  Hjelmen  i  Haanden,  hvori  de  havde 
kastet  deres  Lodder.  Et  andet  Fodstykke  af  ualmindelig 
Størrelse,  11  Metr.  langt,  findes  Nord  for  Zeustemplet. 
Derpaa  stod  i  sin  Tid  en  Mængde  forskjellige  Gude- 
statuer, som  Tegeateren  Mikythos,  der  havde  været  For- 
mynder for  den  rheginske  Tyran  Anaxilas'  Børn  (476 — 466 
f.  Chr.)  havde  indviet  til  Tak  for  sin  Søns  Helbredelse. 
Den  talrigste  Klasse  af  Statuer  har  vistnok  været  Portræt- 
figurer af  dem,  der  havde  sejret  i  Legene.  Hvis  de  stod 
der  endnu,  vilde  det  vist  være  trættende  at  gjennemgaa 
dem,  men  mange  af  dem  vilde  dog  have  havt  stor 
Interesse  som  Kunstværker,  selv  om  de  Personer,  de 
forestillede,  vare  os  ligegyldige.  Et  eneste,  men  højst 
mærkværdigt  Exempel  af  denne  Art  er  kommet  til  os, 
et  vel  bevaret  Broncehoved  formodentlig  fra  Tiden  imellem 
Alexander  den  Store  og  August.  Athleten  betegnes  som 
Sejrherre  ved  Olivenkransen ,  hvis  smaa  fine  Blade  vare 
loddede  paa  hvert  for  sig.  Det  stærkt  realistiske  Por- 
træt er  udført  med  beundringsværdig  Dygtighed,  et 
uskjønt  Ansigt,  hvis  Ejer  næppe  har  havt  nogen  aandelig 
Interesse,  men  har  taalt  mange  vældige  Næveslag  baade 
paa  Øren  og  Næse  og  Kinder,  og  har  givet  dem  endnu 
vældigere  igjen;  det  krøllede  Haar  og  Skjæg  er  hans 
største  Prydelse.  Agesilaos  lod  sin  Søster  høre,  at  den 
Sejr,  hendes  Firspand  havde  vundet,  ikke  kunde  sammen- 
lignes med  Mændenes  Idrætter;  men  kunne  vi  sætte 
særlig  Pris  paa  disse  Idrætter,  naar  vi  staa  foran  et 
saadant  raat,  næsten  dyrisk  Athlethoved?     Maa  vi  ikke 

undres  over  at  de  olympiske  Kranse  kunde  have  en 
saadau  Betydning  for  dette  Folk,  som  havde  tilegnet  sig 
Aandens  største  og  kosteligste  Skatte?  Sagen  var,  at 
Legene  opstod  i  den  Tid,  da  der  ikke  var  nogen  Kløft 
imellem  den  legemlige  og  den  aandelige  Udvikling,  og 
de,  der  havde  vundet  Prisen  for  Legemsfærdighed,  i 
Regelen  ogsaa  i  Aandsdygtighed  maatte  regnes  til  Hel- 
lenernes Ypperste.  I  lang  Tid  gik  Aandens  og  Legemets 
Uddannelse  jævnsides,  og  hvor  stort  et  Kald  man  end 
havde  til  at  blive  Sanger  eller  Vismand,  man  undlod  dog 
ikke  at  tilegne  Legemet  den  størst  mulige  Skjønhed, 
Smidighed  og  Styrke,  og  man  var  ikke  mere  stolt  af 
Aandens  Gaver  end  af  Legemets  Kræfter,  der  skulde 
sikre  Fædrelandet  mod  Fjendevold.  Men  efterhaanden 
blev  Færdigheden  til  Kunst  og  Kunsten  til  Virtuositet. 
Vilde  man  sejre  i  de  offentlige  Lege,  maatte  man  hen- 
give sig  udelukkende  til  Kampens  Syssel.  Legemets  Ud- 
dannelse blev  ikke  et  Led  af  Menneskets  almindelige 
Uddannelse,  ikke  Middel,  men  Øjemed;  Athleten  blev 
Legeme  uden  Aand.  I  Aarhundreder  samledes  man 
endnu  i  Olympia  efter  den  gamle  Overlevering;  man 
morede  sig  baade  ved  Festens  Pragt  og  ved  Legene, 
men  ikke  anderledes  end  man  morede  sig  ved  Gladiator- 
lege og  Tyrefægtninger.  De  olympiske  Lege  havde  over- 
levet sig  selv,  og  da  Kejser  Theodosios  efter  Afholdelsen 
af  Legene  i  Aaret  393  lukkede  Templet  og  forbød  Festen, 
var  det  ikke  Legenes  Ophør,  Hedningerne  sørgede  over, 
men  Christendommens  Sejr. 

Efter  at  denne  Afhandling  var  skreven,  udkom  Pro- 
fessor L.  Dietrichsons  Afhandling  „om  Olympias  Ud- 
gravning" i  det  Letterstedtske  Tidsskrift  for  1883.  Havde 
jeg  vidst,  at  vi  i  vor  Litteratur  kunde  vente  en  saadan 
Behandling  af  dette  Emne,  havde  jeg  maaske  ikke  begyndt 
paa  at  nedskrive  Ovenstaaende ;  men  da  det  engang  er 
skrevet,  forekommer  det  mig  ogsaa  at  det  bør  udgives, 
ikke  saa  meget  paa  Grund  af  de  enkelte  afvigende  An- 
skuelser, som  paa  Grund  af  den  hele  Forskjel  i  Behand- 
lingen. Den  Læser,  der  med  Interesse  har  fulgt  den  ene 
Afhandling,  vil  forhaabentlig  følge  den  anden  med  samme 
Interesse . 


IV. 

E  P  H  E  s  o  s, 

EN   HISTORISK    ARCHÆOLOGISK    SKIDSE 

MED    ET    KAART. 

JjJphesos  laa  ved  Kaystrosflodens  Udløb  i  Ægæerhavet 
paa  de  yderste  Højder  af  den  Bjergkjæde,  der  har  dannet 
Flodens  Vandskjæl  imod  Syd,  og  i  Lavningen  imellem 
dem  og  Floden.  Pladsen  er  kjendelig  ved  de  kolossale 
Ruiner,  som  efter  Aarhundreders  Plyndringer  endnu  ere 
tilbage,  og  paa  Højderne  kan  man  følge  hele  den  gamle 
Murlinie.  I  Lavlandet  ere  Murene  forsvundne,  og  der 
er  det  saa  meget  vanskeligere  at  bestemme  Stadens 
Grænser,  som  Terrainet  i  Tidens  Løb  har  faaet  et  helt 
andet  Udseende.  Det  sumpige  England  ved  Flodens 
Munding,  som  allerede  i  Oldtiden  havde  en  betydelig 
Udstrækning,  er  siden  den  Tid  voxet  betydelig  ved  det 
Dynd,  Floden  har  ført  med  sig,  og  ved  Aarhundreders 
Vanrøgt.  Havnen ,  der  var  Ephesos'  Rigdomskilde  og 
Betingelsen  for  dens  Storhed,  er  forsvunden  og  det  er  kun 
efter  en  rimelig  Slutning,  at  den  afsættes  paa  Kaartet. 
Havet  ligger  nu  en  halv  Mil  udenfor  den  gamle  Stads 
sandsynlige  Grænse,  og  den  nuværende  lille  Havnestad, 
Skala  nova,  ligger  over  en  Mil  sydligere. 

De  omtalte  Højder  ere  væsentlig  to:  sydligst  en  lang 
Ryg,  der  strækker  sig  nogenlunde  lige  fra  Øst  til  Vest; 
Nord  for  den  østlige  Del  af  denne  en  rund  Høj,  omtrent 
4,000  Fod  i  Diameter;  den  lille  Indsænkning  i  den  øverste 


138 

Del  af  denne  er  ikke  tilstrækkelig  til  at  betegne  den 
som  to,  og  endnu  mindre  til,  som  Falkener  har  gjort, 
at  sætte  Højens  Form  i  Forbindelse  med  Mythen  om 
Kerkoperne.  Paa  den  østlige  Side  af  denne  findes  be- 
tydelige Stenbrud,  der  have  afgivet  Emnet  til  Stadens 
store  Bygninger.  Ovenover  dem,  tværs  over  Højen,  ser 
man  en  Murlinie,  der  formodentlig  har  været  den  ældre 
Stadgrænse,  medens  en  anden,  den  egentlige  Stadmur, 
ligger  nærmere  ved  Højens  Fod  og  strækker  sig  over  den 
snævre  Dal,  hvor  en  af  Byens  Hovedporte  var,  til  den 
sydlige  Høj ,  hvorefter  den  følger  dennes  Kam  lige  til 
dens  vestlige  Ende.  Nær  ved  denne  findes  et  anseligt 
Fæstningstaarn ,  som  man  kalder  St.  Paulus'  Fængsel. 
Apostelhistorien  véd  rigtignok  Intet  om  at  Paulus  har  været 
fængslet  i  Ephesos;  men  hans  billedlige  Udtryk  i  1ste  Brev 
til  Korinthierne,  at  han  havde  kæmpet  med  vilde  Dyr  i 
Ephesos,  er  forstaaet  bogstavelig,  og  ikke  blot  Grækerne 
her  paa  Stedet,  men  ogsaa  europæiske  Rejsende  have  med 
Andagt  betraadt  Stedet,  som  om  Paulus  virkelig  havde 
været  fængslet  der,  og  undret  sig  over  at  man  ikke  kunde 
vise  dem  det  Amphitheater ,  hvor  han  havde  kæmpet. 
Den  sydlige  Højderyg  bar  Navnet  Koressos;  den  nordlige, 
runde  Høj  hed  Prion ,  eller  rettere  Pion.  Den  sidste 
Navneform  staar  hos  Pausanias  og  paa  en  Mønt  fra 
Antoninus  Pius'  Tid,  hvor  Zeus  som  Regnguden  er  af- 
bildet oven  over  Byen,  medens  den  personificerede  Bjerg- 
gud ligger  ved  Siden.  Formen  Prion  findes  i  Haand- 
skrifterne  af  Strabo;  man  har  forklaret  den  som  „det 
savtakkede  Bjerg",  og  henvist  til  at  Borgen  over  Sardes 
og  et  Bjerg  ved  Karthago  bar  dette  Navn,  ligesom  den 
Dag  idag  Bjerget  V.  for  lago  di  Lecco  hedder  La  sega; 

men  her  er  Intet,  der  ligner  en  saadan  Bjergformation, 
ikke  engang  om  man  som  Wood  bytter  Højenes  Navne  om, 
thi  ogsaa  den  sydlige  Ryg  fremviser  en  næsten  lige  Linie. 
Den  nordlige  Skraaning  af  Koressos  kaldtes  Trachea, 
det  Stenige.  Dette  Navn  møder  os  i  et  Sagn  om  Byens 
første  Anlæggelse,  som  en  ephesisk  Forfatter,  Kreophylos, 
havde  fortalt.  Hellenerne  havde  spurgt  Oraklet  om  hvor 
de  skulde  bosætte  sig,  og  dette  havde  svaret:  „Der 
hvor  Fisken  viser  det  og  Vildsvinet  fører  an".  De  vare 
landede  ved  Kysten,  d.  e.  Vest  for  Koressos,  soin  fra 
Højden  ved  St.  Pauls  Fængsel  strækker  sig  imod  Syd. 
Der  fandt  de  nogle  Fiskere  i  Færd  med  at  tilberede 
deres  Maaltid  og  stege  Fisk.  En  af  Fiskene  sprang  op 
af  Panden  og  rev  en  Glød  med  sig.  Denne  tændte,  uden 
at  man  mærkede  det,  i  det  tørre  Kvas  ved  Skovrandeu, 
og  Skoven  kom  i  Brand.  Et  Vildsvin  løb  forskrækket 
ud;  Grækerne  forfulgte  det  langs  med  Bjerget,  hen  over 
Trachea,  til  deres  Skud  ramte  det  der,  hvor  senere 
Athenetemplet  stod.  „Saa  bosatte  de  sig"  hedder  det 
„i  Trachea  og  paa  Koressos,  og  oprejste  et  Tempel  for 
Artemis  paa  Torvet  (der  nødvendig  maa  have  ligget  i 
Lavlandet  mellem  Højderne  og  Havnen)  og  et  for  den 
pythiske  Apollo  ved  den  hellige  Havn,  hvor  de  først 
vare  landede.  Denne  hellige  Havn  er  vel  den  samme 
der  omtales  under  Navnet  Panormos  lidt  S.  for  Byen, 
og  det  var  uden  Tvivl  ogsaa  der,  at  Athenæerne  om- 
trent 500  Aar  senere  landede  for  at  paaføre  selve 
Perserkongen  Krig.  Ogsaa  der  var  der  et  Tempel  for 
den  ephesiske  Artemis,  og  indenfor  dette  en  herlig  Lund 
af  Cypresser,  Plataner  og  andre  Træer;  det  var  Ortygia, 
hvor  Gudinden  skulde  være  født.     Et  andet  topographisk 


140 

Vink  ligger  i  et  Vers  af  Hipponax,  som  Strabo  anfører. 
Digteren  taler  om  en  Mand,  som  „boede  bag  ved  Staden 
i  Smyrna  (en  Landsby  tæt  udenfor  Byen)  imellem  Tra- 
chea  og  Lepre  Akte".  Lepre  Akte,  den  hvide  Høj, 
kaldtes  formodentlig  saaledes  af  sine  Marmorbrud.  Strabo 
bemærker,  at  det  er  den  samme  som  Pion,  og  at  endnu 
i  bans  Tid  de  Ejendomme,  der  laa  bagved  denne  Høj, 
sagdes  at  ligge  i  Opistholepria  (o:  bag  ved  Lepre), 
Smyrna  laa  altsaa,  siger  han,  i  Dalen  imellem  de  to 
Høje.  der  hvor  Gymnasiet  nu  er;  dette  var  i  Hipponax'  Tid, 
da  Byen  var  meget  mindre  end  siden,  udenfor  og  bag  ved 
Staden.  Stedet  er  betegnet  saa  tydelig  som  muligt;  det 
er  der,  hvor  Gymnasiet  og  Porten  sees  den  Dag  idag. 

Før  Hellenerne  bosatte  sig  i  Ephesos,  levede  der 
efter  Sigende  Leleger  eller  Karer;  men  den  lille  By  var 
uden  Betydning  undtagen  for  saa  vidt  som  den  nær- 
liggende Helligdom  laante  den  Noget  af  sin  Glans. 
Thi  i  det  sumpige,  med  yppig  Skov  bevoxte  Lavland  ved 
Kaystros'  Munding  tilbad  man  fra  ældgammel  Tid  af  en 
Gudinde,  hvis  Dyrkelse  vi,  uden  at  medtage  Noget,  hvorom 
der  kan  være  mindste  Tvivl,  kunne  forfølge  op  i  Asien, 
til  Magnesia  ved  Mæander  og  til  Perge  i  Pamphylien,  og 
som  senere  fra  Ephesos  over  Havet  forplantedes  til  fjerne 
Egne.  Det  var  en  Frugtbarheds  Gudinde,  som  det  tydelig 
fremgaar  af  Gudebilledets  Form,  der  bevaredes  i  Hoved- 
sagen uforandret  til  alle  Tider.  Ligesom  paa  de  græske 
Hermer  var  ogsaa  her  en  stor  Del  af  Legemet  kun  en 
uformelig  Blok;  Hovedet,  Armene  og  Brystet  vare  udførte, 
og  det  sidste  ikke  som  paa  en  virkelig  Kvinde;  i  Stedet 
for  to  var  her  en  stor  Mængde  Bryster  ordnede  i  tre 
Rækker,  den  ene  over  den  anden.     I  Tidens  Løb  pyntede 

man  paa  det  raa  Idol,  og  de  senere  Fremstillinger  vise  i 
Stedet  for  den  blotte  Hermefod  et  Svøb  inddelt  i  parallele 
Belter    og    rigt   smykket   med  Billeder  af  Løver,    Tyre, 
Sfinxer,  Bier  o.  s.  v.     Man  gav  hende  et  pragtfuldt  Hals- 
baand  og  Glorie  om  Hovedet;  man  anvendte  forskjellig- 
farvede    og    kostbare    Stoffer,    sort    og    hvidt    Marmor, 
Bronce  og  Gold;  men  hvor  rigt  man  end  udstyrede  hende 
og  hvor  godt  end  Enkelthederne  udførtes,  det  Hele  blev 
dog    en   barok   og   hæslig  Skikkelse,   som  kun  syntes  at 
kunne    tiltale    den  raaeste   Overtro.     Vi  forstaa  let,    at 
Hellenerne,  da  de  bosatte  sig  i  denne  Egn,  maatte  dyrke 
den   mægtige  Gudinde,    som  raadede   der;    men  hvorfor 
kaldte  de  hende  Artemis?    hvad  Lighed  var  der  imellem 
dette  Væsen  med   de   mange  Bryster  og  den  jomfruelige 
Jægerinde?     Det  er  sandsynligt,  at  Artemis  i  den  ældste 
Tid    ikke    var    ganske    det    Samme    for  Hellenerne   som 
Kunstnerne   senere   gjorde  hende  til,   men  vi  ville  nødig 
vove   os   ind   paa   de  løse   Gisningers  Omraade;   vi  ville 
indskrænke   os   til   at  gjøre   opmærksom  paa  at  Skovens 
vilde  Dyr,  Løver  og  Hjorte,  lige  godt  tjente  den  ephesiske 
Frugtbarhed sgudinde   og  Apollons   yndige   Søster.     Hel- 
lenerne   tænke  sig  dem  heller   ikke   som  to  forskjellige 
Gudinder.     Naar   den  ephesiske  Gudinde  sagdes  at  være 
født  i  Ortygia  ved  Ephesos,  medens  det  almindelige  hel- 
leniske  Sagn  lod  Tvillingerne  Apollon  og  Artemis  komme 
til  Verden  paa  Delos,  søgte  man  senere  at  forlige  begge 
Fortællinger    saaledes,    at   Leto    først    skulde  have   født 
Artemis    i    det  yndige    Ortygia    og   derefter  Apollo   paa 
det  stenige  Delos,  som  Kallimachos  siger. 

Gudindens   Dyrkelse    skulde    være    indført    af  Ama- 
zonerne,  disse  krigerske  Kvinder,  som  ifølge  gamle  Sagn 

dannede  en  egen  Stat  og  selv  havde  vovet  sig  ud  paa  vidt- 
strakte Krigstog.  Med  Dionysos  og  med  Herakles  havde 
de  kæmpet;  selv  Athen  havde  de  søgt  at  erobre,  men 
efter  et  stort  Slag  maatte  de  trække  sig  tilbage.  Særlig 
spille  de  en  Rolle  i  den  troiske  Krig,  ikke  hos  Homer 
—  han  nævner  dem  ikke  —  men  hos  de  Digtere,  der 
senere  fortsatte  Iliaden.  Der  høre  vi  om,  hvorledes 
deres  Dronning  Penthesilea  med  en  hel  Hær  kom  Priamos 
til  Hjælp  imod  Grækerne,  hvorledes  hun  faldt  i  Kampen 
imod  Achilles,  og  denne  i  det  Øjeblik,  han  havde  bibragt 
hende  Banesaaret,  blev  lidenskabelig  forelsket  i  hende. 
Et  Emne  som  dette  kunde  nok  interessere  Digteren,  og 
dog  tiltalte  det  Billedkunstneren  endnu  mere.  Disse 
kraftige,  krigerske  Kvinder  sammenstillede  til  Kamp  paa 
Liv  og  Død  med  ligesaa  kraftig  udviklede  unge  Mænd 
dannede  en  sjælden  interessant  Modsætning,  især  naar 
den  gjennemførtes  ikke  blot  i  Dragt  og  Bevæbning,  men, 
som  det  sømmede  sig  den  udviklede  Kunsts  Mestere,  i 
den  hele  Karakteristik.  Især  fra  det  5te  Aarh.  af  ere 
Amazonkampe  et  Yndlingsemne  for  Kunstnerne,  og  mangen 
Tempelfrise  har  været  smykket  med  dem.  I  Europas 
store  Museer  beundre  vi  endnu  Reliefferne  fra  Artemis 
Leukophryenes  Tempel  i  Magnesia  og  ikke  faa  Amazone- 
statuer, Kopier  af  Kunstværker  fra  den  bedste  Tid,  ja 
selv  i  Kunstens  Forfaldstid  træffe  vi  af  og  til  Amazone- 
kampe paa  Sarkophager.  At  søge  en  mulig  historisk 
Kjærne,  der  kunde  ligge  til  Grund  for  Sagnet  om  Ama- 
zonerne, er  et  frugtesløst  Arbejde.  Det  er  et  gammelt 
Sagn,  ældre  end  Homer,  ligesom  Sagnene  om  Chimæra, 
om  Niobe  og  andre  oprindelig  ugræsk,  men  optaget  af 
Grækerne,   og   af  dem  behandlet  som  andre  Sagn,   d.  e. 

som  Historie.  I  Asien  har  det  hjemme,  og  man  bosatte 
Amazonerne  ved  det  Sorte  Havs  Sydkyst,  langt  imod 
Øst,  i  Themiskyra  ved  Floden  Thermodon,  og  da  denne 
Egn  blev  altfor  vel  kjendt  til  at  de  kunde  bo  der, 
flyttede  man  dem  længere  mod  Nord,  til  Skythien  og 
Tanais'  Bredder.  Endnu  de  Historieskrivere,  som  strax 
efter  Alexander  den  Stores  Død  behandlede  hans  Historie 
og  fyldte  den  med  Æventyr,  der  skulde  stille  ham  ved 
Siden  af  Dionysos  og  Herakles,  fortalte  om  en  Amazone- 
dronning, der  kom  med  et  stort  Følge  for  at  besøge 
Alexander,  og  delte  gjentages  af  Curtius.  Ogsaa  Ety- 
mologien gav  sig  i  Lag  med  Sagnet.  Det  fremmede 
Ord  Amazon  betragtedes  som  græsk  og  aflededes  af 
/mi'oc.  Bryst;  det  skulde  være  den,  der  manglede  Bryst; 
man  tænke  sig  at  de  krigerske  Kvinder  for  med  større 
Lethed  at  kunne  spænde  Buen  havde  brændt  det  højre 
Bryst  af.  Men  hvad  de  indbildte  Lærde  havde  udtænkt, 
blev  heldigvis  hverken  optaget  af  Digterne  eller  af  Kunst- 
nerne. Man  fremstillede  dem  gjerne  med  det  højre 
Bryst  blottet  og  den  lette  Chiton  hæftet  over  den  venstre 
Skulder,  men  hverken  i  det  blottede  Bryst  eller  i  det, 
der  tydelig  viser  sig  under  Klædningen,  er  der  Spor 
af  Lemlæstelse.  Og  dog  er  Forestillingen  om  at  Ama- 
zonerne kun  have  havt  ét  Bryst  virkelig  gammel ;  thi 
paa  et  olditalisk  Monument  ser  man  afbildet  en  Ama- 
zone, og  dertil  føjet  Navnet  Unomammia,  d.  e.  Kvinden 
med  ét  Bryst. 

De  store  Omvæltninger  i  Grækenland,  der  fandt  Sted 
i  Løbet  af  det  Ilte  Aarh.  f.  Chr.  som  Følge  af  den 
doriske  Folkestammes  Indtrængen  i  Peloponnes,  havde 
blandt    andet    til    Følge,    at    lonere    fra   Nordkysten    af 

Peloponnes  drog  over  til  Lilleasiens  Kyst  og  der  anlagde 
de  13  iouiske  Stæder.  De  ledsagedes  af  Stammefrænder 
fra  Attika,  hvor  Kongemagten  nylig  var  bleven  afskaffet 
og  den  sidste  Konges  Sønner  med  Glæde  greb  Lejlig- 
heden til  at  erhverve  sig  nye  Kongedømmer,  om  end 
paa  fremmed  Jordbund.  En  af  disse,  Neleus,  grundlagde 
Milet,  en  anden,  Androklos,  Ephesos.  Der  herskede  de, 
medens  de  levede,  og  efter  deres  Død  hædrede  man  deres 
Grave,  og  deres  Slægt  nød  særegen  Anseelse.  Konge- 
magten blev  afskaffet,  men  Androklos'  Efterkommere 
kaldtes  stadig  Konger;  de  beklædte  den  eleusinske  Demeters 
Præstedømme,  bar  Purpurkappe  og  Scepter  og  sad  paa 
forreste  Plads  ved  alle  Skuespil. 

Athenæerne  medførte  ingen  Kvinder,  men  i  det 
erobrede  Land  dræbte  de  den  mandlige  Befolkning  og 
ægtede  de  kariske  Kvinder.  Efter  Herodots  Beretning 
havde  disse  af  Harme  over  denne  Voldsgjerning  ved  Ed 
forpligtet  hinanden  til  aldrig  at  spise  sammen  med  deres 
Mænd  og  aldrig  at  nævne  dem  ved  Navn,  og  taget  det 
samme  Løfte  af  deres  Døtre.  Det  er  vel  nok  saa  sand- 
synligt, at  denne  efter  græske  Forestillinger  unaturlige 
Afstand  imellem  Mand  og  Hustru,  som  endnu  paa  Hero- 
dots Tid  fandtes  i  Ephesos,  simpelthen  var  et  fra  den 
barbariske  Tid  bibeholdt  østerlandsk  Træk,  som  de  rige 
og  overmodige  Ephesiere  ikke  havde  villet  forandre. 
Det  var  ikke  den  eneste  Levning,  der  var  tilbage  fra 
den  barbariske  Tid.  I  Digteren  Hipponax'  Fragmenter 
vrimler  det  af  ellers  ubekjendte  Ord;  det  er  kariske 
Rester,  der  endnu  havde  holdt  sig  i  Menigmands  Mund. 
Men  trods  dette  asiatiske  Skjær  var  Ephesos  en  reu 
græsk   Stad   og   det  offentlige  Liv,   der  levedes  der,   var 

fuldstændig  græsk.  Forfatniugen  var  lige  saa  republi- 
kansk der  som  i  nogen  anden  liellenisk  Stad  paa  den 
Tid;  Folket  var  ligesaa  bevægeligt  og  livligt,  og  de  store 
Rigdomme,  som  Handelen  samlede  der,  medførte  en  til- 
svarende Kultur  og  Luxus.  Ingen  Stad  i  Forasien  havde 
en  mere  fordelagtig  Beliggenhed.  Kaystros'  Munding 
afgav  en  god  Havn  for  Datidens  Skibe,  og  derfra  gik 
den  store  Landevej  op  til  Sardes  og  videre  til  det  indre 
Asien.  Asien  var  et  stort  og  rigt  Land,  og  det  selv  de 
nærmest  liggende  Egne.  Naar  de  gamle  Sagn  talte  om 
Tantalos'  eller  Priamos'  Rigdomme,  har  Schliemanns  Fund 
vist,  at  dette  ikke  er  grebet  ud  af  Luften.  De  helleniske 
Ioner  havde  ikke  sét  disse  Skatte  selv,  men  de  malte 
et  straalende  Billede  med  de  Farver,  de  laante  fra  Ly- 
diens  Konger.  Allerede  i  det  8de  Aarh.  omtales  Kong 
Gyges'  store  Rigdomme,  og  hans  Efterfølgere  vilde  nødig 
staa  tilbage  for  ham.  Vistnok  led  det  lydiske  Rige  i 
det  7de  Aarh.  et  alvorligt  Knæk  ved  de  barbariske 
Horders  Indfald,  idet  Kimmerier  og  Trerer  fra  Kaukasos- 
landene  trængte  ind  i  Forasien,  hvor  de  i  lang  Tid 
plyndrede  og  opførte  sig  som  Herrer.  Lydiens  Kongestad 
Sardes  blev  brændt,  og  andre  Stæder  led  samme  Skjæbne; 
i  en  alvorlig  Elegi  tilraabte  Ephesieren  Kallinos  sine 
Landsmænd:  „Hvorlænge  ville  I  ligge  lade?  Naar  ville 
I  dog  faa  Mod  i  Brystet?  Skammer  I  Eder  ikke  for 
Eders  Naboer?  I  synes  at  leve  i  Fred,  medens  Krigen 
raser  rundtomkring".  Om  hans  Ord  have  havt  nogen 
Virkning,  vide  vi  ikke.  Naar  den  frygtelige  Kimmerier- 
høvning  Lygdarais  ikke  angreb  Ephesos,  var  det  maaske 
mere  af  Frygt  for  den  store  Gudinde  end  for  Ephesiernes 

Ussiiig:    Fra  Hellas  og  Lilleasien.  10 

Modstand.  Han  erobrede  og  ødelagde  Nabobyen,  det 
velhavende  Magnesia  ved  Mæandros,  og  fortsatte  sin 
Vej  til  Asiens  Sydkyst,  hvor  Døden  ramte  ham.  Efter- 
haanden  kom  ogsaa  Lydernes  Rige  til  Kræfter  igjen, 
og  det  lykkedes  Kong  Alyattes  at  fordrive  Kimmerierue 
fra  Asien.  Efter  denne  Sejr  var  Lydien  en  Stormagt, 
og  alle  de  helleniske  Stæder  paa  Kysten  bøjede  sig 
under  Kong  Alyattes'  Herredømme.  Ved  hans  Død 
(560  f.  Chr.)  blev  der  gjort  et  Forsøg  paa  at  gjøre 
Ephesos  uafhængig.  En  Græker,  Pindaros,  der  var  gift 
med  en  Datter  af  den  afdøde  Konge,  vilde  gjøre  sig  til 
Herre  der;  men  Krøsos  var  den  Stærkeste.  Da  det  var 
klart,  at  Staden  ikke  kunde  holde  sig  imod  hans  Angreb, 
bandt  man  et  langt  Toug  fra  Stadens  Mur  til  Artemis- 
templets  Søjler;  det  var  7  Stadier,  d.  e.  4,200  Fod  langt. 
Man  vilde  derved  sætte  Staden  under  Gudindens  umiddel- 
bare Beskyttelse  og  gjøre  den  lige  saa  ukrænkelig  som 
hendes  øvrige  Ejendom,  og  den  milde  og  forstandige 
Krøsos  havde  heller  Intet  imod  at  skaane  den  rige  Stad, 
naar  kun  Pindaros  forlod  den.  Ephesos  vedblev  at  være 
en  blomstrende  græsk  Handelsstad.  Efter  Krøsos  Fald, 
546,  kom  den  under  persisk  i  Stedet  for  lydisk  Over- 
herredømme, men  anden  Forandring  synes  der  ikke  at 
være  sket. 

Et  talende  Minde  om  Ephesos'  Velstand  i  det  6te 
Aarhundrede  er  den  store  Tempelbygning.  Her  ligesom 
i  Delphi  og  andensteds  havde  man  Sagn  om  en  Række 
ældre  Templer,  der  skulde  have  afløst  hinanden  lige  fra 
det  ældste,  der  var  en  hul  Træstamme,  hvori  Gudebilledet 
var  opstillet,  indtil  det  store  Verdensunder,  som  var  det 
7de   i  Rækken.     Dette   synes   at  være   paabegyndt  tidlig 

i  det  6te  Aarhundrede  under  Alyattes'  Regjering;  men 
det  varede  henimod  200  Aar,  inden  det  blev  helt  færdigt. 
I  det  Bte  Aarh.  finde  vi  i  alle  de  lielleniske  Stæder  en 
stærk  Udvikling  i  materiel  Henseende,  og  de  vundne  Rig- 
domme anvendes  til  pragtfulde  Bygninger.  Mere  end  ét 
Sted  begyndte  man  paa  Templer  af  en  Størrelse,  som 
man  aldrig  før  havde  set,  og  for  det  Meste  havde  man 
heller  ikke  Kræfter  til  at  fuldføre  dem.  Dette  gjælder 
om  det  store  Tempel  i  Selinus,  om  Zeus  Olympios' 
Templet  i  Akragas,  der  er  saa  berømt  ved  sine  Giganter, 
om  Olympieet  i  Athen,  som  Pisistratiderne  begyndte, 
men  som  først  blev  fuldendt  af  Kejser  Hadrian  i  en  hel 
ny  Skikkelse.  Artemisiet  ved  Ephesos  havde  en  lignende 
Størrelse;  Plinius  angiver  dets  Længde  til  425  Fod  og 
dets  Bredde  til  220,  Maal,  der,  som  vi  siden  skulle  se, 
ikke  afvige  meget  fra  de  virkelig  forefundue.  Det  var 
ingen  let  Sag  at  opføre  en  saadan  Kolos.  Selve  den 
Grund,  hvor  Templet  skulde  staa  —  og  det  kunde  selvfølgelig 
ikke  flyttes  fra  den  Plads,  det  havde  havt  i  Aarhundreder, 
og  som  det  maatte  antages.  Gudinden  selv  havde  valgt 
—  egnede  sig  lidet  dertil;  det  var  en  sumpig  Grund,  i 
Foraar  og  Efteraar  ofte  overskyllet  af  Floden.  Man 
søgte  at  hjælpe  sig  ved,  efter  den  samiske  Kunstner 
Theodoros'  Raad,  at  lægge  et  Lag  Kul  i  Bunden,  en 
Efterretning,  der  finder  en  vis  Stadfæstelse  ved  Woods 
Undersøgelser  paa  Stedet.  Templets  Bygmester  hed 
(Jhersiphron.  Af  de  60  Fod  høje  Søjler  vare  sikkert 
nogle  allerede  rejste,  da  Ephesierne  bandt  Touget  fra 
Muren  til  Templet,  men  Krøsos,  fortæller  Herodot,  skjæn- 
kede  de  fleste  af  Søjlerne.  Skjøndt  Templet  endnu  var 
langt  fra  at  være  færdigt,  samledes  dog  stadig  rige  Gaver 

og  kostbare  Kunstværker  der;  Herodot  omtaler  gyldne 
Køer,  som  Krøsos  havde  skjænket;  og  store  Beholdninger 
af  rede  Penge  nedlagdes  der  for  at  være  sikre  under 
den  store  Gudindes  Varetægt.  Der  har  aabeubart  været 
andre  Bygninger  paa  den  indhegnede  hellige  Plads  end 
det  store  Tempel. 

Tydeligere  Vidnesbyrd  om  det  aandelige  Liv  i  Ephesos 
i  det  6te  Aarh.  yder  den  græske  Litteraturhistorie.  Vi 
have  nævnt,  at  Kallinos,  den  ældste  kjendte  elegiske  Digter, 
var  en  Ephesier,  og  der  er  al  Sandsynlighed  for  at 
denne  Digteart  har  havt  sit  første  Hjem  i  Ephesos  og 
de  andre  ioniske  Stæder.  Citharen  havde  ledsaget  Horne- 
ridernes  episke  Foredrag,  men  ved  Siden  af  den  var  der 
et  andet  Instrument  i  Brug,  som  man  tillagde  en  særlig 
asiatisk,  lydisk  og  phrygisk,  Oprindelse,  Fløjten.  Den 
havde  en  mere  følelsesfuld  og  lidenskabelig  Karakter; 
den  passede  til  Hærens  Marsch,  naar  den  rykkede  ud 
imod  Fjenden,  ligesom  den  paa  den  anden  Side  ogsaa 
egnede  sig  til  øm  og  kjærlig  Elskovsklage.  Til  den 
passede  ikke  det  lange,  jævnt  fortløbende  heroiske  Vers; 
vilde  man  have  Fløjtens  Akkompagnement,  maatte  Ens- 
formigheden brydes.  Naar  den  ene  Tanke  var  udtalt, 
maatte  man  have  en  Pause  for  at  trække  Vejret  og  samle 
sig  til  den  næste.  Saaledes  opstod  Pentametret,  som  i 
stadig  Skiften  med  Hexametret  frembragte  denne  skjønne 
og  karakteristiske  Forbindelse,  som  man  kalder  Elegien. 
Omtrent  samtidig  med  den  opstod  en  anden  Digteart, 
den  jambiske.  I  jambiske  og  trochaiske  Rythmer  hen- 
vendte Archilochos  fra  Paros  sine  Ord  oftere  vistnok  til  en 
enkelt  Mand  eller  en  indskrænket  Kreds  end  til  en  større 
Forsamling,  snart  Skjæmt  og  snart  Alvor,   ikke  sjælden 

bidende  Satire  og  skarpe  personlige  Angreb,  som  bragte 
den  Angrebne  til  Fortvivlelse.  Thi  disse  jambiske  Digte, 
der  vare  Øjeblikkets  Børn,  fik  paa  Grund  af  deres 
fuldendte  Form  en  mere  end  øjeblikkelig  Betydning. 
De  ubetydelige  Personer  og  Forhold,  hvorom  de  drejede 
sig,  bleve  glemte,  men  Versene  huskede  man,  og  Efter- 
tiden gav  Archilochos  den  næste  Plads  efter  Homer.  En 
af  Archilochos'  berømteste  Efterfølgere  var  Hipponax  fra 
Ephesos,  der  levede  henimod  Slutningen  af  det  6te  Aarh. 
Ogsaa  han  var  en  hæftig  og  umedgjørlig  Karakter  og 
benyttede  Sangens  Gave  til  at  give  sin  Lidenskab  og 
sin  Harme  Udtryk.  Fordreven  fra  sit  Fædreland  levede 
han  i  den  nærliggende  By  Klazomenæ,  men  hans  træffende 
Vers  gik  fra  Mund  til  Mund  i  Ephesos.  En  Billedhugger 
havde  gjort  en  Karikatur  af  ham;  han  svarede  med 
Jamber,  og  hans  bidende  Angreb  bragte  Billedhuggeren 
til  Fortvivlelse,  saa  han  tog  Livet  af  sig  selv;  saaledes 
fortalte  Sagnet.  De  smaa  Brudstykker,  der  ere  bevarede, 
give  ikke  noget  helt  Billede  af  ham,  men  de  vidne  om 
en  djærv  Satire,  der  angriber  bestemte  Personer  og  af- 
maler dem  med  stor  Anskuelighed.  Han  holder  sig  saa 
nær  til  Virkeligheden,  at  han  blander  plebejiske  og 
ugræske  Ord  i  sin  Tale.  Selv  det  sexføddede  jambiske 
Vers  syntes  ham  for  regelmæssigt;  han  fandt  paa  at 
vende  op  og  ned  paa  den  sidste  Fod,  som  netop  er  det 
egentlig  Betegnende  for  Verset.  Ved  at  sætte  en  Trocliæ 
i  Stedet  for  Jamben  frembragte  han  en  pludselig,  stødende 
Afbrydelse  af  Rythmen,  der  har  noget  højst  Burlesk,  men 
derved  ogsaa  ofte  er  i  høj  Grad  virkningsfuldt.  Hippo- 
nax' „haltende  Jamber"  fandt  mange  Efterlignere;  saa  vel 
hos   den    græske  Fabeldigter  Babrios   som   hos  Romeren 

Catul  flude  vi    denne  besynderlige  Verseform   behandlet 
baade  med  Lune  og  med  Smag. 

Endnu  ejendommeligere  og  langt  berømtere  end 
Hipponax  var  en  anden  Ephesier,  der  levede  lige  i  Slut- 
ningen af  det  6te  Aarh.  f.  Chr.,  Filosofen  Heraklit.  Al 
Verden  kj ender  Senecas  Ord  om  de  to  Filosofer,  af  hvilke 
den  ene,  Heraklit,  altid  græd  over  Verdens  Slethed  og 
Ynkelighed,  den  anden,  Demokrit,  altid  lo  derad.  Dette 
er  en  falsk  Fremstilling.  Heraklit  græd  ikke ,  han  var 
netop,  hvad  Seneca  mener  han  ikke  var,  vred;  han  var 
alvorlig  og  streng,  og  sagde  sine  Landsmænd  Sandheden, 
og  disse  fandt  sig  i  denne  Særling,  som  havde  erhvervet 
sig  et  berømt  Navn.  Han  levede  i  et  Aarhundrede, 
hvor  der  gjorde  sig  en  levende  Trang  gjældende  til  baade 
at  kjende  og  forstaa  hele  Tilværelsen.  I  sin  Ungdom 
fandt  han,  at  han  vidste  Intet,  og  han  stræbte  der- 
for at  lære  hvad  han  kunde;  men  da  han  saa  havde 
sét,  hvad  Folk  kunde  meddele  ham.  sagde  han,  at 
nu  vidste  han  Alt,  ,.men  megen  Viden  gjorde  ikke 
Folk  klogere.  Ellers  maatte  Hesiodos,  Pythagoras, 
Xenophanes  og  Hekatæos  ogsaa  have  lært  Noget''. 
Vi  undres  over  denne  Sammenblanding  af  Filosofer 
og  Mythologer  og  Geografer,  og  vi  kjende  for 
Lidet  til  disse  Forfattere  til  at  bedømme  Berettigelsen 
deraf;  Heraklits  Mening  er,  at  Tanken  maa  følge  sin 
egen  Vej ,  og  at  kun  den  kan  føre  føre  til  Sandhedens 
Erkjendelse;  men  vi  kunne  ikke  se  rettere  end  at  Py- 
thagoras og  Xenophanes  vare  af  samme  Mening,  og  vi 
skjønne  ikke,  at  Heraklit  er  kommen  videre  end  de. 
Mythologerne  og  Digterne  var  han  særlig  forbitret  paa. 
Homer  og  Archilochos,    sagde  han.  burde  pidskes  ud  af 

Stæderne.  Og  saa  Hellenernes  Gudsdyrkelse!  Hvilke 
Taaber,  at  de  tilbad  Billeder!  de  kunde  jo  lige  saa 
godt  tale  med  Husene.  Nej,  al  Tings  Grund  er  Sjælen, 
en  evig  Ild  og  altid  Bevægelse.  Ligesom  man  ikke  to 
Gange  kan  stige  ned  i  den  samme  Flod,  thi,  naar  man 
kommer  igjen,  er  det  jo  ikke  mere  det  samme  Vand, 
saaledes  er  Alt  i  stadig  Bevægelse.  Ilden  eller  Ætheren 
bliver  til  Luft,  Luften  til  Vand,  Vandet  til  Jord,  eller 
Strømmen  gaar  den  modsatte  Vej ;  det  Enes  Tilintet- 
gjørelse  er  det  Andets  Liv.  Disse  i  og  for  sig  lidet 
klare  Tanker  fremsatte  han  i  billedlige  og  uklare  Udtryk 
uden  engang  at  bryde  sig  om  Korrekthed  i  Sætnings- 
bygningen. Han  var  meget  vanskelig  at  forstaa;  selv 
Sokrates  sagde,  man  maatte  være  en  delisk  Svømmer 
for  at  komme  igjennem  ham,  og  de  Senere  kaldte  ham 
stadig  „den  Dunkle";  men  han  imponerede  baade  Samtid 
og  Eftertid  ved  sin  gaadefulde  og  alvorlige  Visdom.  Han 
indviede  sit  Værk  til  den  ephesiske  Artemis,  og  Tempel- 
tjenerne bevarede  det  og  fremviste  det  som  en  sjælden 
Skat.  Det  fortælles,  at  man  skulde  have  anmodet  ham 
om  at  skrive  Love  for  Ephesos,  men  han  havde  afslaaet 
det,  fordi  han  fandt  Samfundet  altfor  fordærvet.  Han 
har  sikkert  ogsaa  været  lidet  skikket  dertil,  og  det  er  i 
Grunden  lidet  troligt,  at  man  har  anset  ham  derfor, 
hvor  meget  man  end  under  de  hæftige  Partistridigheder 
kunde  trænge  til  en  alvorlig  ordnende  Haand.  En  yngre 
Ven  af  Heraklit,  Hermodoros,  havde  spillet  en  Rolle  i 
denne  politiske  Strid;  man  jog  ham  i  Landflygtighed. 
Heraklit  haanede  Ephesierne,  fordi  de  ikke  kunde  taale 
nogen  brav  og  dygtig  Mand  i  deres  Midte,  og  sagde,  at 
hele  den  voxne  Slægt  fortjente  at  gaa  til  Grunde  og  Staden 

overlades  til  de  Umyndige.  Selv  fandt  han  større  Til- 
fredsstillelse ved  at  sidde  paa  Artemistemplets  Trin  og 
spille  Astragalspil  med  Børnene  end  ved  at  færdes  imellem 
Borgerne  i  Byen.  Hermodoros  drog  vidt  omkring  i  Verden. 
Som  gammel  Mand,  i  Aaret  454  f.  Clir.,  finde  vi  ham  i 
Rom.  Ogsaa  der  var  Trangen  til  en  fastere  Ordning  af 
Staten  bleven  saa  stærk,  at  man  forlangte  skrevne  Love. 
Men  man  gik  ikke  letsindig  til  et  saa  vanskeligt  Fore- 
tagende; man  vilde  først  se,  hvorledes  Sligt  tog  sig  ud 
i  de  Stæder,  man  i  denne  Henseende  havde  nævnt  som 
Mønstre.  Romerne  sendte  tre  Gesandter  til  Athen  og 
andre  græske  Stæder,  og  lod  Hermodoros  følge  med  dem 
som  sagkyndig  Tolk.  Man  har  betvivlet  dette  Gesandtskab, 
fordi  man  syntes,  at  de  12  Tavlers  Love  ikke  havde  stor 
Lighed  med  Solons;  men  Hensigten  var  jo  heller  ikke 
at  overføre  de  græske  Love  til  Rom;  man  vilde  kun  se 
sig  ordentlig  for,  inden  man  skred  til  at  nedskrive  den 
romerske  Sædvaneret.  Senere  viste  Romerne  deres  Tak- 
nemmelighed imod  Hermodoros  for  den  ydede  Tjeneste 
ved  at  rejse  hans  Statue  paa  Comitium. 

De  politiske  Stridigheder  vare  Grækenlands  Kræft- 
skade. To  modsatte  Partier  kunde  ikke  leve  sammen 
i  samme  By ;  Hovederne  for  det  overvundne  Parti  maatte 
gaa  i  Landflygtighed  og  søgte  i  Almindelighed  Udlandets 
Hjælp  for  at  komme  tilbage,  og  tidt  kastede  man  sig  af 
Had  til  Modpartiet  i  Armene  paa  en  enkelt  Partihøvding 
eller  Tyran,  hvis  Aag  hvilede  lige  tungt  paa  Alle.  Det 
er  bekjendt,  hvorledes  disse  Partikampe  og  Tyrannernes 
Ærgjerrighed  500  Aar  f.  Chr.  fremkaldte  en  almindelig 
Rejsning  i  de  græske  Stæder  i  Forasien  for  at  afkaste 
det    persiske    Overherredømme,    og    hvorledes   Athen    af 

Milesieren  Aristagoras  lod  sig  forlede  til  at  sende  dem 
Hjælp.  De  landede  ved  Ephesos  og  drog  i  Forening  med 
Ionerne  op  til  Sardes,  Staden  blev  indtaget  og  plyndret, 
og  den  rørtakte  By  gik  op  i  Luer,  der  endog  ødelagde 
det  gamle  hellige  Kybeletempel ;  men  da  Perserne  rykkede 
frem,  trak  Grækerne  sig  skyndsomt  tilbage  for  Over- 
magten; Athenæerne  gik  hjem  og  overlod  Ionerne  at  for- 
svare sig  selv  imod  den  Fjende,  de  saa  ubesindig  havde 
udæsket.  Strafteu  udeblev  heller  ikke.  Milet,  loniens 
Hovedstad  og  Oprørets  Hovedsæde  blev  efter  en  langvarig 
Belejring  erobret  ved  Storm;  den  vaabenføre  Befolkning 
maatte  springe  over  Klingen,  og  alle  de  Andre  bortførtes 
til  Persien  og  bosattes  nærved  Tigris'  Udløb  i  den  per- 
siske Havbugt.  Den  didymæiske  Apollos  Tempel  blev 
brændt  og  plyndret,  og  den  blomstrende  By  var  en 
Tomt,  som  maatte  befolkes  af  nye  Indvaanere.  Ephesos 
havde  ligesom  de  fleste  andre  Stæder  hurtigere  bøjet  sig 
for  Magten,  og  gik  forholdsvis  uskadt  ud  af  Faren,  og 
(la  Athen  endelig  i  Slaget  ved  Mykale  indfriede  sit 
gamle  Løfte,  og  de  græske  Stæder  i  Forasien  virkelig 
bleve  uafhængige  af  Persien ,  nød  ogsaa  Ephesos  den 
fælles  Lykke,  og  bidrog  Sit  til  at  frembringe  det  straa- 
lende  Perlesmykke,  som  Hellas  dannede.  Den  trivedes 
godt  under  Forbundet  med  sin  gamle  Moderstad  Athen. 
Næst  Milet  og  Kyme  ydede  den  det  største  Bidrag  til 
det  fælles  Skatkammer,  nemlig  86,000  Drachmer  om 
Aaret.  Men  skjøndt  et  saa  stort  Bidrag  er  Vidnesbyrd 
om  endnu  større  Velstand ,  kan  det  dog  ikke  undgaaes, 
at  den,  der  skal  yde  det,  finder  det  trykkende,  og  det 
er  naturligt,  at  Ephesos'  urolige  Befolkning  under  Athens 
langvarige   og  tvivlsomme  Krig   med  Sparta   fik  Lyst  til 

at  rive  sig  løs  og,  da  de  faudt  Lejlighed  dertil,  modtog 
Spartanerne  med  aabue  Arme.  Spartanerne  gjorde 
Ephesos  til  deres  Hovedkvarter  i  Asien,  hvortil  den 
baade  ved  sin  Størrelse  og  som  Udgangspunktet  for 
Vejen  til  Persien  særHg  egnede  sig.  Da  den  blev  Spartas 
Flaadestation,  fulgte  dermed  større  Handel,  Skibsbyggeri, 
Havnebygning  o.  s.  v. ,  og  Grunden  lagdes  til  den  frem- 
tidige Storhed;  det  varede  ikke  længe,  inden  Ephesos 
var  Asiens  første  Stad.  I  Aaret  409  havde  Athenæerue 
under  Thrasyllos  gjort  et  Forsøg  paa  at  tilbageerobre 
Staden.  Han  angreb  den  fra  to  modsatte  Sider,  fra  Ko- 
ressos  og  fra  Engene  Nord  for  Byen ;  men  Ephesierne, 
som  vare  blevne  forstærkede  ved  anselige  Hjælpetropper, 
drev  begge  Hærene  tilbage  med  stort  Tab  og  oprejste 
Trofæer  paa  begge  Steder.  Kort  efter  overtog  Lysander 
Anførelsen  over  Spartanerne,  og  ej  engang  Alkibiades 
var  i  Stand  til  at  gjøre  enten  Ephesos  eller  den  spar- 
tanske Flaade  nogen  Skade.  Tværtimod,  den  dumdristige 
Udfordring,  som  hans  Næstkommanderende  Antiochos 
under  hans  Fraværelse  vovede  at  sende  Spartanerne, 
havde  den  athenæiske  Flaades  Nederlag  udenfor  Kolo- 
phon  til  Følge,  og  faa  Aar  efter  maatte  jo  Athen  selv 
overgive  sig  til  Lysander.  —  Krigens  Skueplads  havde  i 
de  sidste  Aar  været  fjern  fra  Ephesos,  men  snart  skulde 
de  ved  Freden  ledigblevne  Tropper  for  en  stor  Del  atter 
samles  der  for  at  hjælpe  den  hjælpe  den  yngre  Kyros  i 
haus  æventyrlige  Forsøg  paa  at  bemægtige  sig"  den  per- 
siske Throne.  Atter  havde  Grækerne  ligesom  hundrede 
Aar  tidligere  gjort  fjendtligt  Indfald  i  Perserkongens 
Land,  og  Følgen  var  atter  aaben  Krig  imellem  Perserne 
og  Grækerne  i  Forasien.     I  nogle  Aar  stod  Vægtskaalen 

temmelig  lige.  men  da  Agesilaos  i  396  fik  Overanførselen 
over  Spartanerne,  sank  den  til  deres  Side.  Det  var  ham, 
som  for  at  give  sine  Tropper  Mod  til  at  maale  sig  med 
de  langt  talrigere  Persere,  lod  de  persiske  Fanger,  han 
havde  gjort,  ligesom  andre  Slaver  sælge  paa  Torvet  i 
Ephesos  helt  nøgne.  Han  vilde  vise  sine  Landsmænd 
disse  hvide  Legemer,  som  Solen  aldrig  havde  skinuet 
paa,  disse  slappe  og  bløde  Muskler,  som  syntes  aldrig 
at  have  været  prøvede;  hvor  vidt  forskjellige  vare  de 
ikke  fra  Hellenernes  solbrændte,  faste,  under  idelig  Gym- 
nastik øvede  Legemer!  Og  da  Hellenerne  saa  dem. 
fandt  de  ogsaa,  at  det  var  ikke  stort  bedre,  end  om  det 
var  Kvinder,  de  skulde  kæmpe  med.  Agesilaos'  Sejre 
bleve,  som  bekjendt,  afbrudte  ved  Krigene  i  Moderlandet, 
der  krævede  hans  Nærværelse  der,  og  de  asiatiske  Stæder 
maatte  overlades  til  deres  egen  Skjæbne  og  betale  Skat 
til  Perserne.  Der  var  vistnok  dem,  der  glædede  sig  over 
at  de  aristokratiske  P'orfatninger,  som  Spartanerne  havde 
indført,  nu  atter  kunde  afløses  af  demokratiske,  og  ved 
Siden  af  de  spartanske  Feltherrers  Statuer,  som  man 
tidligere  havde  rejst,  opstillede  man  nu  Billedstøtter  af 
Athenæerne  Konon  ogTimotheos;  men  Athenæerne  kunde 
nu  kun  knække  Spartanernes  Magt;  de  kunde  ikke  mere 
gjengive  de  asiatiske  Stæder  deres  Uafhængighed. 

Under  alle  disse  Omskiftelser  blomstrede  Ephesos. 
I  Handel,  Industri  og  Kunst  stod  den  næppe  meget  til- 
bage for  Athen;  i  Skjønhed  og  Yppighed  stod  den  for- 
modentlig over  den.  De  Gamle  fortælle  om  Ephesiernes 
Pyntesyge,  om  hvorledes  Zeuxis  og  Parrhasios  bar  Purpur- 
kapper med  Guldbroderi,  guldspændte  Sko  og  Stokke  med 
Guldknapper.     Om  Ephesiernes  Kunstfærdighed   i  at  til- 

berede  lækre  Sager  minder  Anekdoten  om  Lysanders 
Modtagelse.  Iblandt  de  Gaver,  de  sendte  ham,  var  ogsaa 
en  Oxe  og  en  kostbar  Kage;  men  han  fandt  det  rigtigst 
at  spille  Spartanerens  Rolle.  Kagen,  sagde  han,  maatte 
de  give  hans  Slaver;  Oxen  vilde  de  fribaarne  Spartanere 
beholde  for  sig.  Sang  og  Dans  trivedes  i  den  muntre 
ioniske  By,  og  man  optog  med  Iver  Alt  hvad  nyt  der 
kom  frem  i  Musikens  Verden.  I  det  gamle  Hellas  var 
Digter  og  Musiker  ikke  to  forskjellige  Personer;  Digteren 
selv  angav  de  Toner  og  Rythmer,  han  ønskede  til  Led- 
sagelse af  sine  Vers,  og  Musikens  Rolle  var  i  Begyndelsen 
underordnet;  men  efterhaanden  som  de  offentlige  Fester 
bleve  mere  glimrende,  uddannedes  Chorene  og  Dithy- 
ramberne,  og  med  dem  den  egentlige  Musik;  Akkompagne- 
mentet blev  rigere,  Melodierne  mere  kokette  og  leflende, 
og  Texten  tabte  sin  Betydning.  Til  Indvielsen  af  Ar- 
temistemplet  forfattede  en  af  de  nye,  yndede  Musikere 
Timotheos  fra  Milet,  Kantaten.  Det  berettes,  at  han 
deri  havde  lovprist  Artemis  som  Jægerinden  paa  Bjergene 
og  kaldt  hende  Zeus'  Datter,  den  rasende,  farende,  stor- 
mende, styrtende*),  en  Smagløshed,  som  en  tilstedeværende 
Musiker  fra  Athen,  der  forøvrigt  ikke  selv  synes  at  have 
været  bedre,  ikke  lod  gaa  upaatalt  heu.  Han  raabte 
saa  det  hørtes  over  en  stor  Del  af  Theatret:  „Gid  Du 
selv  maa  faa  saadan  en  Datter  I" 

Artemistemplet  blev  formodentlig  færdigt  i  den 
peloponnesiske  Krigs  Tid,  og  vi  høre  strax  beundrende 
Røster  lovprise  dette  Vidunder.  Aristophanes  kalder  det 
Gudindens  helt  gyldne  Hus.     De  100  ioniske  Søjler  havde 


*)   Muivddu,    9vuåa^   (poijidåa,   Xvaauåa. 

uden  Tvivl  rigt  forgyldte  Kapitæler,  og  naar  det  hedder, 
rigtignok  om  det  efter  Branden  fornyede  Tempel,  at  30 
af  Søjlerne  vare  forsynede  med  Relieffer,  er  det  højst 
sandsynligt,  at  dette  ganske  ualmindelige  Motiv  ogsaa 
fandtes  allerede  i  det  5te  Aarhundredes  Tempel.  Det 
Samme  tør  ogsaa  siges  om  Loftsbjælkerne  af  Cedertræ ; 
om  Dørene  af  Cyprestræ,  om  Purpurforhænget  for  den 
gamle  Statue  o.  s.  v.  Naar  det  fortaltes,  at  Altret  næsten 
helt  var  udført  af  Praxiteles,  gjælder  dette  selvfølgelig 
ogsaa  det  ældre  Tempel,  men  dette  Arbejde  maa,  hvis 
ellers  Efterretningen  er  paalidelig,  høre  til  dets  sidste 
Tid  umiddelbart  før  Branden.  Templet  fyldtes  med 
Kunstværker  og  Kostbarheder  af  enhver  Art,  Malerier, 
Statuer  og  mindre  Gjenstande,  som  Sølvkar  cisellerede 
af  den  berømte  Kunstner  Memmon.  Kunstnerne  satte 
en  Ære  i  at  deres  Værker  fandtes  her,  og  forærede  dem 
selv  til  Templet.  Blandt  Statuerne  fremhæves  særlig 
Amazonestatuer.  Det  var  Amazoner,  der  havde  anlagt 
Templet  fra  først  af,  og  Hellas'  største  Kunstnere  kappedes 
om  at  smykke  det  med  Statuer  af  dem.  Man  sammen- 
lignede disse  naturligvis  indbyrdes;  ja  man  gik  endog 
saa  vidt,  at  man  fortalte,  de  skulde  være  udførte  efter 
Konkurrence,  skjøndt  det  ikke  plejer  at  blive  Udfaldet 
af  en  saadau,  at  alle  Konkurrenternes  Arbejder  antages, 
og,  hvad  der  er  fuldstændig  afgjørende,  de  nævnte  Kunst- 
nere ikke  vare  samtidige.  De  Kunstforstandige  vare  af 
den  Mening,  at  Polyklets  var  den  bedste,  saa  kom  Phi- 
dias',  derefter  Kresilas',  hvorefter  nævnes  to  andre.  Gjen- 
nemgaa  vi  de  Amazonestatuer,  vi  have  i  vore  Museer, 
der  vistnok  alle  ere  Kopier  efter  ansete  Originaler  og 
altsaa  nok  kunde  pege  hen  til  Ephesos,  vise  de  ikke  alle 

det  samme  Motiv;  en  stor  Del  af  dem  ere  saarede,  men 
ikke  alle.  Alle  frembyde  de  derimod  den  samme  Ka- 
rakter: stærkt  byggede  og  skjøut  udviklede  Kvinde- 
legemer  i  kort  opbunden  Cliiton,  i  Almindeligbed  med 
det  højre  Bryst  blottet,  og  væbnede  med  det  halvmaane- 
formede  Skjold,  med  Stridsøxe  og  med  Bue  og  Pilekogger. 
Malerkunsten  var  ret  egentlig  hjemme  i  Ephesos,  og 
store  Kunstneres  Billeder  fyldte  Templet  og  de  omgivende 
Bygninger;  senere  omtales  et  helt  Billedgalleri  der.  Om 
den  ephesiske  Malerskoles  Stifter  Euenor  vide  vi  kun 
Lidet;  men  haus  Søn  Parrhasios  er  et  af  Oldtidens  store 
Navne.  I  Tegningen  var  der  lugen,  der  overgik  ham,  og 
i  hans  talrige  Billeder,  hvor  han  snart  fremstillede 
levende  Personer  og  Scener  tagne  ad  af  Livet,  snart 
Heroer,  Guder  eller  allegoriske  Væsener,  som  hans  Fan- 
tasi kaldte  til  Live,  beundrede  man  baade  Skjønheden 
og  Lunet  og  den  træffende  Karakteristik.  Han  sang, 
medens  han  malede;  Kunsten  var  ham  en  Leg,  og  han 
tvivlede  aldrig  om  at  hans  Arbejde  vilde  lykkes.  Hans 
Samtidige  Zeuxis  var  ikke  født  i  Ephesos,  men  han 
levede  en  stor  Del  af  sit  Liv  der.  Han  synes  at  have 
været  en  større  Kolorist  end  Parrhasios,  og  hans  Berøm- 
melse var  ikke  mindre.  De  Gamle  lovprise  i  stærke 
Udtryk  hans  Helena,  hans  Penelope,  hans  Marsyas,  hans 
Zeus  o.  s.  V.,  og  igjennem  Lukians  udførlige  Beskrivelse 
kjende  vi  den  morsomme  Komposition  af  Kentaurmoderen 
med  de  to  diende  Unger,  der  forskrækkede  slippe  Bry- 
sterne, da  Faderen  kommer  hen  imod  dem  med  en  Løve- 
unge i  Haanden.  Lukian  beskriver  det  efter  en  Kopi, 
han  havde  set  i  Athen;  Originalen  har  formodentlig 
været    i  Ephesos;    Sulk    vilde    føre   den   til   Rom,    men 

Skibet,  der  førte  den,  forgik  ved  Forbjerget  Malea. 
Mange  af  Læserne  ville  vistnok  erindre  den  smukke 
Gjengivelse  af  dette  Emne,  som  en  dansk  Kunstner  for 
nogle  Aar  siden  udstillede.  Ogsaa  af  andre  samtidige 
Malere  fandt  man  Billeder  i  Ephesos,  navulig  af  Kalli- 
phon  fra  Samos  og  af  Timanthes  fra  Kythnos,  Mesteren 
for  den  berømte  Komposition:  Iphigeuias  Ofring.  Og 
gaa  vi  noget  over  et  halvt  Aarhundrede  længere  ned  i 
Tiden,  tiude  vi  her  Oldtidens  største  Maler,  Apelles. 
Han  var  født  i  Kolophon,  men  blev  Borger  i  Ephesos, 
og  der  levede  han  største  Delen  af  sit  Liv.  Der  frem- 
tryllede han  disse  vidunderlige  Billeder,  som  de  senere 
Slægter  opvejede  med  Guld,  den  af  Havet  opstigende 
Aphrodite,  den  koiske  Aphrodite,  de  berømte  Portræter 
af  Alexander  den  Store,  Kong  Antigonos'  Portræt  o.  s.  v., 
altid  elskværdig  og  dog  den  Overlegne,  hvem  han  endog 
kom  sammen  med,  selv  om  det  var  Alexander.  Apelles 
var  for  Ephesos  hvad  Rafael  blev  for  Rom. 

I  Aaret  356  brændte  Artemistemplet.  En  gal  Mand 
ved  Navn  Herostratos  stak  Ild  paa  det,  efter  Sigende 
for  at  faa  sit  Navn  overleveret  til  Efterverdenen.  Folket 
bestemte,  at  Ingen  maatte  nævne  hans  Navn,  men  der 
er  Intet,  der  mindre  lader  sig  binde  end  Folks  Tunger. 
Sorgen  var  umaadelig.  Verdens  Vidunder,  hvorpaa  man 
havde  arbejdet  i  200  Aar,  var  tilintetgjort;  hvor  lang 
Tid  skulde  der  atter  hengaa,  inden  det  blev  færdigt? 
Lige  godt,  rejses  maatte  det  igjeu;  Ephesos  var  en  rig 
Handelstad,  og  Midlerne  maatte  kunne  skaffes.  Det 
let  bevægelige  Folk  saa  altid  Fremtiden  i  Solskin.  En 
oligarchisk  Regjering  styrede  Staden  og  sørgede  for  at 
Skatterne  betaltes  regelmæssig  til  de  persiske  Satraper; 

men  saa  hørte  man  at  Philip  II  af  Maceclouieu  havde 
lovet  at  befri  alle  Hellenerne  og  at  han  rustede  sig  til 
Kamp  med  Persien.  Heropythos  styrtede  Oligarchiet  og 
indførte  en  demokratisk  Forfatning,  og  en  Statue  af 
Philip  II  oprejstes  i  Artemisiets  hellige  Omraade.  Endnu 
vovede  man  ikke  at  bryde  med  Persien ,  men  man  haa- 
bede  Alt,  og  da  Heropythos  døde,  tildelte  man  Befrieren 
den  udmærkede  Ære  at  blive  begravet  paa  selve  Torvet 
i  Staden.  Kort  efter  døde  imidlertid  ogsaa  Philip  II. 
Nu  gjaldt  det  om  at  forsone  Perserne.  Under  Ledelse 
af  Syrphax  kom  Oligarchiet  til  Roret  igjen;  Heropythos' 
Grav  blev  flyttet  og  den  macedoniske  Konges  Statue 
borttaget  fra  det  hellige  Sted.  Man  anede  ikke,  at  hans 
tyveaarige  Søn  skulde  optage  hans  Planer.  Men  det  Vid- 
underlige skete ;  Alexander  gik  over  til  Asien ,  slog  Per- 
serne ved  Granikos  og  rykkede  frem  med  Sejrherrens 
Skridt.  Den  persiske  Besætning  i  Ephesos  forlod  Staden 
i  Hast;  de  landflygtige  Demokrater  kom  tilbage;  Syr- 
phax og  hans  Søn  og  Brodersønner  søgte  Tilflugt  i  Ar- 
temisiet,  men  man  rev  dem  bort  derfra  og  dræbte  dem. 
Myrderiet  vilde  have  strakt  sig  videre,  hvis  ikke  Alex- 
anders Indrykning  havde  gjort  Ende  derpaa  og  indsat 
en  ordnet  og  fast  Regjering.  Alexander  ofrede  til  den 
store  Gudinde  og  saa  med  Deltagelse  det  store  Bygge- 
arbejde, man  havde  begyndt.  Det  lededes  af  Dinokrates 
fra  Rhodos,  den  samme  Architekt  som  anlagde  Alex- 
andria i  Ægypten  og  tilbød  at  omdanne  Bjerget  Athos 
til  en  menneskelig  Skikkelse,  der  holdt  en  By  i  den  ene 
Haand  og  i  den  anden  en  Skaal.  hvorfra  Bjergets  Vande 
udgjødes  i  Havet.  Der  knyttede  sig  for  den  macedoniske 
Konge   ogsaa   en    personlig   Interesse    til   denne   Tempel- 

bygning;  han  var  selv  kommen  til  Verden  samme  Nat 
bom  Templet  brændte,  og  et  vittigt  Hoved  havde  sagt, 
at  det  var  ikke  underligt.  Templet  brændte,  siden  Gud- 
inden var  fraværende;  hun  var  sysselsat  som  Fødsels- 
hjælperske i  Pella.  Han  tilbød  derfor  at  gjenopføre 
Templet  paa  egen  Bekostning,  men  Ephesierne  vilde  ikke 
modtage  hans  Tilbud;  de  vilde  ikke,  at  hans  Navn  skulde 
indskrives  paa  Templets  Mure  og  fordunkle  deres  eget. 
Man  undskyldte  sig  med  at  det  sømmede  sig  ikke,  at  en 
Gud  opbyggede  et  Tempel  for  en  anden,  og  Alexander 
lod  sig  let  forsone;  han  bestemte,  at  de  Skatter,  der 
hidtil  havde  været  ydede  til  Perserkongen,  for  Fremtiden 
skulde  tilfalde  Templet. 

Statsforfatningen  i  Ephesos  var  demokratisk;  men 
dette  udelukkede  ikke,  at  al  IMagteu  kunde  i  Virkelig- 
heden være  i  Hænderne  paa  en  Tyran.  En  saadan  ved 
Navn  Hegesias  styrede  Staden  under  Alexander  den 
Store.  Tilsidst  blev  han  myrdet  af  tre  Brødre,  Anaxa- 
goras.  Rodros  og  Diodoros.  Alexanders  Statholder  i 
lonien  lod  Morderne  gribe.  Fra  Borgen  i  Sardes,  hvor 
de  sad  fængslede,  lykkedes  det  dem  at  undslippe;  dog 
frelstes  kun  de  to;  den  tredie,  som  faldt  og  brak  Benene, 
blev  greben  og  ført  til  Alexander.  Men  Alexander  døde 
i  de  samme  Dage;  Perdikkas  sendte  ham  til  Ephesos  for 
at  blive  dømt  af  sine  Landsmænd,  og  de  frikjeudte  ham. 

Efter  Alexanders  Død  var  Ephesos  som  de  andre 
græske  Stæder  af  Navn  fri,  men  kun  af  Navn;  Antigonos 
tilegnede  sig  den  og  lagde  Besætning  i  den.  I  Aaret 
302  lykkedes  det  Lysimachos  at  liemægtige  sig  den.  Han 
brændte    alle   Skibene   i   Havnen  for  at   de  ikke   skulde 

Ussing:  Fra  llellas  og  Lilleasieu.  11 

tjene  hans  Modstander,  og  indsatte  en  oligarchisk  Re- 
gjering;  men  dette  var  ikke  nok  til  at  sikre  ham  Besid- 
delsen. Antigonos'  Søn  Demetrios  rykkede  frem  med  sin 
Hær,  og  den  forrige  Tilstand  blev  gjenoprettet.  Næste  Aar 
faldt  Antigonos  i  Slaget  ved  Ipsos.  Demetrios  trak  sig  med 
sin  Hær,  5,000  Fodfolk  og  4,000  Ryttere,  tilbage  til  Ephe- 
sos;  men  af  Frygt  for  at  Tropperne  skulde  plyndre  Templets 
Skatte,  skyndte  han  sig  bort  igjen.  Han  gik  til  Athen,  og 
Lysimachos  kunde  uden  Modstand  sætte  sig  i  Besiddelse 
af  Staden.  Denne  søgte  nu  at  sikre  sig  Asiens  Hoved- 
stad ved  at  gjøre  den  til  en  stærk  Fæstning.  Dens  Be- 
liggenhed var  i  saa  Henseende  ikke  heldig.  En  stor 
Del  af  Byen  laa  paa  den  flade  Eng  imellem  Pionbjerget 
og  Artemisiet.  Denne  Del  var  imidlertid  ogsaa  i  en 
anden  Henseende  uheldig  beliggende,  idet  den  var  meget 
udsat  for  Oversvømmelse  fra  Kaystrosfloden.  Da  en 
saadau  engang  havde  foraarsaget  en  ualmindelig  stor 
Ødelæggelse,  greb  Lj^simachos  Lejligheden  til  at  rydde 
denne  Egn  og  befale  dens  Beboere  at  flytte  hen  til  de 
højere  liggende  Steder  imod  S.  og  SV.  indenfor  den 
stærke  Ringmur,  som  han  nu  anlagde  omkring  Piou  og 
Koressos,  og  hvorved  han  skaffede  Søhandelstaden  en 
bestemt  og  naturlig  Afgrænsning  imod  Landet.  Ephe- 
sierne  flyttede  nødig;  de  beskyldte  Kongen  for  at  han 
forsætlig  havde  fremkaldt  Oversvømmelsen  ved  at  til- 
stoppe Kloakerne ,  og  det  Had ,  han  i  Forvejen  havde 
paadraget  ved  at  indføre  en  oligarchisk  Forfatning, 
voxede,  især  da  Staden  ej  engang  fik  Lov  til  at  beholde 
sit  gamle  Navn,  men  Herskeren  vilde,  at  den  skulde 
kaldes  Arsinoe  efter  hans  Gemalinde.  Med  endnu  større 
Ret  end   F.phesierne  kunde   Nabostæderne  Kolophon   og 

Lebedos  beklage  sig;  thi  dem  lagde  Lysimachos  øde  for 
at  kunne  flytte  deres  Beboere  til  Ephesos  og  derved 
fylde  det  store  Rum,  der  var  fremkommet  indenfor  den 
nye  Ringmur.  Den  koloplioniske  Digter  Phønix  havde 
i  gribende  Jamber  klaget  over  sin  Fødeby.  Ephesos 
derimod  blev  større  og  mægtigere  end  nogensinde  før; 
men  ligesom  Fafners  Guld  i  de  nordiske  Sagaer,  bragte 
det  rige  Ephesos  Død  og  Ulykke  over  Enhver,  der  kom 
i  Besiddelse  af  det. 

I  Aaret  287,  medens  Lysimachos  var  fraværende, 
rykkede  Deraetrios  imod  Ephesos,  og  Befolkningen,  som 
hadede  den  thrakiske  Konge|,  aabnede  med  Glæde  [Por- 
tene for  ham ;  men  Lysimachos'  Søn  Agathokles  nærmede 
sig  med  en  stor  Hær,  og  medens  Demetrios  forgjæves 
bestræbte  sig  for  i  andre  Egne  af  Asien  at  samle  de 
fornødne  Kræfter  til  at  møde  ham,  lykkedes  det  en 
af  Lysimachos'  underordnede  Feltherrer,  Lykos,  ved  et 
Krigspuds  at  sætte  sig  i  Besiddelse  af  Staden;  den  blev 
atter  den  gamle  Konges  Residents,  og  den  blev  Vidne  til 
hans  og  hans  Families  sørgelige  Undergang.  Lysimachos 
havde  paa  sin  gamle  Alder  ægtet  Ptolemæos  den  Førstes 
Datter  Arsinoe  og  havde  Børn  med  hende.  For  at  sikre 
dem  Thronfølgen  forledede  hun  ved  Rænker  og  Bagvaskelser 
Faderen  til  at  lade  sin  Søn  af  første  Ægteskab,  den 
nys  omtalte  Agathokles  myrde.  Denne  Forbrydelse  vendte 
Alles  Hjerter  fra  ham.  Den  Myrdedes  Hustru  og  Børn 
Hygtede  til  Kong  Seleukos  i  Babylon,  og  da  denne  rykkede 
frem  med  en  Hær  for  at  hævne  Mordet,  opsagde  en  stor 
Mængde  af  Lysimachos'  Undersaatter,  blandt  Andre  ogsaa 
Statholderen  og  Skatkammerforvalteren  Philetæros  i  Per- 
gamon,  ham  deres  Troskab.     Lysimachos  faldt  i  Slaget. 

11* 

Efterretuingeu  herom  blev  modtaget  med  Jubel  i  Eplie- 
sos.  Man  hyldede  øjeblikkelig  Seleukos,  og  styrtede  til 
Slottet  for  at  hævne  sig  paa  den  forbryderske  Dronning. 
Arsinoe  byttede  i  Hast  Klæder  med  en  Slavinde,  og  det 
lykkedes  hende  at  slippe  ud  igjennem  en  Bagdør  og 
komme  ombord  paa  et  Skib.  medens  den  stakkels  Tjener- 
inde, der  havde  iført  sig  Dronningens  Dragt,  blev  myrdet 
i  hendes  Sted. 

Efter  Seleukos'  Død  (280)  kom  lonien  under  den 
ægyptiske  Konge  Ptolemæos  Philadelphos,  der  var  gift 
med  Lyismachos'  Datter  Arsinoe.  Han  lod  den  bestyre 
af  en  af  sine  Sønner.  Under  et  Oprør  af  de  thrakiske 
Lejetropper  flygtede  denue  tilligemed  sin  Frille  Irene  til 
Artemistemplet ;  men  de  rasende  Soldater  agtede  ikke 
Helligdommens  Fred;  de  myrdede  dem  begge,  Irene 
endog  medens  hun  holdt  fast  paa  Ringen  paa  Templets 
Dør  og  hendes  Blod  sprøjtede  hen  over  de  foranstaaende 
Altre.  Atter  gjorde  Syriens  Konger  Fordring  paa  Landet, 
og  man  kan  sige ,  at  de  uafladelige  Krige ,  der  førtes 
imellem  de  to  Naboriger  Syrien  og  Ægypten  mindre 
drejede  sig  om  disse  Lande  selv  end  om  Besiddelserne 
i  Lilleasien.  Den  syriske  Konge  Antiochos  II.  Theos, 
(261—246)  fik  ved  Fredslutning  lonieu  som  Medgift  med 
den  ægyptiske  Kongedatter  Berenike.  Men  han  havde 
en  Hustru  i  Forvejen,  Laodike,  der  ikke  tillod,  at  man 
ustrafi^et  tilsidesatte  hende  og  hendes  voxne  Søn.  Paa 
Slottet  i  Ephesos  har  hun  endnu  levet  sammen  med 
sin  Mand.  Der  forgav  hun  ham.  og  da  han  var 
død,  lod  hun  en  anden  Maiid,  som  lignede  ham.  lægge 
sig  i  Sengen,  spille  den  døende  Konges  Rolle,  og  i  de 
Fornemstes  Nærværelse  testamentere  Riget  til  sin  ældste 

Søn,  Seleukos  (Kallinikos).  Under  hans  Regjeriug  lyk- 
kedes det  de  ioniske  Stæder  efterhaanden  at  gjøre  sig 
frie,  og  Antiochos  den  Store  maatte  tilbageerobre  dem 
med  Vaaben.  Ephesos  blev  tagen  ved  Overraskelse. 
Han  lod  Flaaden  ved  Nattetid  gjøre  et  Skinangreb  paa 
Havnen,  og  under  den  derved  frembragte  Forvirring 
trængte  han  selv  ind  i  Byen  fra  Landsiden.  Ephesos 
var  et  fortrinligt  Udgangspunkt  for  nye  Erobringer,  og 
det  syntes  næsten,  at  det  skulde  lykkes  Antiochos  at 
samle  et  større  Rige  i  Asien  end  man  længe  havde  set; 
men  de  ængstede  Naboer  vakte  Romernes  Skinsyge  imod 
ham,  og  Rom  forlangte,  at  han  skulde  tilbagegive  de  asia- 
tiske Grækere  deres  Frihed.  Under  den  paafølgende 
Krig  blev  han  slaaet  ved  Thermopylæ  (191).  Det  næste 
Aar  blev  hans  Flaade  tilintetgjort  ved  Myonnesos  faa 
Mile  udenfor  Ephesos;  Ephesos  blev  besat  af  Fjenden, 
og  Kongen  selv  tabte  Hovedslaget  ved  Magnesia.  Ephesos 
tilligemed  hans  andre  Besiddelser  N.  for  Tauros  blev 
skjænket  Kong  Eumenes  af  Pergamon  som  Tak  for  den 
Hjælp,  han  havde  ydet  Romerne. 

Under  de  pergamenske  Konger  nød  Ephesos  den 
Fordel  at  have  Fred,  og  Kongerne  havde  den  bedste 
Vilhe  til  at  værne  om  den  Skat,  de  havde  erhvervet; 
men  dog  blev  Kong  Attalos  II  (159 — 139)  ved  misfor- 
staaet  Iver  i  denne  Henseende  Aarsag  til  at  Staden  led  et 
Tab,  som  aldrig  siden  kunde  forvindes.  Ephesos'  Havn  var, 
efter  at  man  havde  begyndt  at  bruge  større  Skibe,  ikke 
længer  tilfredsstillende,  ja  den  syntes  endog  bestandig  at 
blive  ringere,  idet  det  Dynd,  Kaystrosfloden  medførte,  baade 
indsnævrede  Flodmundingen  og  ved  at  aflejre  sig  paa 
Bunden   gjorde   den   mindre   (iyb.     Der  var  sikkert  intet 

Andet  at  gjøre  end  at  foretage  stadig  Opmuddring;  men 
man  havde  faaet  den  Tanke,  at  Havets  Brænding  bar 
Størstedelen  af  Skylden,  idet  den  hindrede  Flodens  Strøm 
i  at  føre  Dyndet  helt  ud  i  Dybet,  og  at  dette  vilde  ske, 
hvis  man  opførte  en  hensigtsmæssig  Molo  imod  Havet. 
Man  foretog  da  en  Regulering  af  Flodens  Munding  ved 
store  Quaimure,  hvoraf  man  endnu  har  fundet  Rester 
ved  Flodens  nordre  Bred,  og  byggede  den  omtalte  Molo; 
men  man  havde  forregnet  sig;  Virkningen  blev  den  mod- 
satte af  hvad  man  havde  ventet.  Havets  Bølgegang  havde 
netop  virket  til  at  udskylle  Dyndet,  som  nu  uhindret 
lejrede  sig  paa  Bunden,  og  Havnen  var  ikke  blot  bleven 
smallere,  men  ogsaa  mindre  dyb  end  før.  Dog  vedblev 
den  endnu  i  flere  Aarhundreder  at  gjøre  god  Tjeneste, 
formodentlig  ved  Hjælp  af  stadig  Opmuddring. 

Attalos  ni  testamenterede  ved  sin  Død  Aar  133  Riget 
til  Romerne.  Underlig  klang  det  for  de  af  deres  over- 
legne Kultur  og  fine  Dannelse  stolte  Hellenere,  at  de  nu 
skulde  underkastes  et  fremmed  Barbarerfolk  og  blive 
Slaver  i  Stedet  for  Herrer.  Det  var  derfor  naturligt, 
at  den  afdøde  Konges  Halvbroder,  Aristonikos,  da  han 
prøvede  paa  at  tilegne  sig  Riget,  fik  stort  Tilhæng ;  men 
hvis  han  havde  ventet  særlig  at  finde  dette  i  Ephesos, 
fordi  hans  Moder  var  en  af  denne  Stads  berømte  Skjøn- 
heder,  tog  han  fejl.  Ephesos  var  ikke  fantastisk  nok  til 
at  maale  sig  med  Romerne,  men  ventede  snarere  ved  at 
slutte  sig  til  dem  at  opnaa  en  vis  Frihed.  Ephesiernes 
Flaade  slog  Aristonikos  ved  Kyme ,  og  nødte  ham  til  at 
søge  sin  Støtte  i  det  Indre  af  Lydien,  hvor  han  samlede 
Røvere  og  Slaver  under  Navn  af  Heliopoliter.  Efter  en 
fleraarig   Kamp    blev   Aristonikos   overvunden  og  fangen 

af  deu  romerske  Konsul  Perperna;  Asien  blev  romersk 
og  Ephesos  en  romersk  Stad.  Den  blev  Hovedstaden  i 
Provinsen  Asien  —  senere  Indskrifter  kalde  den  Asiens 
første  og  største  Metropolis  —  og  den  beholdt  alle  Ud- 
sigterne til  at  spille  en  stor  Rolle  som  Verdenshandel- 
stad og  som  et  Kulturens  Hovedsæde,  men  den  maatte 
lyde  den  romerske  Statholder  og  finde  sig  i  de  romerske 
Domæneforpagteres  Udsugeiser.  Da  derfor  Mithridat  i 
Aaret  88  rykkede  ind  i  Lilleasien,  sluttede  ogsaa  Ephe- 
sos sig  til  ham.  Ephesierne  modtog  ham  med  Jubel 
ved  hans  Ankomst  til  Staden,  og  nedrev  de  Statuer,  de 
havde  oprejst  af  romerske  Feltherrer.  Ja  kort  efter, 
da  den  pontiske  Konge  i  Hemmelighed  havde  givet  Ordre 
til  at  alle  Italienere  i  hele  Asien  paa  samme  Dag  skulde 
myrdes,  lystrede  ogsaa  Eijhesierne  hans  Bud,  og  det 
hjalp  ikke  at  de  ulykkelige  Offere  flygtede  til  Artemis' 
Helligdom  og  klyngede  sig  til  Gudebillederne;  de  bleve 
revne  bort  fra  disse  og  nedhuggede.  Snart  blev  man 
dog  endnu  mere  misfornøjet  med  Mithridats  Overherre- 
dømme end  man  havde  været  med  Romernes,  især  efter 
at  hans  Hærs  Nederlag  i  Grækenland  havde  gjort  ham 
dobbelt  mistænkelig  og  grusom,  og  han  havde  taget  en 
saa  ubeføjet  Hævn  over  det  ulykkelige  Chios.  Da  Ze- 
nobios,  der  havde  været  hans  Redskab  til  Chios'  Øde- 
læggelse, derefter  drog  til  Ephesos,  tillod  man  ham  kun 
at  komme  ind  i  Byen  med  nogle  Faa,  og  om  Natten 
greb  man  ham  og  dræbte  ham  i  Fængslet.  Mithridat 
gjorde  sig  med  Lethed  igjeu  til  Herre  over  Ephesos, 
men  nu  havde  han  set,  at  det  var  farligt  at  tage  blodig 
Hævn;  han  søgte  at  sikre  sig  Staden  ved  andre  Midler. 
For  at  kunne  beherske  deu  ved  en  ham  hengiven  Pøbel 

gjorde  han  Fremmede  og  Slaver  til  Borgere  og  dekre- 
terede Eftergivelse  af  al  Gjæld.  Ikke  længe  efter  rykkede 
Sulla  ind  i  Ephesos,  der  skjælvede  for  hvad  Straf  Sejr- 
herren vilde  tilkjende  den  for  Frafaldet  og  for  det  grue- 
lige Myrderi.  Han  forlangte,  at  Asien  skulde  udrede  5 
Aars  Skatter  strax  og  KrigsomkostniDger  til  et  Beløb 
af  20,000  Talenter.  Penge  kunde  kun  skaffes  ved  Laan 
paa  de  mest  trykkende  Betingelser  hos  de  romerske 
Pengemænd.  Ved  at  lægge  Renterne  til  Kapitalen  steg 
Gjælden,  hvis  vi  kunne  tro  Plutareh,  i  en  halv  Snes 
Aar  til  det  Sexdobbelte,  og  Inddrivelsen  skete  med  ubøn- 
hørlig Strenghed.  Man  saa  ikke  blot  Staterne  sælge  de 
hellige  Tempelgaver  og  de  verdensberømte  Kunstværker, 
men  man  saa  ogsaa  Forældre,  der  solgte  deres  egne 
Børn  for  selv  at  berge  Livet,  og  Skyldnere,  der  under- 
kastedes de  grueligste  Pinsler,  saa  de  fandt,  det  var  en 
stor  Lettelse,  naar  deres  Kreditor  endelig  indsaa,  at 
Pinslerne  ikke  kunde  skaffe  Penge,  hvor  der  ingen  var, 
og  nøjedes  med  at  gjøre  dem  selv  til  Slaver.  Først  Lu- 
cullus  gjorde  Ende  paa  disse  Rædsler,  da  han  efter  4 
Aars  Anstrengelser  fuldstændig  havde  overvundet  Mithri- 
dat,  og  nu  kunde  tænke  paa  at  bringe  Orden  til  Veje  i 
den  romerske  Provins.  Han  forbød  at  tage  Rentes  Renter 
og  at  tage  højere  Rente  end  12  pCt. ;  han  bestemte,  at 
ingen  Panthaver  kunde  have  Fordring  paa  mere  end 
Fjerdedelen  af  Udbyttet  af  den  pantsatte  Ejendom,  o.  s.  v., 
og  de  vilkaarlige  Exekutioner  maatte  ophøre.  Det  var 
derfor  ikke  blot  Sejrherren,  men  ogsaa  Velgjøreren,  Asi- 
aterne hyldede  med  særegne  Hædersbevisninger.  Lucullus 
var  en  stor  Ven  af  Glans  og  Pragt.  Sejren  over  Mi- 
thridat  fejrede  han   i  Ephesos  ved  pragtfulde  Fester  og 


169 

Lege.  Det  befriede  Folk  jublede  og  glemte  sin  Nød. 
Man  bestemte  at  Festen  og  Legene  til  Ære  for  Lucullus 
stadig  skulde  gjentages,  og  de  Luculliske  Lege  holdtes 
igjennem  Aarhandreder. 

Freden  var  tilvejebragt;  men  Rom  var  alt  andet 
end  et  Fredens  Hjem.  Ikke  tredive  Aar  senere  stod 
Koraerrigets  tvende  Halvdele  med  Vaaben  imod  hinanden, 
Brutus  og  Cassius  mod  Antonius  og  Octavian.  Hele  Østen 
stod  paa  Republikanernes  Side  og  understøttede  dem 
med  Subsidier  og  Hjælpetropper.  Efter  Nederlaget  ved 
Philippi  blev  Ephesos  atter  Vidne  til  at  Sejrherren  paa- 
lagde  de  Overvundne  den  Bøde,  som  følger  med  Ulykken. 
Denne  Gang  var  det  Antonius,  den  letfærdige  Vellystning, 
som  var  den  Strenge.  Han  gjorde  sig  til  af  at  udbrede  Ly- 
stighed, hvor  han  kom  frem,  men  hans  Fordringer  vare  ikke 
lempelige.  Efter  lange  Underhandlinger  nøjedes  han  med 
at  forlange  9  Aars  Skatter  udbetalte  i  to  Aar.  Men  hvor 
det  ikke  kostede  Penge  eller  Ulejlighed,  vilde  denne  nye 
Bacchus  gjerne  vise  Staden  og  det  berømte  Artemis- 
tempel  sin  Deltagelse  og  Ærefrygt.  Templet  selv  og 
dets  nærmeste  Omgivelse  var,  som  man  kan  tænke  sig, 
fra  gammel  Tid  anset  for  et  ukrænkeligt  Tilflugtsted  for 
Forfulgte,  skjøndt  man  ofte  under  Krig  og  Oprør  havde 
ladet  haant  om  denne  Fredhellighed.  Alexander  den 
Store  havde  bestemt,  at  det  ukrænkelige  Omraade 
skulde  strække  sig  en  Stadie,  d.  e.  600  Fod  rundt  om- 
kring Templet.  Mithridat  udvidede  denne  Grænse  med 
nogle  faa  Alen;  det  var  det  Maal,  hvortil  han  havde 
kunnet  kaste  et  Spyd  fra  Templets  Tag.  Antonius  vilde 
ikke  være  kneben;  han  fordoblede  Maalet.  Men 
dette  medførte   den   store  Ulempe,   at  en  Del  af  Staden 

selv  blev  optaget  deri,  saa  at  det  blev  en  let  Sag  for 
Tyve  og  Røvere  at  skaffe  sig  et  sikkert  Opholdssted, 
hvor  Ingen  turde  røre  dem,  hvorfor  August  ogsaa  skynd- 
somst ophævede  Antonius'  Bestemmelse.  Kort  før  Slaget 
ved  Aktion  kom  Antonius  igjen  til  Ephesos  ledsaget  af 
Kleopatra,  med  en  Flaade  af  800  Skibe,  og  beredt  til 
at  knuse  sin  Modstander  Octavian.  Hvor  beundrede 
man  ikke  disse  kolossale  Fartøjer,  udrustede  med  al  den 
Pragt  og  Luxus,  som  Ægypten  og  Asien  kunde  opdrive  I 
Fra  Skibenes  Dæk  lød  henrivende  Instrumentalmusik 
over  til  Staden,  og  man  tænkte:  Hvor  vil  Triumfen 
blive  pragtfuld,  naar  Forberedelserne  ere  saadannel  Ak! 
et  Par  Maaneder  senere  var  Flaaden  tilintetgjort  og  An- 
tonius og  Kleopatra  haabløse  Flygtninge. 

Men  nu  indtraadte  der  virkelig  Fred  og  Ro  under 
de  romerske  Kejsere  i  over  200  Aar.  Det  var  en  Træng- 
sels Tid  for  de  Faa,  der  ikke  kunde  glemme  Frihedens 
Tab  og  derfor  af  de  nye  Herrer  betragtedes  som  farlige 
Fjender,  en  Sorgens  Tid  for  de  Enkelte,  der  saa,  hvor- 
ledes Alt  gik  tilbage  og  den  gamle  Verden  Dag  for  Dag 
sygnede  hen,  saavel  i  aandelig  Henseende,  i  Litteratur 
og  Kunst,  som  naar  det  gjaldt  om  at  sikre  Staten  imod 
fjendtlig  Vold,  men  en  forholdsvis  god  Tid  for  det  store 
Flertal.  Asien  nød  i  denne  Tid  en  høj  Grad  af  materielt 
Velvære;  Kejserne  vidste,  som  Tiberius  sagde,  at  man 
skulde  klippe  Faarene,  og  ikke  flaa  dem.  Prægtige 
Templer,  Theatre,  Gymnasier  o.  s.  v.  fyldte  Stæderne  og 
først  og  fremmest  Hovedstaden  Ephesos.  Kejserne  kap- 
pedes med  Privatmænd  om  at  udføre  saadanne  Anlæg 
og  hjælpe,  hvor  det  behøvedes.  Da  saaledes  Aar  17 
efter  Chr.   et   frygteligt  Jordskjælv  havde  hærjet  en  stor 

Del  af  Lilleasien,  se  vi  Tiber  med  kejserlig  Rundhaandet- 
hed  komme  de  Skadelidte  til  Hjælp  og  eftergive  dem 
Skatterne  for  5  Aar.  Ogsaa  Ephesos  led  ved  Jord- 
skjælvet.  Den  er  en  af  de  14  Stæder,  der  gave  deres 
Taknemmelighed  imod  Kejseren  Udtryk  ved  at  oprejse 
et  kolossalt  Monument  for  ham  paa  Forum  Julium  i 
Rom.  Opbevarede  Medailler  vise,  at  Kejseren  var  frem- 
stillet siddende  paa  en  Curulstol;  omkring  Fodstykket 
stod  Statuer  af  de  bidragydende  Stæder.  Det  romerske 
Monument  er  forsvundet,  men  i  Puteoli  synes  man  at 
have  oprejst  en  Efterligning  deraf  i  mindre  Maalestok; 
thi  der  har  man  fundet  Fodstykket  til  et  saadant,  paa 
hvis  Sider  de  14  Stæder  ere  afbildede  i  Relief.  Ephesos 
fremtræder  her  som  en  Amazone  med  Murkrone  paa 
Hovedet;  Flammerne  over  Issen  betegne  hende  som 
Asiens  Dronning.  I  den  ene  Haand  holder  hun  en  Buket 
Valmuer,  og  den  ene  Fod  sætter  hun  paa  Hovedet  af 
Flodguden  Kaystros;  ved  Siden  af  hende  staar  Billedet 
af  den  ephesiske  Artemis  paa  en  Søjle*). 

Handelen  var  Hovedkilden  til  Ephesos'  Rigdom,  men 
ogsaa  Kunst  og  Industri,  Videnskab  og  Litteratur  havde 
hjemme  der.  Det  er  visselig  ikke  store  Navne,  vi  finde 
her  efter  Alexander  den  Stores  Tid ;  Hellas'  Storhed  var 
jo  forbi;  men  foruden  det  almindelige  Ry,  som  Staden 
nød  for  sine  Rhetorskoler,  Filosofer  og  Læger,  kan  der 
anføres  en  ikke  uanselig  Række  af  Navne,  som  i  deres 
Tid  have  havt  en  god  Klang,  om  de  end  for  os  kun  ere 
tomme  Lyde  eller,  hvis  Noget  af  deres  Skrifter  er  bevaret, 


*)  Se  Vignetten  paa  Titelbladet. 

vise  sig  som  ubetydelige  Forfattere.  Som  Exempler  skal 
jeg  anføre  Grammatikeren  Zenodot,  der  under  Ptolemæos 
Philadelphos  blev  Bibliothekar  i  Alexandria  og  som  gav 
det  første  Stød  til  den  kritiske  Behandling  af  Homer, 
en  Digter  ved  Navn  Musæos,  der  skrev  en  Perseis  og  et 
historisk  Epos  over  de  pergamenske  Konger,  Geografen 
Artemidoros  omtr  100  Aar.  f.  Chr.  og  andre  Forfattere 
af  samme  Navn,  bl.  A.  Forfatteren  til  en  Drømmeudtyd- 
ningsbog  fra  Antoninus  Pius'  Tid,  Rhetoren  Alexandros 
paa  Augusts  Tid,  der  blev  betragtet  som  et  saadant  Lys 
at  man  kaldte  ham  Lychnos,  Lampen,  og  Romanforfatteren 
Xenophon  fra  det  3die  Aarh.  efter  Chr.  Ogsaa  om  Kun- 
stens Udøvelse  i  Ephesos  have  vi  Vidnesbyrd  nok,  men  be- 
rømte Kunstnernavne  søge  vi  forgjæves.  Navnet  Agasias 
møder  os  oftere  i  Indskrifter.  Maaske  det  er  flere  Medlem- 
mer af  den  samme  Familie,  der  igjenuem  forskjellige  Slægt- 
led har  udøvet  Billedhuggerkunsten.  Man  læser  det  paa  en 
knælende  Galler,  der  ifjor  blev  fundec  paa  Delos.  Aga- 
sias Menophilos'  Søn  udførte  en  Statue  af  en  romersk 
Legat  Billienus,  og  Agasias  Dositheos'  Søn  har  udført 
den  berømte  Statue  i  Louvre,  der  kaldes  den  borghesiske 
Fægter,  en  nøgen  Kriger  med  Skjold  og  Sværd,  der 
synes  at  have  kæmpet  med  en  Rytter,  en  fortræftelig 
udført  Figur,  hvor  Kampens  Spænding  føles  baade  gjeu- 
nem  Helheden,  gjennem  Ansigtets  Udtryk  og  gjennem  de 
enkelte  Muskler.  Under  vor  store  Fattigdom  paa  Vidnes- 
byrd turde  det  ved  denne  Lejlighed  heller  ikke  lades 
uomtalt,  at  ogsaa  en  af  de  smukkeste  Kameer,  vi  have 
tilbage  fra  Oldtiden,  det  herlige  Zeushoved  med  Ege- 
kransen  og  med  Ægiden  paa  den  venstre  Skulder,  er 
funden  i  Ephesos. 

Artemisiets  ukrænkede  Hellighed  og  endnu  mere 
dets  Storhed  og  Pragt  og  de  rige  Skatte  og  de  Kunst- 
værker, som  vare  samlede  der,  kastede  en  Glans  over 
Ephesos,  der  overstraalede  alt  Andet.  I  Rigdom  kap- 
pedes det  ephesiske  Tempel  med  det  delphiske.  og  man 
vidste  intet  sikrere  Sted  at  deponere  sine  Penge  end 
der.  Templets  Vogter  eller  Megabyzos  —  det  var  en 
Gilding  —  nød  ubetinget  Tillid.  Xenophou  fortæller  i  sin 
Anabasis,  hvorledes  han  efter  Tilbagekomsten  fra  det 
æventyrlige  Tog,  da  Byttet  var  blevet  delt,  efterlod  en 
Del  af  Pengene  i  i^rtemisiet  i  Ephesos  med  den  Bestem- 
melse, at  hvis  han  døde,  inden  han  fik  Brug  for  dem, 
skulde  de  tilhøre  Gudinden.  Nogle  Aar  senere,  da  han 
var  bosat  i  Skillus  en  halv  Mils  Vej  Syd  for  Olympia, 
kom  Megabyzen  som  Tilskuer  til  den  olympiske  Fest 
og  tilbagegav  ved  denne  Lejlighed  Xenophon  sit  Depo- 
situm. Men  denne,  der  en  Gang  havde  skjænket  denne 
Sum  til  Artemis,  anvendte  den  til  at  opføre  et  lille  Ar- 
temistempel,  der  var  en  Efterligning  af  det  store,  i  Nær- 
heden af  sin  Bolig  ved  en  lille  Flod,  der  hed  Selinus 
ligesom  den,  der  løb  fordi  Templet  i  Ephesos,  i  en  Egn, 
der  var  næsten  lige  saa  frugtbar,  og  imellem  Bjerge,  der 
vare  lige  saa  rige  paa  Vildt  som  hist.  I  Menanders 
Komedier,  som  Plautus  har  oversat,  omtales  lignende 
Deposita,  og  endnu  i  Slutningen  af  det  2det  Aarh.  efter 
Chr.  kalder  en  Taler  Templet  i  Ephesos  et  fælles  Skat- 
kammer for  hele  Asien.  Det  var  ogsaa  en  af  de  faa 
Helligdomme,  som  Kejserne  undtoge  fra  den  almindelige 
Bestemmelse,  at  der  ikke  maatte  testamenteres  Penge  til 
Templer. 

Artemistemplet  var  blevet  opført  med  samme  Pragt 
som  tidligere  og  nævnedes  bestandig  som  et  Verdens 
Vidunder.  Ogsaa  den  store  indviede  og  indhegnede  Plads, 
som  omgav  Templet  —  den  var  over  dobbelt  saa  stor 
som  Altis  i  Olympia  —  fyldtes  af  Gaver  og  Bygninger. 
Lige  bagved  Templet  stod  et  berømt  Hekatebillede  af 
Thrason.  Den  tredobbelte  Gudinde  har  været  fremstillet 
som  vi  se  hende  i  bevarede  Monomenter,  som  tre  Kvinder, 
der  vende  Ryggen  imod  hinanden,  i  gammel  græsk  Dragt 
med  stive  og  regelmæssige  Folder,  holdende  Fakler, 
Offerskaal  og  Kande  i  Hænderne.  Billedet  var  af  hvidt 
Marmor  og  saa  skinnende,  at  Ciceronerne,  naar  de  viste 
Fremmede  om,  plejede  at  bede  dem  tage  vare  paa  deres 
Øjne,  at  de  ikke  skulde  blive  blinde  af  Glansen.  Af 
den  samme  Kunstner  saa  Strabo  ogsaa  her  en  Fontæne 
og  en  Gruppe  af  Penelope  og  Ammen  Euryklea. 

Pausanias  nævner  lejlighedsvis  et  Alter  for  Artemis 
Protothronia  (den  først  throneude ;  er  det  den  først  fødte?). 
Ovenfor  dette,  siger  han,  var  der  en  Mur  eller  et  højt  op- 
muret Fodstykke,  hvorpaa  der  stod  forskjellige  Billed- 
huggerarbejder. Et  af  disse  var  særlig  mærkeligt  ved  sin 
Ælde;  det  var  af  Rhøkos  fra  Samos,  hvem  man  tilskrev  Op- 
rindelsen af  Broncestøbning;  man  kaldte  det  Natten.  Fort- 
satte man  sin  Vej  i  samme  Retning,  kom  man  til  „den 
Bygning,  der  indeholdt  Malerierne".  Der  var  altsaa  i 
i  Ephesos  et  virkeligt  Pinakothek  ligesom  i  Athen  i 
Propylæernes  nordre  Fløj,  ligesom  det,  Petronius  omtaler 
i  sin  Roman ,  det,  Philostratos  beskriver  i  Neapel,  o.  a. 
Her  have  vi  nærmest  at  søge  de  Malerier,  Forfatterne 
omtale  i  Ephesos.  Af  ældre  Kunst  var  der  en  Artemis 
malet    af   Timarete    Mikons    Datter;    af   Kalliphon    fra 

Samos  en  Scene  af  den  trojanske  Krig:  Trojanerne  have 
drevet  Grækerne  tilbage  til  deres  Skibe;  der  kæmpes 
den  fortvivlede  Kamp;  Patroklos  ifører  sig  Achilles' 
Vaaben,  der  skulle  tilvejebringe  en  Vending  i  Slagets 
Gang;  Stridens  Gudinde,  Eris,  var  afbildet  midt  iblandt 
de  Kæmpende,  saa  hæslig  at  se  til  som  muligt.  Af  Eu- 
phranor  saa  man  et  berømt  Billede:  Odysseus,  der  for  at 
uudgaa  at  tage  Del  i  Toget  til  Troja,  som  hau  havde 
lovet,  anstiller  sig  vanvittig  og  spænder  en  Oxe  og  en 
Hest  for  samme  Vogn;  Sendebudene  staa  tvivlraadige, 
indtil  Palamedes  trækker  sit  Sværd  og  truer  med  at 
dræbe  den  lille  Telemachos;  det  kan  Faderhjertet  ikke 
udholde,  og  Odysseus  røber  sig.  Et  Billede  af  Timan- 
thes  dannede  et  Modstykke  hertil,  Odysseus'  Hævn,  hvor- 
ledes han  falskelig  beskylder  Palamedes  for  Forræderi, 
og  faar  Grækerne  til  at  dømme  ham  til  Døde.  Det  gjøs 
i  Alexander  den  Store,  da  han  saa  Billedet,  thi  Pala- 
medes lignede  en  af  hans  Venner  og  Legekamerater; 
„Saa  kunne  da  Venner  ogsaa  forraade  hinanden!"  tænkte 
han.  Der  saa  man  ogsaa  Apelles'  berømte  Billede  af 
Alexander  den  Store  med  Tordenkilen  i  Haanden  —  ind- 
til den  frække  Tempelrøver  Verres  bortførte  det.  Et 
andet  Maleri  af  den  samme  Kunstner  fremstillede  det 
ephesiske  Festtog  med  Megabyzen  i  Spidsen. 

Ogsaa  andre  Bygninger  omtales  paa  denne  hellige 
Plads.  Et  Tempel  for  Augustus,  eller  vel  snarere  for 
Augustus  ogRoma,  opførtes  her  endnu  medens  Kejseren 
levede,  og  var  i^idesluttet  indenfor  den  samme  Mur.  I 
Slutningen  af  2det  Aarh.  eft.  Chr.  se  vi  at  en  rig  Solist 
eller  Taler  i  Ephesos,  Damianos,  her  opførte  en  Spise- 
sal saa  stor  og  saa  prægtig,  at  man  maatte  søge  Verden 

rundt  for  at  finde  Mage  til  den;  Væggene  vare  beklædte 
med  det  mest  udsøgte  phrygiske  Marmor.  Den  samme 
Mand  havde  ogsaa  opført  en  Marmor- Søjlegang,  der 
skulde  forbinde  Helligdommen  med  Staden,  saa  at  man 
selv  i  Skylregn  uhindret  kunde  begive  sig  fra  den  mag- 
netiske Port  ned  til  Artemisiet.  Den  var  efter  Philo- 
stratos  en  Stadie,  d.  e.  600  Fod  lang.  Efter  hvad  Ud- 
gravningerne have  vist,  er  dette  dog  ikke  stort  mere  end 
en  Fjerdedel  af  Vejen,  saa  det  synes  som  om  Foretagen- 
det ikke  er  blevet  fuldført. 

Til  Ære  for  Gudinden  opførtes  de  mest  glimrende 
Fester,  snart  ved  Helligdommen  selv,  snart  i  Theatrene, 
snart  ved  Optog  igjennem  Byen ,  Optog  af  samme  Art 
som  (let  fra  Parthenonsfrisen  bekjendte  panatheuaiske 
Festtog.  Romanforfatteren  Xenophon  beskriver  et  saa- 
dant  Optog,  hvor  alt  det  Skjønneste,  Staden  kunde  frem- 
vise, gjennem  en  talløs  Skare  af  Tilskuere  bevægede  sig 
den  7  Stadier  (o:  4,200  F.)  lange  Vej  fra  Staden  til 
Templet.  Først  kom  Offerdyrene,  dernæst,  de  der  bare 
Fakler,  Kurve  med  Offerkager  og  kandelaberformede 
Røgelsekar;  saa  kom  Rytterne,  nogle  i  Krigerrustning, 
men  de  fleste  ubevæbnede  eller  kun  forsynede  med  Jagt- 
redskaber af  forskjellig  Art  og  ledsagede  af  Hunde;  det 
var  jo  Jagtens  Dronning  Artemis,  der  skulde  hædres. 
Derefter  fulgte  Stadens  unge  Piger,  saa  smagfuldt  og 
saa  rigt  klædte  som  muligt.  I  Spidsen  for  dem  sætter 
Xenophon  sin  Heltinde,  den  fjortenaarige  Anthea,  smykket 
som  Artemis  selv  med  den  purpurfarvede  Chiton  op- 
bunden, saa  den  kun  naaede  til  Knaget,  blottede  Arme. 
et  Raadyrskind  over  Brystet,  Bue  og  Pilekogger  og  Jagt- 
spyd, og  ledsaget  af  Hunde.     Lidt  efterkom  Ynglingenes 

Skare  og  iblandt  dem  Romanens  Helt,  den  sextenaarige 
Abrokomas.  Beskrivelsen  er  ikke  fuldstændig.  \i  høre 
Intet  om  Sangerne,  der  sang  de  hellige  Hymner  (Hym- 
nodi,  Tlieologi),  Intet  om  dem,  der  havde  vundet  Prisen 
i  Kamplegene  til  Gudindens  Ære,  eller  om  dem,  der 
bare  de  kostbare  Statuer  af  Guld  og  Sølv,  som  ved  slige 
Lejligheder  bares  til  Skue  for  Folket  og  førtes  fra  Temp- 
lets Forhal  til  Theatret,  hvor  de  opstilledes  paa  de 
dertil  bestemte  Pladser.  Disse  kjende  vi  af  en  lang  Ind- 
skrift fra  Begyndelsen  af  det  2det  Aarh.  eft.  Chr. ,  som 
Wood  fandt  i  det  store  Theater.  Indskriften  er  sat  til 
Ære  for  en  romersk  Ridder,  Vibius  Salutaris,  der  havde 
været  anvendt  i  Kejserens  Tjeneste  baade  som  militær 
og  som  civil  Em.bedsmand,  Han  er  bleven  Borger  og 
Senator  i  Ephesos,  og  har  til  Gjengjæld  skjænket  Tem- 
plet betydelige  Gaver  dels  i  rede  Penge  dels  i  Statuer  af 
ædelt  Metal.  Der  var  hele  31  Statuer,  deriblandt  et 
Guldbillede  af  den  ephesiske  Artemis;  andre  forestillede 
det  romerske  Folk  og  Senat,  Artemisiets  hellige  Raad, 
Staden  Ephesos'  Raad,  den  Stamme,  han  var  bleven  ind- 
skreven i,  Ridderkorpset,  Ephebkorpset  o.  s.  v.  Ved  de 
store  Fester,  som  paa  Gudindens  Fødselsdag  d.  6te  Thar- 
geliou  (Maj),  fremførtes  selve  det  ældgamle  Gudebillede 
paa  en  Vogn  omgivet  af  Hymnesangere,  og  Alle  bøjede 
sig  for  den  store  Gudinde,  Ephesos'  og  Asiens  Velgjører- 
inde.  Om  hende  drejede  sig  i  Virkeligheden  Alt.  Lige- 
som man  nu  i  kom  og  andre  katholske  Stæder  finder 
Afbildninger  af  Madonna  til  Kjøbs  i  enhver  Størrelse  og 
til  enhver  Pris,  saaledes  var  det  i  Ephesos  med  Artemis. 
Fra  Apostlenes  Gjerninger  kjende  vi  jo  Guldsmeden  De- 

Ussiiig:  Fra  Hellas  og  Lilleasien.  12 

nietrios,  der  levede  af  at  gjøre  Sølvmodeller  af  Gudinden 
og  hendes  Tempel. 

Men  den  store  Gudindes  Tid  nærmede  sig  sin  Ende. 
Det  dagedes  i  Østen,  og  den  nye  Verdensmagt,  Christen- 
dommen,  trængte  stærkere  og  stærkere  frem.  Ogsaa  her 
spiller  Ephesos  en  Hovedrolle.  1  Asiens  Hovedstad  op- 
holdt Apostlen  Paulus  sig  over  to  Aar  og  prædikede 
først  i  Synagogen  for  Jøderne,  siden  i  et  større  Lokale 
baade  for  Jøder  og  Hedninger.  Den  christne  Menighed 
i  Ephesos  var  uden  Tvivl  en  af  de  største  paa  den  Tid. 
Derom  vidner  ikke  blot  det  Brev,  Paulus  skrev  til  dem 
fra  Rom  i  Aaret  62,  og  Omtalen  i  Johannes'  Aaben- 
baring,  men  ogsaa  Fortællingerne  i  Apostlenes  Gjer- 
ninger. Der  læse  vi,  hvorledes  Pauli  Prædiken  fik  hans 
Tilhørere  til  at  opgive  deres  Overtro,  saa  de  brændte 
Spaadoms  og  Trolddomsbøger  til  en  Værdi  af  50,000 
Sølvpenge,  et  Exempel  der  1400  Aar  senere  skulde  gjen- 
tages  i  Firenze  ved  Savonarolas  mægtige  Tale.  Der 
læse  vi  om  det  store  Oprør,  der  foranstaltedes  af  den 
nys  omtalte  Guldsmed  Demetrios,  da  den  i  Theatret 
samlede  Folkehob  blev  bragt  til  Raseri  ved  at  høre,  at 
Paulus  skulde  have  sagt,  det  var  ikke  Guder,  der  dan- 
nedes med  Menneskehænder.  Hvor  uenige  end  ellers 
Ephesierne  kunde  være  indbyrdes,  Et  vare  de  alle  enige 
om,  at  raabe:  Stor  er  Ephesiernes  Artemis.  Efter  Tra- 
ditionen skulde  ogsaa  Apostlen  Johannes,  da  han  kom 
tilbage  fra  sin  Landflygtighed  paa  Patmos,  have  taget 
Bolig  i  Ephesos  og  være  død  der;  man  viste  baade  hans 
og  hans  Moders  Grave  der.  Og  tæt  ved  Graven  rejste 
man  en  Kirke  til  Ære  for  ham ,  Johannes  Evangelistens 
eller  Theologens  Kirke.     Den  maa   have  været  stor.   thi 

der  holdtes  de  to  Kirkeforsamlinger  i  det  5te  Aarliun- 
drede;  men  den  tilfredsstillede  dog  ikke  Kejser  Justi- 
nian,  som  nedrev  den  for  at  opføre  en  ny  med 
større  Pragt.  Den  er  nu  forsvunden.  Nogle  have  tænkt 
sig,  at  det  kunde  være  den  Kirkeruin,  der  findes  i  Sta- 
dens vestlige  Lavning,  en  Dobbeltkirke,  eller  rettere  to 
sammenbyggede  Kirker,  den  ene  bag  ved  den  anden, 
hver  med  sin  Apsis,  den  ene  bygget  af  huggen  Sten, 
den  anden  af  Teglsten.  Denne  Mening  maa  dog  allerede 
af  den  Grund  forkastes,  at  Johanneskirken  siges  at  have 
ligget  paa  en  Høj.  Den  har  vistnok  ligget  Nord  for 
Staden  paa  den  lille  Høj,  hvor  den  tyrkiske  Landsby 
Ajasuluk  nu  ligger;  thi  dette  Navn  synes  at  være  en 
Fordrejelse  af  Hagios  Theologos,  den  hellige  Theolog, 
som  Kirken  oprindelig  kaldtes. 

Kort  efter  Midten  af  det  3die  Aarh.  eft.  Cbr.  fik  de 
græske  Lande  Folkevandringens  første  Stød  at  føle. 
Gotherne  vare  trængte  frem  til  det  sorte  Havs  Nordkyst, 
og  deres  Flaader  hærjede  de  velsignede  Lande  længere 
Syd  paa.  I  Aaret  266  eller  68  overfaldt  de  ogsaa  Ephe- 
sos,  og  plyndrede  og  brændte  Verdens  Vidunder,  det  store 
Tempel.  Og  nu  tænkte  Ingen  paa  at  rejse  det  igjen. 
Christendommen  vandt  hver  Dag  fastere  Fodfæste  og 
snart  blev  den  Statens  anerkjeudte  Religion. 

Til  Overgangstiden  imellem  Hedenskab  og  Christen- 
dom knytter  sig  det  vel  bekjendte  smukke  Sagn,  som  man 
har  lokaliseret  i  Ephesos  ligesom  flere  andre  Steder, 
navnlig  i  Kurdistan,  Sagnet  om  de  syv  Sovere.  Paa  Øst- 
kysten af  Pionbjerget  findes  en  Mængde  gamle  Sten- 
brud, og  et  af  disse,  eller  maaske  en  naturlig,  af  Men- 
neskehaand  videre  bearbejdet  Hule,  kaldes  de  syv  Soveres. 

12* 


180 

Den  har  i  Oldtiden  gjort  Tjeneste  som  Grav,  i  den  tid- 
lige Middelalder  som  Kirke.  Der.  fortæller  Legenden, 
tog  under  Kejser  Diokletians  Christenforfølgelse  syv 
christne  Ynglinge  deres  Tilflugt,  ledsagede  af  deres  Hund. 
De  faldt  i  Søvn  og  vaaguede  først  200  Aar  efter.  Da 
de  kom  ud  af  Hulen,  fandt  de  Alt  forandret.  Ingen 
kjendte  dem,  og  de  selv  kjendte  hverken  Menneskene  eller 
Sproget  eller  de  gangbare  Mønter,  De  havde  dog  den 
(xlæde  at  høre  Christi Navn  og  seChristiKors,  hvor  de  vendte 
sig  hen,  og  med  denne  Glæde  lod  Herren  dem  slumre 
ind  igjen  for  ikke  oftere  at  vaagne  her  paa  Jordeu. 
Dette  Sagn  er  som  mange  andre  christelige  Erindringer 
blevet  optaget  af  Mohammedanerne  og  har  faaet  stor 
Betydning  for  dem.  Et  eget  Kapitel  i  Koranen  handler 
om  de  syv  Sovere.  Baade  de  selv  og  deres  Hund  have 
faaet  Plads  i  Paradiset,  og  Hundens  Navn,  Kethmer, 
skrives  paa  Pergament  og  bæres  som  en  Talisman  paa 
Brystet  af  dem,  der  begive  sig  paa  lange  Rejser. 

Et  andet  Billede  fra  Overgangstiden  møder  os  i 
Julianus  Apostatas  Historie,  Hans  Overgang  til  Heden- 
skabet henlægges  til  Ephesos.  Der  var  det  at  Neoplato- 
nikeren  og  Theurgen  Maximos  førte  ham  ind  i  den  til 
Hekate  viede  Hule  og  indviede  den  overtroiske  Yngling 
i  Mysterierne  paa  samme  Tid,  som  han  spaaede  ham  at 
han  skulde  blive  Kejser.  Spaadommen  gik  i  Opfyldelse; 
men  Hekates  Trolddom  tabte  snart  sin  Kraft.  Efter 
Julians  kortvarige  Regjering  var  der  Ingen  mere,  der 
prøvede  paa  at  rejse  Hedenskabets  Fane. 

Christendommen  havde  sejret,  men  det  var  ikke 
Fredens  Sejr.  Voldsommere  end  nogensinde  før  rasede 
Partierne  imod  hinanden,  og  netop  fordi  der  kæmpedes 

i  deu  reue  Læres  Navu,  var  Kampen  uforsonlig.  Ephesos 
blev  Hovedskuepladsen  for  den  forbitrede  Strid  imellem 
Konstantinopels  og  Alexandrias  Patriarcher,  og  her  som 
sædvanlig  gik  de  Voldsomste  af  med  Sejren.  Ægypterne 
satte  deres  Krig  igjennem,  tildels  understøttede  af  Be- 
folkningen i  Ephesos.  Ved  Synoden  431  fik  de  ved  Vold 
Nestorius  forkjætret  og  afsat,  og  ved  deu  nye  Synode 
449  blev  Konstantinopels  Patriarch  Flavianus  endog  mis- 
handlet til  Døde ,  saa  at  Synoden  stempledes  med  det 
vel  fortjente  Navn  Røversynoden. 

Efter  det  5te  Aarh.  høre  vi  i  lang  Tid  Lidet  eller 
Intet  om  Ephesos.  Det  er  gradvis  gaaet  tilbage  med 
den  som  med  hele  det  byzantinske  Rige.  Havnen  er 
efterhaanden  forsvunden  og  Egnen  bleven  usund;  Befolk- 
ningen har  trukket  sig  bort  derfra,  hvad  enten  Sørøveres 
Overfald  har  skræmmet  den  fra  Kystens  Nærhed  eller 
den  daværende  Armod  ikke  fandt  sig  hjemme  imellem 
Ruinerne  af  Fortidens  Storhed  og  Pragt.  De  talrige 
Søjler  og  hvad  der  ellers  syntes  brugbart  af  gammel 
Kunst  førtes  andenstedshen,  for  det  Meste  til  Konstanti- 
nopel. De,  der  dyrkede  Markerne  udenfor  Byen,  bosatte 
sig  paa  den  ovenfor  omtalte  lille  Høj,  hvor  Landsbyen 
nu  ligger,  og  paa  den  ovenover  samme  liggende,  langt  be- 
tydeligere Højde,  der  tilbød  et  sikrere  Fristed  imod 
fjendtligt  Overfald.  Denne  blev  i  dette  Øjemed  befæstet; 
den  gamle  By  gav  Materiale  i  Overflødighed.  Hoved- 
indgangen til  Borgen  er  en  anselig  Port,  opført  efter 
antikt  Mønster  og  af  antike  Brudstykker,  sammensatte 
med  en  vis  Sindrighed  og  Smag.  Paa  Siderne  sees  bac- 
chiske  Scener  og  Drueklasser,  paa  Forsiden  en  større 
RelieflFrise    med    stærkt  bevægede   Scener.     Man   ser   en 

ung  Mand  der  ligger  dræbt  ved  Siden  af  sin  Vogn, 
medens  Hestene  styrte  afsted ;  ligeoverfor  sidder  Faderen 
i  fortvivlet  Sorg,  og  Rædsel  og  Sorg  udtales  ogsaa  i  de 
mellem  dem  staaende  Figurer.  Iblandt  Menigmand  har 
Porten  gaaet  under  Navnet  Forfølgelsens  Port;  man 
mente,  at  Billedet  fremstillede  christelige  Martyrscener. 
Nyere  Archæologer*)  vilde  deri  se  Hektors  Lig,  der 
slæbes  af  Achilles'  Vogn,  lige  saa  usandsynligt;  man 
maa  snarere  tænke  paa  Hippolyts  Endeligt. 

Allerede  i  det  Ilte  Aarh.  kom  Størstedelen  af  Lille- 
asien i  Tyrkernes  Magt.  I  Løbet  af  det  13de  var  Eplie- 
sos  mere  end  en  Gang  i  deres  Vold,  og  fra  Begyndelsen 
af  det  14de  var  det  deres  stadige  Ejendom.  Den  tyr- 
kiske By  Ajasuluk  maa  have  været  en  anselig  Stad,  og 
kan  slet  ikke  bedømmes  efter  den  fattige  Landsby  paa 
et  Par  hundrede  Sjæle,  der  nu  bærer  dens  Navn.  Rui- 
nerne af  den  fordums  Herlighed  ere  endnu  synlige, 
navnlig  Rester  af  tyrkiske  Bade  og  af  mindst  4  Moskeer. 
Den  ene  af  disse,  Sultan  Selinis  Moske,  har  været  særdeles 
pragtfuld  og  fortjener  at  nævnes  iblandt  den  mohamme- 
danske  Kunsts  bedste  Frembringelser.  Naar  man  har 
ment,  at  den  oprindelig  skulde  have  været  Evangelisten 
Johannes'  Kirke,  modbevises  dette  ved  det  første  Blik 
paa  Planen.  Den  er  aabenbart  fra  først  af  bygget  til 
Moské,  men  man  har  benyttet  Materiale  fra  ældre  Byg- 
ninger, og  det  er  højst  sandsynligt,  at  de  prægtige  Gra- 
nitsøjler i  det  Indre  kunne  have  hørt  til  hin  forsvundne 
Kirke,  ligesom  de  svære  Marmorkvadere,  hvoraf  den  er 
bygget,  sagtens  have  gjort  Tjeneste  før  ikke  blot  i  Kirken, 


*)  Cboiseul  Gouffier,-Voyage  pittoresque  de  la  Gréce  I.  p.  1  og  197. 

men  eucluu  tidligere  i  Artemisiet.  Moskeen  bestaar  af 
en  rummelig  Forgaard  imod  Nord,  160  Fod  bred,  110 
Fod  dyb.  I  Midten  af  denne  findes  en  Fontæne  og  i  de 
inderste  Hjørner  to  smagfulde  Minareer.  Den  egentlige 
Moské  har  samme  Bredde  som  Forgaarden  (160  F,), 
men  meget  mindre  Dybde  (60  F.).  Den  deles  fra  Øst 
til  Vest  ved  en  Række  af  4  store  Granitsøjler  med  mau- 
riske Stalaktitkapitæler.  Der  fremkomme  derved  to  Gange 
fem  kvadratiske  Bygningsfag,  der  alle  dækkes  af  vel 
formede  Kupler,  der  have  været  glimrende  smykket  med 
Mosaik  og  Forgyldning.  Det  Samme  gjælder  om  Kibla, 
den  imod  Mekka  vendte  Nische,  der  her  ligger  aldeles 
symmetrisk  i  Midten  af  Bygningen  lige  over  for  den 
store  Indgangsdør,  og  om  den  baldachindækkede  Prædike- 
stol. Ogsaa  Bygningens  Ydre,  navnlig  Portalerne  med 
de  spidsbuede  Stalaktithvælvinger  og  de  smagfuldt  an- 
ordnede store  architektoniske  ludskrifter  gjøre  en  herlig 
Virkning*). 

I  Aarhundreder  har  nu  det  gamle  Ephesos  ligget 
øde  og  overladt  til  sig  selv.  Forskjellige  europæiske 
Rejsende  have  besøgt  dette  mindeværdige  Sted.  De  tale 
med  Beundring  om  de  store  Ruiner;  En  og  Anden, 
som  Clioiseul  (louffier,  leverer  værdifulde  Tegninger  der- 
fra; men  det  var  flygtige  Besøg,  og  man  vidste  ikke  ret, 
hvad  man  skulde  gjøre  ud  af  disse  mægtige  Murmasser. 
Hvor  er  Artemistemplet?  spurgte  man  først  og  fremmest. 
Man  vidste,  det  havde  ligget  paa  sumpig  Grund  og  i 
Nærheden  af  Vandet,  og  den  almindelige  Mening  var 
derfor,   at   det  maatte  være  de  store  Ruiner,   der  findes 


*)     Moskeen  er  afl)ildet  i  Falkeners  Epliesus  p.  153  ff. 

længst  imod  Vest,  uagtet  der  ikke  var  det  Mindste  her, 
der  lignede  et  Tempel.  Falkener,  som  i  1845  undersøgte 
Ephesos,  kalder  dem  det  store  Gymnasion;  Templet, 
tænkte  han  sig,  maatte  have  ligget  endnu  længere  mod 
Vest,  lige  ved  Kaystrosflodens  Bred.  Der  var  det  der- 
for, at  den  engelske  Ingeniør  I.  F.  Wood,  som  i  1863 
af  Bestyrelsen  for  British  Museum  fik  det  Hverv  at  fore- 
tage Udgravninger  i  Ephesos,  først  og  fremmest  søgte 
det.  Men  hverken  der  eller  andensteds  fandt  han  Spor 
deraf.  Aar  igjennem  søgte  han  forgjæves,  indtil  han  til- 
sidst,  for  dog  at  faa  noget  Udbytte  af  de  bevilgede 
Penge,  gav  sig  til  at  udgrave  Theatrene  og  andre  Byg- 
ninger i  Ephesos,  en  Opgave,  der  syntes  at  tilbyde  sig 
af  sig  selv,  og  som  virkelig  har  havt  stor  Betydning  for 
Archæologien,  om  man  end  vilde  have  været  Udgraveren 
endnu  mere  taknemmelig,  hvis  han  med  lignende  Omhu 
som  f.  Ex.  Tyskerne  i  Olympia  havde  sørget  for  at  hvad 
der  med  stor  Anstrengelse  var  blevet  bragt  for  Dagen, 
kom  til  at  ligge  aabent  og  synligt  for  senere  Forskere 
og  ikke  af  og  til  blev  dækket  paa  ny  af  andre  i  Nær- 
heden opgravede  Rainstykker.  Ogsaa  for  den  Opgave, 
han  nærmest  havde  sat  sig,  at  finde  Templet,  vare  disse 
Udgravninger  af  Betydning.  Paa  det  store  Theaters  øst- 
lige Mur  fandt  han  den  lange  Indskrift  til  Ære  for  Vi- 
bius  Salutaris,  som  vi  ovfr.  have  omtalt.  Der  læste  han, 
at  de  Sølvbilleder,  denne  Mand  havde  skjænket  til  Ar- 
temis, paa  Festdagene  skulde  føres  i  Procession  fra 
Templet  til  Theatret  og  tilbage  igjeu,  men  ikke  ad  samme 
Vej ,  thi  man  ønskede  at  saa  Mange  som  muligt  skulde 
se  Optoget.  Ved  Magnesiaporten  skulde  Epheberue 
modtage    dem    og    ledsage    dem    til  Theatret   og   derfra 

atter  til  deu  koressiske  Port,  hvorigjenuem  Processionen 
skulde  vende  tilbage  til  Templet.  Da  Magnesia  ved 
Mæandros  ligger  SO.  for  Ephesos,  tvivlede  Wood  ikke 
paa  at  den  Port,  han  kort  efter  opdagede  i  den  sydøstlige 
Del  af  Byen,  ved  Gymnasiet  i  Lavningen  imellem  de  to 
Høje,  maatte  være  den  magnesiske;  den  anden,  mindre 
Port,  der  viste  sig  imod  NO.  lige  udenfor  Stadiet,  kaldte 
han  den  koressiske.  Optoget  vilde  saa,  hvad  der  maatte 
synes  særdeles  passende,  have  tilbagelagt  hele  Vejen  rundt 
omkring  den  Høj ,  som  vi  ovfr.  have  kaldt  Pion.  Men 
hvorledes  kunde  den  nordøstlige  Port  hedde  deu  kores- 
siske? Den  burde  kaldes  Smyrnaporten  ligesom  deu 
anden  kaldtes  Magnesiaporten,  men  med  Koressos  eller 
den  langstrakte  Høj,  hvorpaa  Ephesos'  sydlige  Mur  staar, 
kan  den  Intet  have  at  gjøre.  Wood  blev  derfor  nødt 
til  at  vende  Navnene  om  og  kalde  deu  nordlige  Høj  Ko- 
ressos, den  sydlige  Pion  eller  Priou.  Det  er  muligt,  at 
det  Sagn  om  Byens  første  Anlæggelse,  vi  i  Begyndelsen 
af  denne  Afhandling  have  meddelt,  ogsaa  kunde  bringes 
til  at  passe  med  denne  Benævnelse;  men  vist  er  det, 
den  strider  aldeles  imod  Xenophons  Beretning  om  Kampen 
i  Aaret  409 ,  hvorefter  Thrasyllos  angreb  Staden  fra  to 
modsatte  Sider,  fra  Koressos  og  fra  Engene  N.  eller  NV. 
for  Byen.  Der  er  derefter  ingen  Tvivl  om  at  Koressos 
er  det  sydlige  Bjerg,  og  det  er  den  sydøstlige  Port,  vi 
maa  kalde  den  koressiske.  Curtius  har  ikke  vovet  sig 
til  at  frakjende  denne  Navnet  den  Magnesiske,  og 
lægger  derfor  den  koressiske  ved  den  modsatte  Ende  af 
Bjerget  yderst  imod  SV.  Fra  Navnets  Side  er  der  Intet 
indvende  imod  denne  Antagelse,  men  det  er  ganske 
usandsynligt,  at  Processionen  skulde  gaa  her  ud  til  den 

fjerneste  Udkant  af  Byen  for  at  gaa  den  'selv  samme 
Vej  tilbage;  og  at  den  da  skulde  ledsages  af  Eplieberne 
hen  til  denne  Port,  men  ikke  paa  Vejen  tilbage  derfra. 
Men  naar  nu  den  sydøstlige  Port  er  den  koressiske, 
hvor  er  saa  den  magnesiske?  Jeg  vilde  søge  den  ikke 
som  Wood  i  Opistholepria,  der  formodentlig  først  ved 
Lysimachos  er  kommen  ind  i  Byen,  men  nordligere,  paa 
Pionbjerget  selv  eller  ved  dens  Fod,  paa  det  Sted,  hvor 
der  fra  den  gamle  By  var  den  nærmeste  Udgang  til 
Magnesia.  Den  kommer  derved  nærmere  til  Templet, 
og  det  er  jo  ogsaa  sandsynligt,  at  Damianos,  da  han  ved 
sin  Søjlegang  vilde  tilvejebringe  en  Forbindelse  imellem 
Staden  og  Artemisiet,  hellere  valgte  et  nærmere  Udgangs- 
punkt, end  Porten  i  Opistholepria,  der  ligger  en  hel 
Fjerdingvej  borte.  Porten  er  der  ikke  mere,  men  dens  Plads 
synes  at  kunne  bestemmes  selv  efter  Woods  Udgrav- 
ninger. Da  han  nemlig  antog  at  have  fundet  begge 
Portene,  begyndte  han  at  forfølge  de  derfra  udgaaende 
Veje  for  saaledes  til  sidst  at  støde  paa  Templet.  Fra 
den  sydøstlige  Port,  som  han  kaldte  Magnesiaporteu, 
fandt  han  en  Vej ,  der  snoede  sig  langs  med  Bjergets 
Fod  imod  SO.,  d.  e.  i  Retning  af  Magnesia;  en  anden 
gik  imod  Nord  i  Retning  af  Templet;  den  var  35  Fod 
bred  og  brolagt  med  store  Sten.  Der  haabede  han  at 
finde  Damianos'  Søjlegang;  men  han  fandt  kun  Grave. 
Først  1200  Fod  udenfor  Porten  viste  der  sig  nogle  Sten- 
fundamenter, han  troede  at  kunne  give  hint  Navn;  men 
de  synes  at  have  været  meget  ubetydelige  og  ikke  at 
have  svaret  til  Navnet.  Vejen  fortsættes  i  nordvestlig 
Retning,  idet  den  gaar  rundt  om  Foden  af  Pion;  men  lige 
udfor  den  Indtænkning,  der  gaar  tværs  over  Højen,  møder 

den  en  Tværvej,  der  er  45  Fod  bred,  og  altsaa  mere  end 
den  tidligere  fulgte  har  Karakteren  af  en  Hovedvej. 
Det  var  ved  at  forfølge  denne  nye  Vei  i  en  Strækning 
af  omtrent  2000  Fod,  at  Wood  traf  Artemisiets  Om- 
slutningsmur.  Efter  al  Sandsynlighed  har  Magnesia- 
porten  staaet  ved  Begyndelsen  af  denne  Vej,  og  det  er 
ad  den,  at  Processionen  har  bevæget  sig,  ikke  Norden 
om  Pionhøjen,  men  tværs  over  den  igjennem  den  oftere 
omtalte  Indsænkniug. 

Den  anselige  Kvaderstensmur,  som  Wood  var  stødt 
paa,  havde  indmurede  Indskrifter,  der  fortalte,  at  den  om- 
sluttede Artemis'  og  Augusts  Helligdomme,  og  i  dette  Øjemed 
var  opført  Aar  6  før  Chr.  F.  paa  Artemistemplets  Bekost- 
ning. Nu  vidste  han,  hvor  han  var  og  arbejdede  trøstig 
videre,  og  dog  hengik  der  over  3  Maaneder,  inden  han 
naaede  Maalet.  Han  fandt  indenfor  Helligdomsmuren 
Rester  af  større  og  mindre  Bygninger;  han  fandt  romerske 
Mosaikgulve;  men  først  i  April  1870  stødte  han  i  en 
Dybde  af  20  Fod  under  Overfladen  paa  Templets  Marmor- 
gulv. Dette  blev  nu  fuldstændig  udgravet  og  de  værdi- 
fuldeste Stykker  bleve  førte  til  England.  Men  deres  Tal 
var  langt  mindre  end  man  havde  ventet.  Det  var  klart, 
at,  efter  at  Templet  var  blevet  brændt  af  Gotherne, 
havde  gjentagne  Jordskjælv  rystet  det.  En  stor  Del  af 
Materialet  var  bortført  for  at  benyttes  andensteds,  og 
længere  hen  i  Tiden  var  en  christelig  Kirke  bleven  O])- 
ført  imellem  Ruinerne.  Tilsidst  havde  man  anlagt  eu 
Kalkovn  der,  i  hvis  glødende  Svælg  uden  Tvivl  en  stor 
og  værdifuld  Del  af  hvad  der  endnu  var  tilbage  er 
forsvunden. 

Fra  Smyriia  til  Ephesos  koinmer  man  i  tre  Timer  paa 
Jernbanen.  Vejen  fører  igjennem  et  frugtbart  Landskab 
med  vexlende  Udsigter  til  nærmere  og  fjernere  Bjerge.  Ved 
Ajasiiluk  stiger  man  af.  Foran  sig  har  man  en  ussel 
lille  Landsby;  paa  Højden  bag  ved  denne  knejser  det 
middelalderlige  Kastel;  forøvrigt  en  stor  Slette,  omgivet 
af  lave  Bjerge,  der  kun  imod  Vest  aabne  sig  imod  det 
fjerne  Hav.  Alt  i  dette  prægtige  Landskab  taler  om 
Verdens  Forgængelighed  eller  rettere  om  hvorledes  Men- 
neskeværkerne forfalde,  medens  Naturen  uforandret  lever 
sit  Liv  fra  Aartusinde  til  Aartusinde.  Fra  de  forfaldne 
Minareer  kalder  ingen  Muezin  de  Troende  til  Bøn,  men 
Storken  kueiser  paa  Heden  og  lader  sin  hjemlige  Knæbbren 
høre.  De  lange  Vandledninger  ere  brudte  paa  mange 
Steder  og  føre  ikke  længere  friskt  og  sundt  Vand  til 
den  febersyge  Egn;  men  ogsaa  deres  Piller  afgive  Posta- 
menter  for  Storkereder;  aldrig  har  jeg  sét  saa  mange 
Storke  samlede  paa  ét  Sted  som  i  Ephesos.  Og  disse 
udstrakte  Marker  og  Enge,  der  kunde  blive  en  Rigdoms- 
kilde for  en  stor  By,  ligge  nu  næsten  udyrkede.  Nogle 
faa  Stykker  Kvæg  græsse  imellem  mandshøje  Fennikel- 
buske. 

Under  Førerens  Vejledning  begiver  man  sig  forvent- 
ningsfuldt paa  Vejen.  Man  gaar  imod  Syd;  thi  det 
ansees  for  hensigtsmæssigt  at  begynde  Vandringen  med 
den  sydøstlige  Port,  og  efter  at  have  tilendebragt  Rund- 
gangen igjennem  de  store  Monumenter  i  Staden  at  ende 
med  Artemisiet,  tæt  ved  det  Punkt,  man  gik  ud  fra. 
Man  gaar  en  hel  Fjerdingvej,  inden  man  ser  Andet  end 
nogle  tarvelige  Rester  af  Grave  langs  med  Vejen.  I  den 
største  af  disse  troede  Wood  at  finde  det  Gravmonument 

for  Androklos,  Stadens  Grundlægger,  som  Pausanias  om- 
taler „paa  Vejen  fra  Helligdommen  forbi  Olympieet  og  til 
Magnesiaporten".  Føreren  glemte  heller  ikke  at  fortælle, 
at  dette  var  Androklos'  Grav.  Denne'  Androklos,  sagde 
han,  var  en  Forbryder;  og  da  jeg  forlangte  en  For- 
klaring deraf,  fik  jeg  den  fra  A.  Gellius  bekjendte  Hi- 
storie om  den  undvegne  Slave,  som  i  Ørkenen  trak 
Tornen  ud  af  Løvens  Fod,  og  senere,  da  han  var  bleven 
greben  og  kastet  for  de  vilde  Dyr  paa  Circus  maximus, 
blev  gjenkjendt  af  den  samme  Løve,  han  i  sin  Tid  havde 
hjulpet,  saa  det  forsamlede  Publikum  i  Stedet  for  det 
blodige  Skuespil,  det  havde  ventet,  fik  en  rørende  Gjen- 
kjendelsesscene. 

Porten,  som  Wood  har  udgravet,  viser  sig  flankeret 
af  Taarne  paa  begge  Sider.  Den  har  tre  Gjennemgange, 
den  midterste  for  Kjørende,  de  to  andre  for  Fodgængere. 
Af  et  Par  Stene,  hvorpaa  Kejser  Vespasians  Navn  kunde 
læses,  sluttede  Wood,  at  den  maatte  være  opført  i  hans 
Tid.  Lige  indenfor  Porten  til  højre  findes  de  mægtige 
Ruiner  af  Gymnasiet,  hvis  Plan  allerede  i  Slutningen  af 
forrige  Aarhundrede  blev  nøjagtig  optaget  og  afbildet  i 
det  af  Society  of  dilettanti  udgivne  Pragtværk  Antiquities 
of  lonia.  H.  Det  er  et  Anlæg  af  samme  Art  som  Cara- 
callas  og  de  andre  bekjendte  Thermer  i  Rom,  som  det 
synes,  oprindelig  en  hellenisk  Bygning,  opført  af  store 
Marmorkvadere,  men  i  Romertiden  restavreret  og  dækket 
med  Murstenshvælvinger.  En  af  Portbuerne  er  ikke 
hvælvet  efter  det  almindelige  Kilesnitsmønster,  men  ved 
over  hinanden  fremragende  Stenskifter.  Lidt  længere 
fremme  paa  den  modsatte  Side  af  Vejen,  op  imod  Koressos, 
findes  Ruiner  af  christelige  Kirker  og  tildels  antike  Ruud- 

bygninger;  Traditionen  lader  Evangelisten  Lukas  være 
begravet  der;  dernæst,  atter  til  højre,  et  Tempel  af  hvidt 
Marmor  med  uriflede  Søjler  af  stribet  violet  Marmor  og 
korinthiske  Kapitæler  fra  Antoninernes  Tid.  Ved  selve 
Foden  af  Pionbjerget  ligger  det  smukke  og  vel  bevarede 
Odeon.  Det  er  omtrent  150  Fod  i  Gjennemsnit  og  an- 
tages at  have  rummet  2300  Personer,  d.  e.  næppe  halv 
saa  mange  som  Herodes  Attikos'  Odeon  i  Athen.  Bænke- 
radernes Ender  imod  Trapperne  ere  smykkede  med  Løve- 
kløer, og  øverst  dannede  en  korinthisk  Søjlegang  med 
røde  Granitskafter  Afslutningen.  Man  ser  Portene,  der 
fra  Øst  og  Vest  førte  ind  til  Prosceniet  og  Rester  af 
Scenen  eller  Baggrundsmuren  med  de  5  Dørre,  Alt- 
sammen smukt  og  nøjagtig  udført.  De  Indskrifter,  Wood 
fandt  paa  Ydermurene,  Skrivelser  fra  Kejser  Hadrian  til 
Ephesierne,  ere  nu  i  British  Museum.  Derefter  atter  et 
Tempel.  Det  vender  mod  Øst,  som  de  græske  Templer, 
men  har  efter  romersk  Mønster  en  stor  treskibet  For- 
hal. De  riflede  romerske  Søjler  bare  ejendommelige 
Kapitæler.  Forsiden  viste  de  almindelige  ioniske  Voluter, 
men  Siderne  vare  smykkede  med  stærkt  fremspriagende 
Kohoveder.  Gaar  man  videre  mod  Vest,  passerer  man 
en  antik  Fontæne  og  kommer  endelig  til  et  rigt  smykket 
korinthisk  Tempel,  der  vender  imod  Nord.  Man  har 
kaldt  det  Claudius'  Tempel,  men  hvor  dygtigt  end  Ar- 
bejdet er  gjort,  tyder  dog  den  overlæssede  Smag  paa  en 
senere  Tid.  Det  er  afbildet  i  Choiseul-Gouffiers  Voyage 
pittoresque  pi.  122  f.  og  i  Antiquities  of  lonia  U.  Chandler 
angiver  Bygningens  Længde  til  130  F.  og  dens  Bredde 
til  80.  Søjlerne  ere  næsten  47  F.  høje,  og  Skafterne, 
skjøndt  de  ere  riflede,  kun  af  én  Sten. 

Femhundrede  Alen  N.  O.  for  Templet  ligger  det 
store  Theater  paa  Pionbjergets  Skrænt  vendt  imod  Vest, 
saa  man  har  havt  en  herlig  Udsigt  over  Staden  og 
Havnen  til  Havet  Det  er  et  af  de  største  Theatre  i 
Asien;  Wood  angiver  dets  Gjennemsnit  til  495  F.,  og 
beregner  at  det  kunde  rumme  24,500  Personer.  Scenen 
eller  Bagvæggen  var  af  hvidt  Marmor  og  smykket  med 
Granitsøjler  og  Pielieffriser  i  to  Stokværk;  Wood  fandt 
Resterne  liggende  paa  Skuepladsen,  omtrent  som  Jord- 
skjælvet  havde  kastet  dem  ned.  Bygningen  blev  restav- 
reret  i  Hadrians  Tid,  men  ogsaa  meget  senere,  thi  Ind- 
skrifter, der  oprindelig  have  staaet  i  Artemisiet,  findes 
benyttede  som  Materiale  her.  Dette  er  sikkert  først  sket 
efter  Templets  Ødelæggelse,  i  Tider,  da  man  ikke  samledes 
her  for  at  raabe:  „Stor  er  Ephesiernes  Artemis"  og  for- 
bande Paulus,  men  Verden  for  en  stor  Del  var  bleven 
Christen.  Overhovedet  høre  de  Indskrifter,  Wood  fandt 
paa  Theatrets  Mure,  til  de  vigtigste  Opdagelser,  han 
har  gjort. 

Ligeoverfor  Theatret  imod  N.  V.  ligge  store  Ruiner 
af  en  Bygning  af  samme  Art  som  den,  vi  omtalte  lige 
indenfor  Porten;  man  kalder  den  Gymnasiet  ved  Theatret. 
Derefter  en  stor  Plads  med  et  Vandbassin  i  Midten;  man 
antager  den  for  Torveplads  eller  Agora;  og  saa  endnu 
meget  større  Ruiner,  soin  man  kalder  det  store  Gym- 
nasion  eller  Gymnasiet  ved  Havnen.  De  svære,  hvælvede 
Underrum  vise,  at  det  er  opført  paa  sumpig  Grund.  Det 
er  ligesom  de  andre  Gymnasier  opført  af  Marmorkvadere 
med  Murstenshvælvinger.  Hovedindgangen  maa  have 
været  fra  Øst,  fra  Torvet.  Paa  tværs  for  denne  gjennem- 
skjæres  hele   Anlægget  fra   Nord   til  Syd   af  en   50  Fod 

bred  og  500  Fod  lang  Korridor.  Indenfor  den  laa  den 
store  Pi-agtsal,  120  F.  lang  og  60  F.  bred,  med  Kryds- 
bvæivinger  baarne  af  8  kolossale  Granitsøjler  foran  de 
svære  Murpiller,  ligesom  i  Caracallas  og  i  Diokletiaus 
Bade  i  Rom. 

Lige  udfor  hvad  vi  kunde  kalde  Pionbjergets  nord- 
vestlige Hjørne,  ligger  en  Række  af  tre  lave,  rundagtige 
Klippehøje,  hvis  jævnede  Overflade  vidner  om  antik  Be- 
nyttelse. Den  yderste  af  disse  fandt  Wood  paa  at  kalde 
Pnyx,  i  Lighed  med  den  Benævnelse,  man  i  lang  Tid 
fejlagtig  gav  den  bekjendte  Høj  ligeoverfor  Akropolis  i 
Athen,  hvor  man  tog  Zeus  Hypsistos'  Alter  for  en  Taler- 
stol. Hvortil  den  Stenblok,  der  her  kom  frem  ved  Woods 
Udgravning,  har  været  benyttet,  er  næppe  til  at  afgjøre. 
Langt  interessantere  er  den  inderste  Høj  nærmest  ved 
Pionbjerget.  Her  er  Klippemassen  tilhugget  og  jævnet 
til  at  danne  Grunden  for  et  Rundtempel.  Bygningen 
selv  er  borte,  men  Klippegrunden  viser  den  som  et  rundt 
Tempel,  55  F.  i  Gjennemsnit  og  omgivet  af  20  Søjler, 
der  stode  paa  Fremspring,  som  udstraale  fra  den  midterste 
Kreds,  og  imellem  hvilke  4  Trapper  føre  op  til  Templet. 
Udenom  dette  i  nogen  Afstand  var  der  anbragt  en  fir- 
kantet Søjlegang.  Falkener,  der  fandt,  at  dette  Anlæg 
havde  Lighed  med  Serapistemplet  i  Puzzuoli,  kaldte  det 
Serapeon;  men  der  er  slet  ingen  Grund  til  at  antage 
denne  Form  for  ejendommelig  for  den  ægyptiske  Guds 
Dyrkelse.  Adler*j  indskrænkede  sig  til  at  kalde  det 
„Felsheiligthum"  ;  men  det  er  rigtignok  kun  Fundamentet, 


")  i  Curtius's   Beitrage  zur  Geschichte  und  Topographie   Klein- 
asiens  i  Berliner  Akademiets  Abhandlungen  1871. 

der  er  hugget  ud  af  Klippen;  Bygniugen  selv  har  været 
opført  af  Murværk  paa  almindelig  Vis.  Den  har  vist 
heller  ikke  tilhørt  nogen  særlig  gammel  Tid.  —  Lige 
over  for  dette,  paa  den  anden  Side  af  en  Hovedgade 
ligger  Stadiet  let  kjendeligt,  med  den  søndre  Side  lænet 
op  til  Pionbjerget,  og  paa  den  lave  Grund  N.  for  dette 
har  man  fundet  Resten  af  en  større  Bygning,  som  man 
ogsaa  har  kaldt  Gymnasion. 

Kommer  man  endelig  til  Artemisiet  selv,  finder  man, 
som  allerede  antydet,  en  Hob  af  Architekturstykker 
kastede  oven  paa  hinanden  og  for  en  stor  Del  sønder- 
slaaede.  Man  har  den  ejendommelige  Følelse  af  at  staa 
paa  et  verdensberømt  Sted;  man  betragter  med  Interesse 
det  smukke  hvide  Marmor,  de  dybe  Rifler  i  Søjlerne, 
og  maaske  en  og  anden  smuk  Profil,  hvis  man  er  saa 
heldig  at  finde  en  saadan.  Men  det  var  kun  Lidet,  hvad 
Wood  fandt,  og  af  dette  Lidet  er  Alt,  hvad  der  kunde 
have  Værd  for  et  Museum,  bragt  til  London.  Man  ser 
en  eneste  Søjlebasis  staaende  paa  sin  Plads;  paa  et  eller 
to  Steder  kommer  Templets  Gulv  til  Syne;  ellers  ligger 
det  begravet  under  Ruinerne,  og  der  er  ikke  Tale  om 
at  faa  nogen  Anskuelse  af  det  Hele.  Vil  man  danne  sig 
en  saadan,  maa  man  lade  Fantasien  opføre  Templet  ved 
Hjælp  af  de  Spor  og  Rester,  der  ere  fundne.  Wood  hav 
søgt  at  løse  denne  Opgave,  og  saa  vidt  man  ved  Gjennem- 
læsningeu  af  hans  Værk  kan  skjønue,  er  Løsningen  i  det 
Hele  heldig;  men  desværre  foreligger  Materialet  kun 
ufuldstændig,  og  Tegningerne  ere  udførte  i  en  lille 
Maalestok. 

Efter  Wood  har  Templet  hævet  sig  paa  10  Trin. 
Det  nederste  Trin   har  en  Bredde   af  239  F.  og  4Vi  T. 

Ussiujj:    Fra   Hellas  og  Lilleasien,  13 

engelsk,  og  en  Længde  af  418  F.  1 V2  T.,  Maal,  der  ikke  fjerne 
sig  synderlig  meget  fra  de  ovfr.  efter  Plinius  angivne, 
220  og  425.  Templet  selv,  d.  e.  Søjlestillingen  paa  det 
øverste  Trin,  har  derimod  kun  en  Bredde  af  163  F.  9V2  T. 
og  en  Længde  af  342  F.  6V2  T.  Templet  havde  8  Søjler  i 
Fronten  og  20  paa  Siderne,  en  dobbelt  Søjlegang  helt 
omkring  Cellen  og  dertil  to  Søjler  imellem  Anterne  i 
Pronaos  og  Opisthodom,  d.  e.  i  Alt  100.  Af  disse  vare, 
som  Plinius  siger,  de  36  cælatse  eller  udskaarne.  Om 
dette  Ords  Betydning  havde  man  hidtil  kun  havt  usikre 
Formodninger,  og  de  Afbildninger  af  Templet  paa  romerske 
Broncemønter,  som  Donaldson  havde  gjort  opmærksom 
paa,  turde  man  ikke  skjænke  Tiltro.  At  han  virkelig 
havde  sét  det  Rette,  blev  først  klart,  da  Wood  fandt 
Stykker  af  Søjler  smykkede  med  Relief.  Man  fandt 
altsaa  her  Relieffer,  ikke  paa  plan,  men  paa  kouvex 
Grund,  saaledes  som  man  tidligere  havde  sét  paa  ruude 
Altre  og  Putealia  eller  Brøndindfatninger,  af  og  til  ogsaa 
paa  Vaser,  for  ikke  at  tale  om  den  treformede  Hekate, 
og  man  fandt  Søjleskaftet  delt  i  en  riflet  og  en  med 
Figurer  smykket  Del.  I  Pompeii  finder  man  ofte,  at  den 
nederste  Trediedel  af  Søjlen  har  en  anden  Farve  end  de 
to  øverste,  eller  at  det  Øverste  er  riflet,  men  det  Nederste 
uriflet,  ligesom  man  ofte  paa  romerske  Marmorsøjler 
finder  den  nederste  Del  af  Riflerne  udfyldte  med  en  rund 
Ophøjning  eller  Pude.  Saaledes  have  ogsaa  her  Riflerne 
ikke  været  førte  helt  ned  til  Søjlens  Basis,  men  den 
nederste  Del  af  Søjlen  har  været  smykket  med  Relief. 
Dette  er  6  Fod  højt,  medens  Basis  og  Kapitæl  er  55  F. 
8^4  T.,  og  den  riflede  Del  deraf  bliver  41  Fod.  Da  imidlertid 
nogle    af   de    reliefsmykkede    Cylindre    have    et    mindre 

Gjeimemsnit  eud  de  andre,  og  det  ikke  synes  at  der  kan 
have  været  nogen  Forskjel  paa  Søjlernes  Tykkelse,  mente 
Wood,  at  disse  maatte  have  siddet  højere  oppe  paa 
Søjlen,  hvor  den  var  bleven  tyndere  end  ved  Roden,  og 
antog  derfor,  at  der  i  det  Mindste  paa  den  ene  Side  af 
Templet,  og  da  sandsynligvis  imod  Øst,  havde  været  ikke 
ét  Reliefbaand  under  Riflerne,  men  tre.  Den  relief- 
smykkede  Del  vilde  da  naa  en  Højde  af  henved  20  Fod, 
medens  den  riflede  Del  blev  '29  F.  For  vore  Øjne  er  det 
første  Forhold  langt  smagfuldere;  det  sidste  synes  os 
overlæsset  med  Dekoration.  Relieffet  er  i  Almindelighed 
hvad  vi  vilde  kalde  Basrelief;  men  ét  særdeles  smukt 
Stykke  med  to  Drengehoveder  er  udført  i  meget  højt 
Relief;  maaske  have  Søjlerne  i  Pronaos  og  Opisthodom 
i  denne  Henseende  været  forskjellige  fra  de  andre. 
Skjøndt  udførte  af  forskjellige  Hænder  og  med  ulige 
Dygtighed,  vise  de  dog  alle  en  god  Kunststil  og  kunne 
vel  antages  at  være  udførte  omtrent  300  Aar  før  Chr.  F. 
Naar  det  hos  Plinius  siges,  at  den  ene  var  af  Skopas, 
kan  dette  næppe  være  rigtigt,  thi  det  er  ikke  sand- 
synligt, at  nogen  Søjle  fra  det  gamle  Tempel  vilde 
kunne  beholdes  i  det  nye.  Desværre  er  ikke  nogen  hel 
Søjlecylinder  bevaret;  vi  have  kun  mindre  Stykker, 
hvoraf  man  ikke  kan  faa  nogen  Forestilling  om  Kompo- 
sitionen i  sin  Helhed  eller  om  det  valgte  Emne.  Paa  det 
største  Stykke  er  der  én  vel  bevaret  og  let  kjendelig  Figur, 
Hermes.  Det  er  en  rank  og  skjønt  formet  Skikkelse, 
nøgen  med  Kappen  om  den  venstre  Arm  og  Herold- 
staven  i  højre  Haand.  Han  ser  opad,  som  om  han 
modtog    Befaling    ovenfra    og    for    Øjeblikket   ikke   har 

13* 

Noget  at  gjøre  med  de  ham  omgivende  Personer.  Paa 
hver  Side  af  ham  staar  en  Kvinde,  smagfuldt  drapperet 
i  den  bekjendte  folderige  attiske  Dragt,  men  Hovederne 
mangle,  og  der  er  ingen  andre  Attributer,  som  kunne 
hjælpe  os  til  at  give  dem  Navn.  Derefter  en  skjøn 
nøgen  Yngling  med  store  Vinger;  men  Eros  er  det  ikke, 
thi  han  har  et  Sværd  hængende  ved  Siden.  Curtius*) 
har  ment,  at  det  maatte  være  den  personificerede  Vædde- 
kamp,  Agon;  jeg  for  mit  Vedkommende  drister  mig  ikke 
til  at  give  ham  noget  Navn. 

Dette  er  det  første  virkelig  fundne  Exempel  paa 
Reliefsøjler,  og  meget  almindelig  har  denne  Art  sikkert 
heller  ikke  været.  Dog  kjende  vi  ét  lignende  Exempel. 
Dette  er  fra  det  2det  Aarh.  f.  Chr.  i  det  Tempel,  som 
de  perg.amenske  Konger  Eumenes  II  og  Attalos  II  opførte 
for  deres  Moder  Apollonis  i  Kyzikos.  Der  fandtes  19 
Søjlerelieffer  —  Stylopinakia  kaldes  de  —  hvis  Indhold 
var  forklaret  i  tilføjede  Epigrammer,  som  opbevares  i 
den  palatinske  Anthologi.  I  Overskrifterne  angives  ogsaa 
Søjlernes  Plads.  Det  har  været  et  sexsøjlet  Tempel. 
Øst-  og  Vestfrontens  Søjler  have  havt  Relief;  desuden  4 
Søjler  „ved  Templets  Døre",  d.  e.  formodentlig  i  Pronaos 
og  Opisthodom,  samt  3  Søjler  imod  Nord.  De  øvrige 
Søjler  paa  Nordsiden  og  paa  Sydsiden  synes  ikke  at 
være  blevne  færdige.  Spørge  vi  nu,  hvilken  Plads  de  36 
Reliefsøjler  i  Ephesos  have  indtaget,  taler  ogsaa  Analogien 
fra  Kyzikos  for  at  Wood  har  truffet  det  Rette,  naar  han 


*)  Archåologische  Zeitung,  XXX  Jahrg    1873  S.  74.    Monumentet 
er  afbildet  Taf.  65  og  66. 

mener,  at  det  var  de  to  Søjlerækker  imod  Øst  og  de  to 
imod  Vest  samt  Søjlerne  i  Pronaos  og  Opisthodom. 

Disse  ejendommelige  Søjler  synes  at  have  foranlediget 
eller  i  alt  Fald  at  staa  i  Forbindelse  med  en  Særegen- 
hed ved  Søjlestillingen  selv.  Ellers  er  det  et  gjennem- 
gaaende  Princip,  at  man  for  at  styrke  Bygningens  Sammen- 
hold sætter  Hjørnesøjlerne  og  de  dem  nærmest  omgivende 
Søjler  lidt  tættere  ved  hinanden  end  de  andre.  Her  er 
tildels  det  Modsatte  Tilfældet.  Medens  paa  Længde- 
siderne Afstanden  fra  den  ene  Søjles  Midtpunkt  til  den 
næstes  efter  Woods  Maal  er  17  F.  IV2  T,,  have  de  to 
yderste  Intercolumnier  en  Vidde  af  19  F.  4  T.  Paa 
Forsiden  derimod  er  det  yderste  Intercolumnium  lige- 
ledes 19  F.  4  T. ;  men  saa  tiltage  de  indadtil;  det 
andet  er  20  F.  4  T.,  det  tredie  23  F.  6  T.,  og  endelig 
det  midterste,  lige  for  den  store  HovedindgaDg,  28  F. 
8V2  T.  De  Søjler,  der  ikke  have  Relief,  frembyde  den 
almindelige  Form  af  den  elegante  ioniske  Søjle,  en 
ionisk  Basis  med  to  Hulninger  under  den  runde  Pude 
—  Wood  paastaar  at  have  fundet  rød  Farve  i  Hul- 
ningerne —  og  et  vel  udført  Volutkapitæl.  Over  den 
trebeltede  Architrav  har  der  ligget  en  Frise,  af  hvis 
Relieffer  man  har  fundet  et  Par  smaa  Stykker  foruden 
et  større,  der  synes  at  forestille  en  Amazone,  som  Wood 
antager,  i  Kamp  med  Herakles.  Gavlen  har  naturligvis 
ogsaa  været  fuld  af  Billedhuggerarbejde;  men  det  Eneste, 
man  har  fundet,  er  en  Kvindearm,  der  har  tilhørt  en 
c.  11  Fod  høj  Figur,  Et  Løvehoved  fra  Tagrenden  om- 
tales som  særdeles  karakteristisk  og  virkningsfuldt. 

Dette  er  omtrent  hvad  der  er  tilbage  af  det  ephe- 
siske    Verdensunder.      Om    Bygningens    Indre    kunne    vi 

saa  godt  som  ingen  Forestilling  gjøre  os.  Den  Festdag, 
der  skulde  løfte  Purpurforhænget  for  den  store  Gudinde, 
er  ikke  kommet,  og  der  er  vel  ogsaa  andre  Ting.  vi 
vilde  længes  mere  efter,  end  efter  at  se  det  gamle 
besynderlige  Billede  af  den  ephesiske  Artemis. 


\ 


V. 


PERGAMON.  -  MYRINA. 


l/en  20de  April  1882  begav  jeg  mig  paa  Rejsen  fra 
Smyrna  til  Pergamon,  ledsaget  af  min  ældste  Søu  og  eu 
græsk  Tjener,  Nikolo,  hvem  Dr.  Humann  havde  anbefalet 
mig  som  vel  bekjendt  med  Pergamon  og  de  der  fore- 
tagne Udgravninger.  Jeg  foretog  Henrejsen  paa  den 
Maade,  der  med  Rette  anbefales  som  den  bekvemmeste, 
med  Dampskibet  til  Mitylene.  Det  var  en  af  disse  hen- 
rivende Dage,  som  synes  at  berettige  Herodot  til  at 
kalde  Joniens  Klima  det  skjønneste  i  Verden,  og  det  var 
en  sjælden  Nydelse  at  glide  hen  over  det  herlige  blaa 
Hav  med  stadig  Udsigt  til  de  skjønne  og  mægtige  Bjerg- 
dannelser Syd  for  Bugten.  Man  holder  sig  nærmest 
til  Bugtens  sydlige  Side,  thi  Udskylningerne  fra  Her- 
mosfloden  have  dannet  betydelige  Grunde  paa  Nord- 
siden, og  først  naar  man  har  uaaet  de  Øer,  der  ligge 
foran  det  gamle  Klazomenæ,  drejer  man  Kursen  imod 
Nord.  Skibet  anløber  det  gamle  Phokæa;  ved  at  lægge 
Tonen  paa  første  Stavelse  er  Navnet  blevet  forvansket 
til  Fodsja.  Her  har  Naturen  dannet  eu  fortrinlig  Havn, 
en  rundagtig  Bugt,  udadtil  skjærmet  ved  Klippeøer. 
Den  lille  By  synes  at  leve  af  Havet;  dens  vigtigste  Ud- 
førselsartikel  er  det  fra  Havet  vundne  Salt,    som  findes 


202 

oplagt  paa  Strandbredden  i  store  hvide  Dynger.  Efter 
7  Timers  Sejlads  kastede  vi  Anker  i  Havnen  ved  Mi- 
tylene. 

Jeg  steg  i  Laud  paa  det  herlige  Lesbos,  den  største 
og  noget  nær  den  mest  velsignede  af  alle  Øerne  i 
Ægæerhavet,  det  klassiske  Sted,  hvor  græsk  Sang  og 
Lyrik  skjød  sine  fuldendteste  Blomster.  For  os  tilhøre 
disse  vistnok  for  en  stor  Del  Sagnet;  Arions  Dithyramber 
kjende  vi  ikke,  men  Mythen  om  Delfinen,  der  frelste 
Sangeren,  glemmes  aldrig,  og  er  det  end  Lidet,  der  er 
tilbage  af  Alkæos'  og  Sapphos'  Sange,  vidne  dog  baade 
disse  Brudstykker  og  Catuls  og  Horats'  Efterligninger 
om  deres  henrivende  Friskhed  og  fuldendte  Form.  Nu 
hører  man  Intet  til  Sangen,  og  den  pragtfulde  Stad,  der 
ved  vor  Tidsregnings  Begyndelse  regnedes  for  en  af  den 
civiliserede  Verdens  Perler,  er  bleven  afløst  af  en  lille 
græsk  By  paa  omtrent  6000  Indbyggere,  der  beherskes 
af  et  tyrkisk  Kastel  paa  Bugtens  nordre  fremspringende 
Pynt,  hvorfor  Byen  ogsaa  i  lang  Tid  kaldtes  Kastro; 
først  i  den  nyeste  Tid  begynder  det  gamle  Navn  Mity- 
lene  at  gjøre  sig  gjældende  paa  ny.  Vi  fandt  et  renligt 
Kaffehus  at  indkvartere  os  i,  og  den  Restauratør,  hos 
hvem  vi  spiste  til  Aften,  fandt  sig  saa  hædret  ved  vor 
Nærværelse,  at  han  ikke  vidste,  hvor  godt  han  vilde 
gjøre  os  det.  Enhver,  der  har  rejst  i  Italien  eller 
Grækenland,  véd,  at  Tandstikkerne  udgjøre  en  nødvendig 
Del  af  Bordopdækningen.  I  disse  Egne  er  det  ikke 
smaat  skaarne  Træpinde,  man  sætter  i  Glasset,  men 
Noget,  der  er  nok  saa  tiltalende,  den  visne  Blomst  af 
en  Skjærmplante  (Ammi  viznaga,  herbe  au  cure-dents; 
Tyrkerne    kalde    den    Kilir),     hvis    Blomsterstængler    de 

Lysthavende  enkeltvis  plukke  af.  Saasnart  Restauratøren 
saa,  at  vore  Øjne  faldt  paa  Tandstikkerne  og  han  tænkte 
sig,  at  vi  talte  om  dem,  kom  han  hen  og  spurgte,  om 
vi  ikke  vilde  modtoge  dem  som  en  Foræring.  Og  da  vi 
havde  betalt  vor  lille  Regning  og  vilde  rejse  os,  maatte 
vi  endnu  gjøre  ham  den  Fornøjelse  at  drikke  et  Glas 
Vin  og  en  Kop  Kaffe  for  hans  egen  Regning. 

Den  tarvelige  lille  By  har  lidt  Skibsbyggeri,  og  der 
er  en  Smule  Handelsrøre  paa  Quaien,  men  ellers  synes 
den  ikke  at  frembyde  noget  Interessant;  derimod  er  det 
vel  værdt  at  gjøre  en  Spadseretur  ind  i  Landet.  To 
store  Bugter  skjære  sig  fra  Syd  af  ind  i  Øen.  Den  øst- 
ligste af  disse  ligger  saa  nær  ved  Mitylene,  at  en  Op- 
stigning af  mindre  end  en  Time  fører  En  op  til  Kam- 
men af  den  mellemliggende  Aas.  Herfra  har  man  en 
henrivende  Udsigt,  paa  den  ene  Side  over  Havet  østen 
for  Øen  og  de  fjerne  Idabjerge  i  Baggrunden,  paa  den 
anden  over  den  store  Bugt,  der  lignede  en  Indsø,  paa 
alle  Sider  omgivet  af  mægtige,  skovbegroede  Skrænter; 
man  kunde  tro  sig  hensat  i  Schweiz  eller  snarere  ved 
en  af  Skandinaviens  skjønneste  Søer,  hvis  ikke  Vegeta- 
tionen var  saa  forskjellig.  I  Haverne  udenfor  Byen 
finder  man  Orangetræer  og  Mandeltræer;  men  kommer 
man  længere  frem,  synes  det  Hele  en  eneste  Olivenskov, 
og  talrige  Terrassemure  fastholde  Jordsmonnet  paa 
Skrænterne  for  Oliventræernes  Skyld.  Olietræet  voxer 
vildt  eller  forvildet  her  paa  Lesbos;  man  behøver  ikke 
at  plante  nye,  men  kun  at  pode  de  allerede  voxende. 
Aasenes  Toppe  og  andre  aabne  Steder  ere  overgroede 
med  Buske  af  forskjellig  Art,  men  navnlig  med  Kistos. 
Det  raaa  være  et  skjønt  Syn,  naar  Kistosroserne  blomstre. 

Den  næste  Dag'  førte  et  Dampskib  os  over  til  Fast- 
landet. Den  Havarm,  der  ligger  mellem  dette  og  Lesbos, 
er  her  næsten  4  Mile  bred.  Mod  Syd  ser  man  ud  i  det 
aabne  Hav;  mod  Nord  begrænses  den  blaa  Havflade  af 
Asiens  malerisk  sig  fremskydende  Kyster,  og  i  Baggrun- 
den udfolder  det  snedækkede  Ida  hele  sin  Storhed. 
Landingsstedet,  Dikeh',  er  en  lille  Flække  med  knap 
•iOOO  Indvaanere.  Herfra  fører  en  god  Kjørevej  til  Per- 
gamon.  Den  er  henved  4  Mile  lang  og  blev  anlagt  af 
Dr.  Humann  for  at  befordre  de  pergamenske  Marmore 
til  det  nærmeste  Udskibningssted.  Tidligere  var  her 
kun  en  Sti  for  Fodgængere  og  Ridende,  og  Varerne 
førtes  paa  Kamelernes  Rygge ;  selv  nu  er  Vognbefordrin- 
gen meget  primitiv.  Hvad  der  findes  af  Kjøretøj,  er  kun 
Fjælevogne  eller  Høstvogne,  som  vi  sige,  hvorover  Aske- 
træs Buer  med  en  mere  eller  mindre  laset  Beklædning 
af  Sejldug  og  Maatter  danne  et  Tag.  Paa  Bunden  af 
Vognen  bredes  Halm  og  Tæpper,  hvorpaa  Passagererne 
lægge  sig  i  udstrakt  Stilling.  Man  maa  være  Tyrk  for 
at  finde  et  saadant  Leje  mageligt;  jeg  havde  foretrukket 
at  sidde  hos  Kusken,  hvorved  jeg  ogsaa  havde  faaet  en 
tilstrækkelig  Udsigt  over  Egnen;  men  den  Plads  maatte 
jeg  for  Ærens  Skyld  overlade  min  Tjener. 

Hvilket  Navn  Dikeli  bar  i  Oldtiden,  kan  ikke  siges 
med  Bestemthed;  men  den  har  været  Havnestad  for  det 
fra  Aristoteles'  Historie  bekjendte  Atarueus  Efter 
Platons  Død  flyttede  hans  berømte  Discipel  fra  Athen 
til  Atarneus,  hvor  hans  Ven,  den  brave  Hermias  her- 
skede som  Eueherre.  Der  blev  han  i  to  Aar,  indtil  Per- 
serne ved  Svig  fik  den  talentfulde  Fyrste  i  deres  Vold 
og  lod  ham  dræbe.     Saa  flygtede  Aristoteles  til  Mitylene 

med  Hermias'  Adoptivdatter,  som  han  ægtede,  og  hau 
hædrede  sin  Ven,  der  var  bleven  Offer  for  sin  Ærlighed 
og  sin  gode  Tro,  dels  ved  en  Statue  i  Delphi  med  til- 
hørende Epigram,  dels  ved  at  berømme  ham  i  det 
smukke  Digt  til  Dyden  (Arete),  hvor  han  nævner  ham 
ved  Siden  af  Herakles  og  Dioskurerne,  Achilles  og  Ajas. 
Atarneus'  Ruiner  ligge  en  god  halv  Mil  Øst  eller  N.O. 
for  Dikeli  paa  en  fremspringende  Højde  til  venstre  for 
Landevejen.  Bjerget  har  en  Højde  af  over  600  Fod,  og 
falder  temmelig  brat  af  imod  Syd.  Naar  Efteraarsregnen 
indtræder,  og  den  forbiflydende  lille  Flod  Ilgin  Tschai, 
de  Gamles  Euenos,  begynder  at  svulme,  fyldes  ogsaa 
den  lavtliggende  Strækniug  langs  Bjergets  Fod  med 
Vand  og  forvandles  til  en  Sump.  De  tætte  Mosquito- 
sværme,  som  da  have  deres  Tilhold  der,  skulle  efter  Pau- 
sanius  have  været  en  saa  forfærdelig  Plage,  at  Beboerne 
derfor  havde  forladt  deres  By.  I  Middelalderen  er 
Stedet  dog  atter  blevet  beboet,  og  nyere  Fæstningsværker 
have  rejst  sig  over  og  omkring  de  svære  helleniske  Mure. 
Nu  kaldes  Stedet  Kalé-Agili,  d.  e.  Hyrdeslottet,  og  der 
er  Ingen  uden  Egnens  Hyrder,  der  færdes  imellem 
Ruinerne. 

Kommer  man  længere  frem,  omtrent  Halvvejen 
imellem  Dikeli  og  Bergama,  ser  man  paa  den  anden 
Side  af  Vejen,  men  i  noget  længere  Afstand,  en  stor 
isoleret  Høj  hæve  sig  op  af  Sletten.  Det  er  klart,  den 
har  baaret  en  gammel  Borg.  Nu  ligger  der  en  lille 
Landsby  ved  Navn  Kalerga  ved  Højens  Fod;  om  den 
gamle  Bys  Navn  haves  kun  Formodninger;  Kiepert 
kalder  den  Halisarna.  —  Længselsfuldt  spejdede  vi  efter 
den   høje  Borg,    der   var  vor  Rejses  j\Iaal.     Endelig  ved 

en  Bøjaiug  af  Vejen  viste  den  sig  i  al  sin  Majestæt,  og 
en  halv  Times  Tid  derefter  kjørte  vi  ind  i  den  tyrkiske 
By  Bergama. 

Bergama  er  Provinsens  Hovedstad  og  Sædet  for  en 
Kaimakan  eller  Herredshøvding.  Den  har  omtrent  17000 
Indbyggere.  Man  tæller  1380  tyrkiske  Huse,  1200  græske, 
6'rl  armeniske  og  70  jødi*ke;  men  de  tyrkiske  Familier 
bestaa  i  Reglen  af  færre  Personer  end  de  andre,  hvorfor 
man  anslaar  den  tyrkiske  Befolkning  til  8000,  den 
græske  ogsaa  til  8000,  den  armeniske  og  den  jødiske 
tilsammen  til  1000.  Tidligere  var  Staden  næsten  hel 
tyrkisk.  I  P'y^gety verne  skal  der  have  været  15000  Tyr- 
ker imod  1000  Grækere;  men  Tyrkernes  Tal  aftager 
stadig  og  Grækernes  tiltager;  i  1864  regnede  man  12000 
Tyrker  imod  4000  Grækere,  nu  sættes  Tallet  omtrent 
lige.  Der  er  Liv  i  Hovedgaden;  Chanerne  ere  fulde  af 
^lennesker  og  Lastdyr,  og  paa  Markedsdagene  bringe 
Kameler  Varer  fra  det  Indre.  Byen  er  skiden  og  slet 
brolagt,  men  de  maleriske  Højder,  ved  hvis  Fod  den 
ligger,  de  tyrkiske  Kirkegaarde,  som  omgive  den,  hele 
lire  i  Tallet,  Floden  Selinus,  Bergama-Tschai,  som  løber 
igjennem  den,  og  den  anden  Flod,  Ketios,  Kestel-deré, 
som  løber  lige  udenfor  Byen  mod  Øst  og  fremkalder 
en  yppig  Frodighed  der,  endelig  de  mægtige  Oldtids- 
rester,  som  paa  enkelte  Steder  møde  Øjet,  gjøre  selv  den 
lavere  By  til  et  tiltalende  Sted,  og,  stiger  man  op  paa 
Borgen,  hvor  Vindene  fra  Ida  suse  om  Ørene  paa  En, 
har  man  en  Udsigt  paa  den  ene  Side  til  Bjerglandet 
med  dets  mægtige  Bølgeformer,  paa  den  anden  udover 
Byen   og   den   brede   Kaikos -Dal   til   Bjergene   paa   den 

modsatte  Side,  en  Udsigt,  der  næsten  alene  kunde  lønne 
Rejsen  til  Pergamon. 

Jeg  havde  fra  Dr.  Humanu  faaet  Anbefaling  til  Ni- 
kolas Rallis,  en  intelligent  græsk  Læge,  hvis  Interesse 
for  hans  Fødeby  og  dens  Fortid  har  givet  ham  en  ual- 
mindelig Betydning,  ikke  just  ved  den  lille  Bog  om  Per- 
gamon, han  har  skrevet,  men  derved,  at  det  var  ham, 
der  modtog  den  tyske  Ingeniør  Karl  Humann,  da  han 
kom  til  Bergama  for  at  anlægge  Veje,  og  som  ved  sin 
Kundskab  til  Stedet  ledede  ham  til  at  fiude  de  Oldtids- 
levninger, som  nu  al  Verden  beundrer.  Grækerne  be- 
skylde ham  for  at  have  forraadt  sit  Fædrelands  Skatte 
til  Tyskerne;  thi  de  saa  i  Grunden  hellere,  at  de  vare 
skjulte  til  evig  Tid  eller,  hvis  de  engang  kom  frem,  gik 
til  Grunde  ved  Ligegyldighed  og  Vanrøgt,  end  at  de 
skulde  smykke  et  europæisk  Museum.  De  Stikpenge, 
man  mener  han  har  faaet,  have  dog  ikke  været  synder- 
lig rigelige,  thi  Rallis  er  en  fattig  Mand,  skjøndt  han  er 
ugift  og  har  en  ikke  ubetydelig  Lægepraxis,  og  hans 
Ejendom  er  stærkt  behæftet  med  Gjæld.  Han  var  ikke 
hjemme,  da  vi  kom  til  Bergama;  han  var  ude  paa  en 
lille  Ejendom,  han  har  en  Mils  Vej  fra  Byen,  „for  at 
slaa  Græshopper  ihjel".  Disse  Insekter  foraarsage  i 
Asien  meget  stor  Skade  baade  paa  Kornmarkerne  og 
paa  Vinhaverne.  Man  kjender  intet  andet  Middel  imod 
dem  end  at  opsamle  og  dræbe  Larverne  inden  de  have 
faaet  Vinger;  men  det  hjælper  ikke  stort,  at  én  Mand 
gjør  dette,  naar  hans  Nabo  ikke  gjør  det  Samme,  og 
Tyrkerne  ere,  som  man  kan  tænke  sig,  ganske  ligegyldige 
i  den  Henseende.  Uagtet  N.  Rallis  ikke  var  hjemme, 
bleve   vi,    som   det   er  Skik   i   disse  Lande,    modtagne  i 

hans  Hus,  og  der  blev  seudt  Bud  efter  hans  Broder,  for 
at  han  kunde  udføre  Værtens  Pligter,  indtil  denne  selv 
kom  hjem  den  næste  Dag.  I  Selskab  med  Broderen,  en 
tyrkisk  Militærlæge,  besaa  vi  Staden.  Den  græske  Kirke 
er  rummelig  og  smuk.  Den  er  opført  paa  antike  Søjler 
med  Buer,  og  ogsaa  udvendig  paa  de  to  Sider  omgivet 
af  en  aaben  Søjlegang  med  Buer.  Det  antike  Materiale 
viser  især  i  Dørkarmene  sin  Skjønhed;  de  ere  af  slebent 
Marmor,  hvidt  og  grønt.  Ved  Siden  af  Kirken  har  man 
for  nogle  Aar  siden  opført  en  Pigeskole,  et  fortræffeligt 
og  vel  holdt  Lokale,  hvor  omtrent  60  Elever  fordelte  i 
4  Klasser  undervises  af  unge,  smukke  Lærerinder.  Det 
Hele  gjør  et  hyggeligt  og  aldeles  europæisk  Indtryk. 
Den  tyrkiske  Del  af  Staden  gjemte  naturligvis  sine  Her- 
ligheder, hvis  den  ellers  har  nogen.  Med  Nød  og  Næppe 
fik  vi  Lov  til  at  se  ind  i  den  forreste  Gaard  af  et  tyr- 
kisk Hus,  hvor  der  laa  et  antikt  Marmorgulv,  man  an- 
tager af  et  Apollotempel.  Beboerne  skyndte  sig  bort; 
vi  saa  netop  Hælen  af  en  Kvindetøffel.  Tredie  Dagen 
derefter  aflagde  vi  tilligemed  begge  Brødrene  Rallis  et 
Besøg  hos  Kaimakanen,  hvem  vi  skulde  bede  om  Eskorte 
paa  Hjemrejsen,  som  vi  vilde  foretage  til  Lands.  Der 
traf  vi  ogsaa  Stedets  Kadi  og  Biledje  Reis  (d.  e.  Komune- 
forstanderen ,  Demarchen).  Vi  modtoges  med  sædvanlig 
Forekommenhed;  man  bød  os  Kaffe,  men  de  faa  Ord, 
vi  vexlede  gjennem  Tolk,  havde  ingen  Interesse,  og  den 
livlige  tyrkiske  Samtale,  der  førtes  imellem  de  Andre, 
gik  vore  Øren  forbi.  Her.  i  Kouaken,  fik  vi  dog  Lejlig- 
hed til  at  se  Lidt  af  en  tyrkisk  Retsforhandling.  En 
Røverbande,  som  i  lang  Tid  havde  plaget  Egnen,  var 
nylig  bleven  taget.     To  af  Røverne  vare  allerede  blevne 

skudte  i  Dikeli,  to  andre  sad  fangne  her,  hver  i  sit  Hul, 
og  ventede  den  samme  Skjæbne;  en  tredie,  en  ganske 
ung  Mand,  der  faa  Timer  i  Forvejen  havde  meldt  sig 
selv,  var  netop  i  Forhør.  Han  saa  frimodig,  men  ingen- 
lunde fræk  ud;  hans  Selvangivelse  antoges  at  ville 
frelse  ham. 

Men  hvad  jeg  først  og  fremmest  søgte  i  Bergama, 
var  Oldtidens  Levninger.  Inden  jeg  nærmere  omtaler 
dem,  maa  det  være  tilladt  at  give  en  kort  Udsigt  over 
Stedets  Historie. 


Navnet  Pergaraon,  der  som  bekjendt  ogsaa  tillægges 
Trojas  Borg,  synes  i  Virkeligheden  kun  at  betegne 
en  befæstet  Borg.  Særlig  knj^ttede  det  sig  som  Egen- 
navn til  det  Sted,  der  blev  Hovedstaden  i  Teuthranien 
eller  den  brede  Dal,  som  gjennemstrømmes  af  den  nord- 
ligste af  de  fire  store  parallelløbende  Floder  i  Forasien, 
Kaikos.  Denne  Dal  begrænses  mod  Nord  af  de  fra  Ida- 
kjæden  udgaaende  Bjergbølgninger;  paa  en  af  de  yderste 
af  disse,  omtrent  halvanden  Fjerdingvej  Nord  for  Kai- 
kosfloden,  ligger  Pergamon.  Det  er  et  1000  Fod  højt 
Bjerg,  der  skyder  sig  frem  imellem  Floderne  Selinus  og 
Ketios,  ved  en  dyb  Indsænkning  adskilt  fra  det  bagved 
liggende  Bjergland,  Den  øverste,  nordlige.  Del  falder 
brat  af  til  alle  Sider  og  er  saa  smal,  at  man  kunde 
kalde  den  en  Kam;  Strabo  sammenligner  hele  Højen  med 
en  Top,  i  det  han  gaar  ud  fra  som  den  viser  sig  i 
Frastand;  nedefter  breder  Bjerget  sig,  og  medens  det 
vedvarende  er  stejlt  imod  begge  Floderne  imod  N.  og  0., 

Ussing:  Fra  Hellas  og  Lilleasien.  14 

skraaner    det    jævnere    imod    Syd,    og    fra    denne    Side 
danner  sig  den  naturlige  Opgang. 

Naar  og  af  hvem  denne  By  først  er  anlagt,  kan 
ikke  siges,  men  allerede  tidlig  har  den  havt  en  om  ikke 
græsk,  saa  dog  med  Grækerne  beslægtet  Befolkning,  og 
den  er  efterhaanden  ved  Indflytning  og  ved  Omgivelser- 
nes Magt  bleven  hel  græsk.  Dette  skriver  sig  ikke  fra 
den  æoliske  Kolonisation;  med  de  æoliske  Kyststeder 
har  Pergamon  fra  først  af  Intet  at  gjøre ;  man  førte  det 
længere  tilbage  i  Tiden,  til  Herakles'  Søn  Telephos,  som 
skulde  have  ført  en  Koloni  af  Arkader  derhen.  Telephos* 
interessante  Skikkelse  tilhører  hel  og  holden  Mytho- 
logien,  og  Sagnene  om  ham  ere  i  høj  Grad  forskjel- 
lige  og  modsigende.  Den  almindeligste  Form  af  Sagnet 
var  vel  den ,  at  efterat  den  arkadiske  Konge  Aleos' 
Datter  Auge  ved  Herakles  var  bleven  Moder  til  ham, 
blev  han  udsat  i  Bjergskoven,  hvor  en  Hind  gav  ham 
Die,  medens  Moderen  blev  sat  i  en  Baad  og  stødt  ud  i 
Havet,  Baaden  landede  ved  Kaikosflodens  Munding, 
hvor  Kong  Teuthras  modtog  den  Forstødte  og  ægtede 
hende.  Da  Telephos  blev  voxen,  fandt  han  efter  lang 
Søgen  sin  Moder;  han  blev  antaget  som  Søn  af  hendes 
Mand,  og  blev  hans  Efterfølger  i  Herredømmet  over 
Teuthranien.  I  denne  Egenskab  mødte  han  Grækerne, 
da  de  første  Gang  under  Agamemnons  Anførsel  droge 
imod  Troja,  og  drev  dem  tilbage.  Men  under  den  sejr- 
rige Kamp  blev  han  saaret  af  Achilles'  Spyd,  og  det 
smertefulde  Saar  vilde  ikke  læges.  Oraklet  svarede 
ham,  at  kun  den,  der  havde  saaret,  kunde  læge.  For- 
klædt som  en  Tigger  begav  han  sig  da  paa  Vejen  for  at 
søge   Hjælp    midt    iblandt    sine   Fjender.     Han    kom   til 

Agamemnons  Borg  i  Mykene,  og  for  at  sikre  sig,  tog 
han  ikke  blot  sin  Tilflugt  til  Husets  hellige  Arne,  men 
han  greb  ogsaa  Barnet,  den  lille  Orestes,  og  truede  med 
at  dræbe  det,  hvis  man  ikke  hørte  hans  Bøn.  Ved  Aga- 
memnons Mellemkomst  blev  han  da  anbefalet  til  Achil- 
les,  og  Rusten  af  hans  Spyd  lægede  Saaret. 

Et  andet  Sagn  vilde  vide,  at  Pergamos,  Stadens 
Anlægger,  var  en  Søn  af  Andromache  og  Pyrrhos,  Achil- 
les'  Søn,  og  Pausanias  saa  her  i  Staden  et  Heroon  for 
Pergamos  og  hans  Moder;  men  hvor  gammelt  dette  var, 
vide  vi  ikke ,  hvorfor  vi  heller  ikke  deri  se  nogen  Hin- 
dring for  at  antage  Sagnet  for  et  Opspind  af  Gramma- 
tikere eller  Quasihistorikere.  Derimod  have  vi  ingen 
Tvivl  om  at  Asklepios'  Helligdom  uden  for  Byen  med 
dens  Sundhedskilde  og  berømte  Helbredelsesanstalt  var 
virkelig  gammel  og  ægte  hellenisk.  Vi  erfare  fremdeles, 
at  Xerxes  her  bosatte  den  fordrevne  spartanske  Konge 
Damaratos'  Slægt  ligesom  ogsaa  de  Eretrieere,  der  havde 
overgivet  deres  Stad  til  Perserne.  Det  Sidste,  Xenophon 
fortæller  om  sit  Tog  til  Persien,  er  at  han  i  Pergamon 
blev  gjæstfrit  modtaget  af  Landsmænd  og  derfra  drog 
ud  og  overvandt  og  fangede  den  persiske  Satrap  Asida- 
tes;  men  Stadens  historiske  Rolle  begynder  hundrede 
Aar  senere.  Efter  Alexander  den  Stores  Død  var  Anti- 
gonos  bleven  Herre  over  Asien.  Aar  301  faldt  han  ved 
Ipsos  i  Phrygien,  og  Lysimachos  og  Seleukos  delte  hans 
Lande  imellem  sig.  Den  Første  af  disse  var  allerede 
før  Slaget  kommet  i  Besiddelse  af  Antigonos'  rige  Skat- 
kammer i  Synnada.  Det  vanskelig  tilgængelige  Perga- 
mon forekom  ham  et  sikrere  Sted  til  Opbevaringen  af 
Rigets  Hovedkasse.     Den  blev  flyttet  derhen  og  anbetroet 

Bithyneren  Philetæros  som  Statholder  i  Mysien.  I  20 
Aar  tjente  han  Lysimachos  trofast;  men  da  denne  paa 
sine  gamle  Dage  var  bleven  aldeles  afhængig  af  sin  fjerde 
Hustru,  den  ægyptiske  Prinsesse  Arsiuoe,  og  efter  hendes 
Opfordring  havde  ladet  sin  Søn  Agathokles  henrette, 
undsagde  ogsaa  Philetæros  ham  og  sluttede  sig  til  den 
syriske  Konge  Seleukos.  Denne  sejrede  ved  Koros,  hvor 
Lysimachos  faldt,  men  6  Maaneder  senere  blev  ogsaa 
han  myrdet  af  Ptolemæos  Keraunos.  Philetæros  viste 
sin  Troskab  mod  sin  Herre  ved  at  løskjøbe  hans  Lig 
og  efter  at  have  foranstaltet  en  højtidelig  Ligfærd  sende 
Asken  til  hans  Søn  Autiochosl;  men  Morderen,  der  blev 
anerkjendt  som  Konge  af  alle  Andre,  turde  han  heller 
ikke  undlade  at  hylde,  og  først  9  Maaneder  senere,  da 
Ptolemæos  Keraunos  var  falden  i  et  Slag  imod  Gal- 
lerne, greb  han  Lejligheden  til  at  erklære  sig  for  uaf- 
hængig. Han  bevarede  Uafhængigheden  uanfægtet  i  de 
17  Aar,  han  endnu  levede,  til  263  f.  Chr.  Han  efterlod 
sig  ingen  Børn,  men  Herredømmet  gik  over  til  den 
ældste  af  hans  Brodersønner,  Eumenes.  Nu  mente  den 
syriske  Konge  Antiochos,  at  det  var  Tid  til  at  gjøre  sine 
Fordringer  gjældende ,  men  han  tabte  Slaget  mod  Eu- 
menes, og  Aaret  efter  faldt  han  i  et  Slag  imod  Gallerne. 
Eumenes  regjerede  i  22  Aar  anset  og  agtet,  og  han  har 
paa  mange  Maader  styrket  og  udvidet  sit  lille  Herre- 
dømme. Han  havde  som  hele  denne  Familie  stor  Inter- 
esse for  Videnskab  og  Kunst.  Han  understøttede  rund- 
haaudet  Filosofen  Arkesilas  fra  Pitana,  Stifteren  af  det 
saakaldte  mellemste  Akademi,  og  denne  dedicerede  sine 
Skrifter  til  ham.  Han  efterlod  sig  heller  ingen  Livs- 
arvinger,   men    blev    (Aar    241)    efterfulgt    af   en   anden 

Brodersøn  af  Philetæros,  Attalos,  hvem  det  lykkedes  ved 
Tapperhed  og  forstandig  Benyttelse  af  Omstændighederne 
og  ved  utrættelig  Energi  at  hæve  det  lille  Rige  til  hi- 
storisk Betydning.  Ligesom  det  var  Sejrene  over  Perserne 
og  Æren  for  at  have  befriet  Hellas  for  Barbarernes 
Aag,  der  tidligere  havde  gjort  Athen  til  Hellas'  Hoved- 
stad, saaledes  var  det  en  lignende  Hævdelse  af  Helle- 
nernes nationale  Ære,  der  hævede  det  pergamenske  Rige. 
I  Aaret  279  eller  278  havde  Kong  Nikomedes  i  Bithynien 
for  at  bekæmpe  sin  Fætter  Zyboetes  indkaldt  de  galliske 
Folkesværme,  der  nylig  havde  oversvømmet  Balkanhalv- 
øen og  kun  ventede  paa  Fartøjer  for  at  trænge  ind  i 
det  rige  og  velsignede  Asien.  Nikomedes'  Herredømme 
blev  befæstet,  og  i  hans  Rivals  Sted  fik  Gallerne  de  dem 
lovede  Lande  ved  Halysfloden ;  men  disse  vare  ingenlunde 
tilstrækkelige  til  de  tre  store  Folkestammer,  der  havde 
overskredet  Hellesponten,  Trokmer,  Tolistobojer  og  Tek- 
tosager,  og  de  urolige  Horder,  der  vare  vante  til  at  leve 
af  Krig  og  Rov,  vedbleve  at  leve  paa  denne  Vis.  Hele 
Forasien,  baade  Fyrster  og  frie  Stæder,  maatte  tilkjøbe 
sig  Fred  ved  stadige  Pengeudbetaliuger,  og  Gallerne 
vare  altid  rede  til  som  Lejetropper  at  tjene  Enhver,  der 
vilde  betale  dem.  Det  var  formodentlig  ved  deres  Hjælp, 
at  Eumenes  havde  slaaet  Antiochos  I,  og  det  var  dem, 
der  efter  dennes  Død  satte  den  yngre  Broder,  Antiochos 
Hierax  i  Stand  til  at  holde  sig  i  Forasien  ved  Siden  af 
den  ældre,  Seleukos,  der  var  Syriens  egentlige  og  ret- 
mæssige Konge.  I  henved  12  Aar  fandt  Attalos  sig  i  at 
betale  Skat  til  Gallerne ;  han  samlede  Kræfter.  Endelig 
følte  han  sig  stærk  nok  til  at  nægte  Skatten,  og  da 
Barbarerne   derfor  angreb  Pergamon,  tilføjede  han  dem 

et  saa  alvorligt  Nederlag,  at  ogsaa  alle  de  audre  Grækere 
undlod  at  betale  dera  Skat.  og  Gallerne  maatte  uøjes  med  at 
leve  af  deres  eget  Land  og  af  hvad  de  kunde  tjene  som 
Lejetropi^er.  Man  kan  ikke  undres  over  at  Grækerne 
jublede.  Man  besang  Sejrherren  i  Hymner  og  Epigram- 
mer, oprejste  Statuer  af  ham  og  kaldte  ham  GalatoDikes, 
og  Alle  fandt,  at  det  var  fuldstændig  i  sin  Orden,  at 
han  fra  nu  af  kaldte  sig  Konge.  I  vore  Øjne  er  der 
maaske  ikke  megen  Grund  til  at  sammenligne  Attalos' 
Sejr  over  Gallerne  med  Slagene  ved  Marathon  og  Sala- 
mis, men  for  Hellenerne  i  Lilleasien,  der  nu  i  et  halvt  Aar- 
hundrede  havde  staaet  i  et  forsmædeligt  Afhængigheds- 
forhold til  Barbarerne,  var  det  anderledes,  og  Attalos 
selv  modtog  med  Glæde  den  Ære,  der  ydedes  ham,  og 
forstod  at  gjøre  saa  Meget  ud  af  den  som  muligt.  I 
Hellas'  gamle  Centrum,  Athen,  forevigede  han  Mindet 
derom  ved  et  omfangrigt  Kunstværk,  som  han  skjænkede 
Staden,  en  Række  Broncestatuer,  der  bleve  opstillede 
paa  Borgens  sydlige  Mur  ovenover  Theatret.  Her  var 
Sejren  over  Gallerne  stillet  sammen  med  lignende  Sejre, 
der  i  Fortiden  vare  vundne  over  Barbariet,  med  Gudernes 
Kamp  mod  Giganterne,  med  Amazonernes  og  endelig 
med  Persernes  Overvindelse.  Der  er  stor  Sandsynlighed 
for  at  en  Del  Marmorstatuer  i  lidt  over  halv  naturlig 
Størrelse,  som  man  finder  i  Museerne  i  Neapel,  i  Venedig 
og  andensteds,  og  som  forestille  faldne  eller  haabløst 
kæmpende  Giganter,  Amazoner.  Persere  og  Galler,  ere 
Kopier  efter  disse  Figurer  paa  Borgmuren  i  Athen.  I 
hans  egen  Hovedstad  har  han  selvfølgelig  oprejst  Altre 
og  Templer  til  Ære  for  Sejren  smykkede  med  Billed- 
værker af  lignende  Art,  og  hvad  Attalos  havde  begyndt, 

fortsatte  haus  Sønner  i  endnu  større  Maalestok.  Eu 
Række  store  Blokke  af  blaagraat  Marmor,  der  er  kommen 
frem  ved  Udgravningerne,  har  dannet  Fodstykket  for  et 
stort  Monument  eller  en  Række  af  Monumenter,  som 
ifølge  ludskrifterne  Kong  Attalos  I  har  indviet  til  Athena 
efter  Sejrene  over  Gallerne  og  Antiochos  ved  Kaikos- 
floden,  ved  Hella  og  andre  Steder.  Plinius  nævner  4 
Billedhuggere,  der  have  erhvervet  sig  Navn  ved  at  ud- 
føre Gallerslag  for  de  pergamenske  Konger,  Isigonos, 
Phyromachos,  Stratouikos  og  Antigonos,  og  en  gunstig 
Skjæbue  har  villet,  at  et  Par  udmærkede  Statuer,  der 
maa  have  hørt  til  en  Tempelgavl,  hvori  Gallernes  Neder- 
lag var  fremstillet,  ere  bevarede  til  vore  Dage,  den 
døende  Galler  paa  Kapitol  og  den  bekjendte  Gruppe  fra 
Villa  Ludovisi,  Galleren,  der  i  den  sidste  Fortvivlelse 
dræber  sin  Hustru  og  sig  selv.  En  kuustelskende  eller 
vindesyg  Romer  har  formodentlig  røvet  dem  fra  Perga- 
mon,  thi  man  fandt  dem  i  den  kejserlige  Have  i  Rom, 
der  efter  sin  tidligere  Ejer  bar  Navn  af  Sallusts. 

Sejren  over  Gallerne  uudlod  ikke  at  bringe  Kong 
Attalos  materielle  Fordele.  Kort  efter  (228)  døde  An- 
tiochos Hierax,  og  da  hans  Broder  Kong  Seleukos  H  var 
i  parthisk  Fangenskab,  benyttede  Attalos  Lejligheden 
til  at  sætte  sig  i  Besiddelse  af  næsten  hele  Forasien. 
Først  efter  den  fangne  Konges  Død  (226)  søgte  hans 
Søn  Seleukos  HI  at  tilbageerobre  det  Tabte  ved  Hjælp 
af  sin  Fætter  Achæos.  Forsynet  med  store  Hjælpekilder 
og  med  umiskjendelig  Feltherredygtighed  lykkedes  det 
denne  at  frarive  Attalos  Byttet;  men  saasuart  dette  var 
sket,  gjorde  han  sig  selv  til  uafhængig  Konge  over  de 
erobrede    Lande.      Attalos    vedblev    at    have    en    farlig 

Fjende  i  ham,  uagtet  han  nu  havde  en  Medforbunden 
i  den  syriske  Konge  Antiochos  III,  som  223  havde  afløst 
sin  Broder  Seleukos.  Galliske  Lejetropper  frelste  hans 
Kige ,  men  paa  en  yderligere  Fremtrængen  i  Achæos' 
Lande  vilde  de  ikke  indlade  sig,  og  Attalos  maatte  tilfreds- 
stille dem  ved  at  give  dem  Land  ved  Hellesponten.  Først 
da  Achæos  214  ved  Forræderi  faldt  i  Hænderne  paa 
Antiochos,  var  Faren  overstaaet,  og  Attalos  fik.  uden 
Tvivl  en  Del  af  hans  Lande  tilbage  som  Løn  for  den 
udholdende  Kamp. 

Krigen  med  Achæos  havde  skaffet  Attalos  nye  For- 
bundsfæller. Byzants  havde  begyndt  at  opkræve  en 
høj  Told  af  alle  Varer,  der  gik  ud  og  ind  af  det  sorte 
Hav.  Dette  bragte  Staden  i  et  fjendtligt  Forhold  baade 
til  Kong  Prusias  i  Bithynien  og  til  de  store  Handel- 
stæder udenfor  Hellespont,  navnlig  Athen  og  Rhodos. 
Da  Byzants  søgte  Hjælp  hos  Achæos,  sluttede  Attalos 
sig  naturlig  til  Modpartiet,  og  han  havde  fra  nu  af  sit 
væsentligste  Støttepunkt  i  Hellas.  Ogsaa  her  dannede 
en  fælles  Fare  det  faste  Bindeled,  Faren  fra  den  mace- 
doniske  Konge  Philip.  Imod  ham  forbandt  Attalos  sig  med 
Ætolerne  og  derefter  med  Romerne.  For  at  være  nær- 
mere ved  Haanden  og  bedre  kunne  holde  Øje  med  Be- 
givenhederne kjøbte  han  Øen  Ægina  af  Ætolerne,  som 
derefter  blev  hans  stadige  Vinteropholdssted.  Ved  kongelig 
Rundhaandethed  vandt  han  de  enkelte  helleniske  Stæder. 
Rhodos  hjalp  han  til  at  rejse  sig  paa  ny,  da  den  var  bleven 
ødelagt  ved  Jordskjælv ;  Sikyon  gav  han  Penge  til  at  indløse 
pantsat  Tempelgods,  og  ved  en  senere  Lejlighed  forærede 
han  den  samme  Stat  10  Talenter  i  Penge  og  10,000  Me- 
dimner,    eller  henimod  1200  Tdr.,  Hvede;   den  viste  sin 

Erkjendtlighed  ved  at  oprejse  en  kolossal  Statue  af  ham 
paa  Torvet  ved  Siden  af  Apollo,  ved  en  anden,  forgyldt. 
Statue  af  ham  og  ved  en  aarlig  Fest  til  Ære  for  ham. 
Lignende  Rundhaandethed  og  lignende  Hædersbevisninger 
lod  sig  uden  Tvivl  berette  fra  andre  Stæder,  hvis  vore 
Kilder  vare  fuldstændigere,  men  først  og  fremmest  høre 
vi  derom  fra  Athen,  og  da  han  nu  ogsaa  spillede  en  be- 
tydelig Rolle  i  Krigen  mod  Philip,  steg  Venskabet  til 
Forgudelse.  Philip  havde  gjort  et  ødelæggende  Plyn- 
dringstog til  Pergamon  og  brændt  ikke  blot  private 
Ejendomme,  men  selv  Templerne  udenfor  Byen;  men 
Attalos  havde  kort  efter  i  Forening  med  Rhodierne  til- 
føjet hans  Flaade  et  stort  Nederlag  ved  Chios.  Da  han 
nu  i  Sommeren  200  kom  til  Athen,  blev  han  modtaget  med 
de  største  Hædersbevisninger,  man  kunde  udtænke.  Da 
han  drog  ind  i  Staden,  stode  Præster  og  Præstinder  paa 
begge  Sider  af  Gaden;  alle  Templer  vare  aabne  og  ved 
alle  Altre  stod  der  Offerdyr,  som  skulde  slagtes  i  hans 
Navn;  en  kolossal  Broncestatue  oprejstes  af  ham,  og  de 
Udtryk,  hvormed  Folkebeslutningerne  hædrede  ham, 
syntes  ikke  at  kunne  overbydes.  Den  ene  af  Athens  12 
Stammer  kaldtes  efter  ham  Attalis,  og  han  fik  som  Følge 
deraf  Plads  iblandt  de  12  Eponymer  eller  Stamheroer. 
Lige  saa  hjerteligt  var  hans  Forhold  til  Romerne.  Det 
har  maaske,  i  det  Mindste  efter  vore  Forestillinger,  ikke 
Stort  at  sige,  at  han  tillod  Romerne  i  Aaret  20.5  at  hente 
den  store  Moders  (Kybeles)  Dyrkelse  fra  Pessinus,  men 
det  var  dog  af  de  Ting,  man  kun  kunde  tillade  en  tro- 
fast Forbundsfælle.  Vigtigere  var  det,  at  han  stadig 
deltog  i  den  romerske  Flaades  Operationer  og  hjalp  Ro- 
merne at  indtage  vigtige  Stæder  paa  Kysterne,  samt  at  han 

ved  sit  Kjendskab  og  sin  Indflydelse  hos  de  græske  Folk 
formaaede  mange  af  disse,  og  først  og  fremmest  det 
achaiske  Forbund  til  at  foretrække  Roms  for  Philips 
Venskab.  I  Foraaret  197  saa  man  ham  paa  samme 
Maade  tale  Romernes  Sag  for  det  bøotiske  Forbund. 
Den  to  og  halvfjerdssindstyveaarige  Mand  holdt  en  ind- 
trængende Tale;  men  midt  undei  Talen  blev  han  ramt 
af  et  Slag;  man  førte  ham  til  Pergamon,  og  kort  efter 
døde  han  efter  44  Aars  Regjering.  Sjælden  er  en  Her- 
sker ved  sin  Bortgang  bleven  ledsaget  af  en  niere  al- 
mindelig Ros.  Ved  Siden  af  den  Herskerdygtighed, 
hvorom  hele  hans  Historie  bærer  Vidnesbyrd,  roste  man 
ogsaa  haus  luterresse  for  Kunst  og  Videnskab;  hans 
Lærer  Lysimachos  havde  skrevet  en  hel  Bog  „om  Atta- 
los' Dannelse";  men  fremfor  Alt  roste  man  hans  person- 
lige Dyder,  hans  Elskværdighed,  haus  Ruudhaandethed, 
og  det  smukke  Familieliv,  der  udmærkede  hans  Hus. 
Hans  Hustru  var  en  Borgerdatter  fra  Kyzikos  ved  Navn 
Apollonis,  hvem  hendes  Sønners  Kjærlighed  har  gjort 
berømt  for  Efterverdenen.  De  opførte  et  stort  Tempel 
for  hende  i  hendes  Fødeby.  Her  ligesom  i  Ephesos  var 
en  Del  af  Søjlerne  smykket  med  Reheffer*),  ogÆmnerne 
vare  valgte  af  Sagn  om  Sønners  Kjærlighed  til  deres 
Mødre,  som  vi  se  af  Epigrammerne  i  den  græske  An- 
thologi.  Man  saa  Dionysos  føre  sin  Moder  Semele  op 
til  Olympen,  Herakles  føre  Alkmeue  til  Elysion  og  Tele- 
phos  føre  sin  Moder  Auge  tilbage  til  hendes  Hjemstavn, 
Arkadien;  man  saa  de  katauæiske  Brødre,  der  bar  deres 
Forældre  igjennem  den  glødende  Lavastrøm,  Kleobis  og 
Biton,   der    trak   deres  Moders   Vogn   til   Heras  Tempel, 


*)  Se  ovfr.  S.  194  f. 

Odysseus,  der  møder  sin  Moder  i  Underverdenen;  dertil 
kom  Sagnene  om  Sønner,  der  have  hævnet  deres  Mødre, 
Amphion  og  Zetos,  der  binde  Dirke ,  Persens,  der  for- 
stener Polydektes,  Apollon  og  Artemis,  der  dræbe  Tityos, 
ja  selv  Romulus  og  Kemus,  thi  Templet  er  rejst  af 
Konger,  der  beundrede  og  frygtede  Rom  fremfor  Alt. 
Attalos  og  Apollonis  havde  fire  Sønner,  der  trolig  fast- 
holdt Familiens  Tradition,  og  gav  et  i  Datidens  Hersker- 
familier enestaaende  Exempel  paa  Enighed  imellem 
Brødre,  Eumenes,  Attalos,  Philetæros  og  Athenæos. 

Eumenes  II  besteg  Thronen  omtrent  paa  samme  Tid, 
som  Slaget  ved  Kynoskephalæ  nødte  Philip  til  at  under- 
kaste sig  de  Fredsbetingelser,  Romerne  vilde  foreskrive 
ham.  Fra  Macedonien  havde  han  altsaa  Intet  mere  at 
frygte,  men  Faren  truede  fra  den  modsatte  Side.  Kong 
Antiochos,  der  i  Sammenligning  med  sine  uduelige  For- 
gængere kunde  kaldes  den  Store,  arbejdede  ivrig  paa  at 
udvide  sit  Rige.  Han  havde  allerede  prøvet  paa  at  an- 
gribe Attalos,  medens  denne  var  sysselsat  i  Grækenland, 
men  Romernes  Magtsprog  havde  nødt  ham  til  at  holde 
Fred  med  deres  Forbundne,  og  han  havde  maattet  søge 
sine  Udvidelser  paa  Andres  Bekostning.  Efter  Philips 
Ydmygelse  troede  han,  at  det  var  ham  selv,  der  atter 
skulde  samle  Alexander  den  Stores  Rige  og  vise  Vestens 
Barbarer  tilbage;  han  søgte  derfor  at  vinde  Eumenes 
ved  at  tilbyde  ham  sin  Datter  til  Ægte  tilligemed  en 
betydelig  Medgift  af  lilleasiatiske  Lande;  men  Eumenes 
afviste  hans  Tilbud;  han  vilde  ikke  bryde  med  Romerne, 
som  han  ansaa  for  de  Mægtigste;  han  haabede  snarere 
ved  deres  Hjælp  at  sikre  sig  imod  sin  ærgjerrige  Nabo. 
Han   modtog  derfor   de   romerske  Gesandter   med  aabne 

Arme  og  sendte  selv  sin  Broder  Attalos  til  Rom  for  at 
forklare  Senatet  Sagernes  Stilling.  I  Aaret  192  gik  An- 
tiochos  over  Hellesponten,  men  allerede  det  næste  Aar 
maatte  han  efter  Slaget  ved  Thermopylæ  som  en  Flygt- 
ning med  500  Mand  søge  tilbage  til  Asien.  Medens  Eu- 
menes  nu  med  sin  Flaade  ledsagede  den  romerske  Sø- 
magt og  understøttede  den,  faldt  Antiochos  ind  i  det 
pergamenske  Rige  og  belejrede  selve  Hovedstaden;  men 
den  romerske  Flaades  Ankomst  og  et  achaisk  Hjælpe- 
korps nødte  ham  til  at  trække  sig  tilbage.  Eumenes' 
Skibe  førte  Romernes  Legioner  over  Hellesponten.  Han 
blev  nu  hos  den  romerske  Konsul,  sørgede  for  Hærens 
Forplejning  og  deltog  ikke  blot  i  Krigsraadets  Over- 
vejelser, men  ogsaa  i  alle  Ryttertræfninger  lige  til  det 
afgjøreude  Slag  ved  Magnesia.  Da  de  Fredsbetingelser, 
som  Scipionerue  havde  dikteret  i  Sardes,  skulde  vedtages 
i  Senatet  og  de  afstaaede  Landes  Vilkaar  afgjøres,  ind- 
fandt Eumenes  sig  personlig  med  de  øvrige  Gesandter  i 
Rom.  Han  blev  modtaget  med  udsøgt  Forekommenhed 
og  Gjæstfrihed,  og  Senatet  opfordrede  ham  til  at  udtale 
sine  Ønsker.  Længe  maatte  han  nødes,  inden  hans  Be- 
skedenhed tillod  ham  at  komme  frem  dermed.  Han 
ønskede  da  det  Land  tilbage,  som  hans  Fædre  havde  be- 
siddet, inden  Achæos  erobrede  det,  det  vil  sige  hele 
Forasien  indtil  Taurosbjerget;  Besiddelsen  havde  rigtig- 
nok været  meget  kortvarig,  men  Senatet  fandt,  det  var 
en  billig  Løn  for  de  Tjenester,  han  havde  ydet  og  endnu 
i  dette  Øjeblik  ydede,  thi  haus  Broder  Attalos,  der  under 
hans  Fraværelse  bestyrede  Riget,  understøttede  af  al 
Magt  Cn.  Manlius  i  hans  Krig  imod  Gallerne.  Saaledes 
blev   det  pergamenske  Rige  virkelig  et  stort  og  mægtigt 

Kongerige,  og  det  var  bygget  paa  saa  sikker  en  Gruudvold, 
Romernes  Venskab,  at  det  holdt  sig  i  56  Aar,  lige  indtil 
det  ved  Kongestammens  Uddøen  —  selv  gik  op  i  Rom. 

Eumenes  synes  at  have   arvet  sin  Faders  Karakter. 
Han  var  som  han  ærlig  og  trofast,  gavmild,  elskværdig  i 
Omgang,   bøjelig,    og   dog    villiestærk  og  energisk,   i  det 
Mindste   saa   længe    de   legemlige  Kræfter   stod   ham   bi, 
ja   selv   paa  haus  gamle  Dage,  da  Sorg  og  Miskjendelse 
havde  knækket  ham,  var  han  en  besindig  og  dygtig  Sty- 
rer af  Riget.     Det  pergamenske  Rige   skylder  ham  ikke 
Mindre   end   hans  Fader,  ja   den  Rolle,   det   kom   til  at 
spille  i  Kulturens  Historie,  skyldes  vel  væsentlig  ham  og 
hans    store  Iver    for   Videnskab   og   Knnst.     Ogsaa   han 
omgav   sig   gjerne   med   Videnskabmænd   og  Digtere,    og 
han  var  Stifteren  af  det  pergamenske  Bibliothek.     Alle- 
rede Faderen  har   sikkert   som   enhver   dannet   Rigmand 
paa  den  Tid  havt  en  Bogsamling,  men  Sønnen  besluttede 
efter   de   ægyptiske   Kongers   Exempel   at   foranstalte   en 
muligst  fuldstændig  Samling  af  den  hele  helleniske  Litte- 
ratur.    Han    kjøbte    hvad  han   kunde,    og  lod  afskrive 
hvad  han   kun   kunde   faa  til  Laans.     Dette   skete   i   en 
saa  stor  Maalestok,  at  Forbrugen  af  Papyrus  blev  følelig 
i  Ægypten    og  Kong   Ptolemæos   Euergetes   forbød  Ud- 
førselen  deraf,  hvad   enten   dette  nu  kom  af  at  Prisen 
steg  utilbørligt   og   man   frygtede  for  at  denne  kostbare 
Plante  paa  Grund  af  den  stærke  Brug  skulde  forsvinde, 
eller   det,    som   de   Gamle   sige,    var   Skinsyge,   der   var 
Skyld   deri,   idet  Alexandrinerne   vilde   være   ene   om   at 
eje    et    saadant    Bibliothek    og  ikke  taalte  nogen   Kon- 
currence.      Men    Pergamenerne    forstod    at    hjælpe    sig. 
Allerede    i    Skrivekunstens    Barndom    havde    man    ogsaa 

benyttet  Dyrehuder  (Skind  af  Kalve,  Faar,  Æsler  eller 
Svin)  til  at  skrive  paa,  men  dette  var  opgivet,  da  man 
saa,  at  det  ægyptiske  Papyrus  afgav  et  hensigtsmæssigere, 
lettere  og  billigere  Materiale.  Nu  vendte  man  tvungen 
af  Nøden  tilbage  til  Skindet,  og  ved  en  Forbedriug  af 
Fabrikationen  lykkedes  det  at  tilvejebringe  et  lige  saa 
brugbart  og  nok  saa  elegant  Stof  at  skrive  paa.  Det  er 
Pergamon,  der  har  Æren  af  denne  Opfindelse,  og  i  Perga- 
mentet er  Stadens  Navn  blevet  foreviget. 

Der  blev  samlet  med  umaadelig  Iver,  og  det  kan 
vel  tænkes,  at  der  af  og  til  anvendtes  en  vis  Tvang, 
naar  Folk  ikke  vilde  afstaa  deres  Skatte  eller  ikke  vilde 
nøjes  med  en  rimelig  Betaling  for  dem.  Det  fortælles 
saaledes  om  Aristoteles'  Skrifter,  at  de  i  et  Par  hundrede 
Aar  for  en  stor  Del  havde  været  ukj endte.  En  af  hans 
Disciple,  Neleus,  havde  besiddet  et  fuldstændigt  Exemplar; 
dette  var  efter  hans  Død  arvet  af  hans  Slægt,  der  boede 
i  Staden  Skepsis  i  Mysien,  men  af  Frygt  for  de  perga- 
menske  Kongers  Samlerlyst  havde  disse  gjemt  deres  Skat 
i  en  underjordisk  Kjælder.  Der  var  den  bleven  glemt  og 
for  en  stor  Del  ødelagt  af  Fugtighed,  indtil  omtrent  100  Aar 
før  Chr.  F.  Samleren  Apellikon  fra  Teos  opdagede  og 
erhvervede  den.  Han  solgte  Skrifterne  til  Sulla,  der 
overlod  dem  til  Grammatikeren  Tyrannions  Behandling; 
men  ingen  Omhu  var  mere  i  Stand  til  at  oprette  den 
Skade,  der  var  sket,  og  Aristoteles  Text,  som  vi  have 
den,  er  paa  ikke  faa  Steder  hullet  og  forvansket.  At 
tillægge  de  pergamenske  Kongers  Iver  Skylden  derfor, 
er  aabenbart  uretfærdigt;  Skylden  falder  paa  de  uvidende 
og  havesyge  Ejermænd;  Kongernes  Stræben  fortjener 
kun   at    omtales   med  Ros.     Det  lykkedes  dem  at  samle 

200,000  Biud  eller  Ruller.  Saa  stort  var  Bibliotheket 
endnu  henimod  30  Aar  før  Clir.  F. ,  da  Antonius  for- 
ærede det  til  Kleopalra,  og  den  gamle  Væddestrid  imellem 
PergamoLis  og  Alexandrias  Bibliotheker  endte  med  at  det 
første  blev  opslugt  af  det  sidste. 

Et  Bibliothek  kræver  Bibliothekarer,  og  i  Pergamon 
ligesom  i  Alexandria  linde  vi  ansete  Videnskabsmænd  som 
Bestyrere  af  Bogsamlingen.  Særlig  maa  her  nævnes 
Krates  fra  Mallos  i  Cilicien,  der  bestemtere  end  nogen 
Anden  søgte  at  løsrive  sig  fra  den  alexandrinske  Skoles 
Auktoritet  og  særlig  stillede  sig  i  Opposition  til  Ari- 
starch,  ikke  blot  i  Behandlingen  af  Homer,  hvis  Kritik 
og  Fortolkning  var  Hovedæmnet,  men  ogsaa  i  alminde- 
lige grammatiske  Spørgsmaal.  Han  vilde  ikke  indrømme, 
at  Analogien  var  Grammatikens  raadende  Lov;  Undtagel- 
serne forekom  at  overfløje  Reglerne,  saa  han  syntes,  man 
kunde  lige  saa  godt  kalde  Anomalien  for  Principet. 
Hvor  vidt  han  har  drevet  denne  Paradox,  og  om  han 
virkelig  har  stillet  den  saaledes  paa  Spidsen,  som  man 
efter  Varros  aandløse  Gjengivelse  plejer  at  antage,  er 
ikke  let  at  afgjøre.  Det  er  den  samme  Krates,  der  faar 
Æren  af  at  have  vakt  Interessen  for  græsk  Litteratur 
og  Litteraturkundskab  i  Rom  og  have  indført  de  saa- 
kaldte  grammatiske  Studier  der  da  han  engang  som 
Gesandt  opholdt  sig  der  og  greb  Lejligheden  til  at 
holde  Foredrag  for  de  Videlystne. 

Der  er  blevet  opført  en  pragtfuld  Bygning  til  Bibli- 
otheket ;  det  er  blevet  smykket  med  Byster  af  de  betyde- 
ligste Forfattere,  og  en  Malerisamling  er  bleven  forbunden 
dermed;  thi  Eumenes'  Kjærlighed  til  Kunsten  var  ikke 
mindre    end   hans   Interesse  for   Videnskaben.     Det   var 

under  hans  Regjering,  at  Pergamou  udvidede  sig  ud  over 
den  Høj,  hvor  dens  oprindelige  Plads  var,  til  Lavlandet 
ved  Foden  af  denne,  og  blev  den  store  og  pragtfulde 
Stad.  som  man  almindelig  beundrede.  I  det  Enkelte 
kunne  vi  dog  ikke  forfølge  hans  Virksomhed  i  denne 
Retning.  Det  berettes,  at  Nikephoriet  eller  Zeus  Nike- 
phoros'  Tempel  og  hellige  Lund  udenfor  Byen,  som  Kong 
Philip  af  Mahedonien  havde  brændt,  blev  gjenoprejst  af 
ham  i  en  prægtigere  Skikkelse.  Det  store  Alter  med 
Gigantomachien ,  som  vi  nedenfor  skulle  sysselsætte  os 
nærmere  med,  skyldes  uden  Tvivl  ham,  og  Tallet  at  de 
Templer  og  offentlige  Bygninger,  han  har  opført  i  sin 
egen  Kongetid,  kan  ikke  have  været  lille,  siden  vi  se, 
at  han  selv  i  fremmede  Stæder  har  vist  sig  som  en  rund- 
haandet  Bygherre.  I  Athen  var  saaledes  den  store  Stoa, 
der  fra  Dionysostheatret  strakte  sig  imod  Vest  langs 
med  Borgens  sydlige  Fod.  opført  af  ham  og  bar  hans 
Navn. 

I  Aaret  179  døde  Kong  Philip  af  Macedonien.  Hans 
Søn  og  Efterfølger  Persens  brændte  af  Lyst  til  at  hævne 
sig  paa  Romerne  og  søgte  paa  enhver  Maade  at  for- 
berede sig  til  den  forestaaende  Kamp.  I  denne  Anled- 
ning gik  der  Gesandtskaber  fra  Rom  til  Macedonien  og 
Grækenland  og  omvendt.  Eumenes  drog  selv  til  Rom 
for  at  meddele  hvad  han  vidste,  og  blev  modtaget  med 
sædvanlig  Forekommenhed.  Paa  Hjemvejen  vilde  han 
besøge  Delphi.  Paa  Vejen  fra  Havnestaden  op  til  Apol- 
los Tempel  blev  han  i  en  Snævring  overfaldet  med  Sten- 
kast og  sank  livløs  til  Jorden.  Morderne  undflyede; 
man  antog  det  var  Folk,  som  Persens  havde  lejet.  Eu- 
menes  blev  bragt  til  Ægina.   og  det  fortaltes  allevegne. 

at  han  var  død.  Da  Efterretniugen  herom  kom  til  Per- 
gamoD  —  og  den  blev  overbragt  af  en  af  dem,  der  havde 
været  i  Eumenes"  Følge  —  antog  hans  Broder  Attalos 
Kongeværdigheden.  Han  var  endog  i  Begreb  med  at 
ægte  Enkedronningen ,  den  kappadokiske  Konge  Ariara- 
thes'  Datter;  men  saa  erfarede  han,  at  Eumenes  levede 
og  kom  til  Kræfter  igjeu,  og  han  skyndte  sig  med  at 
aflægge  Purpuret.  Eumenes  tilgav  dem,  der  saa  overilet 
havde  troet  Rygtet  om  hans  Død,  men  hans  Livsmod 
var  brudt,  og  i  de  sidste  14  Aar  af  hans  Regjering  se 
vi  en  taalmodig  og  besindig  stridende ,  men  ikke  nogen 
lykkelig  Konge.  I  Aaret  171  udbrød  Krigen  imellem 
Rom  og  Macedonien.  I  de  første  tre  Aar  førtes  Krigen 
uden  afgjørende  Fordel  paa  nogen  af  Siderne;  de  ro- 
merske Feltherrer  vare  lidet  dygtige  og  tænkte  mere 
paa  at  lade  Hæren  leve  paa  de  Forbundnes  Bekostning 
end  paa  at  fri  disse  fra  den  fælles  Fjende.  Romernes 
Forbundsfæller  begyndte  at  tabe  Troen  paa  dem;  Bi- 
thynerkongen  Prusias  og  Rhodierne  dristede  sig  til  at 
tilbyde  deres  Mægling,  og  da  Eumenes  modtog  et  Ge- 
sandtskab fra  Persens,  der  kom  for  at  aftale  en  gj ensidig 
Udvexling  af  Fanger,  mistænkte  Romerne  ogsaa  ham  for 
at  staa  i  hemmelig  Forbindelse  med  Persens.  Saa  toge 
de  sig  sammen  og  sendte  en  dygtig  og  paalidelig  Felt- 
herre derover,  Æmilius  Paulus.  I  mindre  end  en 
Maaned  var  det  macedoniske  Rige  styrtet  sammen  og 
Kongen  Flygtning  og  Fange.  Eumenes,  der  selv  havde 
nok  at  gjøre  med  at  bekæmpe  Gallerne,  som  gjorde 
Indfald  i  hans  Rige  for  at  befri  dem  af  deres  Stamme- 
fæller,   der  vare  komne  under  pergamensk  Herredømme, 

UssiDg:  Fra  Hellas  og  Lilleasien.  15 

sendte  sin  Broder  Attalos  til  Rom  for  at  lykønske  Se~ 
natet  til  Sejren  og  med  det  Samme  bede  dem  at  paa- 
byde GallerDe  at  holde  Fred.  Men  Eumenes  betragtedes 
nu  med  alt  andet  end  gunstige  Øjne  i  Rom.  Attalos 
var  man  yderst  forekommende  imod;  ham  lovede  man 
Alt  hvad  han  ønskede,  men  da  man  ikke  kunde  overtale 
ham  til  at  svige  sin  Broder  og  selv  overtage  Konge- 
magten i  hans  Sted,  glemte  man  sine  Løfter,  og  han 
vendte  tomhændet  tilbage.  De  Gesandter,  Senatet  sendte 
til  Gallerne,  styrkede  dem  kun  i  deres  Fordringer  til 
Eumenes,  og  tilsidst  gav  man  dem  fuldstændig  Medhold. 
I  Vinteren  167 — 66  tænkte  Eumenes,  at  det  kunde  lykkes 
ham  at  vende  Stemningen,  naar  han  personlig  indfandt 
sig  i  Rom,  hvor  han  før  havde  havt  saa  mange  Venner; 
men  ved  Ankomsten  til  Brundisium  fik  han  Ordre  til 
at  forlade  Italien  strax;  Senatet  havde  vedtaget,  at  ingen 
Konge  maatte  betræde  Rom.  Prusias'  og  Andres  Bag- 
vadskelser  fandt  ubetinget  Tiltro  der,  hvor  Kongenavnet 
betragtedes  som  uadskillelig  forbundet  med  Tyranni  og 
Troløshed.  Vel  hjembragte  Tiberius  Gracchus  fra  sin 
Sendelse  til  Asien  den  mest  tilfredsstillende  Besked  om 
Eumenes'  Holdning  og  Færd  og  erklærede,  at  der  var 
ikke  mindste  Grund  til  at  tro  paa  nogen  fjendtlig  Stem- 
ning imod  Rom;  men  faa  Aar  efter  se  vi  den  raa  Sul- 
picius  Gallas  i  Spidsen  for  et  nyt  Gesandtskab  opslaa 
sit  Tribunal  i  Sardes  og  opfordre  Alle,  der  havde  Noget 
at  klage  over  Eumenes,  til  at  melde  sig. 

Under  saadanne  Sorger  døde  Eumenes  i  Aaret  159. 
Den  Søn,  han  efterlod  sig,  var  endnu  Barn;  han  bestemte 
derfor,  at  hans  Broder  Attalos  skulde  overtage  Regje- 
ringen    og    ægte   Enken.     Attalos   II    antog    som   Konge 

Tilnavnet  Philadelphos,  den  Broderkjære,  et  Tilnavn,  han 
i  fuldeste  Maal  havde  fortjent.  Han  var  61  Aar  gammel, 
men  rask  paa  Sjæl  og  Legeme,  mere  livlig  og  mere 
yndet  baade  af  Romerne  og  af  Grækerne  eud  Broderen, 
hvis  politiske  System  han  iøvrigt  fuldstændig  fulgte,  lige- 
som han  delte  hans  litterære  og  kunstneriske  Interesser. 
Hans  enogtyveaarige  Regjering  maa  derfor  kaldes  lykkelig 
baade  for  ham  og  for  Riget.  Ikkun  imod  Øst  havde 
han  en  saare  ubehagelig  Nabo  i  Kong  Prusias  i  Bithy- 
nien,  der  stadig  gjorde  ødelæggende  Indfald  i  haus  Rige, 
og  lod  haant  om  de  romerske  Gesantskabers  Paabud, 
indtil  endelig  et  alvorligt  Ultimatum  fra  Rom  bragte  ham 
til  for  en  Tid  at  holde  sig  rolig.  Dog  troede  Attalos  sig 
ikke  sikker,  før  det  var  lykkedes  Prusias'  Søn  Nikomedes 
at  bemægtige  sig  Thronen  og  myrde  sin  Fader.  Af 
mindre  Betydning  var,  som  det  synes,  Attalos'  Deltagelse 
i  Thronstridighederne  i  Syrien,  hans  Sejr  over  Thraker- 
kongen  Diegylis,  og  hans  Understøttelse  af  Romerne  i 
Kampen  mod  Andriskos,  der  under  Navnet  Philippos 
havde  opkastet  sig  til  Konge  i  Macedonien.  Som  varige 
Minder  om  hans  Magt  og  Velstand  stod  de  Stæder,  han 
havde  anlagt  og  som  bar  hans  Navn,  Philadelphia  i 
Lydien  og  hele  tre  Stæder  af  Navnet  Attalia,  samt  de 
Pragtbygninger,  han  havde  opført  baade  i  Pergamon  og 
andensteds.  Om  hans  pergamenske  Bygninger  have  vi 
ingen  nærmere  Efterretninger,  men  i  Athen  opførte  han 
Nord  for  Torvet  en  stor  Stoa,  der  bar  hans  Navn, 
hvoraf  anselige  Ruiner  endnu  ere  tilbage,  og  ved 
Ephesos  byggede  han  en  kostbar  Havnedæmning,  des- 
værre  efter  en  uheldig  Plan*).     Han  var  ikke  bange  for 

*)  ovfr.  S.  165. 

at  betale  Kunstværker  med  store  Summer.  Da  Mum- 
mius  efter  Korinths  Erobring  solgte  Byttet,  bød  han  100 
Talenter  for  et* Maleri  af  Aristides,  en  Sum,  der  forekom 
Romeren  saa  umaadelig,  at  han  lod  Kjøbet  gaa  tilbage 
og  tænkte,  at  en  saadan  Kostbarhed  maatte  han  hellere 
tage  med  sig  til  Rom,  medens  han  paa  den  anden  Side 
forærede  Kong  Attalos'  Feltherre  Philopoemen  forskjellige 
Kunstværker,  som  man  siden  beundrede  i  Pergamon. 
Som  Vidnesbyrd  om  hans  Interesse  for  Videnskab  og 
Videnskabsdyrkere  kunne  vi  anføre ,  at  han  i  Akademiet 
i  Athen  opførte  en  egen  Høresal  for  den  akademiske 
Filosof  Lakydes,  at  den  føromtalte  Krates  og  Digteren 
Nikandros  fra  Kolophon  levede  ved  hans  Hof,  Apollo- 
doros  dedicerede  ham  sin  Chronika  og  Polemon  skrev 
et  lille  Skrift  til  ham. 

I  Aaret  138  døde  Attalos  H,  og  Thronen  gik  over 
til  Eumenes'  Søn  Attalos  HI,  en  uduelig  Hersker,  som 
væsentlig  interesserede  sig  for  Landvæsen  og  Havedyrk- 
ning, særlig  dyrkede  Giftplanter  og  studerede  Gifter 
og  Modgifter,  og  efterlod  sig  Skrifter  henhørende 
til  Naturhistorie  og  Landbrug,  en  grusom  Tyran,  som 
efter  sin  femaarige  Regjering  ikke  blev  savnet  af  Nogen, 
skjøndt  han  i  levende  Live  ligesom  sine  Forgængere  var 
bleven  hædret  med  de  størst  tænkelige  Hædersbevis- 
ninger. Han  havde  havt  sine  Præster  og  man  havde  ofret 
til  ham  som  til  en  Gud.  En  Indskrift,  der  er  fundet  i 
Nærheden  af  Havnestaden  Elæa  og  derfor  antages  at 
være  en  af  denne  Kommune  tagen  Bestemmelse,  tilkj ender 
ham  i  Anledning  af  at  han  er  kommen  sejrrig  hjem  fra 
et  formodentlig  meget  ubetydeligt  Felttog,  ikke  blot  en 
Guldkrands,    men   ogsaa  en   kolossal   Statue,    hvor  han 

skulde  fremstilles  i  Rustning  og  trædende  paa  Fjendernes 
Vaaben,  samt  en  mindre  forgyldt  Rytterstatue ;  den  første 
skulde  opstilles  i  Asklepios'  Tempel;  Kocg  Attalos  skulde 
dele  Hus  med  Guden ;  den  anden  skulde  staa  paa  en  Mar- 
morsøjle paa  Torvet  ved  den  frelsende  Zeus'  Alter.  Hertil 
kom  endnu  Fester,  Processioner  o.  s.  v.  Og  alt  dette 
er  kun  en  mindre  Kommunes  Echo  af  Hovedstadens  høj- 
røstede Udtalelser  I  Han  kaldte  sig  Philometor;  men 
hans  Moderkjærlighed  blev  en  Anledning  til  Forbrydelser. 
Han  mistede  nemlig  kort  efter  hinanden  sin  Moder  og 
sin  Hustru,  og  i  den  Tro,  at  de  maatte  være  forgivne, 
rasede  han  nu  imod  alle  dem,  som  han  faldt  paa  at 
mistænke  som  ildesindede,  og  efter  at  have  myrdet 
Hundreder  i  denne  Anledning,  pintes  han  af  stadig  Angst 
for  de  Myrdedes  Skygger.  Den  samme  Moderkjærlighed 
blev  ogsaa  Aarsag  til  hans  Død ,  thi  da  han  vilde  op- 
føre et  pragtfuldt  Gravmonument  over  hende,  vogtede 
han  paa  Arbejderne  hele  Dagen  igjennem  i  den  stærkeste 
Solhede,  hvorved  han  paadrog  sig  en  Feber,  der  blev 
hans  Død. 

Han  efterlod  sig  itigen  Børn,  men  ved  Testament 
indsatte  han  Romerfolket  til  sin  Arving.  Man  har  uden 
Grund  betvivlet  Tilværelsen  af  dette  Testament  og  ment, 
at  det  var  opdigtet  af  Romerne.  Det  stemmer  ganske 
med  en  saa  ulykkelig  og  menneskefjendsk  Karakter,  at 
han  ikke  undte  Nogen  af  dem,  som  han  kjendte.  Besid- 
delsen af  sine  Rigdomme,  ug  Romerne  vilde  ogsaa  uden 
et  saadant  Retskrav  finde  en  Anledning  til  at  bemægtige 
sig  hans  Rige,  hvis  de  havde  Lyst  dertil.  Men  det  vakte 
naturligvis  Glæde  i  Rom,  da  man  erfarede,  at  man  paa 
en    saadan,   tilsyneladende  lovlig  Maade  kunde  komme  i 

Besiddelse  af  disse  uhyre  Rigdomme ;  thi  man  tænkte 
sig  dem  overordentlig  store.  Ved  Scipios  Triumf  over 
Antiochos  og  Manlius'  over  Gallerne  vare  Strømme  af 
Guld  blevne  udgydte  over  Rom;  hvad  maatte  ikke  et  ube- 
skaaret  Skatkammer  kunne  yde?  Folkelederue  fandt 
ogsaa  strax  Anvendelse  for  disse  Penge.  Det  var  paa 
den  Tid,  da  Tiberius  Gracchus  søgte  at  gjennemføre  sin 
storartede  sociale  Reform  og  forandre  den  fattige  og 
unyttige  Hovedstadspøbel  til  velhavende  og  nyttige  Stats- 
borgere ved  at  give  dem  Jord  i  Fæste;  nu  foreslog  han, 
at  Attalos'  Skatkammer  skulde  udrede  Driftskapital  til 
disse  nye  Bønder,  for  hvem  Jorden  ellers  maaske  vilde 
være  til  liden  Nytte.  Men  uden  Indsigelse  kom  Romerne 
ikke  i  Besiddelse  af  Arven.  Aristonikos,  en  Søn  af  Attalos  II 
med  en  Ephesierinde,  antog  strax  Kongenavnet  og  fik 
ikke  ringe  Tilslutning.  Skulde  man  ikke  foretrække  en 
indfødt  Hersker,  et  Skud  af  den  gamle  Kongestamme, 
for  at  blive  solgte  som  Trælle  til  et  fremmed  Barbarer- 
folk?  De  Besindigere  vovede  dog  ikke  at  sætte  sig  op 
imod  det  overmægtige  Rom;  de  tænkte,  de  kunde  vel 
ogsaa  under  det  romerske  Senat  nyde  de  samme  Friheder 
som  under  Kongerne  i  Pergamon.  Ephesierne  slog  Ari- 
stonikos' Flaade  ved  Kyme,  og  han  maatte  trække  sig 
tilbage  til  det  Indre  for  at  samle  nye  Kræfter.  I  Lydien 
lykkedes  det  ham  at  samle  sig  en  ny  Garde,  tildels  af 
bortløbne  Slaver;  han  kaldte  dem  Heliopoliter;  og  i  lang 
Tid  kunde  han  holde  Romerne  Stangen,  P.  Crassus 
kunde  i  et  helt  Aar  Intet  udrette;  da  hans  Afløser 
nærmede  sig,  skyndte  han  sig  at  levere  et  Slag;  men 
han  blev  slagen  og  fangen,  og  søgte  Døden  ved  at  insul- 
tere  sine   Fangevogtere,     Perperna  var  heldigere.     Han 

slog  Andronikos  ved  Stratonikea  og  fangede  ham  (129), 
men  selv  døde  han  kort  efter  af  en  Sygdom  i  Pergamon. 
Andronikos  blev  ført  i  Triumf  igjeunem  Rom  og,  som 
Skik  og  Brug  var,  kvalt  i  Fængslet. 

Under  Romerne  vedblev  Pergamon  at  være  en  stor 
og  anselig  Stad.  Flere  Industrigrene,  som  Salvefabrika- 
tion og  Tæppefabrikation,  vedbleve  at  blomstre  der.  Pli- 
nius  kalder  den  Asiens  Prydelse,  og  Aristides,  der  i  Slut- 
ningen af  det  andet  Aarhundrede  har  opholdt  sig  her 
i  længere  Tid,  dvæler  særlig  ved  Asklepios'  Helligdom. 
Men  vi  høre  alt  for  lidt  om  Staden  til  at  kunne  forfølge 
dens  Historie  i  det  Enkelte.  Den  har  delt  det  øvrige 
Asiens  Skjæbne.  Efter  en  lang  og  tilsyneladende  blom- 
strende Velstandstid  er  den  gradvis  forfalden.  Tem- 
plerne ere  nedrevne  eller  forvandlede  til  Kirker;  Befolk- 
ningen er  aftaget  og  Velstanden  forsvunden.  Byen  ind- 
skrænkedes efterhaanden  til  Lavlandet  ved  Selinusfloden, 
medens  den  store  Høj,  der  indtoges  af  det  oprindelige 
Pergamon,  laa  som  en  øde  Ruinhob.  Men  i  Middelalderens 
Begyndelse  søgte  man  atter  op  til  Toppen  for  at  være 
sikrere  mod  fjendtligt  Overfald,  og  da  den  gamle  Mur 
nær  ved  Højens  Fod  omgav  en  meget  større  Plads  end 
man  havde  Brug  for,  opførte  man  en  ny  Borgmur  højere 
oppe,  hvor  en  ny  Terrasse  dannede  sig  ovenover  den 
Indsænkning,  der  førte  ned  til  begge  Floddale  og  lettede 
Bestigningen  af  Bjerget.  Det  blev  en  ualmindelig  svæ? 
Mur,  5 — 6  Metre  bred  og  3  Metre  høj ;  Oldtidens  Pragt- 
bygninger, blandt  andre  det  store  Alter,  raaatte  afgive 
Materiale  dertil.  Den  senere  tyrkiske  Befæstning  trak 
sig  endnu  længere  tilbage;  den  omslutter  kun  Bjergets 
egentlige  Krone.     Det  er  den  antike  Højborg,  som  man 

kan  slutte  deraf  at  den  tyrkiske  Port  staar  oven  paa  en 
antik  Port. 

Stadens  vakre  Beliggenhed  og  de  store  Ruiner, 
hvoraf  den  var  fuld,  lokkede  oftere  europæiske  Rejsende 
derhen,  og  de  afgav  Beretninger  om  deres  flygtige  Besøg, 
stundom  ledsagede  af  interessante  Tegninger  af  iøjne- 
faldende Monumenter,  som  den  store  Basilika,  som  man 
plejede  at  kalde  Asklepios'  Tempel;  men  den  nøjere 
Undersøgelse  af  Stedet  og  dets  mærkelige  Minder  til- 
hører den  nyeste  Tid.  Æren  derfor  tilkommer  den 
preussiske  Architekt  Dr.  Karl  Humann.  For  sin  Sund- 
heds Skyld  havde  han  taget  Ophold  i  Lilleasien,  og  de 
Rejser,  han  der  foretog,  gjorde  ham  bekjendt  ogsaa  med 
Pergamon,  hvis  rige  Marmorskat  han  med  Forfærdelse 
saa  blive  benyttet  som  Kalkbrud,  et  Uvæsen,  som  først 
Storvisirens  høje  Ordre  gjorde  Ende  paa  efter  at  Dr. 
Rallis  havde  sendt  et  af  Altrets  Hautrelieffer  til  Kon- 
stantinopel. Fra  1869  opholdt  Humann  sig  i  en  Række 
af  Aar  i  Pergamon  for  at  bygge  Chausseer  for  den 
tyrkiske  Regjering.  Stadig  voxede  hans  Kjærlighed  til 
de  pergamenske  Oldsager  og  særlig  hans  Beundring  for 
de  store  Relieffer  med  Gigantkampen,  hvoraf  enkelte 
Stykker  kom  til  Syne.  De  tyske  Lærde,  han  gjorde  be- 
kjendt dermed,  delte  hans  Beundring  og  hans  Ønske  at 
faa  Udgravninger  foranstaltede,  men  Interessen  var  i 
den  Tid  altfor  optaget  af  Olympias  Udgravning  til  at 
man  kunde  begynde  paa  noget  Nyt.  Først  i  1878  lyk- 
kedes det  Alexander  Conze ,  Direktøren  for  Museet  i 
Berlin,  at  erhverve  de  fornødne  Midler  og  den  tyrkiske 
Regjerings  Tilladelse  til  Udgravningen.  Den  9de  Sept. 
1878  begyndte   Humann  paa   Værket.     Det  gjaldt  først 

og  fremmest  om  Nedbrydningen  af  den  ovfr.  omtalte  by- 
zantinske Fæstningsmur,  hvori  Reliefferne  vare  indmurede, 
men  dernæst  ogsaa  om  ved  Udgravning  af  det  tilstødende 
Terrain  at  finde  den  Bygning,  hvortil  de  havde  hørt. 
En  Notits  hos  en  sen  romersk  Forfatter,  L.  Ampelius, 
der  iblandt  Verdens  Vidundere  omtalte  et  stort  Alter  i 
Pergamon,  40  Fod  højt,  med  meget  store  Skulpturer, 
der  forestillede  Gigantomachien ,  gav  Haab  om  at  baade 
Kunstværket  og  dets  Plads  vilde  kunde  findes,  og  Haa- 
bet  opfyldtes  over  al  Forventning.  Fem  Fjerdingaar 
efter  var  Alterpladsen  fundet  og  dels  i  Gruset  omkring 
den,  dels  ved  Nedbrydningen  af  Fæstningsmaren  var  saa 
Meget  af  Gigantomachien  kommet  til  Syne,  at  man  reg- 
nede, man  havde  over  en  Trediedel  af  det  Hele.  Dertil  kom 
en  Mængde  Architekturstykker  og  Stykker  af  en  mindre 
Frise,  ligesom  ogsaa  det  øverst  paa  Borgen  liggende  Augu- 
stustempel var  fuldstændig  og  Gymnasiet  delvis  undersøgt. 
Og  de  fundne  Billedhuggerarbejder  havde  et  Værd,  som 
Ingen  havde  tænkt  sig;  en  hel  ny  Kuustepoke  var  bleven 
opladt  og  et  Hul  i  den  græske  Kunsthistorie  var  blevet 
udfyldt,  hvorved  Totalanskuelsen  af  Kunstens  Udviklings- 
gang  paa  mange  Maader  var  bleven  ændret.  Det  var 
Aftalen,  at  den  preussiske  Regjering  skulde  have  de  to 
Trediedele  af  det  Fundne,  den  tyrkiske  den  ene  Tredie- 
del; men  det  var  jo  af  øjensynlig  Vigtighed,  at  det  Hele 
blev  samlet  paa  ét  Sted,  og  den  tyrkiske  Regjering  ind- 
villigede ogsaa  i  at  sælge  sin  Trediedel  til  Preussen  for 
en  i  Forhold  til  Sagernes  Værdi  saare  ringe  Betaling.  — 
I  Begyndelsen  afAaretl880  var  det  Hele  samlet  i  Berlin, 
hvor  Lærde  og  Billedhuggere  nu  fik  travlt  med  at  ud- 
finde Sammenhængen    imellem  Brudstykkerne,    der  ofte 

vare  meget  smaa,  og  forene  dem,  et  Arbejde,  der  kræver 
stor  Flid  og  Udholdenhed,  men  som  allerede  har  bragt 
de  skjønneste  Resultater.  Men  hvor  Meget  man  end 
havde  fundet,  det  var  dog  endnu  kun  Stykkeværk.  Der 
var  endnu  mange  Gaader  at  løse,  store  Huller  at  udfylde, 
og  det  var  jo  ogsaa  kun  en  mindre  Del  af  Borgen,  der 
var  fuldstændig  undersøgt.  Man  besluttede  sig  derfor 
til  en  ny  Udgravning,  og  fra  August  1880  blev  der  ar- 
bejdet et  helt  Aar  igjennem  med  fuld  Kraft.  Udbyttet  var, 
ogsaa  denne  Gang  saare  betydeligt.  Der  fandtes  talrige, 
for  Størstedelen  smaa,  Stykker  af  Gigantomachien ;  man 
blottede  Terrainet  imellem  Altret  og  Augusteet,  og  fandt 
der  Athenetemplet  med  de  Søjlegange ,  der  omgav  det, 
o.  s.  V.,  et  særdeles  interessant  Fund,  der  snart  vil  blive 
Publikum  bekjendt  igjennem  Architekt  Bohns  omhygge- 
lige Publikation.  Den  1ste  August  1881  maatte  Udgrav- 
ningerne standse,  da  den  Tidsfrist,  som  Sultanens  Til- 
ladelse havde  sat,  var  udløben.  At  naa  Alt,  hvad  man 
havde  ønsket,  havde  ikke  været  muligt.  Ved  en  Fort- 
sættelse vil  der  vistnok  endnu  findes  Stykker  af  Gi- 
gantfrisen, og  før  det  hele  Borgplateau  er  blevet  under- 
søgt og  ryddet,  tør  man  ikke  sige,  at  man  véd,  hvilke 
Bygninger  der  har  staaet,  og  saalænge  dette  endnu  er 
ubekjendt,  vil  man  hverken  kunne  anvise  de  mindre 
Friser,  man  har  fundet,  eller  mange  architektoniske 
Fragmenter  nogen  sikker  Plads.  Man  har  derfor  i  Aar 
atter  taget  fat  paa  Udgravningen. 

Indtil  den  nyeste  Tid  spillede  Pergamon  og  perga- 
mensk  Kunst  en  meget  lille  Rolle  i  Archæologien.  De 
sparsomme  Vink,  der  findes  i  den  antike  Litteratur,  sav- 
nede tilbørlig  Tilknytuing  i  Monumenterne.  Af  Marmor- 
værker, der  bevislig  hørte  hjemme  i  Pergamon,  kunde 
man  kun  nævne  den  store  Marmorvase  i  Louvre.  Den 
fandtes  i  et  tyrkisk  Bad  i  Bergama,  og  flere  europæiske 
Rejsende  havde  beundret  den.  De  Indfødte  toge  som 
sædvanlig  Munden  fuld;  de  fortalte,  at  en  engelsk  Lord 
havde  budt  2000  Pund  Sterling  for  den,  og  en  anden 
havde  tilbudt  at  fylde  den  med  Guineer,  hvis  man  vilde 
overlade  ham  den,  men  forgjæves.  Da  imidlertid  den 
franske  Rejsende  Texier  bød  2,500  Francs  for  deu ,  var 
Badets  Ejer  meget  villig  til  at  sælge  den;  men  nu  ned- 
lagde Øvrigheden  Protest,  og  Kjøbet  maatte  gaa  tilbage. 
Heldigvis  overhuggede  Sultan  Mahmud  Knuden  ved  at  for- 
ære Marmorvasen  til  Louis  Philip,  en  Vending,  hvormed  Alle 
vare  fornøjede,  ikke  mindst  Badets  Ejer.  der  selvfølgelig  af 
den  franske  Regjering  fik  det  ham  tilbudte  Vederlag.  Louvre 
kunde  ogsaa  glæde  sig  ved  at  være  kommet  i  Besiddelse 
af  et  antikt  Pragtstykke.  Det  er  en  Krater  eller  Bolle, 
1,65  Metr.  i  Gjeunemsnit;  midt  paa  Rundingen  en  bred 
Frise  med  galopperende  Ryttere,  et  smukt  Ar))cjde  fra 
den  romerske  Kejsertid.  Nu  er  det  dog  ikke  til  Paris,  men 
til  Berlin,  vi  maa  gaa  for  at  gjøre  Bekjendtskab  med 
pergamensk  Kunst;  men  først  ville  vi  besøge  Stedet  selv 
og  kaste  et  Blik  paa  Alt  hvad  dér  er  levnet. 

Der  er  næppe  nogen  af  de  pergauienske  Oldtidslev- 
ninger, som  vi  med  Sikkerhed  kunne  tillægge  nogen 
meget  høj  Alder.  Curtius  har  gjort  opmærksom  paa  at 
Borgklippens   vestlige  Skraaning  ned  imod  Selinusfloden 

paa  flere  Steder  viser  Spor  af  gammel  Bebyggelse  i  om- 
hyggelig jævnede  Fundamentpladser  og  Stuegulve,  og  i 
Rester  af  Cisterner  og  Kornbeholdere,  og  paa  Skrænten 
ligeoverfor,  der  hvor  Selinus  optager  den  lille  Bæk,  der 
løber  igjennem  Amphitheatret,  rejser  sig  en  omtrent  50 
Fod  høj  Klippe,  hvori  en  aaben  Hule  med  en  Stenbænk  og 
indhugne  Votivnischer,  der  vidne  om  at  Stedet  har  været 
helliget  til  en  eller  anden  Gud.  Men  hvor  gamle  disse 
Bearbejdelser  af  den  naturlige  Klippe  ere,  lader  sig 
næppe  afgjøre. 

En  anden  Art  Monumenter,  som  man  kunde  være 
fristet  til  at  tillægge  en  meget  høj  Alder,  er  de  store 
Gravhøje  i  den  brede  Floddal  nedenfor  Byen.  Grav- 
højen er  ikke,  som  mangen  Dansk  vilde  være  tilbøjelig 
til  at  tro,  ejendommelig  for  Norden;  hele  Europa  og 
Forasien  har  været  fuld  af  Gravhøje,  men  for  det  Meste 
har  Kulturen  jævnet  dem  paa  enkelte  kolossale  Exempler 
nær.  Sejler  man  ind  ad  Hellesponten,  ser  man  paa  den 
gamle  trojanske  Mark  tre  vældige  Gravhøje;  man  kalder 
dem  Achilles',  Patroklos'  og  Festus'.  En  Mils  Vej  N.  for 
Sardes  i  Nærheden  af  den  gygeiske  Sø  ligger  en  stor 
Mark  fuld  af  saadanne  Gravhøje;  man  kalder  dem  de 
lydiske  Kongers  Grave,  og  den  største  af  dem  er  af  He- 
rodot omtalt  som  Alyattes'.  Ved  Foden  af  Sipylosbjerget 
lige  overfor  Smyrna  er  det  samme  Tilfældet;  der  viser 
man  Tantalos'  Grav.  Andre  Exempler  frembyde  Landene 
ved  det  sorte  Havs  Norkyst,  Krim  og  Kertsch;  ogsaa 
Etrurien  var  fuld  af  dem,  og  Levninger  af  dem  findes  endnu. 
At  disse  store  Gravhøje  ikke  tilhøre  nogen  ukultiveret 
Tid,  viser  den  omhyggelige  Udførelse  af  Gravkammeret 
ved    regelmæssig    skaarne    Sten    og    af   det    cirkelrunde 

Fundament,  livorpaa  Højen  hviler.  Ved  Pergamon  findes 
tre  saadanne  store  Gravhøje.  Den  mindste  ligger  imellem 
de  to  Floder  Seliuus  og  Ketios.  Den  største  ligger  over 
en  Fjerdingvej  Syd  for  Byen;  den  er  over  200  Metr.  i 
Gjennemsnit,  men  det  er  egentlig  to  Høje,  der  ere  satte 
tæt  ved  Siden  af  hinanden,  omgivne  af  samme  Grav  og 
med  en  fælles  Indgang;  man  kalder  den  Pergamos'  og 
hans  Moder  Andromaches'  Grav.  Den  tredie,  vestligste, 
er  kaldet  Auges  Grav,  som  om  den  gjemte  Støvet  af  Te- 
lephos'  Moder;  thi  man  antog,  det  var  den,  Pausanias 
omtaler  og  beskriver  som  en  med  et  Stenfodstykke  om- 
given Jordhøj,  hvorpaa  man  saa  en  Broncefignr  af  en 
nøgen  Kvinde.  Det  er  den  eneste,  der  er  nærmere  under- 
søgt. Den  er  160  Metr.  i  Gjennemsnit  og  32  Metr.  høj. 
En  42  Metr.  lang  og  5V2  Metr.  høj  tøndehvælvet  Gang 
førte  ind  til  Gravkammeret.  Dette  bestaar,  som  saa  ofte 
i  Etrurien,  af  3  Kamre  med  en  fælles  Forsal.  Alle  ere 
tøndehvælvede,  men  Forsalen,  der  er  17  Metr.  lang.  men 
har  samme  Bredde  og  Højde  som  Indgangskorridoren, 
ligger  paa  tværs  for  denne.  Allerede  denne  Forbindelse 
af  Tøndehvælvinger,  der  skjære  hinanden,  viser  en  be- 
tydelig architektonisk  Udvikling;  men  kommer  nu  hertil, 
at  Væggene  ere  opførte  af  vexlende  brede  og  smalle 
Stenskifter,  som  vi  kjende  det  fra  andre  Bygninger  fra 
den  hellenistiske  Tid,  maa  vi  give  Curtius  Ret  i  at  ogsaa 
denne  Gravhøj  vel  kunde  henføres  til  Attalidernes  Periode. 
Han  mener,  den  kunde  have  gjemt  Støvet  af  selve  Dyna- 
stiets Stifter,  Philetæros.  Hvis  det  imidlertid  er  denneHøj, 
som  Pausanias  kalder  Auges,  maa  denne  Antagelse  for- 
kastes, thi  det  er  ikke  troligt,  at  man  allerede  i  hans 
Tid  havde  glemt  Philetæros'  Grav. 

Da  Pergamon  blev  eu  stor  og  elegant  By,  der  ud- 
bredte sig  paa  begge  Sider  af  Selinusfloden,  blev  det 
nødvendigt  at  holde  den  stride  Bjergstrøm  i  Ave  ved 
Quaimure  og  at  bygge  Broer  over  den.  To  antike  Broer 
sees  endnu  foruden  et  mægtigt  og  i  sin  Art  enestaaende 
Arbejde  af  denne  Art,  en  Overbygning  over  Floden, 
hvorved  man  paa  en  Strækning  af  næsten  200  Metr.  har 
tilvejebragt  jævn  Grund  ovenover  den.  Tre  parallele 
Mure,  de  to  langs  med  Flodbredderne,  den  tredie  midt 
imellem  begge,  bære  de  to  lange  Tøndehvælvinger.  Det 
Anlæg,  for  hvis  Skyld  dette  iVrbejde  er  foretaget,  er 
tydeligt  at  eftervise.  Der  skulde  dannes  en  rektangulær 
Plads,  250  Metr.  lang  og  100  Metr.  bed;  det  har  vel 
været  en  Torveplads  (Agora,  forum).  Rester  af  Omslut- 
ningsmuren  staa  imod  Vest,  hvor  Hovedindgangen  var,  og 
ved  den  østlige  Ende  findes  de  kolossale  Ruiner,  som 
alle  Rejsende  have  omtalt  og  snait  kalde  Asklepiostem- 
plet,  snart  Attalidernes  Palads.  De  ere  opførte  af  Mur- 
sten og  synes  snarere  at  tilhøre  Romernes  end  Atta- 
lidernes Tid.  De  ligge  for  Enden  af  Pladsen  omtrent 
som  Juppiters  Tempel  paa  Forum  i  Pompeji;  men  den 
store  Midtbygning  synes  snarere  at  have  været  en  Basi- 
lika end  et  Tempel.  Den  har  i  Tidens  Løb  været  under- 
kastet Ombygninger,  og  uden  grundig  Undersøgelse  og 
Udgravning  er  det  næppe  muligt  med  Sikkerhed  at  an- 
give dens  oprindelige  Bestemmelse.  Paa  hver  Side  af 
den  findes  i  ringe  Afstand  en  Rundbygning  af  over  25 
Alens  Gjennemsnit  og  en  betydelig  Højde.  De  oprindelige 
Aabninger  i  Kuplerne  ere  nu  tilmnrede ;  det  er  nu  Kapeller 
for  Evangelisten  Johannes  og  den  hellige  Antipas.  Imel- 
lem den  sidste  og  Basilikaen  sees  Rester  af  en  Port. 

Gaar  man  højere  op  ad  Selinusdalen,  træffer  man 
paa  Stadiet,  hvoraf  dog  kun  Lidet  er  at  se,  og  lidt  Vesten 
for  dette  det  store  Theater.  Det  er  dannet  ved  Be- 
nyttelse af  den  naturlige  Skraaning,  men  med  Tilbygninger 
paa  Fløjene,  og  udvidet,  formodentlig  i  Romertiden,  ved 
koncentrisk  tilbyggede  Bænkerader  og  Søjlegang,  men 
hvad  der  kunde  have  architektonisk  Interesse,  navnlig 
Scenebygningen,  er  plyndret.  Endnu  interessantere  er 
det  Nord  for  Theatret  anlagte  Amphitheater.  Ogsaa  her 
har  man  benyttet  Terrainets  naturlige  Skraaninger.  Det 
er,  ligesom  Amphitheatret  i  Korinth,  anlagt  i  en  snæver 
Dal  over  en  Bæk,  som  styrter  ned  til  Selinus.  Dalen 
har  uden  Tvivl  her  havt  en  naturlig  Udvidelse ,  hvoraf 
man  saa  ved  at  hugge  bort  og  bygge  til  har  dannet 
denne  næsten  cirkelrunde  Bygning.  Over  Bækken  i  Dalens 
Bund  blev  der  slaaet  en  Hvælving,  hvorpaa  Arenaens 
Gulv  hvilede.  Det  er  en  sjælden  skjøn  og  malerisk  Kuin. 
Om  Bygningens  Alder  kunne  vi  Intet  sige.  At  den  er 
ældre  end  159  eft.  Chr. ,  da  Galenos  blev  ansat  som 
Gladiatorlæge  her,  er  sikkert  nok,  men  hvor  meget  den 
er  ældre,  og  om  den  almindelige  Antagelse,  at  Amphi- 
theatrene  først  ere  en  romersk  Opfindelse,  er  rigtig,  vover 
jeg  ikke  at  afgjøre. 

I  den  sydlige  Theaterfløj  findes  en  Gjennemgangs- 
port,  der  ved  sin  skjæve  Retning  til  Bygningen  viser,  at 
her  maa  have  gaaet  en  Hovedvej,  hvis  Retning  man  ikke 
kunde  forandre.  Forfølger  man  denne  Retning  i  lige 
Linie  mod  Øst,  træffer  man  paa  den  vestlige  Hovedind- 
gang til  det  ovfr.  omtalte  Agora.  Ogsaa  udenfor  Byen 
imod  Vest  lykkedes  det  Humann  at  forfølge  Vejen.  Den 
viste   sig   at  va^re  3,78  Metr.  bred,    og  paa  venstre  Side 

indfattet  af  en  Række  Granitpiller  med  doriske  Halv- 
søjler. Her  var  altsaa  til  Brug  for  Fodgængere  anbragt 
en  Buegang  af  samme  Art  som  den  ovfr.  S.  175  omtalte  Da- 
mianos'  Stoa  i  Ephesos.  Omtrent  1000  Fod  fra  Theater- 
porten  findes  en  gammel  Brønd;  der  gjør  Vejen  en  lille 
Bøjning;  omtrent  1500  Fod  længere  henne  træffer  man 
en  Ruinhob,  hvorunder  man  opdager  en  Kilde  med  lun- 
kent Vand,  og  i  kort  Afstand  derfra  ser  man  en  kold 
Kilde  rinde  ned  fra  Bjerget.  Der  kan  næppe  være  Tvivl 
om  at  det  var  her,  Asklepios'  Helligdom  laa,  men  den 
udplyndrede  Ruinhob  lover  ikke  Undersøgelsen  stort 
Udbytte.  Endnu  længere  mod  Vest  findes  flere  Ruiner, 
Rester  af  Mosaikgulve  o.  s.  v. ,  Vidnesbyrd  om  stærk 
Bebyggelse  i  Oldtiden,  men  ikke  at  bestemme  nærmere. 

Den  oprindelige  By  laa,  som  vi  have  sagt,  paa 
Bjerget  oven  over  den  nuværende.  Den  nordligste  og 
højeste  Del  er  en  smal  Ryg,  fra  alle  Sider  utilgængelig 
undtagen  fra  Syd,  hvor  den  synker  jævnt  og  med  det 
Samme  breder  sig  betydelig.  Medens  den  nordøstlige 
Skrænt  var  fuldstændig  brat  afskaaret,  var  den  sydvest- 
lige det  noget  mindre,  og  ved  Opførelsen  af  svære  Ter- 
rassemure  lykkedes  det  ikke  blot  at  holde  paa  det 
oprindelige  Jordsmon,  men  ogsaa  at  skaffe  større  Plads 
til  Bygningerne,  som  vi  siden  skulle  se.  Den  hele  Høj 
har  været  omgivet  med  en  Fæstningsmur.  De  to  Porte, 
der  gave  Adgang  til  Byen,  vendte  begge  mod  SO.;  den 
ene  laa  der,  hvor  den  nuværende  Opgang  er;  den  anden,  en 
lille  Smule  sydligere,  er  nu  tilmuret.  Fra  Porten  gaar 
en  antik  brolagt  Vej  langs  med  Sydsiden  og  Vestsiden 
af  Højen  i  en  stor  Bue,  hvorved  der  opnaaes  en  mageligere 
Opgang   til   de   højere  Dele   af  Bjerget.     Til  Venstre  for 

denne  Vej,  længst  imod  Syd,  findes  store  Ruiner,  som  vi 
efter  de  der  fundne  Indskrifter  ere  berettigede  til  at 
kalde  Ungdommens  Gymnasion.  Ungdommen,  de  Unge, 
betegner  her  de  fuldvoxne  unge  Mænd  i  Modsætning  til 
de  16 — 17  aarige  Ynglinge,  Epheberne ,  som  have  havt 
deres,  under  særegne  Tilsynsmænd  stillede,  Gymnasion 
andensteds.  Dette  bestaar  af  en  stor  Gaard.  omtrent 
250  Fod  lang  og  120  Fod  bred,  omgiven  paa  de  tre 
Sider  af  korinthiske  Søjler.  Bag  ved  Søjlegangen  er  en 
rummelig  halvcirkelformig  Exedra  og  ved  Siden  af  den 
en  Del  Værelser,  der  vel  have  tjent  til  Bade  o.  1.  Det 
hele  Anlæg  tilhører  den  romerske  Kejsertid. 

Højens  øverste  Top  har  formodentlig  været  indtaget 
af  Attalidernes  Palads,  men  Terrainet  der  er  endnu  ikke 
undersøgt.  Derimod  se  vi  de  nærmest  liggende  Pladser 
paa  begge  Sider  anvendte  til  Templer  for  Augustus  og 
for  Julia,  d.  e.  Livia,  som  ved  Augusts  Testamente  blev 
adopteret  under  dette  Navn.  Julias  Tempel  laa  paa 
Højens  nordligste  Spids.  Det  er  nedrevet  indtil  Funda- 
menterne, og  Materialet  er  benyttet  til  den  nærliggende 
Fæstningsmur.  Nederst  ser  man  66  doriske  Kapitæler,  over 
dem  Søjlestykker,  over  dem  atter  Tempeltrinnenes  Stene ; 
de  ligge  ganske  som  man  kom  til  dem  under  Nedbrydningen. 
Dette  Tempel  er  selvfølgelig  først  opført  efter  Augusts 
Død;  Augustus'  Tempel  tilhører  hans  egen  Levetid.  Og- 
saa  dette  tilligemed  de  Søjlehaller,  der  omgave  det,  er 
kuldkastet,  formodentlig  ved  Jordskjælv,  men  dets  afsides 
Beliggenhed  paa  Bjergets  Top  har  skj ærmet  det  bedre 
for  Kalkbrændernes  Barbari  end  de  andre  Templer;  man 
fandt  ved  Udgravningen  og  finder  endnu  i  dette  Øjeblik 

Ussing:    Fra  HeUas  og  Lilleasien.  16 

der  paa  Stedet  en  uhyre  Dynge  Architekturstykker,  over 
hvis  udmærkede  Arbejde  man  stadig  forbavses.  Saa 
fuldstændig  er  Templets  Architektur  bevaret  i  disse  Brud- 
stykker, at  Architekt  H.  Stiller  har  været  i  Stand  til  at 
optegne  en  i  alt  Væsentligt  paalidelig  Restauration  af 
Bygningen.  Den  ligger  foran  det  af  os  antagne  Konge- 
palads, vendt  imod  Syd  og  imod  Staden,  paa  den  mest 
domitierende  Plads,  der  var  at  finde.  Men  denne  Plads 
maatte  skaffes  til  Veje  ved  Kunst  paa  Bjergets  stærkt 
skraanende  Side.  I  dette  Øjemed  blev  en  Del  af  Klippen 
afbrudt  og  jævnet,  og  der  opførtes  en  Række  høje 
og  stærke  Hvælvinger  for  at  bære  Templet  og  en  Del 
af  den  omgivende  Gaard.  Den  saaledes  tilvejebragte 
Tempelplads  har  en  Længde  af  over  80  Metr.  fra  0.  til 
V.  og  en  Bredde  fra  N.  til  S.  af  60  Metr.  Midt  paa 
Pladsen  staar  Templet  vendt  imod  Syd  med  en  høj  Op- 
gangstrappe  foran,  helt  omgivet  med  Søjler,  6  i  Fronten, 
9  paa  Siderne.  Søjlerne  have  et  Gjenuemsnit  af  3V2  Fod; 
det  er  korinthiske  Søjler,  udmærket  udførte  og  med  al 
den  Rigdom  i  Dekorationen,  som  betegner  Augusts  Tids- 
alder. Ogsaa  ]\Tuseet  i  Kjøbenhavn  ejer  Prøver  af  Søjle- 
basernes med  Skjæl  og  med  Fletninger  smykkede  Puder 
o.  a.  Over  Søjlerne  en  tobeltet  Architrav,  hvorpaa  Tem- 
plets Bestemmelse  stod  at  læse  med  forgyldte  Bronce- 
bogstaver;  derover  en  ganske  ejendommelig  rigt  orneret 
Frise  bestaaende  af  Medusahoveder  med  Vinger  og  Slanger 
imellem  opadstræbende  Konsoler,  der  udvikle  sig  af  frem- 
spirende Blade.  Jeg  fandt  paa  Stedet  ikke  faa  Stykker 
af  denne  Frise,  men  Medusahovederne  vare  alle  slaaede 
af;  Bruddets  Friskhed  viste,  at  dette  var  sket  i  den 
nyeste   Tid    og   med   Hammer  og  Mejsel;   men   selv   det, 

der  var  tilbage,  forbavsede  ved  sin  Skjønhed  og  Smag; 
et  Par  hundrede  Aar  senere  var  dette  herlige  For- 
billede indskrumpet  og  abbrevieret  til  en  ensformig  og 
kjedelig  Rifling.  Den  øverste  Gesims  stod  ikke  tilbage 
i  Rigdom  for  det  Øvrige;  i  Akroteriet  paa  Gavlens  Ende 
stod  en  Sejrsgudinde  paa  en  Kugle.  Om  Templets  Indre 
kunne  vi  ingen  Forestilling  gjøre  os;  i  Hvælvingerne 
under  det  fandt  man  et  Par  mishandlede  romerske 
Kejserstatuer.  Foran  Templet  har  selvfølgelig  staaet 
et  lille  Alter,  men  forøvrigt  har  Pladsen  været  fri, 
saa  at  man  derfra  kunde  nyde  den  herlige  Udsigt  over 
Staden  og  dens  Omegn,  ligesom  man  nedenfra  saa  Tem- 
plet knejse  paa  Borgens  Top  i  sin  imponerende  Skjønhed. 
Paa  højre  og  venstre  Side  af  Pladsen  er  der  anbragt 
Søjlehaller.  Kapitælerne  have  her  den  abbrevierede  ko- 
rinthiske  Form,  som  man  ved  en  gammel  Vildfarelse 
plejer  at  henføre  til  Vindenes  Taarn  i  Athen,  hvor  der 
aldrig  har  været  saadanne  Kapitæler*);  de  bestaa  af 
lange  Sivblade,  der  skyde  op  af  den  nederste  Bladkrans, 
en  Form,  der  senere  bliver  meget  almindelig,  og  som, 
hvor  Forholdene  ere  heldig  valgte,  og  især  hvor  Siv- 
bladene ikke  ende  i  Spidser,  men  afrundede,  er  ganske 
smagfuld.  Bagtil,  imod  N.,  har  Tempelpladsen  været  af- 
sluttet af  en  omtrent  12  Fod  høj  Mur,  ovenpaa  hvilken 
der  har  staaet  en  Søjlestilling  af  samme  Art  som  de  nys 
nævnte.  Den  har  hørt  til  det  bagved  liggende  Palads 
og  har  dannet  en  værdig  Afslutning  for  hele  Tempel- 
pladsen. Paa  Pladsen  foran  denne  Mur,  til  højre  og 
venstre  for  Templet,  stod  to  elegante  Marmorbænke,  den 


♦)  Se  Videnskabernes  Selskabs  Oversigt  1870  S.  16. 

ene  halvrund,  den  anden  firkantet.  Den  sidste  havde 
lidt  meget  og  bar  tydelige  Spor  af  at  være  flyttet  anden- 
steds fra;  den  halvrunde  var  derimod  saa  godt  som  fuld- 
stændig til  Stede;  man  har  ført  Stykkerne  til  Berlin  og 
agter  at  sætte  den  sammen  der.  Halvkredsens  Spæn- 
ding er  omtrent  15  Fod.  Paa  det  brede  Rygstykke 
bag  Bænken  synes  der  at  have  staaet  Statuer;  paa 
Forsiden  af  dette  en  Indskrift,  ifølge  hvilken  det 
er  Kong  Attalos  II,  der  har  ladet  Bænken  udføre.  Da 
man  ikke  har  fundet  Tegn  paa  at  den  er  flyttet,  kunde 
heri  søges  en  Støtte  for  den  tidligere  Antagelse .  at  det 
Tempel,  til  hvis  Omgivelse  den  hører,  ikke  var  Augusts, 
men  det  Tempel  for  Athena  Polias  eller  Nikephoros,  som 
omtales  allerede  i  Attalidernes  Tid;  men  dette  er,  som 
vi  strax  skulle  se,  gjenfundet  andensteds,  og  baade  Kunst- 
stilen og  de  faa  Indskriftfuud  her  paa  Stedet  tale  be- 
stemt for  at  Templet  virkelig  er  Augusts.  Hvis  altsaa 
Bænken  staar  paa  sin  oprindelige  Plads,  maa  den  nord- 
ligste, ikke  ved  Kunst  tilvejebragte,  Del  af  Tempelpladsen 
have  været  en  til  Attalidernes  Palads  hørende  Udsigts- 
terrasse. 

Lidt  lavere  end  Augustustemplet  ligger  et  andet 
Tempel,  som  med  fuld  Føje  er  kaldet  Athenas.  Perga- 
menske  Mønter  vise  et  gammelt  Palladion  eller  et  Athena- 
billede,  hvis  Fødder  ikke  ere  skilte  ad,  men  Armene  ere 
i  fuld  Bevægelse;  den  ene  svinger  Lansen,  den  anden 
holder  Skjoldet.  Det  er  Borggudinden  Athena  Polias. 
De  paa  Tempelpladsen  og  i  de  nærmeste  Omgivelser 
fundne  Indskrifter  vise,  at  her  stod  ikke  faa  Statuer 
af  Præstinder  for  Athena  Polias  og  store  Anathe- 
mata   til  Zeus    og  Athena    eller  til  Athena  Nikephoros, 

den  sejrbringende  Athena;  thi  efter  Sejrene  over  Gallerne 
holdt  man  af  at  nævne  Gudinden  med  dette  Navn  og 
fremstille  hende  med  Nike  paa  Haanden.  Iblandt  de 
forskjellige  Brudstykker  af  Kvindefigurer,  man  fandt  paa 
Stedet,  høre  adskillige  til  Athenabilleder,  og  særlig  frem- 
hæves en  fire  Alen  høj  Marmorstatue,  der  fremstiller 
Gudinden  ganske  som  vi  kjende  hende  fra  den  for  to  Aar 
siden  i  Athen  fundne  Kopi  af  Phidias'  Parthenos.  Ogsaa 
dette  Tempel  ligger  paa  en  fremragende  Plads  paa  Bor- 
gens Vestside,  og  svære  Understøttelsesmure  have  været 
nødvendige  for  at  vinde  Plads  og  sikre  Tempelterrassen 
imod  Nedskridning.  Templet,  hvis  Grundvold  sees  paa 
Stedet,  ligger  parallelt  med  denne  Understøttelsesmur, 
men  der  kan  dog  fornuftigvis  ikke  tvivles  paa  at  Muren 
er  bygget  for  Templets  Skyld  og  har  rettet  sig  derefter, 
og  ikke  omvendt.  Der  maa  altsaa  være  en  anden,  os 
ubekjendt  Grund,  hvorfor  det  ikke  som  andre  græske 
Templer  vender  mod  Øst,  men  imod  Syd;  thi  at  det 
virkelig  er  et  græsk  Tempel  fra  Attalidernes  Tid  viser 
det  architektoniske  System.  Det  har  havt  6  Søjler  i 
Fronten  og  10  paa  Siderne;  men  man  opdager  med  en 
vis  Forbavselse,  at  Cellen  er  delt  ved  en  Tværmur  lige 
i  Midten  af  Templet,  saa  det  synes  ikke  at  være  ét,  men 
to  Templer,  der  vende  Ryggen  imod  hinanden.  Har  det 
maaske,  som  adskillige  Indskrifter  tyde  paa,  været  et 
Dobbeltempel  for  Zeus  og  Athena?  og  ligger  maaske  deri 
Grunden  til  den  ejendommelige  Orientering?  thi  vendte  det 
ene  Tempel  mod  Øst,  kom  det  andet  jo  til  at  vende  mod 
Vest  eller  mod  Mørkets  Region,  hvilket  ikke  kunde  til- 
stedes ved  nogen  olympisk  Gud.  Templet  staar  paa  to 
Trin;    det    har    doriske    Søjler    med    smalle    Kapitæler; 

Søjleriflerne  ere  angivDe  foroven,  men  ikke  fuldførte. 
Architraveu  er  temmelig  spinkel;  der  er  to  Triglyfer  i 
hvert  Søjlemellemrum  o.  s.  v.  Templet  ligger  mærk- 
værdig skjævt  paa  Pladsen,  som  derfor  maa  antages  at 
være  orienteret  efter  andre  Hensyn.  Paa  de  to  Sider, 
mod  Nord  og  mod  Øst,  var  den  omgiven  af  en  Søjlegang 
i  to  Stokværk;  den  nordlige  Halle  havde  dobbelt  Bredde 
og  havde  derfor  ogsaa  en  Søjlerække  i  Midten,  men  kun 
af  halv  saa  mange  Søjler.  Disse  have  været  korinthiske ;  de 
ydre  Søjler  vare  i  nederste  Stokværk  doriske  ligesom  Tem- 
plets ,  i  det  øverste  ioniske ;  men  over  dem  lige  saa  vel  som 
over  de  nederste  ligger  en  Triglyffrise.  Imellem  de  ioniske 
Søjler  var  anbragt  en  Brystning  med  rigt  og  zirligt  ud- 
skaaret  Relief,  forestillende  Vaaben  af  alle  Slags,  tidt  af 
ukjendte  Former,  tidt  ejendommelig  galliske,  af  stor  In- 
teresse for  Kundskaben  til  de  Gamles  Bevæbning.  Paa 
Stoens  Bagvæg  synes  en  Indskrift  at  have  været  anbragt, 
som  melder,  at  Stoen  er  opført  af  Kong  Attalos  II  som 
Tak  til  Zeus  og  den  sejrbringende  Athena  for  de  i  Krigen 
vundne  Sejre. 

Lige  nedenfor  Athenatemplet  ligger  det  store  Alter. 
Ogsaa  det  ligger  paa  Højens  Vestside,  og  Pladsen  maatte 
skaffes  til  Veje  ved  Borthugning  af  Klippemassen  mod 
NO.  og  Opfyldning  imod  S.  og  V.  Undersøgelsen  af 
Grunden  har  vist,  at  Stedet  tidligere  har  været  benyttet 
paa  anden  Maade,  idet  man  SV.  for  Altret  fandt  Rester 
af  ældre  Huse;  Altret  selv  er  en  Skabning  af  Attaliderne, 
formodentlig  af  Eumenes  II.  Den  Plads,  hvorpaa  det 
staar,  begrænses  imod  N.  af  en  Støttemur,  der  sikrer 
den  imod  den  højere  liggende  nordligere  Del  af  Højen, 
imod   V.    og   S.    stode  Omslutningsmurene   paa  lignende 

Understøttehesmure.  Disse  tre  møde  hinanden  i  rette 
Yinkier,  medens  den  østlige  Mur,  hvis  midterste  Parti 
ikke  længere  er  til  Stede,  ligger  skjævt  imod  de  andre  og  i 
Retningen  svarer  til  de  ovfr.  omtalte  ældre  Anlæg.  Pladsen 
danner  saaledes  et  Trapez.  Dens  Udtrækning  fra  N.  til 
S.  er  67  Metr.,  fra  V.  til  0.  89  til  72  Metr.  Men  foran 
den  nordlige  Mur  strækker  sig  en  lav  Terrasse  af  2,40 
Metres  Bredde;  dens  Højde  kan  ikke  bestemmes  nøj- 
agtig, da  Gulvpladerne  mangle.  Ved  den  vestlige  Ende 
ophører  Muren  og  Terrassen;  her  har  formodentlig  været 
en  bred  Trappe,  der  førte  op  til  den  højere  liggende 
Del  af  Borgen.  Paa  denne  trapezformige  Plads  ligger 
Altret,  en  Firkant,  som  fra  V.  til  0.  trækker  sig  34,60 
Metr.,  fra  N.  til  S.  37,70.  Fundamentet  er  dannet  ved 
et  System  af  svære  Mure,  der  skjære  hinanden  i  rette 
Vinkler,  saa  der  dannes  et  Net  af  smaa  Firkanter,  som 
ere  fyldte  med  Jord  og  Smaasten.  Ikkun  Fundamentet 
blev  fundet  paa  Stedet;  hele  Overbygningen  var  nedbrudt; 
en  Del  deraf  var  anvendt  i  den  ovfr.  omtalte  byzantinske 
Mur;  den  større  Del  er  forsvunden,  slaaet  i  Stykker  og 
brændt  til  Kalk  eller  ført  længere  bort.  Det  er  imidler- 
tid lykkets  Architekt  R.  Bohn  ved  omhyggeligt  Studium 
af  de  fundne  Stykker  at  rekonstruere  en  Helhed,  som 
hvad  den  nederste,  og  —  lad  os  tilføje  —  vigtigste  Halvdel 
angaar,  tør  gjøre  Fordring  paa  fuldstændig  Paalidelighed. 
Over  tre  Trin  hæver  sig  en  halvanden  Metr.  høj.  smukt 
profileret  Sokkel.  Derefter  kommer,  lidt  tilbagetrukket, 
det  store  Relief  med  Gigantomachien,  2,30  Metr.  højt, 
foroven  og  forneden  indfattet  af  en  prægtig  architek- 
tonisk  Ramme.  Det  mægtige  Billede  har  taget  sig  for- 
træffelig v(]   under  denne  djærve  Gesims  med  sin  Tand- 

liste  og  sin  stærkt  fremspringende  Hængeplade.  Ovenpaa 
denne  pragtfulde  Væg  af  5,30  Metr.  Højde  udbredte  sig  den 
store  Alterterrasse.  At  der  har  været  gjort  et  Indsnit  i 
denne  ved  en  Opgangstrappe,  vise  bevarede  Reliefplader;  thi 
Reliefbaandet  er  ikke  blevet  overskaaret  af  Trappen,  men 
er  bøjet  om,  saa  det  følger  Trappens  Sider.  Da  det,  der 
er  tilbage  af  Bygningens  Kjærne ,  ikke  gjør  det  muligt 
at  anbringe  en  saadan  Trappe  hverken  paa  Østsiden 
eller  Nordsiden,  kan  der  ikke  have  været  mere  end  én 
saadan  Opgang,  og  denne  maa  enten  have  været  paa 
Sydsiden  eller  paa  Vestsiden.  Paa  Terrassen ,  der 
har  havt  en  Udstrækning  af  omtrent  1100  Kvadratmetre 
og  altsaa  har  kunnet  rumme  en  ret  anselig  Procession, 
stod  det  egentlige  Alter,  hvorpaa  Ofringerne  frembåres. 
Det  var  ligesom  i  Olympia*),  hvor  det  store  Alter  bestod 
af  en  lavere  Terrasse,  der  blev  kaldet  Prothysis,  For- 
ofringen, som  var  tilgængelig  for  Alle,  og  en  højere,  det 
egentlige  Alter,  der  kun  turde  betrædes  af  Mænd,  og  ved 
festlige  Lejligheder  vel  kun  af  de  egentlige  Ofrende. 
Men  her  ere  Forholdene  meget  større;  det  olympiske 
Alter  havde  125  Fod  i  Omkreds,  det  pergamenske  c.  450; 
det  olympiske  var  22  Fod  højt,  dette  40,  thi  der  er 
ingen  Grund  til  at  betvivle  Ampelius'  Angivelse.  Da  nu 
den  nederste  Terrasse  har  en  Højde  af  16 — 17  Fod, 
bliver  der  omtrent  24  Fod  tilbage  til  det  øvre  Alter. 
Dette  maa  selvfølgelig  ogsaa  have  havt  en  eller  maaske 
to  Opgangstrapper,  og  Grundfladens  Længde  kan  ikke 
have  været  mindre  end  50  Fod,  men  har  efter  al  Sand- 
synlighed været  meget  større,  maaske  det  Dobbelte.     Om 

*)  Se  ovfr.  S.  110. 

det  har  været  kvadratisk  eller  aflangt,  vide  vi  ikke. 
Overhovedet  maDgle  vi  tydelige  Exempler  til  at  gaa  ud 
fra  ved  Rekonstruktiouen  af  en  saadant  stort  Alter.  For- 
uden det  olympiske  omtales  to  saadanne,  et  i  Parion 
ved  Hellesponten,  som  var  600  Fod  langt,  og  et  i  Syra- 
kus af  samme  Størrelse,  opført  af  Kong  Hiero  II.  De 
have  begge  ligesom  det  pergamenske  været  Pragtbyg- 
ninger, rigt  smykkede  med  Billedhuggerarbejde,  men  om 
deres  hele  Form  og  Udseende  vide  vi  Intet  nærmere. 
Endnu  tarveligere  er  vor  Kundskab  til  det  store  Alter 
for  August,  der  blev  opført  i  Nærheden  af  Lyon,  hvor 
Saonefloden  falder  i  Rhone.  Ville  vi  have  en  anskuelig 
Forestilling  om  saadanne  store  Altre,  der  hævede  sig  i 
forskjellige  Terrasser,  maa  vi  gaa  til  fjernere  Lande, 
hvor  en  anden  Religionskultus  stillede  andre  Fordringer 
og  Forskjellen  i  Anlægget  kan  have  været  meget  betyde- 
lig. Trods  denne  Forskjel  vil  det  have  sin  store  Interesse 
at  betragte  den  af  Place  opdagede  Trinpyramide  i  Sar- 
gons  Palads  i  Ninive,  der  hæver  sig  i  7  Terrasser,  hver 
med  sin  egen  Farve*). 

Architekt  Bohn  har  imidlertid  ikke  villet  nøjes  med 
denne  ufuldstændige  Forestilling;  han  har  søgt  at  sup- 
plere den  ved  et  Tillæg,  der  maaske  ved  første  Øjekast 
kan  synes  pragtfuldt  nok,  men  som  i  Virkeligheden  for- 
andrer hele  Bygningens  Karakter.  Hans  Restauration  er 
bekjendt  ikke  blot  fra  Berlinermuseets  „foreløbige  Be- 
retning om  Udbyttet  af  Udgravningerne  iPergamon",  men 
ogsaa  fra  den  lille  som  Haandkatalog  udgivne  Beskri- 
velse, der  kjøbes  i  Museet  for  10  Pfennige.     Han  tænker 


*)  Place,  Le  Monument  de  Ninive  pi.  36—37. 

sig  det  egentlige  Alter  liggende  i  en  Gaard  omgivet  af 
en  c.  6  Alen  høj  Mur,  som  lian,  for  at  den  ikke  skulde 
være  altfor  ensformig.,  smykker  med  en  henved  5  Fod 
høj  Frise,  hvoraf  der  er  fundet  en  Del  Stykker  henhørende 
til  Telephossagnet.  Udenfor  denne  Mur,  foran  den, 
som  man  maa  sige,  naar  man  kommer  udenfra, 
sættes  en  ionisk  Søjlegang,  der  rejses  paa  to  Trin  over 
Altrets  nederste  Terrasse.  Denne  smagfulde  Søjlestilling 
ovenpaa  det  mægtige,  reliefsmykkede  Fodstykke,  gjør 
unægtelig  et  tiltalende  Indtryk,  og  Architekten  har  kunnet 
støtte  sig  til  bekjendte  Forbilleder,  saasom  Maussoleet 
i  Halikaruas  ,  Gravmonumentet  i  Mylasa  og  det  smukke 
Heroon  fra  Xanthos  i  Lykien,  som  man  har  oprejst  i 
British  Museum;  men,  som  han  selv  bemærker,  dette  er 
Gravmonumenter;  et  Alter  synes  at  kræve  andre  Former. 
Man  kan  ikke  lade  være  at  spørge:  hvad  er  Hensigten 
med  denne  Søjlegang  og  den  bagved  liggende  Mur?  Den 
dekorerer  ret  smukt  udad  til;  men  var  da  Architekten 
saa  aandsfattig,  at  han  ikke  kande  finde  paa  nogen  anden 
Dekoration  end  den,  der  var  anvendt  paa  Gravmonu- 
menter? og  var  det  Publikum,  for  hvilket  han  byggede, 
saa  villieløst,  at  det  fandt  sig  i  en  Dekoration,  som  i 
Stedet  for  at  fremhæve  Bygningens  Karakter  og  Bestem- 
melse, forvanskede  denne  og  gjorde  den  ukjendelig? 
Enhver  maa  jo  dog  sige:  den  her  opførte  Bygning  er 
ikke  et  Alter,  men  en  Søjlebygning,  inden  i  hvilken  der 
findes  et  Alter.  Søjiebygniugen  gj emmer  og  maskerer 
Altret,  og  er  der  Noget,  der  ikke  bør  ske,  er  det  dette. 
Altrene  staa  frit  foran  Templerne,  eller  de  staa  paa 
en  fri  Plads  uden  noget  Tempel.  Der  maa  være  frit  for 
oven,   at  Offerrøgen   kan  stige  op  til  Himlen,   og  frit  til 

Siderne,  at  den  ofrende  Skare  kan  være  Vidne  til  den 
hellige  Handling.  I  Mysteriernes  Indelukker  bestaar 
denne  Skare  kun  af  de  Indviede;  men  et  kolossalt  Pragt- 
alter som  dette  har  været  bestemt  for  hele  Folket,  og 
saa  Mange  som  muligt  bør  deltage  i  Festen. 

Men,  siger  man,  denne  Søjlestilling  beror  ikke 
paa  nogen  Hypothese ;  man  har  fundet  den  paa  Stedet 
og  kun  sat  den  sammen  efter  de  med  fuld  Sikkerhed 
foreliggende  Indicier.  Lad  os  undersøge  dette  nærmere. 
Efter  Bohns  Redegjørelse  er  der  fuld  Sikkerhed  for  de 
ioniske  Søjler  med  deres  Basis  og  Kapitæl,  med  den  tre- 
beltede  Frise  og  Gesimsen  med  sin  Tandliste  og  Hænge- 
plade. Det  er  ligeledes  sikkert,  at  de  have  staaet  foran 
en  Mur;  de  kassettere  Loftsplader  vise,  at  Søjlegangen 
har  havt  en  Bredde  af  1,40  Metr.  Men  det  er  ikke 
sikkert,  at  denne  Søjlegang  har  staaet  paa  Altret.  De 
Trin,  hvorpaa  den  skulde  staa,  ere  ikke  fundne,  og  Bohn 
beklager  selv,  at  han  mangler  det  Holdepunkt,  som  Sporene 
af  Søjlerne  og  Muren  paa  Gulvet  vilde  give.  Men,  siger 
man,  den  maa  jo  dog  høre  hertil,  siden  den  er  funden  her. 
Ja  hvis  den  var  funden  paa  sin  virkelige  Plads;  men 
dette  er  ikke  Tilfældet  med  et  eneste  Stykke;  Alt  er 
fundet  enten  i  Gruset  omkring  Altret  eller  indmuret  i 
den  byzantinske  Mur.  Det  følger  af  sig  selv,  at  man 
dertil  har  taget  det  nærmest  liggende  Materiale,  men  at 
alt  det  her  Fundne  skulde  have  hørt  til  Altret,  er  en 
urigtig  Slutning,  ligesom  der  ogsaa  have  vist  sig  Stykker, 
som  man  ikke  med  sin  bedste  Villie  kan  faa  anbragt 
der.  Der  var  aabenbart  ogsaa  andre  Bygninger  i  Nær- 
heden ;  hele  Terrainet  Østen  for  Alterpladsen  er  jo  endnu 
ikke  udgravet,  og  om  Alterpladsens  egen  Omgivning  har 


252 

man  end  ikke  prøvet  paa  at  danne  sig  en  Forestilling. 
Naar  vi  nu  desuden  høre,  at  hele  denne  Søjlearchitektur, 
for  saa  vidt  den  ikke  har  været  indmuret  andensteds, 
er  funden  ved  Altrets  Nordside,  forsvinder  enhver  Sand- 
synlighed for  at  den  har  omgivet  hele  Altret;  det  er 
langt  rimeligere,  at  den  har  tilhørt  en  Søjlegang  N.  for 
Altret,  som  et  Jordskjælv  har  omstyrtet.  Og  skulde 
dens  Plads  ikke  virkelig  have  været  der,  paa  den  ovfr. 
omtalte  lave  Terrasse  langs  med  den  nordlige  Mur? 
Terrassens  Gulv  mangler,  men  Maalene  passe.  Terras- 
sens Bredde  er  2,40  Metr.,  Søjlegangens  1,40. 

Altrets  væsentlige  Prydelse  var  den  store  Frise  med 
Gigantomachien  *),  hvoraf  man  regner  at  over  en  Tredie- 
del  er  bevaret ,  men  rigtignok  i  Brudstykker  og  ofte 
meget  smaa  Brudstykker.  Disse  ere  nu  bragte  til  Berlin, 
hvor  der  med  Iver  og  Dygtighed  arbejdes  paa  at  ud- 
linde Sammenhængen  og  sætte  Stykkerne  sammen,  saa 
at  det  pergamenske  Alter  atter  kunde  opstaa  som  et  af 
Verdens  Vidundere.  Det  har  sikkert  fortjent  at  kaldes 
saaledes.  Dette  syv  Fod  brede  og  400  Fod  lange  Relief- 
baand,  som  i  en  Højde  af  knap  4  Alen  over  Jorden  viste 
en  saa  rig  Billedverden,  livfuldt  komponeret  og  udført  i 
et  kraftigt  fremtrædende  Hautrelief,  hvis  talrige  og  dybe 
Skygger  tegnede  Konturerne  bestemt  under  Sydens  blæn- 
dende Sol,  det  er  Noget,  som  Nutiden  ikke  kan  opvise 
Mage  til.  Det  er,  som  man  kan  slutte  af  Indskrifternes 
Karakter,  Kong  Eumenes  II,  der  har  opført  Altret.  At 
der   skulde   have  staaet  en  ældre  Helligdom  paa  Stedet, 


')  Særlig  behandlet  af  Jul.  Lange  i  det  Letterstedtske  Tidsskrift 
1881  S.  30  ff. ,  paa  ny  trykt  i  hans  „Billedkunst,  Skildringer 
og  Studier  fra  Hjemmet  og  Udlandet." 

er  ikke  sandsynligt;  det  af  Pausanias  omtalte  Askealter 
i  Pergamon  er  vistnok  et  andet.  Det  er  rejst  for  at 
takke  Zeus  (eller  maaske  Zeus  og  Athena)  for  Sejren 
over  Gallerne,  og  det  valgte  Æmne,  Gudernes  Sejr  over 
Giganterne,  tilbød  sig  af  sig  selv.  Det  gamle  Sagn  om 
disse  Jorden  Sønner,  hvis  Overmod  og  Oprør  de  olym- 
piske Guder  først  efter  en  haard  Kamp  kunde  kue.  var 
tidlig  blevet  behandlet  ogsaa  af  Billedkunsten.  Man 
plejede  da  at  fremstille  dem  som  store  fuldrustede  Mænd; 
men  i  Tidens  Løb  fandtes  denne  Fremstilliugsmaade 
utilstrækkelig;  det  skulde  ikke  være  Mennesker,  men 
Uhyrer.  Saa  greb  man  til  det  fra  Orienten  bekjendte 
Middel  at  sammensætte  Menneske-  og  Dyreformer.  Efter 
de  første  ubehjælpelige  Forsøg  var  det  lykkets  den 
græske  Kunsts  Genialitet  at  sammensmelte  forskjellige 
Naturer  til  en  tilsyneladende  organisk  Enhed  i  Skikkelser 
som  Kentaurerne,  Tritonerne,  den  bukkebenede  Pan  o.  a. 
Paa  lignende  Vis  fandt  man  paa  at  betegne  Giganterne 
som  Jordens  Sønner  ved  at  lade  deres  Ben  forvandle 
sig  til  store  Slanger.  Altret  i  Pergamon  er  vel  det 
ældste  kjendte  Exempel  paa  denne  senere  gængse  Frem- 
stilliugsmaade; men  denne  Kompositions  Mester  ind- 
skrænker sig  ikke  hertil.  Han  tænker  sig  Giganterne 
som  en  uendelig  Skare  af  det  mest  brogede  Udseende 
og  giver  i  denne  Henseende  sin  Indbildningskraft  frit 
Løb.  Snart  se  de  ud  som  virkelige  Mennesker,  kraftige, 
skjøune  Ynglinge;  men  efter  som  de  blive  ældre,  bliver 
det  Haarde,  der  allerede  findes  i  de  Unges  Udtryk,  mere 
vildt  og  raat,  og  Mennesket  gaar  over  i  Dyret.  Ikke 
blot  Benene  blive  til  Slanger,  der  selv  ved  deres  Bid 
kunne  hjælpe   de  fremstormende  Kæmper,  men  Hovedet 

taar  undertiden  Horn  og  antager  Tyrens  eller  Løvens 
Karakter;  ligesom  Herakles  andensteds  brydes  med  Løven 
i  Nemea,  saaledes  brydes  Polydeukes  her  med  en  Gigant 
med  Løvehoved  og  Løvekløer.  Og  for  at  man  kan  for- 
staa,  hvorledes  Jordens  Kryb  kunde  storme  Himlen, 
giver  Kunstneren  dem  ogsaa  Vinger,  snart  vældige  Ørne- 
vinger, og  ikke  ét,  men  to  Par,  snart  hæslige  Flager- 
musevinger. Ikke  ringere  viser  Kunstnerens  skabende 
Fantasi  sig  i  Fremstillingen  af  Guderne.  Hvor  mægtig 
er  ikke  den  store  Zeus  med  Ægiden  paa  den  venstre 
Arm  og  Tordenkilen  i  højre  Haand  I  Han  kæmper  med 
tre  Giganter  paa  en  Gang.  Den  ene  er  truffet  i  Laaret 
af  en  vældig  Tordenkile ;  den  anden ,  en  skjøn  Yngling, 
er  sunket  i  Knæ  og  føler  sig  rammet  i  Skuldren; 
den  tredie,  en  gammel  Satyr  med  Slangeben  søger  at 
værge  sig  med  en  Løvehud  paa  Armen  som  Skjold. 
Athena  har  grebet  Enkelados  i  Haaret  til  Trods  for  hans 
Vinger,  og  hendes  hellige  Slange  bider  ham  i  Brystet; 
forgjæves  rækker  hans  Moder  Jorden  bedende  sine  Hæn- 
der op ;  Sejrsgudinden  sætter  Kransen  paa  Athenas  Hoved. 
Hvor  herlig  er  ikke  den  ungdommelige  Apollo  med  Kappen 
over  Armen,  og  Artemis  med  sine  Hunde  i  Kamp  med 
en  skjøn,  væbnet  Helt,  som  man  undres  over  hun  har 
Hjerte  til  at  fælde!  Dionysos  med  den  lange  Klædning 
opkiltet  til  Kamp,  Helios  paa  sit  Firspand  med  Eos 
ridende  foran  og  Selene  paa  en  tospændig  Vogn,  Deme- 
ter med  sin  Fakkel ,  Persephone  med  Dolk  og  ledsaget 
af  Kerberos,  Erinnyen  som  kaster  giftige  Slanger,  den 
tredobbelte  Hekate  ledsaget  af  vilde  Hunde,  Kybele  og 
andre  Gudinder  ridende  paa  Løver  eller  ledsagede  og 
understøttede  af  Løver,   vingede  Vindguder  og  vingede 

Heste  o.  s.  v.  Vi  ere  ikke  i  Stand  til  at  give  dem  alle 
Navn;  de  Gamle  selv  vilde  næppe  have  været  det,  hvis 
Kunstneren  ikke  havde  hjulpet  dem;  men  i  Hulkehlen 
paa  Rammen  over  Billedet  stod  Gudernes  Navne  tydelig 
indskrevne.  Paa  samme  Maade  stod  paa  Rammen  under 
Billedet  Giganternes  Navne ,  hvoraf  vi  beklage  at  kun 
faa  Brudstykker  ere  tilbage;  endnu  længere  nede  læstes 
Navnene  paa  Kunstnerne,  hvoraf  endnu  mindre  er  tilbage. 
Vi  kunde  nok  ønske  at  kjende  Navnene  paa  disse 
Kunstnere,  som  med  en  saa  rig  Fantasi  og  et  saa  stort 
Kompositionstalent  forbinde  en  i  mange  Maader  fortrin- 
lig Udførelse  og  opnaa  en  saa  slaaende  Virkning.  Vi 
kunde  ønske  det  saa  meget  mere,  som  vi  her  staa  over 
for  et  helt  nyt  Afsnit  af  Oldtidens  Kunsthistorie,  et  Ka- 
pitel, der  hidtil  manglede,  men  nu  kan  skrives.  Det  har 
tidligere  været  sagt,  at  Tiden  efter  Alexander  den  Store 
manglede  Opfindsomhed  og  mest  indskrænkede  sig  til 
at  gjentage  og  omdanne  ældre  Kunstneres  Ideer;  nu 
viser  det  sig,  at  man  snarere  kunde  sige  det  Modsatte. 
Her  dukker  en  hel  ny  Retning  op,  til  hvilken  de  følgende 
Aarhundreder  væsentlig  slutte  sig.  Dette  Nye  bestaar 
ikke,  som  man  kunde  tænke  sig,  i  en  mere  naturalistisk 
eller,  for  at  bruge  Nutidens  Udtryk,  realistisk  Retning; 
ogsaa  den  ældre,  ægte  klassiske  Kunst  gik  i  Skole  hos 
Naturen,  og  man  nøjedes  ikke  med  at  gjengive  dens 
almindelige  Hovedtræk.  Jo  mere  Øjet  og  Haanden  ud- 
vikledes, desto  ivrigere  kappedes  man  med  Naturen 
og  søgte  at  aflure  den  alle  dens  fineste  Rørelser.  De 
Historier,  der  fortælles  om  den  Illusion,  visse  gamle 
Malere  havde  frembragt,  saa  at  selv  Dyrene  tog  deres 
Maleri  for  Virkelighed,  tør  ikke  ubetinget  forkastes,  mindst 

nu,  da  vi  i  Praxiteles'  Hermes  finde  et  Draperi,  saa  de- 
tailleret og  naturalistisk  udført,  at  selv  Nutiden  ikke 
overgaar  det.  Nej,  det  er  ikke  denne,  den  naturlige  og 
allerede  begyndte  Udviklings  Vej,  der  fortsættes;  det  er 
en  ny,  man  slaar  ind  paa.  Det  er  ikke  mere  tilstrække- 
ligt, at  et  Kunstværk  er  skjøut  og  fuldendt,  eller  at  det 
indre  Liv,  der  gjennemtrænger  Naturen,  ogsaa  føles 
igjennem  Menneskeværket;  uforstyrret  Harmoni,  Renhed 
og  Enkelthed,  stille  Fordybelse  i  den  skabende  Kjærlig- 
hed ere  overvundne  Standpunkter;  der  kræves  Mere. 
Det  Gamle  synes  tomt  og  kjedeligt;  man  vil  noget  In- 
terressant  og  Pirrende;  det  synes  fattigt  og  smaat;  man  vil 
Rigdom  og  Storhed,  Mangfoldighed  og  stærk  Bevægelse, 
heftige  Lidenskaber  og  hjertegribende  Scener;  for  at 
bringe  Oldtidens  Udtryk,  man  nøjes  ikke  med  Ethos, 
man  vil  have  Pathos.  Og  Kunstneren  er  ikke  fornøjet 
med  den  Dom,  der  fældes  af  den  ægte  Kjender  og  den, 
der  i  stille  Beskuelse  dvæler  ved  hans  Arbejde;  han  vil 
beundres  af  den  store  Hob  og  af  dem,  der  kun  have  et 
flygtigt  Øjeblik  at  ofre  ham. 

Af  denne  nye  Retning  følger  en  Forandring  i  Kom- 
positiousprinciperne.  I  den  ægyptiske,  asiatiske  og  ældste 
græske  Kunst  var  det  Skik,  naar  man  vilde  dekorere  en 
Flade,  at  fylde  den  saaledes,  at  der  ikke  saaes  nogen 
tom  Plet;  Polyklet,  Praxiteles  og  deres  Samtidige  yndede 
ikke  dette;  de  vilde,  at  deres  Mesterværker  skulle  staa 
frit  og  have  Plads  omkring  sig,  saa  at  de  kunde  gjøre 
sig  tilbørlig  gjældende;  nu  nærmer  man  sig  til  det  ældre 
Princip;  der  skal  være  Rigdom  og  Mangfoldighed;  det 
maa  ikke  se  ud  som  om  Kunstneren  nogensinde  var  i 
Forlegenhed   for  Stof  eller  ikke  kunde  holde  Tilskuerne 

i  Aande.  Den  pergamenske  Alterfrise  er  det  første  Ex- 
empel,  vi  kjende,  paa  den  Overfyldning  med  Figurer, 
der  er  et  saa  betegnende  Træk  i  de  senere  Relieffer, 
navnlig  i  de  romerske  Sarkofager;  men  hvad  dér  synes 
klodset  og  smagløst,  fremkommer  her  som  et  naturligt 
Udtryk  for  det  uendelige  Virvar  i  den  store  Verdens- 
kamp. Beslægtet  hermed  er  et  andet  Træk.  Den  klas- 
siske Kunst  havde  naaet  sit  Højdepunkt  i  Fremstillingen 
af  den  enkelte  Figur;  nu  er  det  Gruppedannelse,  man 
stræber  efter;  jo  mere  sammenslynget  Gruppen  kan 
blive,  desto  bedre.  At  den  græske  Billedhuggerkunst 
ogsaa  før  denne  Tid  havde  udført  mærkelige  Grupper, 
er  sikkert  nok;  man  tænke  blot  paa  Vestgavlen  i  Olympia 
eller  paa  Brydergruppen  i  Florents,  men  et  Skridt  videre 
frem  i  denne  Retning  betegnes  dog  ved  Laokoon gruppen, 
hvor  Faderen  og  begge  Sønnerne  omslynges  af  det  samme 
Slangepar,  og  ved  den  farnesiske  Gruppe  af  Amphion  og 
Zethos,  der  binde  Dirke  til  Tyren,  medens  deres  Moder 
Antiope  ser  derpaa'  en  Sammenstilling,  som  for  saa  vidt 
maa  kaldes  mindre  heldig,  som  det  er  vanskeligt  at  over- 
skue det  Hele  paa  én  Gang,  og  som  kun  bliver  mulig 
ved  en  Benyttelse  af  Landskabet,  der  mere  hører  Maler- 
kunsten end  Billedhuggerkunsten  til.  Noget  Lignende 
er  Tilfældet  med  tre  smukt  udførte  Marmorstatuer  i  halv 
Størrelse,  der  ere  fundne  paa  Pladsen  ved  Athenatem- 
plet,  den  til  Klippen  fængslede  Prometheus,  Herakles, 
der  er  i  Færd  med  at  skyde  Ørnen,  som  hakker  i  Tita- 
nens Lever,   og  en   liggende  Mand,   der  af  Milchhofer*) 

*)  Program  zum  Winckelmannsfeste  in  Berlin  1882. 

Ussing:  Fra  Hellas  og  Lilleasien.  17 

antages  for  Kaukasos.  Sammenligning  med  andre  Mo- 
numenter, særlig  med  Malerier,  gjør  det  sandsynligt,  at 
de  have  været  ordnede  paa  en  malerisk  eller  reliefagtig 
Maade  i  et  Klippelandskab  til  Prydelse  for  en  Væg, 
hvad  enten  denne  nu  er  at  søge  i  Athenatemplet  eller  i 
et  af  de  store  Rum,  der  ligge  bag  ved  den  nordre 
Søjlehal, 

Men  det  egentlig  Betegnende  for  denne  Periode  i 
Kunsten  er  det  Lidenskabelige  og  Effektfulde.  Hvem 
der  her  er  gaaet  i  Spidsen,  vide  vi  ikke.  Vi  have  oven- 
for anført  de  Navne  paa  pergameuske  Kunstnere,  der 
findes  hos  Plinius,  og  vi  se  denne  Retning  ikke  blot  i 
de  særlig  Pergamon  tilhørende  Arbejder,  i  de  halvlegems- 
store  Statuer  af  kæmpende  og  faldne  Barbarer,  Ama- 
zoner og  Giganter,  i  de  gribende  Gavlfigurer,  den  døende 
Galler  og  Galleren,  der  dræber  sin  Hustru,  og  i  den  store 
(jigantomachi;  men  vi  finde  den  ogsaa  andensteds  i  Asien. 
Laokoongruppen  er  udført  af  rhodiske  Kunstnere,  Atheno- 
doros  og  hans  Sønner,  den  farnesiske  Tyr  af  Apollonios  og 
Tauriskos  fra  Tralles,  og  skulde  Nogen  tvivle  paa  at 
Agasias  fra  Ephesos,  Mesteren  til  den  saakaldte  bor- 
ghesiske  Fægter,  tilhører  denne  Periode,  er  dette  nu  bragt 
til  Afgjørelse  ved  et  Fund  paa  Delos,  hvor  hans  Navn 
er  fundet  paa  en  Gallerstatue.  Samme  Aand  møder 
os  i  andre  Antiker  i  Europas  Museer,  som  vi  efter  den 
nu  vundne  Kundskab  maa  henføre  til  samme  Kunst- 
periode. Undertiden  er  Ligheden  saa  slaaende,  at  man 
fristes  til  at  tænke  paa  en  fælles  Original.  Naar  man  ser 
paa  Enkelados  i  Gigantoraachien,  mindes  man  om  den  saa- 
kaldte døende  Alexander  i  Florents;  den  gamle  Gigant,  der 
værger  sig  imod  Zeus.  er  gjentaget  paa  et  Relief  i  Vati- 

ciinet ;  en  Gigant,  der  er  nær  ved  at  overmande  en  ung- 
dommelig Gud,  findes  i  en  Efterligning  iWilton  house  o.  s.  v. 
Hvorledes  man  allerede  fra  først  af  mere  eller  mindre 
frit  efterlignede  Gigantomachiens  Kompositioner,  derom 
haves  et  mærkværdigt  Vidnesbyrd  i  et  mindre,  ved  Athena- 
templet  fundet  Relief,  der  viser  Zens  og  Athena  kæm- 
pende ganske  ligesom  det  store  Der  har  altsaa  i  Per- 
gamon  selv  existeret  en  mindre  Frise,  der  var  en  Efter- 
ligning og  et  Udtog  af  den  større. 

Sammen  med  den  store  Gigantfrise  fandt  man 
ogsaa  en  hel  Del  Brudstykker  af  en  mindre  Frise,  der 
baade  i  Indhold  og  Behandling  vare  meget  forskjellige 
fra  hin.  Desværre  have  de  lidt  endnu  mere  end  Gi- 
gantomachien ,  og  selv  om  Rensningen  i  Museet  og  Ar- 
chæologernes  Studium  endnu  vil  kunne  bringe  Klarhed 
over  mange  Enkeltheder,  vil  det  dog  næppe  lykkes  at 
gjøre  rede  for  den  hele  Komposition,  med  mindre  man 
bliver  understøttet  ved  nye  Fund,  Kun  saa  Meget  synes 
at  kunne  antages  for  givet,  at  her  fremstilles  Sagn,  der 
knytte  sig  til  pergamenske  Heroer,  særlig  til  Telephos, 
hvorfor  denne  Frise  ogsaa  er  bleven  kaldt  Telephosfrisen. 
Man  ser  Telephos  paa  Altret  med  Barnet  i  den  ene 
Haand  og  den  truende  Dolk  i  den  anden,  medens  Ammen 
forfærdet  viger  til  Side  og  ikke  kan  begribe,  hvad  der 
gaar  for  sig.  Et  andet  Sted  ser  man  hans  Fader  Herakles 
i  den  bekjendte  Stilling  støttende  sig  paa  Køllen  og  be- 
tragtende Barnet,  som  dier  et  Dyr,  der  dog  snarere  synes 
at  være  en  Panther  end  en  Hind;  atter  et  andet  Sted 
sees  Herakles  med  en  vældig  Egegren  paa  Skuldren, 
men  forøvrigt  højst  forskjellige  Scener,  et  Skib,  hvorfra 
Folk  gaa  i  Land,  heftige  Kampscener,  Offerscener,  Gjæste- 

17* 

bud  o.  s.  V.;  undertiden  adskilles  de  forskjellige  Hand- 
linger ved  architektoniske  Lissener  eller  ved  Søjler  med 
Løver  paa.  Relieffet  er  ikke  her  som  i  Gigantoma- 
chien  højt;  det  er  et  almindeligt  Basrelief;  her  er  heller 
ikke  den  umaadelige  Effekt,  den  ustyrlige  Heftighed  som 
hist,  men  dog  en  livlig  og  talende  Fortælling  og  en 
zirlig  Udførelse,  naar  undtages  de  Stykker,  der  ikke  ere 
blevne  færdige.  Frisens  Højde  er  1,57  Metr.  Et  Par  af 
de  bevarede  Plader  vise  ved  deres  Snit,  at  de  have  dannet 
et  indvendigt  Hjørne  eller  en  Krog,  og  Frisen  har  alt- 
saa  ikke  gaaet  udenom  en  Bygning,  men  dekoreret  et 
Rum  indvendig.  Idet  man  gik  ud  fra  den  Forestilling, 
at  den  paa  Grund  af  Findestedet  burde  anbringes  paa 
det  store  Alter,  kunde  man  ikke  finde  anden  Plads  dertil 
end  paa  den  indvendige  Side  af  den  Mur,  man  tænkte 
sig  der  havde  staaet  paa  Altrets  nederste  Terrasse;  men 
jeg  tror  ovenfor  at  have  godtg;jort,  at  en  saadan  Mur 
ikke  kan  have  existeret,  lige  som  jeg  har  gjort  opmærk- 
som paa,  hvor  urimelig  den  Antagelse  er,  at  alle  de  i 
den  byzantinske  Mur  indmurede  eller  i  Gruset  omkring 
Altret  fundne  Sager  skulde  kunne  anbringes  paa  Altret 
selv.  Hvor  Frisen  har  staaet,  er  et  Spørgsmaal ,  man 
ikke  kan  forlange  besvaret ,  før  det  hele  Terrain,  ikke 
blot  omkring  Altret,  men  ogsaa  Øst  for  dette,  er  under- 
søgt og  udgravet. 


Efterat  at  have  tilbragt  tre  indholds-  og  nydelsesrige 
Dage  i  Pergamon  skulde  jeg  tiltræde  Tilbagerejsen. 
Denne  skulde  foregaa  til  Lands,  og  Hestene  vare  bestilte 
til  at  komme  tidlig  om  Morgenen,  men  de  kom  som  sæd- 

vanlig  for  sildig;  Klokken  blev  9,  inden  vi  sad  i  Sadelen. 
Det  var  et  ret  anseligt  Rejseselskab ,  5  Heste  i  Følge. 
Forrest  den  tyrkiske  Kavas,  som  Kaimakanen  havde  med- 
givet os  til  Sikkerhedsvagt;  han  var  tillige  vor  Fører 
som  den  Eneste,  der  kjendte  Vejen;  derefter  min  Søn 
og  jeg  selv,  saa  den  grsfske  Tjener  og  Manden,  der  havde 
lejet  os  Hestene.  Det  var  en  smuk  Sommerdag,  og  lystig 
gik  det  hen  over  den  brede  Slette,  der  gjennemstrømmes 
af  Kaikosfloden.  Vi  rede  parallelt  med  Floden,  men 
uden  at  kunne  se  den;  der  gik  en  halvanden  Times  Tid, 
inden  vi  naaede  den  og  passerede  den  paa  en  Stenbro. 
Videre  gik  det  i  samme  Retning  gjennem  frugtbare,  men 
lidet  dyrkede  Egne.  Varmen  begyndte  at  blive  trykkende, 
og  Tyrken,  der  var  utaalmodig  over  at  være  kommen 
saa  sent  afsted,  sagde,  vi  maatte  skynde  os,  hvis  vi 
vilde  naa  vort  Bestemmelsessted  i  rette  Tid;  jeg  var 
derfor  temmelig  udmattet,  da  vi  omtrent  Kl.  1  naaede 
Kaffehuset  nedenfor  Landsbyen  Kisselejkjøj ,  hvor  vi 
kunde  nyde  vor  medtagne  Frokost  og  holde  en  Smule 
Middagshvil,  I  Nærheden  har  man  fundet  Ruiner  af  det 
gamle  Elæa,  Pergamons  Havnestad.  Endnu  i  Begyn- 
gelsen  af  dette  Aarhundrede  saa  man  tydelig  Havnen 
med  de  prægtige  gamle  Moloer,  skjøndt  for  en  stor  Del 
dækkede  af  det  Dynd,  Kaikosfloden  havde  udskyllet;  nu 
er  der  næsten  Intet  at  se  paa  Stedet.  Tyrken  undte  os 
ikke  mere  end  en  Times  Hvil;  der  havde  været  tre 
Timers  Tid;  men  det  kande  jo  ikke  hjælpe  at  gjøre  Ind- 
vendinger imod  den  Sagkyndige,  især  da  jeg  ikke  kunde 
gjøre  dem  paa  noget  Sprog,  han  forstod.  Jeg  maatte 
atter  til  Hest,  skjøndt  jeg  tilstaar,  jeg  havde  mere  Lyst 


262 

til  at  sove,  og  atter  gik  det  fremad,  snart  i  Skridtgang 
eller  mageligt  Luntetrav,  snart  i  tyrkisk  Galop. 

Vejen  gik  nu  imod  Syd.  Vi  overskred  en  af  disse 
lave  Højderygge,  der  fra  det  store  Fastland  skyde  sig 
ud  som  Forbjerge  i  Ægæerhavet  og  danne  denne  mang- 
foldig indskaarue,  havnerige  Kys't.  Vi  kom  ned  til  Havet 
ved  en  stor  rund  Bugt ;  Sakråu  hedder  den  ligesom  det  For- 
bjerg, vi  havde  overskredet.  Inderst  i  Bugten  skyder 
en  smuk,  med  frodig  Vegetation  opfyldt  Landtunge 
sig  frem,  og  paa  den  anden  Side  af  denne  er  Strand- 
bredden kridhvid  af  det  Salt.  der  afsættes  ved  Højvande. 
Her  laa  formodentlig  det  gamle  Gryneon  med  Apollons 
berømte  Orakel.  Atter  overskred  vi  en  lidt  større  Højde- 
ryg, hvis  Udløb  mod  Vest  former  sig  til  et  større  Bjerg- 
land. Paa  den  sydlige  Skraaning  af  dette  saa  vi  de 
fattige  Hytter,  der  danne  Landsbyen  Kalabassari;  ved 
Kysten  udenfor  disse  Højder  laa  Myrina,  som  jeg  den 
næste  Dag  skulde  skifte  nærmere  Bekjendtskab  med.  Vi 
red  over  en  ret  anselig  Flod,  Kodsja  Tschai,  Skildpadde- 
floden,  som  den  med  Rette  kaldes,  thi  paa  Bredden  sad 
Skildpadderne  saa  tæt  som  Skjoldene  paa  et  Vikingeskib. 
Kort  efter  kom  vi  atter  ned  til  Kysten;  det  var  den 
store  runde  Bugt  ved  Ali-Aga,  som  vi  nu  fulgte,  indtil 
vi  Kl.  henimod  5  naaede  dette  Sted  selv,  hvor  vi  skulde 
overnatte. 

Ali-Aga  er  en  lille  Landsby  og  Fiskerleje,  som  i  det 
sidste  halve  Aarhundrede  har  rejst  sig  inderst  i  Bugten. 
Det  var  dog  ikke  i  Landsbyen  selv,  vi  skulde  søge  vort 
Ophold ,  men  i  en  foran  Landsbyen  liggende  stor  to- 
etages Bygning  med  en  Søjlegang  foran  og  en  rummelig, 
af  en  Mur  omgiven  Gaardsplads,  en  Bygning,  som  ogsaa 

ethvert  andet  Sted  vilde  kaldes  et  anseligt  Herresæde, 
men  her  i  disse  Egne  syntes  noget  aldeles  Utroligt. 
Desværre  viste  denne  storslaaede  nye  Bygning,  der  næppe 
engang  var  ganske  færdig,  allerede  paa  mange  Steder 
Tegn  paa  Vanrøgt  og  begyndende  Forfald.  Hele  denne 
Egn  indtil  Bjerget  Norden  for  Kalabassari,  en  Strækning 
af  et  Par  Kvadratmile,  tilhører  en  rig  Græker  i  Kon- 
stantinopel ,  Aristides  Baltazzi,  men  han  lader  Ejendom- 
men bestyre  af  sin  ugifte  Broder,  Demosthenes  Baltazzi. 
Det  var  ham,  der  skulde  være  vor  Vært;  Dr.  Rallis 
havde  medgivet  os  Brev  til  ham.  Han  var  uheldigvis  rejst 
bort  en  Times  Tid  før  vor  Ankomst;  der  var  Ingen  i  Huset 
uden  et  Par  Tjenestepiger,  som  syntes  lidt  forlegne  ved 
uventet  at  modtage  et  saa  stort  Selskab ;  men  at  vi 
skulde  modtages,  fulgte  jo  af  sig  selv.  Træt  af  det 
lange  Ridt  sad  jeg  paa  eu  Stol  i  den  store  Forsal  og 
ventede  paa,  hvorledes  man  vilde  løse  denne  Opgave,  da 
jeg  forbavsedes  ved  at  se  endnu  et  Selskab  af  tre  Ryt- 
tere komme  ind  i  Gaarden.  Men  endnu  større  blev  min 
Overraskelse,  da  den  ene  af  de  Indtrædende  strax  nævnte 
mit  Navn  og  hilste  mig  paa  Fransk.  Det  var  Foucart, 
Direktøren  for  den  franske  archæologiske  Skole  i  Athen, 
der  var  kommen  herover  for  at  se  til  de  Udgravninger 
ved  Myrina,  han  lod  foretage  under  Ledelse  af  en 
yngre  Archæolog,  Pottier.  Ejeren,  Aristides  Baltazzi,  havde 
nemlig  to  Aar  tidligere,  da  det  havde  vist  sig,  at  Bønderne 
i  Kalabassari  fandt  Grave  med  Terracottafigurer,  tilladt 
Franskmændene  at  foretage  en  systematisk  Udgravning 
der,  og  Slottet  ved  Ali-Aga  var  deres  Hovedkvarter.  De 
to  elskværdige  Franskmænd  overtog  nu  Værtens  Rolle, 
og  Aftenen   hengled  under  livlig   Samtale    og  Fortælling 

om  hvad  de  havde  oplevet.  Jeg  kunde  end  ikke  mod- 
staa  deres  Indbydelse  til  at  blive  der  ogsaa  den  næste 
Dag  og  ledsage  dem  til  Myrina  for  at  se  Udgravnin- 
gerne. 

Myrina  var  en  af  de  gamle  æoliske  Kolonier, 
og  har  i  den  ældre  Tid  ikke  været  nogen  ubetydelig 
By,  om  den  end  stod  tilbage  for  Nabobyerne  Kyme 
og  Elæa.  Særlig  Betydning  fik  den  ved  at  det  nær- 
liggende Orakel  for  den  gryneiske  Apollo  hørte  under 
dens  Omraade.  Myrinas  Sølvmønter  fra  den  helleuiske 
Kunsts  bedste  Tid  vise  derfor  paa  den  ene  Side  et  Apollo- 
hoved med  Lavrbærkrans,  paa  den  anden  en  Lyre, 
og  det  er  fra  det  samme  Orakel,  at  Staden  laauer  sin 
Karakteristik,  naar  den  paa  det  ovenfor  (S.  171)  om- 
talte puteolanske  Monument  til  Ære  for  Kejser  Tiberius, 
hvoraf  Titelvignetten  til  denne  Bog  er  taget,  afbildes 
som  en  Kvinde  i  vide,  folderige  Klæder,  støttende  sig 
til  Apollos  Trefod. 

Den  laa  ved  Mundingen  af  Floden  Pythikos,  nu  Kodsja 
Tschai,  imellem  Floden  og  en  smuk  lille  Bugt,  der  tjente 
Staden  til  Havn.  Bjergene  oven  over  Kalabassari  strække 
sig  ved  Bugtens  nordlige  Side  lige  ud  til  Havet.  Adskilt 
fra  dem  ved  en  Indsænkniug  rejser  sig  lige  Nord  for 
Floden  en  ikke  uanselig  Høj,  Apano  Tepé,  den  øvre  Høj, 
som  den  kaldes  halv  græsk,  halv  tyrkisk,  hvor  Rester 
af  gamle  Mure  vise  at  Byens  Akropolis  stod.  Ved  dennes 
vestlige  Fod,  hvor  der  nu  ligger  en  lille  Forpagtergaard 
med  frugtbare  og  vel  dyrkede  Marker,  laa  Staden  My- 
rina. Yderst  imod  Vest,  som  et  fremskudt  Fort,  der 
skulde  beskytte  Staden,  ligger  Kato  Tepé,  den  nedre 
Høj .    med    bratte ,    maleriske    Klipper    ud    imod    Havet, 

aabeubart  en  oprindelig  0,  som  i  Tidens  Løb  er  bleven 
landfast.  Af  Byen  selv  er  Intet  tilbage  uden  den  smukke 
Havnemolo,  som  fra  Syd  af  strækker  sig  ud  i  Bugten. 
Men  paa  den  nordlige  Skraaning  af  Apano  Tepé  udenfor 
Fæstningsmuren,  ligesom  paa  hele  Bjergskraaningen  lige 
overfor  og  i  Ind  sænkningen  imellem  begge  er  Alt  fuldt  af 
Grave.  Man  har  aabnet  omtrent  4000  saadanne,  næsten 
alle  henhørende  til  de  to,  tre  første  Aarhundreder  før 
Christus  eller  de  to  første  Aarhundreder  efter  Christus; 
de  ældre  Grave  synes,  da  det  skortede  paa  Plads,  at 
være  blevne  ryddede  og  deres  Indhold  henkastet  i  store 
Fællesgrave;  det  eneste  Hele,  der  er  bevaret  af  dem,  er 
nogle  Stykker  af  de  Monumenter,  der  have  staaet  over 
dem,  som  ere  anvendte  til  Dækstene  i  de  senere  Grave. 
Disse  ere  i  Almindelighed  simple,  aflang  firkantede  Lejer, 
der  ere  skaarne  ned  i  Klippen  eller,  hvor  Jorden  var 
blød,  murede  op  af  Sten.  Ligene  ere  undertiden  brændte, 
men  oftest  ubrændte;  de  ere  dækkede  med  et  Lag  fint 
Sand  og  derover  med  grovere  Jord;  men  ved  Siden  af 
Liget  findes  ofte  Gjenstande,  som  man  har  medgivet  den 
Døde,  fordi  de  have  tjent  ham  i  levende  Live  eller  af 
andre  Grunde,  Badeskraber,  Spejle,  Naale,  Flasker  og 
Kar  af  forskjellig  Art  og,  hvad  der  er  særlig  interessant, 
Figurer  af  brændt  Ler.  Desværre  ere  disse,  ofte  nydelig 
udførte,  Smaafigurer  ikke  saa  godt  bevarede,  som  man 
maatte  ønske.  De  have  ikke  været  stærkt  brændte,  og 
vare  saaledes  meget  modtagelige  for  Fugtighed.  Farven 
og  Forgyldningen  er  derfor  oftest  gaaet  tabt,  men  enkelte 
Exempler  vise,  med  hvilken  Smag  denne  Maling  har  været 
anbragt;  et  større  Kvindehoved  viste  endog  en  smuk  na- 
turlig Ansigtsfarve.     Lige   saa   sjældent   er   det    at  finde 

Figurerne  ganske  hele.  De  synes  at  være  kastede  ned 
i  Gravene  paa  Maa  og  Faa,  uden  at  man  brød  sig  om 
at  de  gik  i  Stykker,  ja  enkelte  Gange  synes  de  forsætlig 
lemlæstede,  inden  de  ere  kastede  derned,  som  naar  Ho- 
vedet er  fundet  paa  ét  Sted,  og  Kroppen  paa  et  andet 
i  en  betydelig  Afstand.  Jeg  var  desværre  ikke  saa  heldig 
at  være  Vidne  til  noget  Fund  af  Interesse.  De  Grave, 
der  bleve  aabnede,  medens  jeg  var  nærværende,  vare  alle 
tidligere  udplyndrede;  men  den  franske  Skole  i  Athen 
ejer  en  Samling  af  Terracotter  fra  Myrina,  der  søger  sin 
Lige.  Figurerne  have  stor  Lighed  med  de  bekjendte 
tanagræiske  Figurer;  undertiden  synes  man  næsten,  de 
maa  være  trykkede  i  de  samme  Former.  De  fleste  ere 
unge,  rigt  draperede  Kvinder,  snart  kokette,  snart  over- 
modige, snart  barnlig  naive,  altid  yndefulde  i  Bevægelse, 
Holdning  og  Ansigt.  Her  er  Ynglinge  og  Drenge  i  for- 
skjellig  Skikkelse,  undertiden  dansende,  læsende,  legende 
med  Dyr  og  Fugle  o.  s.  v. ,  Personer  fra  Komedien  og 
andre  Karikaturer.  Gudefigurerne  ere,  naar  undtages 
Eros  og  Aphrodite,  sparsomme;  oftere  findes  en  Figur, 
som  synes  særlig  at  have  Hensyn  til  Graven,  Sirenerne, 
d.  e.  Kvinder  med  Fugleben  og  store  Vinger,  med  ud- 
slagent Haar,  snart  rivende  sig  i  Haaret  under  Klage- 
sangen ,  snart  spillende  til  den.  Mere  tvivlsomt  fore- 
kommer det  mig,  om  den  Mængde  smaa  vingede  Figurer, 
der  ikke  som  Eroterne  ere  nøgne,  men  beklædte,  skulle 
betyde  de  Afdødes  Sjæle,  der  svæve  om  som  Skygger.  — 
Der  er  en  ejendommelig  Tillokkelse  ved  disse  smaa  Ler- 
figurer, der  vise  os  Oldtidens  hele  Liv  igjennem  Kunstens 
forklarende  Glas,  altid  muntert  og  smilende,  yndigt  og 
naturligt,  aldrig  fornemt  og  fremmed,  men  hjemligt  og  vel 

bekjendt   som   en  Broder  eller  Søster,  vi  have  elsket  fra 
Barndommen  af. 

Den  næste  Dag  tog  vi  tilbage  til  Smyrna.  Den  tyr- 
kiske Kavas  bavde  forladt  os  iAli-Aga;  det  antoges,  at 
der  ikke  mere  var  Brug  for  barn.  Vore  franske  Venner 
vare  dog  af  den  Mening,  at  en  Eskorte  ikke  var  ganske 
overflødig,  og  de  bavde  netop  en  Mand,  som  de  kunde 
tilbyde  os,  en  væbnet  Mand,  der  plejede  at  ledsage  dem, 
naar  de  red  ud  til  Udgravningsstedet,  og  følge  dem  til- 
bage igjen.  Derude  foretog  ban  sig  Intet;  ban  lagde 
sig  for  det  Meste  ben  at  sove,  og  det  vakte  stor  For- 
undring, da  ban,  jeg  véd  ikke  om  det  var  for  at  gjøre 
Ære  ad  min  Nærværelse,  greb  en  Spade  og  kastede 
nogle  Maal  Jord  ud  af  en  Grav;  man  mente,  det  var 
første  Gang  i  bans  Liv,  at  ban  bavde  gjort  noget  Arbejde, 
lian  bavde  fra  sin  Barndom  af  været  Røver,  og  bavde 
drevet  dette  Haaudværk  med  .stor  Dygtigbed  og  Dristig- 
bed. Engang  bavde  ban  opsnappet  selve  Pascbaens  Søn 
og  holdt  bam  fangen  i  Bjergene,  indtil  ban  fik  de  Løse- 
penge, ban  forlangte.  Men  da  Midbat  Pascba  overtog 
Regjeringen  i  Smyrna,  var  Røvernes  gyldne  Tid  forbi. 
Ogsaa  denne  Mand  blev  fangen,  og  ban  havde  kun  havt 
én  Dag  at  leve  i,  hvis  ikke  Slutteren  bavde  ladet  ham 
undslippe.  Flygtningen  kom  til  Ali-Aga  og  tilbød  Ari- 
stides  Baltazzi  sin  Tjeneste,  ikke  som  Arbejdsmand,  men 
som  en  væbnet  Vagt,  der,  naar  han  blot  fik  sit  Under- 
hold i  Huset,  vilde  sikre  de  udstrakte  Besiddelser  imod 
røveriske  Overfald.  Hans  Tilbud  blev  modtaget,  og  ban 
holdt  sit  Løfte.  En  Dag  aflagde  imidlertid  Midbat  Pa- 
scha  et  Besøg  i  Ali-Aga.  Han  saa  Røreren  og  kjendte 
bam,  og  spurgte  naturligvis  Baltazzi,  om  han  vidste,  hvem 


han  havde  i  sin  Tjeneste.  Han  tilstod,  at  han  vidste 
det,  men  bad  om  Naade  for  Manden,  som  nu  ikke  blot 
var  uskadelig,  men  endog  gjorde  Nytte,  og  Paschaen 
lod  sig  ved  sin  Værts  Bønner  bevæge  til  at  lukke  Øjnene. 
Under  denne  Røvers  Beskyttelse  begav  vi  os  paa 
Vejen.  Vi  sagde  Farvel  til  det  dejlige  blaa  Hav,  ved 
hvis  Kyster  Homer  havde  vandret  lige  som  vi  for  henved 
3000  Aar  siden.  Vi  overskred  en  lille  Højderyg,  og  vi  saa 
atter  Havet  i  lang  Afstand  til  højre;  det  var  Bugten 
ved  Kyme.  Efterhaanden  blev  Landet  frugtbarere  og 
interessantere.  En  isoleret  Forhøjde  noget  til  venstre 
synes  nødvendig  at  maatte  have  baaret  en  gammel  Stad; 
var  det  maaske  Larissa  Phrikonis  ?  Vi  passerede  Hermos- 
floden  paa  en  Færge,  og  naaede  efter  lidt  over  fire 
Timers  Ridt  den  tyrkiske  By  Menemen.  Byen  har  vel 
i  det  Hele  ikke  stor  Betydning ;  nu,  i  den  hede  Middags- 
stund, var  den  som  uddød;  ej  engang  Møllerne  paa  Bakken 
ved  Siden  af  Byen  rørte  sig.  Den  vaagnede  først  et 
Par  Timer  senere,  da  Jernbanetoget  fra  Manissa  eller 
Magnesia  kom.  Med  det  vendte  jeg  tilbage  til  Smyrna 
beriget  med  de  Minder,  som  jeg  har  gjort  et  Forsøg  paa 
at  fremstille  for  dem,  der  ikke  have  været  saa  heldige 
at  opleve  det  Samme. 

